
EPISTOLA CXCI. — ^AD THOMAM CANT. ARCHIEP. 
[A.D. 1166.] 

Tlwm<B Cantuariensi archiepiscopo Joannes de 
Saresberia. 

Proposueram paternitati vestraB non scribere, quia 
scripti vestri vicissitudo mihi negata est. Verum- 
tamen circumspectionis vestrae prudentiam attendens 
magis approbo vestras considerationis in non scri- 
bendo industriam^ quam quasi amicam quandam in 
scribendo dispensationem. Facto enim magis quam 
scripto, rebus magis quam verbis, beneficio magis 
quam suaviloquio, filii ad obsequia patema sunt in- 
vitandib Siquidem secundum leges ssBCuli, obsequiis 
patemis filii sunt deleniendi, non obligatoriis pactio* 
nibus adstringendi. Visis autem literis, quas regi 
Angliae, et quas sujffraganeis vestris direxistis, exul- 
tavi gaudio magno pro fervore et justo zelo tuo pro 
Ecclesia Dei, quo inardescitis : Quod saltem in hoc 
periculoso tempore aliquis invenitur, qui pro injuriis 
EcclesisB, pro membris Christi, quae ipse glorioso 
sanguine suo redemit, in servos nequitisB, in hostes 
veritatis, in persequutores Christiani nominis ferram 
cum beato Petro pro nomine Christi stringere non 
dubitat. Laudo zelum et propositum, laudo severU 

tatis vestrae et discretiouis censuram, quam adversus 
improbos mores exercetis. Sed attendo quod scriptum 
est: Capite languescente csetera membra redduntur 
languida. Attendo suffraganeos vestros qui defe- 
cerunt in die belli» immo erexerunt cervicem in- 
obedientisB, et se adversarios statuemnt. Quid igitur 
solus faciet, qui non habet sublevantem, neque co- 
operatorem? Si tamen Dominus pro nobis, nemo 
proficiet contra vos. Ipse enim reprobabit cogita- 
tiones et machinationes injustas episcoporum Angliae, 
et dissipabit consilia principis. 

Scripsit autem rex Angliae domino Coloniensi, 
Henricum Pisanum et Willelmum Papiensem in 
Franciam venturos ad novas exactiones faciendas, ut 
undique corradant et contrahant, unde papa Alex- 
ander in urbe sustentetur. Alter» ut nostis, levis est 
et mutabilis, alter dolosus et fraudulentus, uterque 
cupidus et avarus: et ideo de facili munera coeca- 
bunt eos, et ad omnem injustitiam incurvabunt. Au- 
dito eorum detestando adventu, statim vehementer 
forroidare coepi praesentiam eorum caussae vestrae 
multum nocituram: et ne vestro ac vestrorum san- 
guine gratiam regis Angliae redimere non erubescant. 
Hoc itaque consulo, ut per regem Francorum et per 
Cistertienses circa hunc articulum ita praeveniantur, 
ut, etiamsi velint, in hac parte non possint perverse 
agere. Confidite tamen in justitia vestra: et bona 
fides in spe certa vos foveat. Papa enim Alexander 
indubitanter obtinet. Filius enim Siculi, in patemo 
regno confirmatus, ei ad omnem nutum assistet. £t 
vindicta Dei manifeste desaevit in medio principum 
Alemanniae. Conspiravemnt nunc multi principum 
contra ducem Saxoniae. Quod tamen imperator paci- 
ficare contendit. Coloniensis etiam in partem adver- 
sariorum cedit, deficiens a societate, quam cum duce 

contraxerat. Sed et Coloniensis» quum convocatis 
militibus accinctus esset ad eundum in Italiam, ar- 
reptus est duplici tertiana, et ea adeo laborat, ut 
quasi certum sit eum ante byemem ire non posse. 
Promisit autem mibi in bac aegritudine sua, quod si 
ipse in Italiam non iverit, sive iraperator iverit sive 
non, consilio Cisterliensium, et regis Francorum, et 
vestro se committet de facienda pace cum papa Alex- 
andro. Et ita proponit ordinare, ut quodammodo 
cogatur a clero suo id facere. Istud in confessione 
vobis scribo, sicut patri et domino, ut sit absconditum 
penes vos, donec videamus, si res aliquem babitura 
sit effectum. Si a debitis meis fuero liberatus, etiam 
non vocatus a vobis redibo. Medio tamen tempore, 
si vobis in aliquo me intellexero necessarium, semper 
ad redeundum paratus ero. Valete. 



EPISTOLA CXCII. — AD MAG. RADULF. LEXOVIEN- 
SEM. [a. d. 1 166.] 

Joannes Saresberiensis Ma^isiro Radulpho Lexom- 
ensi. 

LiTERiB tuas mibi consolationem et desolationem 
pariter attulerunt, nisi ad eum recurrens meditatio, 
qui nos in omni tribulatione consolatur, desolationis 
aculeos facillime et citissime depulisset. Nos enim, 
Deo propitiante, navigamus in portu, et qui sperantibus 
in se deesse non novit, snpra et contra merita nobis 
ad sufficientiam, et quod sine Divini Judicii timore 
non eloquor, necessaria ministrat ad gloriam. Nam 
reversa, si merita discutiantur, indigni sumus, qui pro 
justitia patiamur, quia talium est, ut nosti, regnum 
coelorum, quod nos multis et magnis peccatis deme- 
ruisse, etsi mundus aliter sentiat, Deus testis est et 
B 2 

coiiscientia. Dat tamen sperandi ausum, qui nos 
ignobilium et infirmorum elector ecclesiasticsB li- 
bertatis professores esse permisit, assertores justitiaB, 
et testes legis, asseverantis quod nec exilium, nec 
proscriptionem, dummodo illa vigeat, pro ipsa fidelis 
debeat formidare. Omnes caussae nostrae tencs arti- 
culos: juramentorum, quse a nobis exacta sunt, nosti 
conceptionem, ut in hac parte diligentius explananda 
non oporteat immorari. 

Sed forte dices, quod pridem proposita mutabitur 
formula juramenti: nec cogetur aliquis in reprobarum 
consuetudinum verba jurare. Contentus erit exactor 
juramenti, si fidelitatis servandae sibi succincte et 
absolute verba praBStentur : ita quidem ut non adji- 
ciatur, Fidem ecclesicB et pralatorum ohedientiam 
salvamfore, Nam, ut aiunt, istis nec vult nec voluit 
praBJudicare. Quod nec exigitur juramentum. Verum 
si praejudicare non debet, quare necessariae ad salutem 
observationis non licet fieri mentionem ? Si praejudicat, 
qua conscientia praestabitur a fideli ? Consilium, in- 
quis, sapientum est, tum pro bono pacis et omni 
suspicione vitanda, tum pro adipiscenda materia 
gerendorum, ut necessariis et amicis quisque possit 
officiosus esse. Numquid amicorum et nugantium 
familiarium favore, qui nos deseruerunt in adversis, 
relinquendus est pater misericordiarum, qui nos con- 
solatus est et consolatur in omni tribuiatione, immo 
nec tribulationis nos permittit habere scientiam? 
Suadent alii ut juremus, at ille consilium dat non 
jurandi : cuinam putas esse credendum ? Ego certe 
Dei, pro me incarnati et mortui, consilium fidelius et 
salubrius credo: et illum frontis attritae esse non 
ambigam, qui suum duxerit praeferendum. Ut ergo 
caeteras majores, et tibi notas exilii et proscriptionis 
caussas taceam, quia pro Christo juramenta dissua- 



1166.] EPISTOLJS. 5 

denti credidi, sum proscriptus: cai quicumque non 
credity longe periculosius proscribetur. Nam in com- 
minationibus et promissis est aeque fidelis. 

Nec dico quod omne, licet a malo procedat, sit 
illicitum juramentum. Habet euim interdum veniam : 
cut locus omnino non est, nisi quum occurrenti culpse 
ratio veniam impetrarit. Locum istum praetereo, Deo, 
potius discutiendum et conscientiis singulorum, ne si 
quid argutius, prout ratio suggerit, eloquutus fuero, 
in aliorum, et fortasse innocentium, qui juramenta 
praestiterunt, sugillationem videar spiritum effudisse. 
Malo enim moderationis habena calamum cohibere, 
quam Divinse legis articulos congerere, qui etsi recte 
prolati fuerint, interdum non nisi ad subversionem 
proficiunt auditorum. Transeo ergo ad illa, quorum 
tu dedisti materiam, orans et obsecrans, ut non deficiat 
fides tua, nec credas spiritui eorum, qui suum Nep* 
tunum sequentes, ipso mediante properant ad Piu- 
tonem, et descendunt in infemum viventes. Loquan- 
tur interim quae voluerint, jactitent se adversus 
Christum Domini praevaluisse in vanitate sua, perditio 
eorum adstat pro foribus, quorum gaudium est ad 
instar puncti, et gloria ignis, stercus, et vermis. Qua 
via, in brevi, Deo propitiante, scies : et tinnient aures 
eorum a sibiJis et clamore fidelium, quibus pauperes 
Christi fuerunt in sibilum et irrisum, Nec dubites, 
nisi forte tibi persuasum sit mortales non esse mori« 
turos, quin in sententiam anathematis reponantur, qui 
fraude tacendi et metuendi astutia meritos laqueos 
videntur evasisse. 

Hoc autem amicis nostris, si qui tamen nostri sint, 
non fortunae, persuadere memineris, ut non fleant 
super nos. Et utinam super se ipsos flere non debeant. 
Quianobiscum agit AUissimus,verbere tamen deducto, 
quomodo pater serenissimus cum filiis carissimis 

agere coDSuevit. CaBterum tibi compatior» qui mino- 
rera securitatem in portu, quam in naufragio reperisti. 
Sed si tibi Deus vel ad modicum patientiam dederit, 
quod tibi indubitata fide prouuncio, naufragi, de 
quibus desperatur, citissime poterunt et volent opitu- 
lari. Sta ergo in ea conditione, in qua a Domino 
vocatus es, et saltem quatenus sine periculo potueris, 
divinsQ legis assertor existe. Satis bumanum est 
quod dico propter infirmitatem camis nostrsB. Quia 
nisi qui legis custodiam periculis omnibus anteponit, 
salvari non posse, testis est beatus aposto]us, et tota 
concio perfectorum. Scripsi homini pro quo sollici- 
tatis : et credo quod ab ipso per latorem praesentium 
de statu ejus, qui Deo propitiante bonus est, certiora- 
beris. Amicos nostros saluta diligentius, quorum 
nomina, sicut pagiuae subducta, sic animo portitoris 
Gonfido multiplicatis precibus esse impressa. 



EPISTOLA. CXCIII.— AD BALDWINUM ARCHID. 
£XONIENSEM. [a. D. 1166.] 

Baldwino Ewoniensi arckidiacono. 

ExPECTATiONE longa suspensi, et impatientia desi- 
derii sBstuantes,nuntii nostri praestolabamur adventum, 
sperantes in reditu ejus nos amicorum diligentia fore 
vel literarum solatio recreandos. Et quidem secus 
accidit, quum ille non retulerit iota vel apicem. Nec 
hoc dicimus, ut aut caritatis defectum, aut negligen- 
tiam velimus in amicis arguere, quos tanto acerbius 
afBigi conjicimus, quanto minus audeut suas angus- 
tias deplorare. Comprimuntur euim castigatione 
crudeli, puerorum more, quos praBceptorum severitas 
cogit, ut eductas doloris impetu, et extortas verberi- 
bus lacrymas redire faciant in siuum oculorum, et 

latentes sui fontis origines. Metiebaniur autem 
pericula conditionis nostr»» malitiam temf>oris, debi- 
litatem Ecclesise, rabiem persequutoris : sed e latere 
sperabamus, quia iniquitas cohsrens talento plumbi, 
diu in summo stare non potest : et Amorraeus citius 
et validius eliditur, et detruditur ad ima teme, 
quum adimpleta malitia in excelsa prorumpit Ami- 
cis ergo compatimur, et Ecclesise desolationem in 
regno Anglorum ingemiscimus. £t miramur quo- 
modo abierit zelus tot religiosorum et litteratorum : 
quum vix unus et alter appareat speculator, qui juxta 
commonitionem propheticam audeat impio impie- 
tatem suam ex ore Domini nunciare. Impii ergo in 
facie speculatorum descendunt in infemum viventes, 
ut a speculatoribus, quia siluerunt, sanguis eorum 
jure et merito exquiratur. Sed, quid dicimus eos esse 
ex causa silentii puniendos? sane quidam eorum 
sunt qui fiirem videntes currunt cum eo, immo prsvii 
ductores et doctores ipsum in furta prsBcipitant, et 
rapinas, et suam ponunt in quovis iniquitatis symbolo 
cum impiis portionem. Quorum primus est Archisy- 
nagogus vester, et qui primo auro videbantur inducti, 
et columnaB videbantur EcclesiaB, amplexati sunt 
stercora. Dederat eis argentum Dominus et aummy 
et sicut ipse per prophetam conqueritur, Ipsi eof eo 
&perati mnt Baal^ dum magia verentuVy hominem 
quam Deum, et colunt et serviunt creaturcB potius 
quam creatori : quod, sicut beatus docet Apostolus, 
idololatriae rectissima et certissima diiffinitio est. Nam 
quod quisque colit prae caeteris constituit sibi Deum, 
«t alius venerem, libidini serviens, praeferat: alius 
dum munera quaerit et retributiones, et interdum in 
fraudes et in rapinas impingit, laveraam veneretur: 
alius vento inflatus terram Moab inhabitet in super- 
cilio Babylonis : alius gulam sequens porcura induat 

Epicuri. Quod enim de talibas scribitor, qaoniam 
eorum Deus venter est, et gloria in confusionem, ad 
eaetera quoque vitia probabiliter dilatata interpreta- 
tione protenditur. Unde et in Evangelio veritas 
docet, Deo et Mammonae simul serviri non posse: 
et quod qui amicus seculi esse desiderat, Dei se 
constituit inimicum. Doctor gentium praBConatur et 
elamat, quia si bominibus placere vellem, Christi 
servus non essem : et qui bominibus placent confusi 
sunt, quoniam Deus sprevit illos. Sed alia profecto 
Archisynagogi et complicum ejus sententia est, qui 
fraudulenta verborum interpretatione ad arbitrium, 
non ad mentem auctoris detorquent legem, eique 
nolunt suum accommodare intellectum : sed id agunt 
modis omnibus, ut quod eis libitum fuerit, divino 
quoque juri consentaneum videatur. Dicit enim quia 
non est pro libertate Ecclesiae decertandum. Sed 
fallax et falsa hypocrisis, quo progrederis ? Quid hae- 
reses moliris et schismata? uonne ab initio nascentis 
legis ad libertatem Dei vocatus est populus? et 
iEgyptus intolerabilibus afflicta plagis, quae Eccle- 
siam de antiqua et avita consuetudine, et fere per 300 
annos obtenta vindicabat in servitutem ? Nonne Ma- 
chabaoi martyres pro libertate fratrum suorum lauda- 
biliter et religiose sanctissimas animas posuerunt? 
David nunquid non stravit AUophylum lapidibus de 
toiTente congestis in peram pastoralem, ut Domini 
exercituum agmina ab indebitae servitutis jugo, et 
religionis opprobrio liberaret ? sed quid pauca et 
parva proponuntur exempla? scriptura fere tota, 
«luie in historiis digesta est, talibus virorum illustrium 
referta est monimentis. 

UuiD «utem cause sunt quas homines afiectuo- 
sissime tucutur, et quas pra^ponunt animabus suis; 
allcra Ubcrtatis; altera lidci et religionis. IUa tamen 



1166.] EPISTOL^. 9 

quaB fidei est, creditur esse prsestantior, et procuU 
dubio justior est^ adeo quidem ut et prophaua) reli* 
gionis homines hoc constantissimum habeant. Nam 
et Achab, quem reprobum fuisse constat, regi Syri» 
eum subjicere volenti seryituti, argentum et aurum, 
servos et ancillas, et omnimodam supellectilem, uxo- 
rem» filios et filias, et tandem se ipsum incunctanter 
exposuit, et pro lege divina duntaxat non est veritus 
inire certamen. Quum enim ille vellet scrutari do- 
mum ut diriperet legem, contradixit ei Achab victo- 
riamque promeruit. Quia etsi alias reprobus vel in 
hac parte Dominum honoravit, pro qua ergo causa 
religiose contenditur, si non pro lege Dei servanda ? 
nempe haec iniquitatem prohibet, et pastoribus Ec- 
clesiaeprsescribit^ut omnem ulciscantur inobedientiam. 
Sed fortasse Archisynagogus iniquitatem novit, quam 
Deus non prohibet: aut quam nolit ab Ecclesise 
pastoribus increpaii, et si fieri potest mandari vin- 
dictae. Hanc sane Mojses et Doctor gentium non 
noverunt : sed praetendit quia Joannes arguebat He- 
rodem in spiritu lenitatis, illicitum esse denuncians, 
ut fratris viventis abuteretur uxore. Quod utique 
dicens non tam imperitiae quam ignaviae solatium 
qua^rit, quum certum sit Johannem ibi non gessisse 
personam pontificis, cui incumberet correctio delic- 
torum, sed praeconis verbi, penes quem erat duntaxat 
gerendorum denunciatio, et increpatio vitiorum. Heli 
quidem corripuit filios, sed afiectu potius et man- 
suetudine patris quam severitate et auctoritate ponti- 
ficis. Pro omni ergo divinae legis articulo conten- 
dendum est et potestatibus ascendendum ex adverso» 
et quicquid caritatem impugnat, quae legis est pleni- 
tudo, totis viribus subvertendum. Sed profecto in 
figuram sacerdotii Deus tribum Leviticam a publicis 
f^nctionibus, sicut in Numeris legitur, immunem esse 

decrevit» et summi tantum pontificis dispositionibus 
snbjacere. Abiathar quoque, qui Spiritui Sancto 
restiterat in dispositione David, amotus a sacerdotio, 
ea ratione sententiam mortis evasit, quia arcam por- 
taverat, et praBcedentis officii privilegio ttitus diem 
expectavit fatalem. Quod si clerus in privilegia tribus 
Leviticae non succedit, et apostolus vanus est, et 
fallaces omnes interpretes scripturarum. Ex quo 
liquidum esse debet omnibus justissimam esse causam 
eorum qui pro libertate Ecclesias dimicant, et pretio- 
siorem habent legem Dei quam fortunas, immo quam 
animas suas. Sed fortasse dicet aUquis, quid hoc 
ad causam vestri Cantuariensis, qui in causa Ecclesise 
cessit apud Clarendonam et in pecuniaria conventus, 
in jure sibi conscius iniquitatis^ et de praestigiis suis 
diffisuSy subterfugio imprudenti et impudenti suam 
quodam modo, immo plane professus est injustitiam, 
et partem justificavit adversam. Esto sane quod 
cesserit Propicietur Deus episcopis, qui eum ad 
hoc induxerunt, et circumventoribus qui eum eduxe- 
runt, quum tamen justus esset metus, et praesens, et 
qni in constantissimum hominem caderet. Mittitur 
vobis epistola ejus, ubi pro se satisfaciat ex parte ; 
sed quia deliquit, poenituit, confessus est, a domino 
papa absolvi meruit causa recognita, et ut Ecclesiam 
Anglorum ab illicitis et extortis obligationibus absol- 
veret impetravit. Qui ergo imitati sunt (ut aiunt) 
delinquentem, quare poenitentem, confitentem et 
satisfacientem non imitantur? nunquid malunt in 
sordibus immorari, quam surgere, mundari et reparari 
in pristinnm gradum? Sed causam veritus est (ut 
objicitur) pecuniariam, hoc quidem falsum est, sed 
judicum iniquitatem, qui eum iniqua sententia con- 
demnaverant, parati judicare quicquid tyranno libu- 
isset. In eoque verecundiaB seculi nostri pepercit 

Deos, qaod ijTaonos plora jobere eralHiit, qoam illi 
adimplere. Onmes erant Balaamitse excogitaotes 
qua arte maledicereni et condemnarent caosam coi 
benedixit Dominos. Soadebant mala fieri ot pio- 
venireni bona, ei ad mitigandam perseqootoria insa- 
niam perniciosas possessionom et dirini joris dispen- 
sationes admitd. Qnod certom erat reTOcabator in 
dubiom, ut comicnm illud fere io omniom volveretor 
animis 

Qood 1610, BMcio. 

Qois enim nesciebat qood rex cancellariom soom ab 
omni administratione et obligatione libernm reddidit 
ad regimen Cantoariensis EcclesiaB ? Coi ignotom est 
qoanta instantia illi a sede apost. pallium impetra- 
vit ? qoid postea promiserit, nt consuetodines (quas 
dicunt) avitas, et revera pravitates sont, admitterentur 
plurimis notum est. Arcbiepiscopns tamen ad malitiam 
calumniatoris ex judicum iniquitate aut simplicitate, 
aot dispensatione : quum tamen ad hoc vocatos non 
venisset, urgebatur ad litigandum, ad satis dandom, 
quum tamen possessor esset amplissim» rei immobilis, 
ut vix ex causa gravissimae infirmitatis ad deliberan* 
dum unius dieculaB posset inducias impetrare. Antea 
tamen eum iniquo judicio condemnaverant, et quod 
sedes apostolica causa cognita retractavit Cujus 
retractationis apud nos privilegium extat Nonne 
ergo judices potuit et debuit habere suspectos ? sed 
fortasse dicetur quod ipsos oportebat non de consci- 
entia sua, sed de partium allegationibus ferre senten- 
tiam: quia et Dominus Judam, quem proditorem 
noverat, non condemnavit: et mulieri in adulterio 
deprehensaB pepercit, quum nuUus procederet ac* 
cusator. Inde etiam ad informationem nostram dic- 
tum est, Ego sicut audio judico: sed profeclo 
audire ibi pro intelligere ponitur, ut pro rationabili 

matu animi sui decernat judex, interdum assertio- 
nibus, interdum praBsumptionibus utens: ut num- 
quam ex conscientia justus et innocens condamnetur, 
et si multitudo stare videatur in parte adversa. 
Nam scriptum est, Inaontem et Justum non occides, 
quia adversor impium. Et alibi: Non sequeria tur- 
bam adfadendum malumf nec injudido plurimorum 
adquiesces senteniitBy ut a via declines. Si vero 
contra conscientiam^ praesertim in praejudicium inno- 
centis, sententiam tulerit, gravissime peccat: quia, 
sicut dicit Apostolus, omne quod non est exjide pecca- 
tum est. Salomon in causa meretricum conjecturali 
argumento utens condemnavit calumniatricem. Et 
Daniel in liberatione Susannse praBSumptionibus re- 
velavit malitiam sacerdotum. Quod si judices in 
causa domini Cantuariensis vigorem debitum habuis- 
sent, si lege praescriptam exercuissent diligentiam, si 
scripturas consuluissent in judicio^ si potestati supra 
modum et fas non detulissent, posset fortasse proba- 
biliter argui qui illomm judicium declinavit. Sed 
ubi furor omnia vindicavit, quis locus potuit esse ra- 
tioni vel juri? ante praesidem ductus est Christus 
Domini, Convenerunt principes Scr, et Pha, adversus 
eum, Et profecto praeses iste illo, sub quo condemnatus 
est Christus, truculentior erat. Nam Pilatus id agebat 
exquisitis occasionibus^ ut Christus evaderet accusa- 
tus : hic autem operam dabat et diligentiam, ut inno- 
cens accusaretur et damnaretur Christus. Ille, ne sub 
eo judice puniretur, Christum transmisit ad Herodem, 
ubi vel contemptus evasit Christus, remissusque est 
indutus veste alba : hic modis omnibus agebatur ne 
quocumque modo Christus evaderet. Dicat vir amator 
veritatis quicumque audet coram Deo, cui de hoc 
testimonio in districto examine redditurus est ratio- 
nem, dicat certe, si audct, quod archiepiscopus ibi ma-r 

litiose quod ad calumniatorem et complices suos, et 
fraudulenter aut debiliter quod ad judices tractatus 
non est, et contemptibiliter, quod ad Ecclesiae digni- 
tatem, et ignominiose : et ipse competenti securitate 
recepta ad judicium revertetur. Dicat ergo probus 
vir et discretus hoc, et ut consilio ejus adquiescatur 
facile obtinebit. Nec est credibile, quod etiam archi- 
synagogus vester aliter sentiat, licet contrarium praedi- 
care nonerubescat: sed ipse et omnes sui sic dentium 
soliditate gaudeant, sicut eis respondet conscientia, 
quod juste et ad honorem Dei Ecclesiae ibi tractatus 
est archiepiscopus, et omues qui archisynagogo con- 
sentiunt simili versentur in calculo. 

Quia ergo archiepiscopus semel iuiquam sententiam 
reportaverat, et videbat ex malitia persequutoris et de- 
bilitate judicum imminere nequiorem, declinavit judi- 
cium, causam transferens ad audientiam ejus, qui fide- 
lium oranium judex est a Domino constitutus, et locum 
adiit,cui specialiter mandataest omnium sacerdotalium 
decisio causarum. Nec hoc de jure imperatorum aut 
canonum, sed ipsius Dei auctoritate dicentis per Moy- 
sem : ai difficile et ambiguum apud te judicium esse 
perspeaieris, inter aanguinem et aanguinemj causam 
et causam, lepram. et lepramy S^c. ascende ad locum 
quem elegerit Domintia^ adsacerdotes Leiitici generis^ 
et adjudicem qui pra/uerit tempore illo^ et/ades quce- 
cumquediwerittibiysequerisquesententiam sacerdotum : 
Quiautem superbieritnolena obedire sacerdotis imperio 
et decreto jvdicis qui eo tempore ministrat Domino^ 
morietur homo ille^ et au/eres malum de IsraeL Ecce 
quod a judicio sacerdotum nec causam excipit, nec 
personam, licet alias per se ipsos, alias per ministros 
vicarios Ecclesiae decidant sacerdotes. Nonne in per- 
sona sacerdotum, sicut Ecclesiae doctores fideliter tra- 
dunt, Jeremiae dictum est : Ecce constitui tehodie super 

gentes et regna^ ut evellas et disperdas et dissipes^ 
et (Bdifices et plantes, Quid ergo peccavit dominus 
Cantuariensis, si appellavit, si prospexit sibi, si pe- 
percit episcopis quos oportebat iterato ad damna- 
tionem et ignominiam sui perperam judicare, aut 
regiae indignationis intolerabile subire dispendium ? 

Qualiter autem pars adversa, quae et ipsa appella- 
tionem instituit, causam prosequuta sit, qua modestia, 
qua sinceritate versata sit et cum Ecclesia, et cum 
adversario, novit Deus et judicet, et vobis ignotum 
esse non potest. Seipsum poterit quis irridere et 
texere dolos in animam suam : sed profecto Deus non 
irridetur. Biennium jam elapsum est, tempus vide- 
licet quod appellantibus sufTragatur, eoque evoluto 
pro parte domini Cantuariensis est lata sententia: 
etsi adhuc ex dispensatione quorundam rerum exe- 
cutio differatur. Omnibus autcm jam persuasum est 
Deum timentibus quod arcbiepiscopus et sui injuste 
proscripti sunt. Quo enim jure confiscati sunt reditus 
clericorum ? Et qua episcoporum patientia Ecclesiae 
et bona altaris Christi persequutoribus Ecclesiae ad 
libitum exponuntur? Quae justitia proscripsit inno- 
centes sine delectu professionis et ordinis, aetatis et 
sexus? Quis unquam tanta immanitate distraxit copu- 
lam nuptiarum ? Et tamen ei qui facit hoc, ab epis- 
copis innocentiae et justitiaB testimonium redditur, ut 
in suam confusionem et pemiciem dicere et scribere 
non erubescant, quia rex ^^dulce putat obsequium, 
quum monetur ut corrigat, si quid deliquit in Deum.^' 
Ergo aut ex eorum sententia non delinquit, aut ei in- 
fideliter gratum et debitum obsequium subtrahunt, 
aut palam mentiuntur in capita sua: quia os quod 
mentitur occidit animam. Non est qui ei audeat 
denunciare, quod expedit audienti pariter et dicenti. 
Non est qui dicat cum Moyse: Dimitte populum 

Domini cum (mnibus qu€B ipsius sunty ui ei sacri/icei 
tn deserto, Non est qui trium dieruin iiineri vaca- 
tionem impetret clero degenti sub Mojse et Aaron, id 
est in cultu legis et ritu divini sacrificii occupato. 
Et quidem credibile est, quod si bic praesentes essent 
Moyses et Aaron ad ostium ejus, cujus innocentia 
praedicatur, aut eis omnino non pateret accessus, aut 
negaretur auditus, aut quod ibi non invenenmt, sup- 
pliciisy aut certe contumeliis afficerentor. Neque 
enim desunt Jamnes et Mambre qui Spiritui Sancto 
resistant. Achitofel multos in deliberationibus reliquit 
hseredes, qui infatuant animas principum, et contra 
Deum proferunt et prsferunt consilium toxicatum. 
Quid enim nunc aliud iu Cantuariensi archiepiscopo 
persequuntur, nisi quia in conspectu regum ausus est 
Dei justitiam protestari, tueri legem, EcclesisB tueri 
libertatem? Certe dum magnificus erat nugator in 
curia, dum legis contemptor videbatur et cleri, dum 
scurriles cum potentioribus sectabatur ineptias,magnus 
habebatur, clarus erat, et acceptus omnibus, et solus 
dignissimus summo pontificio, ab universis conclama^ 
batur et singulis : sed ex quo in pontificem sublimatus 
SU8B memor conditionis et professionis exprimere 
voluit sacerdotem, et verbo Dei maluit uti magistro 
quam populo, factus est eis inimicus vera dicens, et 
vitam corrigens ; ut et hi impleant mensuram patrum 
suorum, qui ex causa simili prophetas et apostolos 
persequuti sunt: et quidam eorum adhuc martyres 
Christi, id est, testes veritatis et justitisB persequuntur. 
Qnid in Elia persequuti sunt Achab et Jezabel? 
Nempe religionis oraculum, testimonium fidei, justitiae 
professionem, exterminium IdololatrisB^ medelam viti- 
orum, criminum abolitionem. Paulus et Petrus gla- 
dium Neronis evasissent, immo nec incurrissent inimi- 
citias, nisi vohiptatibus hominum et erroribus contraria 

praedicassent. Nemo enim in aliquo persequutus est 
quod erat aut dicebatur Helias : nemo punivit aliquem 
quia Petrus esset aut Paulus : et Jobannes tutus esset 
in conspectu Herodis, nisi diceret, non licet tibi habere 
uxorem fratria tui. Nullus enim in tantam evasit 
tjnrannidem, ut naturam persequeretur. Sed frequens 
est, et multis vulgatur exemplis, quia 

veritas odium parit. 
Qui ergo persequuntur in hac causa Cantuariensem 
archiepiscopum, non hoc persequuntur quod Thomas 
est, quod natione Lundoniensis, clericus professione, 
gradu sacerdos, episcopus dignitate: sed quod annun- 
ciat populo Dei scelera eoru m, et ut legem Dei audiant et 
obediant principes Sodomomm et populus Gomorrhae. 
Quidestergoquod persequuntur? profectoapostolorum 
spiritus et prophetarum» spiritus justitiae et veritatis, 
spiritus patris et filii et indubitanter Spiritus Sanctus. 
Nam id abominantur, abhorrent et puniunt, quod per 
prophetas et apostolos docuit Spiritus Sanctus. Et 
si ipse Paulus aut Joannes quod scripsit praesentialiter 
doceret in carne, aut torqueretur suppliciis, aut dice- 
retur ei ad minus, Recede a nobiSf scientiam viarum 
tuarum nolumus, quia nobis contrarius es. Semel 
loquutus est Deus, et id ipsum secundo non repetit : 
nec ad eruditionem vivorum suscitat mortuos. Quum 
in Ecclesia praesentes sint Moyses et Prophetae, ut 
audiantur et doceantpopulum: et ut pars, quae verbo 
Domini condemnatur ex sententia Moyse et prophe- 
tarum, alteri victoriam cedat, applicetur Ephod, ubi 
manifestatio est veritatis et judicii, et respondeatur 
unicuique secundum opera sua. Formam hanc non 
declinat Cantuariensis archiepiscopus neqne sui: 
immo optant et orant, ut de vultu verbi Dei, id est 
legis divinae, judicium illorum prodeat, et oculi Do- 
mini declarent aequitatem. Si quid enim exigit quod 

legi Dei repugnet, si de verbo Dei nituntur consue- 
tudines quse petuntur adversus Ecclesiam, libenter 
cedet: et de contradictione et Texatione partis ad- 
verssB satisfaciet libens. Quod si causa ejus innititiur 
verbo Dei, si ei assistunt apostoli et prophet®, nemo 
eum aut suos per gratiam Dei avellet a fide ista. 

HaBC est enim in Christiano justissima causa exilii; 
pro qua non modo substantiam ponere debet, sed et 
animam suam. Jam enim sola iniquitas consuetudi- 
num, et squitas divinsB legis ab adverso confligunt, 
et de causa pecuniaria, quae tunc quidem simulabatury 
et in veritate nulla erat, nec mentio est. Adversus 
hoc multa fingit, machinatur, et in pelle vulpeculae 
laborat improbitas, sed mentitur iniquitas sibi, non 
attendens aut dissimulans quam suavis est homini 
panis mendacii, sed per ea implebitur os ejus calculo. 
Sed profecto unum est quod omnes mirari, immo 
dolere debent, illos videlicet Cantuariensibus exuli- 
bus insultare, pro quorum libertate se Cantuarienses 
ad omnia discrimina devoverunt. Illi pro coromuni 
libertate versantur in torculari, et quis astitit illis? 
IUi satagunt ut haereditas Domini liberetur a servi- 
tute, et ad oUas carnium et allia iEgyptiorum voto 
recurrunt, qui in libertatem fuerant educendi. Utique 
miserabiliores sunt omnibus gentibus. Si hic pro- 
scribuntur, affliguntur, et deputantur cum impiis : si 
consolationem a Domino non expectant, si exulan- 
tibus conscientia non respondet ad meritum: si in 
persequutiouibus causam non habent Christum. De- 
ridet eos prudentia camis, quae ab eventu merita pen- 
sat; sed Deus consolatur eos in tribulatione sua, 
tandem responsurus et illis qui mundo lenocinantur, 
et cervicalia ponunt sub capitibus universae aeta- 
tis, et pulvinaria sub omni cubito manus, commu- 
nicanles excommunicatis, claves Ecclesiae ludibrio 

VOL. II. c 

habentes, et putantes legem Dei, nihil aliud esse 
quam verba. Nos interim Deo in omnibus donis 
suis gratias agimus, et maxime quod nos dignatus 
est illorum numero aggregare, qui persequutionem 
pro justitia patiuntur. Suscepimus de manu Domini 
dulcia, de quibus saepe ad pemiciem nostram abusi 
sumus. Quare et ab ipso aequanimiter non suscipie- 
mus amara ad medicinam, in profectum salutis nos- 
trsB ? sive vivimus, sive morimur, Domini sumus, ut 
id solum peti oporteat ab amicis quatinus exilii nos* 
tri angustias sulevvent oratiouibus suis, ut non defi- 
ciat fides notra, sed de afilictione nostra salutem 
nobis et Ecclesise pacem et libertatem misericorditer 
operetun 



EPISTOLA CXCIV.— AD nicolaum de monte 

ROTOMAGENSI. [a. D. 1166.] 

Joan. Saresb, Nicolao de mOnte RothamagensL 

NoTAM ingratitudinis jure contrahit, quem ad pro- 
merendum amorem et obsequium beneficiorum me- 
moria non accendit. Et quidem tanto uberior debetur 
gratia, quanto cumulatius et frequentius ad nec meri- 
tum nec merentem a sola divite vena liberalitatis 
innataB beneficia praecesserunt. Sed unde, mihi di- 
lecte, et omni jure et merito diligende, ut humanitati 
tu8B condigna liberalitatis compensatione responde- 
amus ? Exulo, proscriptus sum, expositus paupertati, 
coexulantium mihi magis quam propriis incommodis 
urgeor, et eorum, quse iu pressuris Ecclesia Dei patitur, 
a me nihil reputo alienum. Sed in his omnibus 
Deum mihi propitium sentio, cujus muneris est ut 
exilium pro justitia subeam libens : rapinam bonorum 
meornm pro fide, si necessarium est, gaudens exci- 

piain, nec aQgustias timeam, aut erubescam igno- 
miDiam paopertatia, discipulus et professor pauperis 
Christi; certus ab ipsius Yeritatis oraculo, quod 
tristitia nostra vertetur in gaudium. Fidelis eoim est, 
oec patietur pusillos et pupillos suos tenari supra id 
quod possunt : sed ad gloriam suam faciet ut bumi- 
Uum tentatio eis transeat in profectum. Csterum unde 
mibi interim, amicorum dulcissime, ut tuas respon- 
deam liberalitati? £am namque dissimulare non pos- 
sum, qoam loties expertus loquor, cujus beneficia 
toties mei senserunt» quoties opportunitas data est> 
ut tuas oaritatis solatio firuerentur. Quod itaque pos- 
sum ad prassens gratias devotione maximas agb, in» 
dubitanter expectans, ut miserationi vestrsB respondeat 
in misericordia uberi, cui in vobis beneficiorum pe- 
cuniam dedistis ad usuram. Hoc enim solum est 
honesti foenorb genns, et quod usurarum et totius 
avaritisB, conderanatrix pagina Yeritatis non modo 
absoivit, sed centupla mercede remuoerat. Nam et 
hoc Salomon in proverbiis testatur dicens : fosneratur 
Domino qui pauperis misereiuTj et piciseitudinem 
euam reddet ei: tem]poraliter qoidem quatenus ex- 
pedierit : plenissima autem retribntione in vita aetema. 
Quod si divina dignatio eatenus meis desideriis satis- 
fiicefety ut benefiictoribus meis sna anctoritate et meo 
ministerio vicem dnceret rependendam, votorum tem^ 
poralium summam mihi fere omnino videretur asse- 
quutus. Sed quid de pace nostra sentiam non plane 
videOy aliis asserentibus eam desperatius elongari, eo 
quod Dominus rex prosperatur in viis suis : aliis 
e contra dicentibus quod ei pax non displiceret, si 
honesta reconciliationis occurreret forma. Et hoc 
utique crediderim citius, eo quod vir prudens hanc 
ipsam successuum facilitatem et copiam debet habere 
su^ectam^ et viarum suarum conscius tutus esse non 
c 2 

poterit, si iDJuriando EcclesiaB et paoperibas Christi 
Deom sibi reddiderit inimicum, sed Deo propitiante 
non faciet, quod principatus sui gloriam debeat ob- 
fuscare, nec contra Deum praesumet de facilitate aut 
potius fallacia successuum, qui meminit quam fisdlax 
est eques ad salutem. Asabel velocitate cenros, ut 
refert historia, anteibat, et pemicitate currendi ca- 
preis praevalebat: sed quia agilitati nimis indukit, 
hostem persequens fugientem, eum coegit ut instanti 
fatalem inferret plagam, qui fatum disposuerat decli- 
nare per fiigam. Fugit interdum Christus a facie 
persequentis, sed vsd impoenitenti in quem provocatus 
torvo respicit oculo. Saluta socios curiales qui excom- 
municati non sunt. 



EPISTOLA CXCV. — ^ad mag, walterum de insula. 
[a. d. 1166.] 

M, Gualtero de Insula. 

Diuturnitas silentii mei jure videretur esse desidis 
amici aut negligentiaB argumenium, nisi causis proba-» 
bilibus, quas Deus evacuet, hujusmodi suspicio pur- 
garetur. Eas ad praBsens allegare non expedit, quia 
sicut mihi graves, ita et tibi conspicuas sunt, et notse 
mundo. Utinam solvatur chaos quod inter nos firma- 
tum est^ et pax inter regnum et sacerdotium refor- 
metur : ut si intermeandi facuUas patuerit, ejus, quae 
in Domino est, nobis possimus adinvicem exhibere 
officia caritatis. Non enim excidit a memoria mea, 
quam tibi, exigentibus meritis, obnoxius sim ut 
magisiro et domino. Et tu» licet adhuc mea in te 
non existant merita» me ut Chrisiianum debes diligere 
et amicum. Temere tamen non dixerim ei rationem 
deesse meriiorum : cui ad amandum iniensa famulatur. 

affectio, et voliintas ad obsequiimi prompta nihil avi- 
dius concapiscit, qoam at ei opportnnitas a Deo pnepa- 
retor, qua amici sui satisfaciat votis aut usibus. Nam 
et Deus devotam acceptat pro adimpleto opere volun* 
tatem^et pr^ qualitate et quantitate affectionis quemque 
remunerat. Expecto autem et spero a Domino, quia et 
devotioni me» fiBicultas dabitur, et procella nostra in 
auram, auctore Deo, in brevi fiicilius et felicius trans- 
itura est quam credatur. Haec tamen potius accipi- 
antur dictaex certitudine fidei quam scientiae : eo quod 
Deom fidelem novimus in promissis, qui tunc demum 
gloriosius pro se patientibns suum ministrat auxilium, 
quando prorsus cessat humannm. Interim probat nos 
Dominus andiligamus eum^etsi moramfecerit, aequiuii- 
miter tolerandus est, quia quicquid nobis videatur, 
proculdubio veuiet et non tardabit. Unde sectire 
dico quia in brevi subveniet, quum pro certo noverim 
in humanis rebus nihil nisi momentaneum esse, et 
quod gloria mundi ut fiimus evanescit, et iniquorum 
finis est ignis et vermis. Et quidem reliquiae impio- 
rum interibunt: et est salus justorum indubitanter 
expectanda a Domino. Licet enim impius extollatur 
super cedros Libaniysi modicumpertransieris, patenter 
intelliges, quia etiam quando florere videbatur, jam 
non erat, et non erat ulterius locus ejus. Ridet hsec 
prudentia camis, sed profecto Deus non irridetur, qui 
interim juxta Salomonem irrisoribus flagella parat, et 
duros malleos dorsis et cervicibus contemptoruai. 
CaBtenim quod ad humanam opinionem, tibi facilius 
patet, in qua conditione versemur, et quid ex decreto 
aulicorum nos timere oporteat aut sperare. Spera- 
bimus autem: nam ad omnem humilitatem prompti 
sumus, quia conscientia servatur indemnis, dum legi 
divinse non derogemus nec honestati, qua amissa satius 
est mori quam vivere. Nullam pacis respuimus con- 

diCioneiii : certum habentes quia tneliiis est incidere 
in manus hominum, quam derelinqoere legem Dei, 
Te) turpitudinia incurrere maculam. Nec tamen prsB- 
sumimus jurare obseiraniiam evangelii, memores in- 
firmitatis nostr» : ut liquidum sit quam jtemerarium 
est jurare in consuetudines reprobatas. Hoc autem 
snpra modnm miror, quod Cantuariensis archidiaconus 
aut per se aut per alium non laborat de pace: quum 
ei constet Deo et mammonsB simul serviri non posse. 
Vale. Salutat te frater meus R. et domum tuam tecum. 
Salutem dicimns clericis capellse, qui nec ex nomine 
excommunicati sunt, nec aliorum paiticipatione. Mc- 
mento nostri in orationibus tuis memoris tui. 



EPISTOLA CXCVI. — ^ad mag. rad. de bellomonte. 
[a. d. 1166.] 

Joan. Sares. Mag. Radulpho de BeUonnmte. 

VERiSS titulus pietatis nuUo melius clarescit indicio 
qnam quum illis misericorditer subvenit, qui humano 
solatio destituti sunt, et quos ingratus Deo gratis per- 
sequitur mundus. Hoc itaque te assecutum esse con- 
gratulor, gaudensy quod prsBter opinionem multorum 
et fere omnium, non dico secularis adminiculo philoso- 
phise, sed igniculo Spiritus Sancti, tuum ad veram 
sapieutiam animum accendentis pariter et illustrantis 
exerces opera pietatis. Et, sicnt ex relatione latoris 
praesentium didici, inter caritatis impugnatores (quod 
remm decetChristianum) fratemitatis,qu8& in Domino 
est, ausus es reminisci. Sed unde hoc tibi, mi Ba- 
dulphe, prajsertim quum^qui columnse videbantur esse 
Ecclesiae, trepidenl: et gigantes qui orbem portare 
debuerant, facilius inundatione aquaram submergi 
acquiescant, quam gemere ? Mandavit Dominus nubi- 

bii8 suis, ne in partibos illis plnant imbrem : et lu in 
eisdem non es veritas ad stillicidiam divin» grati», 
germinare fimctas misericordiae et opera Salvatoris. 
Credideram profecto te philosophantis habere verba, 
non animum: sed nonc recolo te aliqnatenns esse 
magni discipulam ^stippi, qai omni conditione tem- 
poris aequanimiter utebatur, et in ipsis philosophabatur 
nugis, jucundus omnibus, nulli gravis : qoi aliquando 
inierrogatus quid ei philosophia contulerit, dicitnr 
respondisse, ^^ Ut com onmibus hominibns intrepide 
fabularer.'' Ego de cstero in te securius arbitror 
confidendum, quia non diffidis de regno Christi. Qua 
spe rogo, ut, sicut ccepisti, latori prsBsentium, contem- 
platione Dei et obsequii ejus, in opportunitatibus suis 
adesse memineris, certos quod si ei tantom place- 
rent Uterae nobiscum, quantum aves et curiales nuge 
tecum, ei omnia necessaria libentissime ministrarem. 
Vale. 



EPISTOLA CXC VII, — ^ad mag. girabdum pucelle. 
[a.d. 1166.] 

Magiatro Girardo Pueelle, 
LicET mihi dilectio vestra non prssscripserit, ego 
tamen opportunitate inventa» sicut fervorem animi, 
praesertim ad amicos, et in assertione justitise cohibere 
non possum: sic a scribendo non potui calamum 
continere. Et fortasse plura scriberem nostrum, 
EcclesisB Anglorum dico, contingentia statum, nisi 
quia opinor communem patrem nostrum dominum 
Cantuariensem vobis super his plenius rescripsisse. 
Progrediens ego ad reliqua Deo imprimis gratias ago 
qui mihi supra et contra merita mea dedit in omni 
tribulatione solatium, et omnes adversariorum tendi- 
culas in gloriam suam' convertit, et parvitatis meae 

profectum. Quanti enim facere debeo exercitium 
literarum et negotiationes virtutis et experientiam 
propositi recte pbilosophantiumy et patientium inno- 
center et pro assertione fidei et justiti» defensione ? 
Sed et sorti vestrae congratulor, audito quod inter 
hostes Ecclesise auctore Domino gratiam invenistis, 
ut et temporalibus abundetis ad materiam gerendo- 
rum, et quadam litterarum et rirtutum prseemineatis 
auctoritatOy ut apud barbaros quod discretio vestra 
dictaverit, reputent sacrosanctum. Verum quod plu- 
rimi facio} illud est, quod odistis Ecclesiam malig- 
nantium, et ut audio contra schismaticos in virtute 
Spiritus Sancti publice pro fide in omni libertate 
conscientise loquimini, et scribitis veritatem. Nam 
profecto t^6i apiritua Dei est ibi lihertaa. Nec est 
quod magis philosophum deceat quam professio 
veritatis, justitise cultus, contemptus mundi, et pau- 
pertatis quum necesse est amor. Legimus philosophos 
gratis tanquam virtutis impedimenta contempsisse et 
abjecisse divitias. Sed quod et in gentilibus aliquis 
eorum operibus praeposuerit veritatem, hactenus in- 
auditum est. In eo namque totius ethicse gentilis 
praecepta vigent, ut carnalium passiones affectionum, 
quas nequeunt penitus extinguere, reprimant et sub- 
jiciant rationi. Quod si cui divinitus datum fuerit, 
quia ad hoc natura impoteus est, non ambigitur eum 
recte philosophantis via ad vitam incedere, ut aeter- 
naliter videat dies bonos : et quatenus in eo quisque 
profecerit, eatenus ad veram philosophiam accedit. 
Unde, quia vos confido recte philosophantis habere 
propositum, rogo, moneo et modis omnibus consulo, 
ut errantes studeatis a schismate revocare, ut eum 
prseferant homini, nec se metu imperatoris aut schis- 
matici Coloniensis circuraventione patiantur a Christi 
corpore separari. Nam fortasse pro salutc raultomm 

vos Dominus ad hos barbaros destinayit. Nec credo 
rem istam adeundam jurgiis, sed felici moderatione 
complendam^ praesertim a sapiente, qui meminit, quia 
modestia sapientis a fine suaviter usque ad finem 
universa disponit. Alioquin pertinacibus communi- 
candum esse non arbitror vel in minimo, quum me- 
minerim illum, cujus figuram geritis, Zorobabel, qui 
vertitur in principes vel Magistrum Babjlonis, non 
adquievisse hostibus Jud» et Benjamin, ut etiam ad 
reaedificandam domum Domini cum filiis captivitatis 
aliquid omnino conferrent. De his hactenus. 

De cstero jam porrectas itero preces, quatenus de 
reliquiis regum et virginum mihi vestro aliquid trans- 
mittatis cum vestrarum testimonio litterarum. Valete. 



EPISTOLA CXCVIII.— AD albxandrum papam. 
[a. d, 1167.] 

Domino Alexandro Papa. 

Si de exilio clamamuB-ad patrem pro quo jugiter 
clamamus ad Dominum, pro cujus fide et honore 
contra persequutores Ecclesiae clamavimus semper et 
clamabimns, Deo auctore, quoad vita fuerit comes, 
vestra patemitas admirari non debet, quum de inopi- 
nata rerum novitate clamorem extorqueat vis doloris, 
et importunsB et amarisdmaB necessitatis acerbitas. 
Clamamus ergo ad successorem Petri, vicarium Cru- 
cifili : et utinara clamor noster introeat in aures ves- 
(ras, ut super calamitate Ecclesias, et filiorum afflic- 
tionibus et gemitibus patris viscera concutiantur ad 
miseratiohem. Etlicetmiseriflenostrse derecentiinjuTia 
multiplicatsB sint super numerum, et excreverint supra 
modum: tamen Deoteste acerbius dolemus, et inge- 
miscimus magis de imminutione gloriae vestraB et fama 
Romanas Ecclesiae denigrata, quam de damnis, in- 

juriis et oppressionibus nostris. Jus est (pater) jus 
est ireras exprimere voces, prassertim apnd enm qui 
amator est et patronus veritads, et cnjns ministerio 
Spiritus Sanctus totius falsitatis figmenta condemnat. 
Viduam impatientius conquerentem propheta habuit 
excusatam, eo quod in amaritudine erat anima ejus 
ob recentem filii mortem. Et nos quid patienter 
queri possumus inter tot mortes, carceres, vincula, 
flagra, contumelias» terrores, esuriei, sitis, nuditatis et 
multiroodse calamitatis angustias ? Si ergo justflB 
amariludini debetur venia, quorum querela patientius 
audienda est? quorum gemitibus magis compatien- 
dum ? quorum preces beuignius audiendse a Romano 
pontifice, quam exulum Cantuariensium qui pro 
tuenda libertate Ecclesise, pro astruendis privilegiis 
apostolicBB sedis proscripti esse noscuntur ? 

Utinam, pater, essent aures vestraB ad ora regis et 
optimatum Franciae ! utinam audiretis quomodo vobis 
insultant hostes Ecclesiae, et fere universi detrahunt 
vobis ! Et) si vera sunt qu8B praedicantur in compitis^ 
non video quo modo majestas vestra probabiliter valeat 
excusari. PraBtereo quod insignis ille jurator, quasi 
re bene gestat de raanu vestra decanatum accepit et 
curam multarum animanim, vir probat» religionis et 
famaB hilaris, qui nec uno mense ecclesiasticum addi- 
dicit ritum. Sed numquid eximendus erat a juris- 
dictione omnium episcoporum, ut ei (sicut fautores 
sui gloriantur) auctoritate apostolica saBvire liceat in 
subjectos non reservato eis appellationis remedio? 
Nuraquid tantis erat privilegiis extollendus, ut in 
introitu suo vestra auctoritate convocatis episcopis et 
clero AnglieB mandaret, ne Cantuariensi archiepiscopo 
obedirent, vel ad ipsum vocati accederent, et ut jure 
excommunicati sine satisfactione et caulione omni 
absolverentur in sacrilegiis perseverantes ? Os meum 

in coelum ponere non prasumo. Fateor et venim est 
omnia Romano licere pontifici, sed ea duntaxat qaa) 
de jure divino ecclesiasticaB concessa svmt potestati. 
Liceat ei jura nova condere^ vetera abrogare, dum 
tamen illa, qu8B a Dei verbo in Evangelio vel lege 
perpetuam causam habent, mutare non possit. Ausim 
dicere, quod nec Petrus ipse perseverantem in scelere 
quenquam et voluntate peccandi, posset absolvere, 
nec claves accepit quibus regni januam possit impceni* 
tentibus aperire. Unde ergo illi h«c data potestas ? 
Ad hsdc dicitur quod rex Angliee omnium episcoporum 
jurisdictioni subtractus est privilegio novo: quod 
profecto si obtinuit, ecce ei collata est auctoritas lici- 
tum libito coaequandi. Non tamen facile crediderim 
quod hesc omnia tam fiicile contra Ecclesiam Dei 
impelrata sint. Sed hoc fiducialiter dixerim quod 
antequam hsBc essent apud nos divulgata, de diutnmo 
naufragio veneramus in portum» a quo nos rejecerunt 
in pelaguS) qui cum triumpho a sede Apostolica 
redierunt. Nec aliquo modo persuaderi potest) quod 
legati qui venire dicuntur» procuraturi voluntates 
domini regis, condilionem nostram reformare possint 
in eum calculum, in quo erat, quando verbum hoc 
omnium corda concussit. Dubium tamen est an 
velint, si tamen dubium, quum alterum eorum audieri- 
mus a multis in pemiciem nostram, aut potius in dis- 
pendium, et ignominiam ecclesiaB consensisse domin 
regi, et operatum esse, quantum in eo fuit» extermi- 
nium nostmm. Eum ergo misisse, sicut adversarii 
jactitant, nihil aliud est quam nobis ministrasse cali- 
cem passionis et mortis. Quod si proponit, sepiat 
Deus viam asciscentis et venientis, spinis, ut prsBcipi- 
tentur in foveam quam innocentibus paraverunt. 

Adjiciuut malis nostris, qui contra nos, et magis 
contra vos gloriantur, quod exilium nostmm prolon- 

gastisin anDum, ut vobis rex Angloram interim con- 
fcederetur. Sed.memineritis fcederis Benadab, quod 
regi Israel fuit in scandalum, et populo in minam : 
quia ultionem divinitus procuratam in publicae religi- 
onis hostem noluit exercere. Proculdubio et iste, si 
stetissetis ad modicum, jam ad deditionem compulsus 
erat, ut se traderet manibus vestris et Ecclesia sub eo 
debita libertate gauderet. Sed quis de unius anni 
vita potest esse securus? An nescitis quoniam qui- 
cumque oderant EcclesiaB libertatem, sive schismatico 
imperatori confoederati sint, vit» vestrae, quam Deus 
in multa protendat tempora, terminum optant. Patet 
ergo quam periculosa sit ista dilatio, per quam teme- 
ritas amplius insolescit, et Ecclesiae conditio tristior 
et.durior malitiosius expectatur. Mala facienda non 
sunt, ut proveniant bona : nec salubris esse poterit 
dispensatio, per quam sacrilegoram perpetuatur au- 
dacia. 

Excessi modum, et quis cui loqueretur minus at- 
tendi: sed exulcerat» mentis impetum nequaquam 
potui cohibere, videns quod occasione verbi hujus 
crudescunt am}>lius adversarii nostri, immo vestri, 
et benefactoram nostroram liberalitas tepescit, aut 
omnino extincta est, praeter quam in rege Francorum^ 
et paucis aliis, qui nobis quidem compatiuntur amplius^ 
et, unde dolemus plurimum, querantur de vobis. 
Placeat itaque miserationi vestrse, Cantuariensibus ves- 
tris aliquod praBStare solatium, et vestri nominis glo- 
riam reformare, reprimendo hostes Ecclesiae et retri- 
buendo circumventoribus vestris pro merito. Unum 
pro certo noveritis, quod si rex semel in quaeumque 
petitione repulsam sustinuerit, omnium meritorum 
vestroram, quoad ipsum, evacuabitur iructus. Ne- 
cesse autem est ut patiatur repulsam, qui in petitioni- 
bus modestiam nescit. 

EPISTOLA CXCIX. — ^ad mag. gibabdum pucellb. 

[A.D. 1167.] 

Magisiro CHrardo Puella. 

Et si vobis nuper sciipserim qu» videbantur scri- 
benda pro tempore, tamen instar amiciti» torpentis 
arbitror inter necessarios cessare verbi commercinm, 
praesertim oblata ex quacumque occasione oppor- 
tunitate colloquii. Celebre siquidem proverbium 
est; Verba amantibus, et senrilibus ingeniis querelas 
non deesse. Quantum yero alentium in professioni- 
bus leligiosis ad cultum justitiaB proficere commen- 
datur, tantum profecto conirincitur amoris perdere et 
generare defectum. Impulit ergo me stimulus cari- 
tatis, portitoris opportunitate divinitus collata, per 
literas sciscitari, an circa statum vestrum in alter- 
utram fortunae partem de novo sit aliqaid iromutatum, 
et an aliquid pro ea certum acceperitis de expeditione 
imperatoris et de vestro Coloniensi, quos Deus con- 
vertat, si praedestinati sunt, et per condignos fructus 
poenitentisB in unitate Ecclesi» constitutis donet 
veniam, et purgatos introducat, et perducat ad vitam : 
alioquin virgam furoris sui caedentem populos in 
indignatione, corripientem Ecclesiam castigatione 
crudeli confringat AUissimus misericors et miserator 
Dominus. De statu meo nova scribere nequeo, quia 
circa me nihil est innovatum. Sed qui vester fui 
recedentis, ubicumque sim et ubicumque locorum 
vos degatis, auctore Domino, vester ero. Nec dubito 
quin et opportunitatibus meiS} si res exegerit, officiosa 
esse disponat vestra sedulitas. Poterimus autem 
magis ad invicem officiosi esse, si ipsi philosophia^ 
(cujus professioni diutius operam dedimus) curave- 
rimus^^diligentius inservire, ut simus (scilicet) potius 

mandaloram exequutores» quam inanium rentilatoTes 
Terbonim. Bes eBim qusrit, curat, et assequitur 
veritas phUosophiae, non verba. Ei mihi quidem 
numquam placuisse scientiam qu» in solis versalur 
sermonibus, vobis pridem notum est. Nec auditores 
rerbi, nec praecones apud Dominum justi sunt^ sed 
fiu^tores: estque versB philosophis certissimum ar- 
gumentum, quum quis virtutis obice retundit stimulos 
carnis et totius fortunae elidit incursum. Sumus, 
Amice, in conflatorio Domini, eo per patientiam 
philosophemur auctore. Nam doctrina viri per pati- 
entiam noscitur. De caetero communicate mihi si 
placet novorum aliquid, qu» in expilatis invenitis 
armariis: si non aliud occurrit, quod nostratibus desit, 
saltem visiones et oracula beatae illius et celeberrimaB 
Hildegardis apud vos sunt, quae mihi ex eo com- 
mendata est et venerabilis, quod eam dominus Euge- 
nius speciali caritatis afiectufamiliarius amplectebatur. 
Explorate etiam diligentius et rescribite an ei sit de 
fine hujus schismatis aliquid revelatum. Praedixit 
enim in diebus beati Eugenii, quod non esset nisi in 
extremis diebus pacem et gratiam in urbe habiturus. 
Precor autem attentius,ut res beati Remigii apud vos 
sic protegatis, sicut protegeretis animam meam. 



EPISTOLA CC. — ^AD WALTERUM ALBANENSEM 
EPISCOPUM. [a. D. 1167.] 

Idem Galtero Albanensi Episcopo. 

Magnam mihi praestat apud vos audendi fiduciam, 
quod ille, cujus memoria in benedictione est, utri- 
usque nostrum pater sanctissimus Adrianus, qui vos 
in sancta Romana fortissimam (ut spes est) columnam 
plantavit Ecclesia, me speciali quadam caritatis gratia 

pr» ceteris conterraiieis diligebat, ei fortan» mem 
casus aortis suie eyeotibiis coonuineraDdos arbitra- 
batur. Hasc ipsius ad me affsctio iioIms adinneem ei 
aliis interim paucis innotuit. Sed nisi eom fiita prae- 
propere, quod nunc loget orbis Christianus, e medio 
rapuissent, jam innotuisset et mundo. Unde et mihi 
de Yestra £lectione censeo tutius et in Christo amplius 
pnesumendum, credens quod sicut yos vir beatissimus 
successorem prseelegit honoris, ita, immo magis, ba- 
bere studuit haeredem caritatis. £a eigo fiduda qua 
ipsum consueveram, alloquor et yos» quia sicut illi 
obsequium meum plena ei dncera affectioDe deyove- 
ram : ita et quod in me promptum est, honori vestro 
et gloriae paratus sum inservire. Caeterum non yideo 
quo modo vester aut ecdesiie Romanie subsistere 
possit honor, et unitas servari corpcMris Christiy si per- 
sonarum estis acceptores et munerum, si vobis judici- 
bus perit innocens : et quod nuper Gallia fieri vidit 
et doluit, impcenitens absolvitur criminosus: si ec- 
clesia Dei spolianda et conculcanda tyrannis expo- 
nitur: si iniquitas potens et patens in consistorio 
vestro de justitia manifesta triumphat: si clerici vobis 
consentientibus aut dissimulantibus dantur ad victi- 
mam sicut oves occisionis: si usurpatae pravitates ves- 
tro silentio et torpore servandarum robur obtinent 
legum. Hoc enim est pro quo exulant, et proscripti 
sunt miseri Cantuarienses quia mutire audent pro 
Ecclesise libertate : quia sedis apostolicse privilegium 
protestantur: quia traditionibus impiorum antefereu- 
das prsedicant sanctorum patrum canonicas sanctiones. 
Revolvite, si placet, libellum detestandarum abomi- 
nationum, et plane videbitis quod adversarii nostri, 
immo et vestri et totius ecclesiae Dei dorsum conver- 
terunt ad sanctuarium Domini, et legem non propha- 
nare, sed evertere moliuntur. Si illis decemitis 

ignoscendum, quia potentes sunt, nos imbecilles, illi 
opulentiy nos pauperes: si tempora periculosa meti« 
mini, si dies malos expavescitis, ut contra justitiam 
ducatis pro malitia dispensandum, nunquid creditis 
vos hac via Deum placare posse, ut meliora tempora 
largiatur: ut tos dilatet et roboret: ut adversarios 
vestros extenuet, et enervet: nunquid haec est via 
Domini? ubi lex? ubi Prophetae? ubi Evangelium 
Christi? ubi decreta et exempla sanctorum? Lex 
utique sempiterna est, et solvi non potest, quia in 
quo judicio judicaveritis judicabimini : et per quae 
peccat quisy per haec et punietur. 

Sed fortasse minuti homines indigni videntur ut pro 
eis tanti principes debeant exacerbari, et pro aliis aeque 
potentibus esset rigor justitiae exercendus. Verum 
hoc non apostoli distinctio est, sed arguti philosophi 
Thrasypnachi, definiehtis in' eo constare justitiatn, ut 
plurimum prositei qui plurimumpotest: quum e contra 
probati philosophi definierint eam esse virtutem, quae 
plurimum prodest ei qui minimum potest: liberat enim 
pauperem a potente, et decemit meritis praemia, non 
personis. Si rex immunis creditur, quia licet ipsius 
auctoritate, aliorum tamen ministerio maleficia exer- 
centur,potest et David non imputari sanguis Urise, quia 
ab eo non proprio, sed gladio filiorum Ammon inter- 
fectus est. Et Achab et Jezabel innocentis Naboth 
non luent sanguinem, quia fraude judicii legitur inter- 
emptus: sod ab utroque regum, pauperum duntaxat 
et innocentum sanguis exquiritur, eisque non impu- 
tantur praelia commissa jure legum. Nonne in consis-S 
toriis vestris teritur quod regulariter proditum est, 
quia ratihabitio mandato comparatur? Nonne et 
omnia nostra facimus quibus nostram impertimus auc- 
toritatem ? A vestro itaque jure colligo inferens, quia 
si auctoritatem accommodaveritis, si dissimulatione 

justitisB rata habueritis quae contra ecclesiam praesu- 
muntur, totius malitise hujus reatum incurritis coram 
Deo et hominibus. 

' Haec idcirco vobis tanquam patri et domino credidi 
familiarius intimanda, ne consensum detis iniquitati : 
sed animam yestram liberetis apud Deum et homines. 
De caetero, quia Remensis ecclesia dicitur ad curiam 
proficisci, precor, ut Magistro Radulpho per dominum 
papam et alios ab archiepiscopo et canonicis decaniam 
obtineatis. Jam enim de eo eligendo sermo habitus 
est: nec credo quod sit apud eos aliquis Iltteratior 
aut honestior moribus, aut liberalior in pauperes 
Christi. Valete. 



EPISTOLA CCI. — ^AD ALBERTUM CARDINALEM. 

[a. D. 1167.] 

Idem Alberto Cardinali, 

Veritatem libenter audit amicus veritatis, et salus 
illius desperanda est, cui gratior est fraudulentse adu- 
lationis illecebra, quam veri salubris asperitas. Unde 
et vobis, quem amatorem veritatis esse non dubito, 
audentius scribo, ratus non displiciturum quod £c- 
clesiae Dei noveritis profuturum. Scio enim in vestro 
desiderio esse, si ccelitus datum fuerit illius imitari 
vestigia, qui pro liberatione ejus posuit animam suam. 
Haec in potestate regis Angliae colliditur et tanta 
premitur servitute, ut etiam mentionem fecisse liber- 
tans, laesae majestatis videatur esse reatiis. Collegerunt 
item pontifices, et nostri temporis Pharisaei in ad- 
ventu Johannis illius insignis juratoris, concilium, et 
in eo cousilium inierunt, quomodo perderent Chris- 
tum Domini, excommunicatos impcenitentes absol- 

verent, evacuarent divinae legis et canonum sanc- 
tiones: et sine crimine committerent et tuerentur 
inobedientiae crimen. Sentit hoc Cantuariensis archie* 
piscopus et coexules sui, qui bonis omnibus proscripti 
sunt) quia mutire audent pro Ecclesise libertate. 
Sperabatur in adventu Cardinalium aliqua conso- 
latio : sed ecce eo magis crudescunt cornua tyranno- 
rum, quod vident palpari, et non remorderi illum qui 
fecit et facit omnia haec. De altero tamen legatorum 
merito confidit Ecclesia, quia creditur agi Spiritu 
Dei. Et utinam alter potentatui et gratiae regis 
quam appetiit hactenus, praeferat veritatem. Quod 
si fecerit, nec confirmationem, nec tolerantiam aut 
dissimulationem consuetudinum regis ab aliquo epis- 
coporum exiget, quae legi Del patenter adversantur, 
sedis apostolicae privilegium dissipant» et omne jus 
et auctoritatem eorum quae gerenda sunt in Ecclesia 
Dei, in principis conferunt voluntatem. Si pastorale 
officium non nisi ad nutum principis liceat exercere, 
et procul dubio nec crimina punientur, nec tyranno- 
rum arguetur immanitas, nec reipsa diu stabit Ec- 
clesia. Ergo quisquis ille sit, qui in tantarum pravi- 
tatum usurpatione silere et dissimulare consulit sacer- 
dotes, haereticum esse non dubito, et praeambulum 
Antichristi, si ipse non sit personaliter Antichristus. 

Clama (inquit Spiritus per prophetam) ne cesses^ 
quasi tuba ewalta vocem tuam et annuncia populo 
meo scelera eorum, Et apostolus in quo loquitur 
Christus, Argue (inquit), obsecra^ increpa^ et omnem 
punire inobedientiam promptus ipsi Angelo qui in 
coelis est anathema denunciat, si se erigat contra 
Christum, et doceat contra Evangelii veritatem : Et 
audet homuncio monere et consulere sacerdoti, ut 
taceat et dissimulet injuriam Christi, mala faciens ut 
proveniant bona ? Nonne pereuntis impii sanguis de 

manu sacerdotis obmutescentis sic exquiritur ut et 
ipse pro silentio moriatur ? Moyses manus non de- 
misisse, sed erexisse describitur, ut Amalech ster- 
neretur. Arca Dei non legitur captivata, nisi quando 
penrersa mansuetudine patris sacerdos filios arguens 
uti maluit, quam severitate et auctoritate pontificis. 
Achab, et si reprobus fuerit, pras quibusdam sacerdo- 
tibus nostrae aetatis divinae legis habuit zelum. Nam 
qui aurum, argentum, variam supellectilem, liberos el 
uxores regi Syriae in commercium pacis exposuerat, 
domorum scrutinia non concessit, ut divinae legis ser- 
varet libros, quos rex inimicus prae caeteris omnibus 
cupiebat auferre. Unde et legis zelus a Deo auctore 
ipsi Achab consolationem retulit et triumphum . Petrus 
solidas invenit aquiis ambulans in fidei fundamento : 
mergi tamen coepit, ex quo imminentis aursB timuit 
flatum. 

Sed quid ad Patrum exempla decurritur ? Nonne 
dominus papa, (cuj us vitam ad panperum consolationem 
optimam et diutumam faciat Dominus) zelo justitiae, 
quem semper habuit, meruisse credendus est, ut 
hostis fidei Fredericus contritus sit a facie ejus, et 
ita Dei castra ejus exterminarit, qui jam videbatur de 
urbe el orbe et universali £cclesia triumphasse. In 
quo tamen magis (ut indubitanter credo) adjuti estis 
precibus pauperura Christi, quam vestrorum con- 
siliis aut viribus Romanorum. Audenter quoque 
dixerim, quod vos suo miraculo citra humanum con<- 
silium de faueibus leonis eripuit; ut de caetero sem- 
per tantum habeatis in Deo fundatore Ecclesiae et 
custode et eodem vestro liberatore fiduciam^ quod 
nec advereantium minis nec blandientium fraudibus 
recedatis a via recta, aut contra legem credatis 
de lege dispensandum. Nam qui Fredericum de- 
jecit coram vobis, profecto et alios tyrannos si 

institeritis mandatis ejus subjieiet vobis aut omnino 
dejiciet. 

Dignetur ergo sanctitas vestra, apud quam non est 
acccptio personarum, dominum illum, qui Anglica- 
nam conculcat ecclesiam, domino pap» et iratribus 
vestris verba veritatis et virtutis ingerendo reprimere : 
quia si ecclesia Romana Toluerit, et de Domino non 
diffidat, eum facile perdomabit, sed quidem non isto- 
rum ministerio legatorum, nisi alia via incesserint : 
quum rex ille de altero eorum praesumat plurimum, 
quem petivit ex nomine. Nec tutum esse ducunt 
multi sapientes et religiosi in tali loco et tanto dis- 
crimine sub eo judice causam ecclesiae ventiiari, qui 
Papi» inter cognatos, amicos, et notos praesens, et 
silens ad minus — ^nam alii aliud suspicantur — audivit 
et vidit ecclesiee Romanae, cujus est membrum, tan- 
tum fieri preejudicium, et causam fidei publice con- 
demnari. Non enim creditur nunc aut fide sincerior, 
aut caritate ferventior, aut virtute constantior, novam 
ex alto fortitudinem induisse, ut non possit mune- 
ribus aut metu flecti, aut gratia hominis qui eo patrono 
semper usus est in causa ista. Jam vero vicisset 
ecclesia nisi auxilio et consilio ejus jurator ille de- 
canus prsBvaluisset : et utinam nunquam fiiisset an- 
nulus ille^ quem in signum confusionis ecclesiae et 
sui triumphi videntibus cunctis semper ostentat. Uti- 
nam dominus papa peccatum alienum nunquam fe- 
cisset suum ; et intrusumy quem ad gloriam Dei de- 
jecerat juste, ipse qua cunctis praeeminet auctoritate 
non intmsisset : nec illum fecisset custodem anima- 
rum, qui et Ecclesiae persequutor extitit, et adhuc 
uon nisi carnem sapit. 

EPISTOLA CCII. — ^AD JOANNEM PICTAVIEN8EM 
EPISCOPUM. [a.d. 1167.] 

Domino Joanni Pictaviensi epis. J. S. 
Liberalitatis vestrffi sedulitas non tam crebris 
quam continuis et perennibus beneficiis promeretur, 
ut non ad frequentes, sed ad perennes vobis graliarum 
tenear actiones. Teneor quidem teneborque perpe- 
tuo, Et quo plus sincersB afiectionis, quod solum 
possum, ad praesens rependeroy eo amplius et arctius 
me non dubito obligari. Nam in caritatis contractum 
indubitanter venit, et specialiter obtinet, ut habita 
reddatur semper et ut nisi reddita nuUatenus babeatur. 
Sed quantum est hoc quod me totum, id est hominem 
Parvum nomine, facultate minorem, minimum merito 
vobis deberi profiteor. Nam totum istud pro merito 
f)arum est. Sed dum mecum in ratione dati beneficii, 
humanitatis exhibitae, profussQ liberalitatis contrax- 
istis affectione religiosa, obligastis vobis et illum 
totum, qui mensuram bonam et coagitatam te super- 
effluentem mercede centupla refuudet in sinum ves- 
trum. Totum inquam, et fiducialiter dixerim totum, 
qui nuUi cedit in partem : Licet et singulis electis 
gratiarum usus conferat speciales, sui tamen munere 
integro non decisO) nec distracto particulatim : quia 
cuivis totus adest, aut totus elabitur, hic certe se pro 
me totum debet, et proculdnbio totum reddet, quo- 
niam fidelis est in promisso, et munificentissimus in 
retribuendo. Secuti estis et sequimini fidem ejus, 
ut se de mandato et promisso teneri meminerit, praB- 
sertim cum operatoribus misericordisB publicum evan- 
gelii munimentum dederit, quod confirmare dignatus 
est charactere crucis suae, et insignire sanguine pro- 
prio. Haec ergo erit miserationis vestrae retributio 
eopiosa; haBC humanitatis exhibitaB divina merces 

et impendii temporalis aeiernum compendium. Et 
quidem, ut justum est, magni facio terrenaB facultatis 
subsidia, sed pluris sunt solatia recti consilii, quae a 
Yobis iudesinenter recipio» et adminicula yerae vitaB^ 
^ionimenta dixerim et instrumenta sapientiaB. 

Causa ergo frequenter scribendi vobis, duplex 
mihi est : primo ut statum vestrum, quem periclitari 
timeo, explorans satisfaciam sollicitudini : Deinde ut 
vestra prudentia instruar, qualiter me ad vaiios for- 
tunae motus oporteat praemuniri. Proinde placeat 
vestraB dignationi rescribere quatinus cum domino 
rege processeritis in verbo pacis, quid actum sit in 
curisB Pictaviensi, ubi credibile est vulpes foveas in- 
venisse et volucres coeli nidos, et parvulo, cujus natalis 
celebrabatur, pene reclinatorium defuisse. Conjicitur 
enim Radulphi de Faia spiritum ibi praepotuisse, ut 
et prophetaQ et praecones palatii inebriati sint dolis et 
temeritate illius. Utique vetus proverbium est et 
quod Vespasianus Augustus in se dictum patienter 
audivit, Vulpem posse mutare pilum, non animum. 
Tradunt etiam qui de animalium scripsere naturis, 
quia hoc gcnus animalis nullo unquam tempore 
man^uescit. Et Offellas 

Qtti ooarat vulpi suloos variare Becesse est. 

8ed confido quod vos etsi non inconcussos, illaesos 

tamei) gratia conservavit: Quia frustrus jacitur rete 

oeiiloi pemiatorum. Precor etiam ut, perpensis 

^unott domini regis Anglorum dicuntur a 

icaimpetrasse, rescribatis, qualiter domi- 

feoiemi et me tam erga Cantuariensem, 

liTe legatoa versari oporteat. Nam si 

Clidi oportet, et adversariorum jactantiae, 

loatolare timuit aut erubuit, quam Roma 

> tamen quod dominus papa aliquid re- 

Ifitii parti nostrae, immo su^ et Ecclesiae 

Dei. Alioquin ut qmd terram occupat? sed absit 
ut de eo tam sinistra credamus, quam perversa 
jactitant adversarii nostri: sed si legati in tanta 
veniunt potestate, ut ab eis appellari non possit, quid 
consulitis? Nam Papiensis hactenus in causa ista 
regis opes, non timorem Dei, vel EcclesisB honestatem 
habuit ante conspectum suum. Si quidem ubi amor 
ejus, et oculus. Alter vero vir bonae opinionis est, 
Romanus tamen et Cardinalis. Quod si eorum exa- 
men declinaverimus, verendem est ne apud regem et 
Ecclesiam Gallicanam caussB nostrae laedatur opinio. 
Si susceperimus Hcet suspectos, timendum ne sub- 
vertant justitiam nostram. Dispensabunt de nobis,ut 
detrimentum EcclesiaB compensent loculis suis. Nam 
quamcumque videantur fecisse pacem, titulis et tri* 
umphis suis ascribent. Debentur nobis imprimis 
restitutio ablatorum, et sedium, et reformatio securi- 
tatis. Sed fortassis praecipient nos nsque ad decisio- 
nem totius litis solis cautionibus esse contentos, quam 
conditionem nemo ad litigandum nisi insanus ad- 
mittet; hoc autem ut memori8& fidelius haareat, in 
fine censui repetendum. 

EPISTOLA CCIII. — AD MAG. SILV. THESAURARIUM 
LEXOVIENSEM. [a. D. 1167.] 

Magistro Silvestro Thesaurario Lewoviensi Joan, 
Saresb. 

AuDiTA, dilectissime, pace tua, ut oportuit, pro 
amico laetatus sum, sed omni emolumento mihi gratior 
est perseverantia honestatis, et usque ad invidiam 
veterum amicorum famae purioris hilaritas. Primus 
itaque et adhuc solus formam perseverantiaB in agone 
Cbristiano cum Ecclesia laborantibus praBbuisti, et 
per graliam Dei reliquis de caetero proderit ad erec- 

tionem spei, ad luitionem libertalis, ad virtutis profee- 
tura, quod in te prscessit felicitatis exemplum. Feli- 
cius tamen reputo quod ex amore possessionum et 
facilitate et temeritate jurandi primam fidem irritam 
non fecisti, quam quod rerum compendia temporalium 
assequutus es pro voto amicorum et merito tuo. Pro 
merito sane dixerim, quamvis certo certius constet, 
plura et longe majora et islaiiora tuis deberi meritis. 
Qu8B proculdubio reddet, qui neminem ab initio fefellit 
creditorum, et mensuram coag^tatam et supereffluen- 
tem refiindit in promerentium sinus. Liquet ergo in 
te quia Deus, qui inaniter gloriantibus resistit, humili- 
bus dat gratiam, et juxta apostolum, qui se existimat 
aliquid esse, quum nihil sit, seipsum semper, interdum 
vero seducit et alios. 

Quia ergo Deo propitio naufragium evasisti, adhuc 
in alto navigantibus, et cum Petro naufragantibus 
quam potes opem ferre memineris, et agonem Christi 
juvare,nunc orationum suffragio, nunc tuarum solatio 
literarum. Haec enim sunt (ut dixerim quod ad me) 
quibus maxime indigemus. Ego enim per misericor- 
diam Dei temporalibus abundo, ut formam potius 
habere videar fiorentis in patria quam exulis et pro- 
scripti. Dominum Cantuariensem Christianissimus 
rex Francorum Senonis exhibet regia magnificentia 
in Ecclesia beatae Columbae : eumque in omnibus sic 
veneratur et colit, ut Christum Domini decet a Christo 
honorari. Eidem quoque fidelissimo principi, sicut 
ipse fatetur, pauci videntur dies, et parvi sumptus prae 
amoris magnitudine, quos sacerdotis Christi et apo- 
stolici viri impendit obsequiis. Sed et fidem ejus, 
quod satis humiliter recolit condigna mercede remu- 
nerat Deus, cujus muneris est, ut sine cruore et tu- 
multu in medio hostium degens, et prosperetur in 
omnibus, et quod maximum reputat, ametur et hono- 

retur a subditis, sicut Obededonii arca Domini receptai 
in ancillarum fsecunditatei et gregum, et totius pos- 
sessionis multiplicationei divinflB benedictionis exper- 
tus est fructum. £t Holda per ejusdem arc» recep- 
tionem, quando eam impius Achaz ejecerat a templo 
Domini, assequuta est in silentio pontificum et sacer- 
dotum gratiam propheti»: sic rex ChristianissimuSi 
recepta in regho suo Ecclesia Romana, de uxore 
suscepit filium fidei; auctore DominOi et regni haere- 
dem, quem data sibi omnium expetibilium optione 
fuerat petiturus. Nunc autem pro humanitate Ecclesi» 
exhibita Anglican8B,novam| quam pro arbitrio suo dabit 
Dominusi gratiam confidenter expectat. Dominuspapa 
Cantuariensem archiepiscopus verbis et scriptis nuper 
consolatus est, et utinam omnibus innotescat quibus 
pactionibus et cautionibus obtinuerit ille jurator in- 
signis ea de quibus Ecclesias adversarii gloriantur. 
Et tamen si pactiones fuerint adimplet», nobis abunde 
in restitutione ablatorum et pace et securitate pro- 
spectum est. Silentur hsBC interim necessitate obedi- 
entisdy sed spes est in brevi omnia propalanda esse ; 
quia, ut pro certo didicimus, legatorum, qui spera- 
bantur, adventus suspensus est^ aut omnino sublatus 
juratoris fraude comperta. Rescribe quatenus licitum 
fuerit, quod ecclesias et nobis in agone Christiano 
expedire fueris arbitratus, et me, ubicumque locorum 
sim, noveris esse amantissimum tui. 

EPISTOLA CCIV. — ^AD MILONEM EPISC. MORINORUM. 

[a. d. 1167.] 

Domino Miloni Episcopo Morinorum. 

Eo sinceritatis vestrsB titulus in caritate splendidius 

elucescit, quo ex relatione latoris prsesentium certius 

constat, quod inter fortuitorum eventuum turbines, et 

varias procellas negotiorum, quibus officii vestri 

instantia indesinenter concutitur et acriter, sine tamen 
virtutis elisione, colliditur, amicorum potestis soUici- 
tudinera gerere, et eorum onera per fratemsB caritatis 
exhibitionem facitis vestra. Sic enim et apostolus 
scandalizatis couritur, et fratribus coinfirmatur in- 
firmis, et per compassionem fit in Christo omnibus 
omnia, dum ad formam ethicse puriorisy et consum- 
matioris Philosophise, humanum a se' nihil reputat 
alienum. Reposita est vobis (pater) hujus corona 
misericordise, quam reddet vobis in illa die misericors 
et miserator Dominus, qui nos interim exules, et 
proscriptos suos, sanctorum suorum ministerio, ne- 
cessitatibus nostris pro ipso communicantium conso- 
latur in omni tribulatione nostra. Nam Christia- 
nissimus rex Francorum patrem nostrum Cantuari- 
ensem archiepiscopum in ulnis caritatis excipiens 
eum in ecclesia beatae Columbas Senonensis regia 
magnificentiam exhibet, et sic tractat in omnibus ut 
a Christo tractari decet Christum Domini. Aliter 
enim exprimere nequeo afiectionem, quam naufirago 
sacerdoti exhibet Christianissimus princeps. Nos 
autem domestici sacerdotis, proscripti quidem rebus, 
sed ascripti fidelibus, qui pro justitia patientes honori- 
ficaverunt ministerium suum, dispersi sumus ut exules 
in regno Francorum. Sed ubique nobis adest qui 
pascit volatilia coeli, et lilia vestit agrorum. Speramus 
autem quod idem pater noster et omnium Dominus 
procellam nostram in auram convertet in brevi, licet 
majus nobis imminere naufiragium hostes EcclesisB 
glorientur. Mentiuntur enim Komanam Ecclesiam 
nobis conversam esse in arcum pravum, et dominum 
papam omnibus regis Anglorum petitiouibus annuisse, 
ex eo sumentes conjecturam, quod excommunicati 
nostri absoluti sunt in adventu Joannis de Oxene- 
fordia ; qui etiam, quasi re bene gesta in curia impe^ 

ratoris, ubi schisma confirmaium est, acceptum de 
manu domini papas reportavit Saresberiensis Ecclesi» 
decanatum. Sed si quis ea qusB Rom» gesta sunt 
diligentius recolat^ plane videbit quod Romanus pon- 
tifex etiam circumyentus causam EccIesisB et nostram 
fidelissime procuravit. Jam dictus enim Johannes 
tandem praestito juramento de more absolutusy ut 
itidem publice juravit, quod nihil in praefato schis- 
maticorum conventu fecerat contra fidem Ecclesiae 
et honorem et utilitatem domini papas, et utinam non 
dejerasset! postmodum commendatitias et depreca- 
torias porrexit ex parte domini regis, quibus insertum 
eratj ut illi tanquam regi ipsi in omnibus crederetur. 
Deinde tanta fuUus auctoritate, causam quse inter 
regem et archiepiscoporum super pravis consuetudi- 
nibus vertitur, domini papas commisit arbitrio, ut illas 
ad nutum ejus roborarentur, aut caderent, et archi- 
episcopo ad formam mandati ejus pax omnimodo 
reformaretur. Et hoc item juramento confirmans 
obtinuit ut dominus papa concederet se ad hoc lega- 
tos esse missurum. Quorum iter (ut aiunt) suspensum 
est, juratoris fraude comperta. 

EPISTOLA CCV. — ^AD WILL. subpr. eccle. christi 
CANTUAB. [A. D. 1167.] 

Joan. Saresb. Willelmo Subpriori ecclesue Christi 
Cantuar, 
MiHi nnper loquutus es in parabolis, dicens tuas, 
immo ecclesias opes de novo publicatas, et studiosius 
deprecaris ne me eas prodente transferantur in Baby 
loniam. Sed si publicataB sunt, miror quare usque 
ad patrem se pro filiorum salute et libertate matris 
devoventem, et jam triennio aBrumnis expositum ante 
liberalitatis beneficia non pervenerunt. Si publicatae 

sunt, debueramus et nos esse de contentium populo. 
Si patrem profitemini, ubi est amor ejus ? si Domi- 
num recepistis, debitae venerationis quo profectus est 
timor ? si vos fratres asseritis et amicos peregrinan- 
tium, cur cessant humanitatis officia, et debitas solatia 
caritatis? sed fortasse quo gratius patri prsstetis 
obsequium, expectatis ut amplius egeat. Interim 
picturis inanibus imperitae multitudinis oculos oblec- 
tantes rati impensum iri publicis usibus quod in 
spectaculis et curiosorum lenociniis oculorum ineptius 
erogatur. Profecto 

Non hoo ista sibi tempos spectacda poscit. 

IUudque satyricum videtur in vos, ^^scio cui et quibus 
loquar,*' probabiliter retorquendum, 

Non habet infelix Nnmitor qnid mittat amicoi 
Quintillee qnid donet habet, nec defbit illi 
Unde emeret multa pascendum came leonem. 

Nec hoc dixerim quod verbum hoc in omnes cadat, 
sed in eos quos indubitanter nostis^ quia potuerunt 
non transgredi et transgressi sunt: bona facere, 
nec fecerunt. Novit inspector cordium, quia mihi 
tristitia est, et dolor continuus cordi meo, quod nobis 
dormientibus in periculo vitse, soli alieni naufragio 
nostro ferunt opem. Dicitur tamen ad cumulum 
doloris mei, quod circa unum in tanta necessitate 
patri prsBStitistis obsequium, diligentem adhibendo 
custodiam ne quocunque casu evaderet: quia de 
manu camificum elapsus convolaverat ad nostrorum 
prsssidia patronorum. Sed timorem prsetenditis. At 
profecto Deus non irridetur^ sed timetis eum cui ad 
momentum credita est dispensatio peccata corripiendi 
in corporibusy quare non pertimetis eum qui potest 
corpus et animam mittere in gehennam ? Expergis- 
cimini igitur, et memineritis AbdisB dispensatoris 
Achab, qui centum prophetas in specubus latitantes 

pavit in persequutione Jezabel. Quicquid autem in 
alterutra parte feceritis, proculdubio mensuram bonam 
et supereffluentem in sinus vestros refundet Altissimus. 
Neque hoc ille impediet yester coUega Bathoniensis, 
qui utinam submergatur in turmis quibus dignus est, 
quas meruit, ut conjiciatur in rutefolium» cujus Pe- 
tronius in poenam delinquentium meminit, aut sepe- 
liatur in salinario Heduorum. Ut ad parabolam tuam 
redeam, scias quia nomina librorum apud me sepulta 
sunt. Sigillum quidem nomine tuo recepi, sed illud 
mihi tuus abstulit Britonellusy quod ex condicto tuo 
factum suspicabor, nisi ablatum restitueris. 



EPISTOLA CCVL— AD o. de faversham. 
[a.d. 1167,] 

O. de Faverenahem mihi. 

Amentis est, non amantis se et sua curare dum- 
taxat, et quaB aliorum sunt ducere aliena : humanum 
teste comico nihil caritas a se reputat alienum, sed 
per congratulatiouem recte gaudentibus adest, et per 
compassionem dolentibus congemiscit. Suas taraen 
affectiones ordinatissima ratione dispensat, ut sint 
omnes in Domino, et humanitatis officia in singulos 
lege naturas et gratias informantis magis aut minus 
exercet. £t quum beneficia gratise latioris ad omnes 
porrigat, maxirae taraen dilatatur ad domesticos fidei, 
et judicio ejus in his ipsis qui curam suorum et maxime 
domesticorum, quos afiectui natura ingerit, et fidei 
cousortium pietati commendat, curam non agit, fidem 
negavit, et est infideli deterior. Te autem in hac esse 
sententia omnino non ambigo, ut pro\iepote tuo Adam 
(more scholarium,) degente et patiente et regente in 

studio litterarum fiducialiter intercedam : certus quod 
sicut houestatem acceptas officii, et meritorum patris 
ejus in te per ingratitudinem non obliviscerer, sic 
necessitatibus ejus opportunum et debitum non tarda- 
bis prasstare subsidium. Quod si prsBmissis rationibus, 
quas utique prudenter pensas, preces meae aliquid 
possunt ferre momenti, totus in preces assurgo, et 
efficaciam earum experior, tuis plena devotione geni- 
bus provolutus ; si de me sollicitaris, conditionem meam 
divinsB munus gratiaB gratanter amplector, crebra medi- 
tatione revolvens quam suspecta fuerit omnibus recte 
sapientibus continuata mundi prosperitas, et quam 
certum sit argumentum dilectionis, filiorum delinquen- 
tium culpas per flagella purgari. 



EPISTOLA CCVII. — ^AD ROBERTUM DE FAVERSHAM 
ARCHIDIACONUM. [A. D. 1167.] 

Roberto de Faversham, ArchidiaconOi Joan. 
Saresb. 

Inhumanus est, et extremae impietatis maculam 
incurrit et notam, qui paterna afflictione non laBditur, 
praesertim ubi patemaB benignitatis in filium plura et 
grandia luce clarius radiant argumenta. Constat enim 
ex sententia Domini totam Cananeonim gentem per- 
petua servitute damnatam, quia pater eorum Cbam a 
quo genus et nomen contraxerunt, inhumanus extitit 
in parentem. Nam ex commisso auctoris impii tota 
posteritas praBJudicium tulit, et dum odibile servitutis 
excipit jugum, devitandas impietatis salutare omnibus 
procurat exemplum. Sane et ego me deteriorem 
Cananeo quolibCt arbitrer, si patri non compatiar 
laboranti: si flagella ejus non exulcerent animam 

meam super dolorem vulnerum propriorum. Hujus 
rei testis est conscientia» testis est conscienti» scru- 
tator et arbiter Deus, qui forte citius quam credatur 
illustrabit abscondita tenebrarum» et manifestabit 
consilia cordium. £t jam quidem stamus ante tribu- 
nal ejuSy et eum in causa nostra judicem expectamus, 
ut in conspectu ipsius stultum sit et temerarium men- 
tiendo totius laboris et yitse si quid tamen salubriter 
patimur aut recte agimus, mercedem perdere. Labo- 
ravi ergo (sicut ipse novit) apud dominum Cantua- 
riensem, utens nunc mitigativis, nunc acerbioribus et 
omni sermonum genere : sed labor meus (quod doleo) 
cessit incassum. Quos autem obices ille precibus et 
persuasionibus nostris opponat, et retexere longum 
est, et fere superfluum, quum Magister Gilbertus^ 
quem vobis fidelem esse non ambigo, omnia plenis- 
sirae audierit ex ore ejus. Deum tamen testem in- 
voco in animam meam, quod ut ex animi mei senten- 
tia loquar, arcbiepiscopus episcopum sincere diligit, 
et saluti et indemnitati ejus cupit esse prospectum : 
sed insistit^ ut qui inobedientias et illiciti ausus aliis 
dedit formam, se ipsum salubris, et necessariaB obe- 
dientiae cseteris praBStet exemplum. Quod si sibi 
scripturarum auctoritate, amicorum consilio, et do- 
mini papse mandato persuaderi permiserit, ipsum 
archiepiscopum quem nunc fortasse plus justo timet 
clementissimum patrem inveniety et longe proni- 
niorem ignoscere quam ulcisci. Potestis enim et cfJL- 
pedit reminisci, quid super hoc a sede apostolica 
nuper domino Constantieusi rescriptum sit : nam ad 
vestram aut venit, aut debuit pervenire notitiam. 
Scitis etiam quid solatiimihiretulerit decanus vester, 
aut si nescitis, utinam omnia quae Romae gessit, tam in 
hac causa, quam in caeteris, non modo vobis, sed et toti 
innotuerint mundo. Et si liceret adhuc ea publicari 

per nosy facile ionotesceret quid actum sit, et de con- 
suetudinibus unde litigium vertitur inter regnum et 
sacerdotium de pace archiepiscopi et libertate £c- 
clesias, de integra restitutione et securitate omnium 
exulum: quid etiam juraverit, et qua cautione firma- 
verit pactiones. £a interim silemus necessitate man- 
datiy dum promissionum speratur et expectatur fides. 
Sed nihil opertum quod non reveletur : idque Deo 
auctore in brevi. Juxta enim est dies perditionis 
eorum, qui in mendacio deprehendentur et retribu- 
tionis et vindictas adesse festinant tempora. Quod 
si meum consilium interim qusBritur, ecce coram Deo, 
quem hujus verbi in extremo examine testem invoco, 
tota spiritus libertate, et iu fide illi tanquam patri 
promissa et debita respondeo, quod in omni ardua 
dubietate censeo faciendum. Scilicet ut primo om- 
nium qusBramus ct sequamur quid super hoc lex 
divina praBScripserit, quae si nihil certum exprimit, 
recurratur ad canones et exempla Sanctommy ubi si 
nihil certum occurrit, tandem explorentur ingenia et 
consilia sapientum in timore Domini, illique, seu 
plures seu pauciores sint, caeteris praeferantur, qui ho- 
norem Dei commodis omnibus anteponunt. Nullus 
enim salubriter incedit, lege Dei, quas omnibus 
est certissima forma vivendi, neglecta, et qui patrum 
vestigia detrectat imitari, ad consortium regni, quo 
illi gaudent intrare non potest. Nam et Josue et 
seftiores Israel in foedere Gabaonitarum patuerunt 
culpsB : quia» sicut scriptura testis est, sumptis eorum 
cibariis os Domini non interrogaverunt. Quid autem 
significatur per os, nisi verbum Domini, quo semel 
loquutus est, ut id ipsuih repeti non oporteat? hujus 
autem perspicua est et clara in lege sententia, quoniam 
raelior est obedientia quam victimae: quia et ariolandi 
crimen est, repugnare, et quasi scelus idololatrias 

noUe acquiescere. Hanc Christus edicto promulgavit 
et firmavit exemplo, factus obediens usque ad mortem, 
docens quibus finibus Tirtus obedientisB debeat limi- 
tari. Obediendum enim est non modo usque ad 
jacturam temporalium et corporis cruciatus, sed usque 
ad exitum mortis, et si certa in necessitate cessatur, 
virtus obedientiaBUon assequitur palmam. Sapientiores 
amici melius fortasse consulent : sed ego (Deo teste) 
ad prassens commodius nescio. Sic enim Domini mei 
Jesu Christi gratia persuasus sum, et omnes amicos 
persuaderi desidero, quod 

Sumiiium credo nefas animam prsefeire pndori, 

Et propter vitam yivendi perdere causas. 



EPISTOLA CCVIII.— AD RICABDUM DE BOHUN, 
CONSTANTIENSEM EPISCOPUM. [a. D. 1167.] 

Ricardo de Bohun Consiant. epiac. Joan, Sares. 

SuPERafflictionedominimeiSaresberiensisepiscopi, 
quod quidem justissimum est, anxiatur spiritus meus, 
eo quidem gravius, quo minus laboris hujus facilem 
exitum videt. Quanta autem sedulitate apud domi- 
num Cantuariensem egerim ut eum relaxaret, novit 
inspectoret judexomnium. Sedlabori meo successus 
defuit ex variis causis, quas retexere supervacaneum 
arbitror, quia plurimas earum M. Gilbertus fidelis 
vester ab ipsius archiepiscopi ore audivit. Ut vero 
taceam plurima» ex eomaximemovetur archiepiscopus 
quod dominus Saresberiensis formam inobedientiee 
caBteris dedit> et adhuc assistit Londoniensi^ et aliis 
qui quserunt animam ejus ut auferant eam. Adjicit 
etiam quod ei contumaciter scripserit, et sub prae- 
textu frivolas appellationis, crimen inobedientisBstuduit 
colorare, sed non eum postea praesumptionis poenituit^ 

VOL. II. E 

ut appellationi renunciaret, sed quadara inconstantia 
verbi et operis dissimulata injuria appellationis, qua 
se tuetur, opponit obicem corripienti : et tamen si- 
mulatahumilitatisreverentiamisericordiam petit. Nihil 
aliud ergo ab eo potest aliquis impetrare^ nisi ut 
episcopum ab appellatione recedentem, et culpam 
publice profitentem, et de caetero obedientem patema 
benignitate recipiat: etexinde quasi filiumcarissimum 
in omnibus tractet. Nam de archiepiscopi man- 
suetudine, si hoc, quod necessarium esse scitis, epis- 
copo fuerit persuasum, omnino non dubito. Nostis 
enim quid super hoc vobis nuper scripserit dominus 
papa, et quid remedii decanus huic causae retulerit 
ab apostolica sede. Cujus tamen si promissa pro^ 
cesserint, et eorum, qusB juramento firmata stint, fides 
fuerit adimpleta, archiepiscopus et sui reconcilia- 
buntur in brevi» et pax cum honestate ecclesise inter 
regnum et sacerdotium reformabitur. Interim, quod 
vobis innotuisse potest, ad silentium eorum qusB 
RomsB gesta sunt, necessitate mandati arctamur. 
Scd quum de fide aut perfidia constiterit pactionum, 
propalare licebit universa. Quia ergo dominus Sa- 
resberiensis et Reginaldus archidiaconus me in causa 
ista soUicitant, rogantes ut quod invenero eis rescri- 
bam aut vobis, precor attentius, ut jam dicto archi- 
diacono litteras, quas ei mitto, habere faciatis, et feli- 
cem, Deo auctore, provideatis exitum caussB. 

EPISTOLA CCIX. — AD MAGISTRUM HUMFRIDUM DE 

Bovi. [a.d. 1167.] 
• Magistro Umfrido Bonu 
NoN est, amice, quod possim de status mei qua- 
litate causari, quia omnia hominis machinamenta 
miseratio Dei mihi cooperatur in bonum. Nam tem- 

ponditer ifere universa succedunt : et spes est quod 
haec ipsa quse videtur esse vexatio, sicut intellectum 
excitat, sic ver» salutis est parittUra profectum. Illud 
lamen aliquatenus movet, quod quidam amicorum 
super conditione mea acerbius sollicitantur, et more 
faominum camaliter et temere magis quam prudenter 
et vere amantium, saepe et fere semper vano concusd 
terrore, timent ** graviora pericula veris," et quod vere 
prosit aut noceat, attendentes parum, illic treiMdant 
ubi non est timor. Nam jacturam conscientias aut 
fam» nequaquam subtiliter pensant, et dum umbra 
virtutis in opinione hominum constet, et nugiloquos 
evitent detractores, parum curant quid ad sincerte 
rationis examen cuique debeatur ex merito. Nam 
plurimi talium pluris faciunt videri quam esse bonum. 
Alii sublata sibi tetnporalium subsidia ingemiscunt^ 
quee per me illis ministrabantur a Domino. Sed ad 
petitionem litrorumque ratio consulta respondet, quod 
eum qui in agone EcclesisB Christum sequi ccepit, 
nec rei familidris dispensatio, nec patris revocat 
sepultura. flxum est mihi, Deo auctore, propositum^ 
quatenus ipse dederit honestatis formulam sequi, et 
animae salutem in mundi commercio non distrahere 
ad boni cujuscumque pretium temporalis. Ipse viam 
doceat, et ducat per semitam virtutis, et perducat ad 
illorum consortium, qui pro justitia patiuntur. Desi- 
dero tamen, si salva honestate fieri posset, reconci* 
liari: et in e<^clesiis quibus ascriptus sum ad hono- 
rem Dei et amicorum solatium ministrare. Unde 
dilectioni vestrse supplico quatinus quid expediat et 
deceat, per dominum Baiocensem et alios amicos 
vestros explorare et rescribere non grayemini, qua- 
tenus tutum fuerit, et vestrum mihi prsebere consi- 
lium. Hoc enim de genere eorum est quae ratione 
humanitatis nulli negari debent, quia et suppressa 

£2 

non proficiunty et tenacitatis conservatione non cres- 
cunt, et erogatione sui non minuuntur, sed amplius 
quo magis fuerint publicata clarescunt. 



EPISTOLA CCX. — A^y henricitm baiocensem 
EPISCOPtJM. [a. d. 1167.] 

Episcopo Baiocensi Henrico Joannes Saresteriensis. 

AuDio, pater, et gaudeo, quod pro merito vobis 
universa succedunt: et qui Decanomm nomen et 
ordinem, dum licuit, honorastis, nunc vestrarum 
splendore virtutum in terra aliena usque ad multorum 
invidiam pontificis illustratis ofiBcium. Quod quidem 
tanto salubrius ad conscientiam^ tanto gloriosius est 
ad famam ; quanto rarior invenitur ovium pastor, aut 
qui in Ecclesia Dei ministerium suum studeat hono- 
rare, in tanto fastu et numero nomine tenus illustrium 
sacerdotum. Jam enim, ut Deus pridem in propbeta 
conquestus est, Sacerdotes non dixerunty nbi est 
Dominus ? et tenentes legem^ Justitiam nescierunt, 
Unde et justum est ut eminentia vestra honoretur et 
diligatur etiam ab his qui exigentibus meritis nostris 
sacerdotium prsBsens videntur habere contemptui, et 
legem Dei, quas solvi non potest, evacuare nituntur. 
Licet enim ^gyptii pastores ovium detestentur, et 
Samaritani temporis nostri non coutantnr his qui 
verbum Dei publice confitentur: tamen et Joseph 
invenit gratiam in iEgypto, et apud Asyrios claruit 
Daniel, et praerogativa meritorum etiam regnante 
Achab Heliam fecit insignem. Non est ergo mirum, 
si apud principem Christianum et Officiales ejus suum 
virtus reperit locum, et si diligitur ab hominibus quem 
Divina gratia constat esse perfusum ; sicut unguen- 
tum a capite Christo in ecclesise defluxit barbam, et 

inde in oram vestimenti derivatur, ut pro divinas dis* 
pensationis decreto, et meritorum gratia quemlibet 
irriget electorum. Utinam, dilectissime domine, de 
hac plenitudine vestra aliquid accipiamus et nos, et 
agonizanti ecclesisB prosit, quod in conspectu domini 
regis gratiam invenistis. Quas sit enim conditio nostra 
non expedit replicarcy quum vobis, et de causa vestra 
plenius constet, et immerita poena. Sed consilium 
salubre ad conscientiam, et honestum ad famam a 
vobis impetrare operosum est, et prece dignum. Quam- 
vis enim mihi adsiut subsidia temporalium, Deo 
propitio» non modo ad necessitatem, sed ad gloriam ; 
tamen quatenus salva integritate conscientiae et hones- 
tate famas licuerit, paratus sum juxta consilium ves^ 
trum domini regis gratiam promereri, nihil enim 
spondeo contra Deum, aut si unquam temptavero» 
meos conatus pietas ejus impediat. Valete. 



EPISTOLA CCXI. — AD RICARDUM CONSTANTIEN- 
SEM ABCHIDIACONUM. [a. D. 1167.] 

Magistro Ricardo Epiacopo Conatantiensi Archi* 
diacono. 

Proscripsit me gratis, quod novit Altissimus, et 
vos scire arbitror, violentia publicas potestatis j sed, 
unde ad gratiarum non sufficio actionem, Deus sic 
itinera mea direxit et opera, ut rerum experimento 
didicerim, quia eum timentibus nihil deest, sed nec 
aliquem coexulantium novi, cui, non dico, tolerabilis, 
sed jucunda esse non debeat conditio sua. Me tamen 
(quod sine timore non eloquor) Dominus caBteris 
mitius tractat, et uberiori temporalium affluentia con- 
solatur ; fortasse indignum reputans, qui aliquid ad^ 

versitatis pro ipso debeam sustiuere. Nulli enim 
rectum sapienti venit in dubium qiiin afflueutia suc- 
cessuum debeat esse suspecta; eo quod mundus 
hominum more fallacium illis solis continuato favore 
blanditur, qubs prodit, ac si insidiantibus adversariis 
potestatibus clamet, Quemcumque osculatus, et amice 
diutius amplexatus fuero, ipse de reprobis est, tor- 
quete eum. Unde et perpetua laudum gloria illus- 
trium doctorum doctor Anselmus, ut a suis accepi, 
dicere consuevit, se nihil magis habere suspectum 
quam quod eum Deus in tota vita nulla corripuerat 
adversitate. Ubi enim se patrem exhibet, omnem 
filium corripit et castigat. Ipse autem novit figmen- 
tnm nostrum cui stamus aut cadimus, et utinam eo 
semper stemus anctorei et ptospera vel adversa cuique 
prout electis novit expedire, salubri moderatione dis- 
pensat. Ab ipso itaque spero viae hujus et expecto 
processum acceptaturus, eo propitiante quod dederit 
Plura autem et certiora scribam quum innotuerint. 
Interim super statu vestro, quem Deus optimum faciat, 
certiorari desiderans, et orans attentius, ut vestris 
recurrentibus litteris mihi fidelius innotescat. Et si 
pacis meaB formam aliquam sine conscientisB et fam» 
dispendio potueritis explorare, eam Isetus excipiam^ 
et quatinus licitum fuerit et honestum, etiam ipsis 
adversariis (quibus Deus dignos poenitentiae fructus 
largiatur ad vitam) libenter obtemperabo. Alioquin 
non est in proposito meo ut, pro peponibus iEgyptio- 
rum et alliis, vel minimum honestatis subeam detri- 
mentum. Pius vero Jesus, qui virtutis dedit afiectum, 
perseverantiam largiatur: quia sine eo nihil recte 
incipit aut finitur. 

De caetero jam a multo tempore porrectas itero 
preces, quatinus libros Aristotelis, quos habetis, mihi 
faciatis exscribi, et notulas super Marcum, meis tamen 

sumptibas, qusBSO, in hac te nulla ratione parcatis. 
Precor etiam iterata supplicatione, quatinus in operi- 
bus Aristotelis, ubi difficiliora fuerint, notulas faciatis» 
eo quod interpretem aliquatenus suspectum babeo: 
quia licet eloquens fuerit alias, ut ssepe audiri, minus 
tamen fuit in grammatica institutus. 



EPISTOLA CCXII. — AD RAD. PRIOREM WIGORNEN- 
SEM. [a. d. 1167.] 

Joan. Saresh. Radulfo Priori Wigornensi. 

Aquarum copia nequit extinguere caritatem, et 
sincerffi dilectionis affectus se perspicuis indiciis pro- 
dere consuevit. Poterat ergo videri jure silentii mei 
diutumitas arguenda, nisi et necessitas peregrinationis, 
et locorum distantia et intermeantium raritas, et diffi- 
cultas commeantium, et pemiciosa sibi et odibilis 
Deo, officiosa tamen Ecclesias insidiatorum diligentia, 
caritatis silentium excusarent Officiosam sane dix- 
erim praBordinatis ad vitam, quibus omnia cooperantur 
in bonum, rabiem persequutomm: quia et dum impius 
superbit, incenditur pauper: et duin malitia debac- 
chatur insanius, qui in conflatorio Domini sunt, pur- 
gantur amplius aut probantur. Niinp autem quia 
mihi divinitus collata est impertiendsB optatsB saluta- 
tionis occasio, opportunitatem gratanter arripui, et 
vestro interveniente officio precor attentius totam 
WigQmensem Ecclesiam nomine meo diligentius sa- 
lutari, orans ut memoriam mei habeatis, et haberi 
faciatis in orationibus ejus, et agonem EccIesisB Do- 
mino sedulis precibus commendetis. Nam quod ad 
temporalia et solatium corporis, non tam ad necessi- 
tatem quam ad delicias promissionem Christi esse 
verissimam ego et coexules experimur, ut nihil nobis 
defiierit probabiliter, expetendomm pro tempore, ex 

quo in eum solnm contulimus patrocinium causas 
nostra ; et, unde magis grati esse debemus Altissimo, 
a domesticis et antiquis familiaribus nihil hac tem- 
pestate recepimus: sed amici nostri et proximi stete- 
runt contra nos ponentes carnem brachium suum, et 
teuebras lucem. Ut enim de ahis taceam, jam qua- 
driennium mihi exulanti elabitur, nec in ratione dati 
et accepti alicui eatenus obligatus sum^ quin omnibus 
in commune satisfacere possem, delegato eis ad sol- 
vendum pauperrimo debitore. Nec hoc tamen dixerim 
ad argueudam ingratitudinem veterum amicorum, sed 
ad magnificandam gratiam Dei^ qui contra et supra 
merita mea, tam me quam parvulos ejus, qui mecum 
sunt, consolatus est in omni tribulatione nostra. Ut 
autem hsec nobis consolatrix gratia propitia perseveret, 
vestris et sanctorum desidero precibus adjuvari. Can- 
tuariensis vero archiepiscopus, qui, velut alter Jonas, 
nX Ecclesia liberetur, spontaneum ex caritate naufra- 
gium fecit: gratiam, quam apud suos meruerat> Do- 
mino ducente apud extraneos repperit, et filiorum 
expertus devotionem, stipendiis suis Ecclesiss militat 
Anglicanfe. Noveritisque pro certo, quia per miseri- 
cordiam Dei in brevi pateuter videbitis, quod (ut 
credo) desiderat anima vestra, persequutores scilicet 
ecclesiie aut converti aut conteri. Sed caetera, qu» 
ad hune articulum pertinent, uecesse habeo prseterire, 
no prtevaricator obedientiie publicem, quibus pactio- 
nibus el eautiouibus obtenta sunt, qu» in prsjudicium 
domiui Cautuariensis et suorum a domino papa in- 
dulta esso jactitant> qui Ecclesiam persequuntur. Hoc 
uuteiu liceuter eliK)uor et verum est, quia si pactiones 
fueriut adimpletiey negotium Cantuariensis archi- 
opiscopi et totius Kcclesiie commodius geri non po- 
tuit. 

EPISTOLA CCXIII. — ^AD MAG. SIMONEM LUPELLUM. 
[A.D. 1167.] 

Joan. Saresb. Magistro Simoni Lupello. 

Species est conscientiffi diffidentis apud amicum in 
articulo necessitatis insinuatione verborum preces in- 
volvere, et officium deprecantis expedire podus arte 
quam fide. De tua ergo dilectione, dilectissime, a 
multis diebus concepta fiducia ulteriori fiducialiter 
agens^ amotis omnium circumlocutionum iuvolucris, 
precor attentius quatinus latorem praesentium apud 
dominum Wigornensem, et ubi expedire cognoveris, 
sic promoveas ut me ipsum. Nam quod ei mei con- 
templatione exhibitum novero, perinde acceptabo, ac 
si mihi personaliter esset exhibitum. Quis autem sit 
status meus, et aliorum qui in agone Ecclesi» con- 
stituti sunt, si tamen id audire placuerit> aliquatenus 
eo referente cognosces. Spero autem quod et tu 
videre desideres diem Domini, ut Ecclesia convales- 
cat. Lex Dei in conspectu gentium et invidentium 
roboretur, et sic splendeat in capitibus regum insigne 
fidei et publicsB potestatis, ut de csetero non dentur 
comua peccatori. Et hoc quidem facile obtineret, 
nisi quia si vera sunt quss vulgo dicuntur, Tenentes 
legem, justitiam nescierunt : et a sacerdotibus et pro^ 
phetis Israel egressa est pollutio super omnem terram. 
Aderit tamen auctore Domino, in brevi fidelium con- 
solator, et propter electos ventis imperabit et mari, ut 
momentanea tristitia lugentis Ecclesiae in gaudium 
perpetuum convertatur. Si liceret obligationes et 
cautiones, quibus impetratum est quod in prsBJudicium 
•Cantuariensis archiepiscopi a sede apostolica nuntiis 
regis jactitatur esse concessum, libenter exponerem: 
sed sine ^ingulorum expressione certum sit hoc pac- 

tionibus esse insertumy quod prafati archiepiscopi et 
suorum plenam indemnitatem et omnimodam securi- 
tatem contineat, et ad totius Ecclesiss proficiat liber-- 
tatem. Hoc autem mirum est in oculis omnium, et 
omni stupore dignum quod nec semel inter compro- 
yinciales convenit episcopos, ut de pace Ecclesise 
tractantes vel una vice convenirent regemj cujus 
innocentiam publico universitatis suse testimonio 
astruunt, et patientiam tantam praedicant, ut dulce 
putet obsequium quotiens monetur ut corrigat> si quid 
forte deliquit in Dominum. Et profecto aut eum 
Deo propitiante reducent ad viam, aut de necessitate 
citius quam credatur domino papse vapulabunt, aut 
regi, cujus ad praeseus dum plus justo verentur iram, 
negligere, immo et occidere videntur animam. Quare 
autem hsec scripserim tibi notum arbitror sapienti. 
Yale. 

EPISTOLA CCXIV.— AD adam abbatem pe 

EVESHAM [a. D. 1167.] 

Ada Ahhati de EvescJiam. 
PRiETER eam quam ab initio mutuse cognitionis ad 
invicem contraximus caritatem, ulterior quaedam jure 
societatis initse conciliata est inter nos amicitia, ut 
alter alterius fortunara sib in utriusque sortis calculo 
excipere debeat velut suam. Nam affectionem quam 
studiorum communicatio peperit promovit in pere- 
grinatione similitudo morum, et familiaritatis non tam 
firequens quam jugis et perpetua adinvicem exhibitio. 
Possemus ergo jure de tam diutumo vicissim silentio 
conqueriy nisi et distantia locorum, et intermeantium 
raritas, et difBcultas^ aut magis impossibilitas con- 
veniendi tacitumitatis indebitae purgaret notam. Nam 
ut proverbialiter usurpatum est, caritas elinguis prsBr 

tendit speciem non amantis. Prior ergo^ ut justum 
est, studui superiori et domino quod potui et semper 
debeo sedulas yenerationis obsequium exhibere, et 
quae circa vos et ecclesiam vestram gerantur et vestros 
sollicitius et diligentius perscrutari, ut his qu» recte 
geruntur congratulari valeam, et si quid (quod absit) 
deprehendero vobis esse molestum, mutua affectione 
compatiar. Erit ergo si placet dilectionis vestrae 
de statu nostro rescribere : et si sedulitas mea vobis 
officiosa esse potuerit in aliquo^ prasscribere et prsBr 
cipere ex animi sententia pro viribus parituro. Pre- 
cor autem et o];>testor in fide Dei et caritate quatinus 
carissimum mihi N. fratrem vestrum in Domino et 
nostrae peregrinationis socium diligatis, et vestr» 
familiaritatis munere honoretis : et sic eum tractetis 
de caBtero mearum contemplatione precum» ut eas 
apud vos experiatur alicujus esse momenti. Si de 
statu meo curatis audire, noveritis quod hoc exilii mei 
quadriennium sic infirmitati meae contemperat Do- 
minus, ut processu temporis vexationem meam suc- 
cessus comitetur uberior, et plenior miseratio conso- 
letur. Alimenta et indumenta meis adsunt ad abun- 
dantiam : dulcium et utilium in exilio multiplicatur 
copia amicorum : et evanescente ex magna parte fide 
veterum familiarium, novorum caritas amplius soli- 
datur. In ratione dati et accepti me sibi conterra- 
neorum nullus obligat, sed extraneorum ministerio 
me totum sibi soli reddit obnoxium qui volatilia 
pascit, et decore incomparabili vestit lilia, floresque 
vemantes. Neque hoc dictum accipiatur ut amicos 
arguam frigescentes, sed ut glorificetur pauperum 
pater qui in coelis est, et electos temptari non patitur 
siipra id quod possunt. Qusbso itaque et affectuosius 
supplico quatinus peregrinationem meam, et naufra- 
giam eccIeriaB laborantis vestris et sanctorum preci- 

bus faciatis Domino attentius commendari. Quse 
circa dominum Cantuariensem sunt, ubi auctore Do- 
mino prosperius agitur quam credatis, lator prsesen- 
tium poterit aperire: ei enim dedi in mandatis, ut 
fidei vestrsB universa communicet. 



EPISTOLA CCXV. — ^ad r. abbatem persorensem, 
[a.d. 1167.] 

R. Abhati Persorensi. 

Qui amicis nec in salutis voto communicat procul 
est a caritate ; et non amare couvincitur qui oblata 
opportunitate coUoquii, amatorem sui nec salutationis 
recreat verbo. Nam nec illis verba deesse solent, qui 
lingua diligunt et simulatione duntaxat: qui fidei 
mimus et caritatis officium nec afiectione retinent, nec 
exercent opere et veritate. Memor ergo contractas 
inter nos amicitise, latori praesentium natale solum 
invisere satagenti, dedi in mandatis, quatinus vos 
salutaret nomine meo, et de statu vestro, quem Deus 
optimum faciat, diligenter inquireret^ ut audita per 
eum forma conditionis vestrae possim, ut justum est, 
amici pressuris, quas pater misericordiarum a domo 
vestra arceat, compati : vel successibus, quos multi- 
plicari et perpetuari desidero^ congaudere. Vos etiam 
de statu meo et coexulantium (si tamen cura hsBC 
quempiam sollicitat veterum amicorum) per eundem 
certiorari poteritis» et Deo auctore veraciter audire 
prospera de prsesenti^ et sperare nobiscum in brevi de 
futuro prosperrima. Nisi enim pactiones quae de 
libertate ecclesiae et restitutione, et pace et securitate 
Cantuariensis archiepiscopi et suorum^ cum domino 
papa initae sunt, et firmatae cautionibus, quas ad 
praesens exprimi non oportetf fideliter impleantur, per 

gratiam Dei citissime confundentur et erubescent qui 
oderunt Sion^ et suam cum Scribis et Fhariseis frau- 
dulenta verborum astutia nituntur justificare malitiam. 
Nam ex verbis nuntiorum domini regis, qui non coa- 
raverunt in curia, liquido deprehensum est, qua sin- 
ceritate agatur cum Ecclesia Dei: et quod qui 
videbautur columnae ecclesias esse, comipti peponibus 
et alliis ^gyptiorum, malunt servire, et ecclesiam 
fatigari in luto et latere, quam itinere trium dierum 
iu veram prodire libertatem, et abominationes Mgypti 
Domino immolare. Precor autem attentius quatinus 
mei memoriam habeatis in orationibus vestris, et pere» 
grinationem nostram sanctorum qui vobiscum sunt 
orationibus commendetis. 



EPISTOLA CCXVL— AD jocelinum saresb. 

EPISCOPUM, [a, d. 1167.] 

Domino Jocelino Saresberie^isi episcopo Joannes de 
Saresberia. 

AccEPTis litteris amicissimi mei Reginaldi archi- 
diaconi, dominum Cantuariensem, quod et ante sae- 
pius feceram, super consolatione vestra instantius 
sollicitavi : et sicut antea quando Magister Gilbertus 
praesens afiuit, omnem operam dedi et diligentiam, ut 
satisfieret petitioni vestrae. Sed qualis primo inventus 
est, talis perseverat adhuc. Non quidem, ut consci- 
entia teste loquor coram Deo, in proposito constans 
odio vestri, sed ne dentur coniua peccatori, et ne 
facto isto inobedientium temeritas invalescat. Nam 
si ad obedientiam redieritis, non dubito quin eum 
illico inveniatis clementissimum patrem. Nititur 
autem in facto isto, et de consilio amicorum quos 
habet in ecclesia Romana, et sapientium ecclesiae 

Gallicans qui yexationem ejus ita acerbe ferunt ut 
suam. Nec est aliquis eorum qui consulat ut sen- 
tentiam revocet^ dum inobediens extiteritis, et exces- 
sum vestrum sub appellatibnis praetextu velitis excu- 
sare. Recepit enim appellatorias vestras et alias 
nomine episcoporum, etsi neutram receperit appella- 
tionem, ut ex responsione ejus nobis palam est Vos 
autem (ut ait) nec recessistis adhuc, nec ei unquam 
super appellationum renunciatione scripsistis, quum 
tamen hoc patentibus litteris oporteat fieri, si ab eo 
misericordiam expectatis. Appellatorias vero vestras 
domino papee misit: et utinam verum esset quod in 
suis episcopi testificati sunt, de innocentia et justitia 
domini regis qui (ut aiunt) dulce putat obsequium 
quoties monetur, ut corrigat, si quid forte deliquit in 
Dominum. Si tahta est benignitas ejus, quare non 
conveniunt eum, ut Ecclesiae Dei parcat et sibi ? si 
non est, quare patentibus litteris testificati sunt in 
animas suas? haec prsetendit archiepiscopus, et sic 
reluctantibus, et patenter sicientibus sanguinem ejus 
contra ecclesiam, et seipsum acquiescere non decrevit. 
CaBterum si vos subtraxeritis gcetui persequutorum, 
et redieritis per exhibitionem obedientiae, pronior erit 
ad veniam et omnem misericordiam exercendam, 
quam vos ad preces, et hoc quidem, sicut ipse videtis> 
fieri expedit» immo necesse est. Scitis enim quid 
dominus papa rescripserit fratri vestro episcopo Con- 
stantiensi, quid etiam solatii vobis a sede apostolica 
retulerit decanus vester. Nam conatus ejus et pro- 
cessus non latet archiepiscopum, qui per nuncios 
suos nuper recepit apostolicam consolationem, cum 
multarum fasciculis litterarum^ Praefatus quoque deca- 
nus, si dignum ducit, meminisse potest pactionum 
quas iniit, et cautionum quas prsestitit domino papse, 
et si ab injuriis archiepiscopi sui et domini postea 

aliqiiantaihim lempenisset, fortasse sibi ipsi utilius 
prospeiisset in postenim. £x eo tamen ipso, unde 
pnejndicatum yidetur archiepiscopo, pneter inten- 
tionem gerentium ei prospectum est: et patet ex 
absolntione excommunicatorum ejus, quam periculose 
eis antea communicatum sit. De hac tamen absolu- 
tione, et aliis causam hanc contingentibus, necessitate 
mandati ad silentium coarctamur usque in diem cer- 
tum quo constet an dominus papa pactionibus, quas 
admisit in causa ecclesiaBy instructus sit, an illusus. 
Interim nihil aliud consulere possum quam quod lex 
di?ina praescribit, quod Deo potius oportet obedire 
quam hominibus : nec unquam acceptantur victime 
obedientiam subtrahentis : nec salubriter incedit, qui 
debito officii sui praeponit voluntaiem mundane potes- 
tatis. Hoc vobis loquor tanquam patri et domino 
coram Deo, quem testem invoco in animam meam in 
districto examine: quia, si salubrioris consilii mihi 
pateret via, illam vobis devotione promptissima aperi- 
rem. £t si Tideritis in quo vobis valeam officiosus 
esse, secure praecipite ex animo pro viribus parituro. 
Credo vos recepisse literas quas misi domino Con- 
stantiensi et amicissimo meo archidiacono, ut ad 
prsBsens plura scribere non oporteat. 



EPISTOLA CCXVII.— AD rogerum episc. wigor- 

NENSEM. [A. D. 1167.] 

Domino Rogerio Wigornensi. 

CoNFiDENTiA securas emittit preces^ nec justae peti- 
tionis repulsam veretur apud amicum, qui ad illius 
semper est accinctus obsequium. Quid autem justius 
est quam ut Dominum fidelis animet ad officia cari- 
tatis : et Dominus in salutis suae compendium amici 

Yota compleat deprecantis ? Expedite autem arbitor 
sanciitati vestrse ad vitam, et nobilitatem decere ad 
gloriam, ut contemplatione divinae miserationis parvu- 
lorum Christi necessitatibus communiceiis> et ubi- 
cumque ratio permiserit, in eorum consolatione aut 
promotione caritati quae in Christo est saiisfaciatis, et 
generi vestro quod plures parvulos suos dignoscitur 
exaltasse, quam mundus, licet in maligno positus, 
adhuc possit deprimere. Lator prsBsentium unus 
parvulorum Christi est : est et mecum unus de par- 
Yulis vestrisy potestisque collata vobis opportunitate 
divinitus, ut dici solet, sine sanguine et sudore, sine 
dispendio facultatum, et cum augmento opinionis 
vestrae et conscientisB, necessiiatibus ejus juxta preces 
domini archiepiscopi subvenire. Quod ui faciatis 
tantaB majestatis precibus mesB parvitatis adjicio pre- 
ces, mihi reputaturus impensum quicquid ei beneficii 
aut honoris a vestra fuerit bonitate collatum. Nec 
immemor sum consolationis, quam Senonis a vestrss 
liberalitatis verbo percepi^ nec vos immemorem esse 
patiar, quum aut necessitas importunior urgebit ; aut 
modestia verecundiee, necessitaiis importunitaii, quam 
nondum inexorabilem expertus sum, victa succumbet 
Unum auiem prse cssteris rogo^ moneo et in verae 
amicitiae consulo fide^ ut memineritis in causa Ec- 
clesiae conscientiaB» quod ad Deum» famss, quod ad 
homines : nec in calamo ^gjptio confidatis, qui et 
nulli opem fert, et membra perforat incumbentis: 
rerumque exhibitione monstretis, quod ad vos, falla- 
cem esse et vanum, qui maliciam, quae adversus 
Ecclesiam exercetur, excusans, accusantibus praeten- 
dere consuevit. Gens sua et pontificium tradidit eam 
mihi. Sacerdotem Christi alloquor, Ecclesiss pasto- 
rem, pontificem animarum, filium illustris comitis, 
qui in regum catalogo dignus fuerat numerari, nisi 

quia magnificaB virtutis titiilo meruit, ut in liberlatis 
Gulmine constitutus» reges viderit in ordine secundo^ 
et regum parens (quos adoptione promovit) haberi 
debet in sempitemum. Non ergo vereor ne in ven- 
tum verba emiserim, aut quod mihi captiosum sit in 
tantae sanctitatis auribus vera esse locutum. Non 
lamen ex causa veritatis insidiantium laqueos timeo» 
qui utinam totam vitam devoverim veritati, et in asser- 
tione ejus impenderim animam: iniuvio est, pater^ qui 
Ecclesiam regere putat esse dominatum in clero, et 
fastum in populo^ pauperum Christi loculos exhaurire, 
ut hostes Crucifixi, histriones et mimos^ et caeteras 
hujusmodi mulceat pestes : placere potestatibus seculi, 
ut pemiciosa et infami patientia pastomm Christi 
Gonculcetur Ecclesia, sua queerere non qusB Jesu 
Christiy otiari in talento Domini, et usurariam virtu- 
tum accessionem negotiatione sollicitudinis et laboris 
non exercere. Aderit in brevi pastoram pastor qui a 
vobis et nobis districtam exiget rationem: eritque 
tunc memoria justi cum laudibus, et nomen impioram 
putrescet* Sed ne in longum videar prophetare, citis- 
sime per misericordiam Dei videbitis Ecclesiam resur- 
gere» ut qui eam hactenus prodiderunt, aut cum Petro 
lachrymentur ad veniam, aut cum Juda laqueo se 
suspendant. 

EPISTOLA CCXVIII.— -AD will. britonem sub- 

PRIOREM CANTUAR. [A. D. 1167.] 

Guillelmo Britoni subpriori Cantice. 

Reflorescit, auctore Domino, status universalis 
ecclesiaB, et schismaticoram impetus frustratus est, et 
superbia Moab indies infirmatur. Neo de nocte 
vastatus est nunc^ ut ab initio> sed in meridie suffossa 

VOL. ir. F 

est Aar, et muri ejus dejecti sunt fanditus, ut exultatio 
Moab ex necessitate Petro cedens de caetero con- 
quiescat. Unde spes est in Domino, ut vociferanti- 
bus tubis sacerdotalibus in proximo corruat et Hie- 
richo^ et regnum proprio sanguine adquisitum obtineat 
triumphator Jesus, et in pace possideat quod sui juris 
est sponsus et custos ecclesi» Christus. Quum enim 
Romanns pontifex per patientiam Teutonicum tyran- 
num diutius expectasset, ut vel sic proTocaretur ad 
pcenitentiam^ et schismaticas, abutens patientia gus^ 
peccata peccatis adderet jugiter, ut error in amentiam 
rerteretur^ vicarius Petri a Domino constitutus super 
gentes, et regna, Italos, et omnes qui ei ex causa 
imperii et regni religione jurisgurandi tenebantur 
astricti, a fidelitate ejus absolvit: et Italiam fere 
totam a facie fiirentis et prsesentis tanta felicitate et 
celeritate excussit, ut in ea nihil habere yideatur,nisi 
tortores, quos evitat interdum, et angustiamm, quas 
eritare non potest, juge supplicinm. Abstulit ei 
etiam regiam dignitatem^ ipsumque anathemate con* 
demnavit: et inhibuit auctoritate Dei ne vires ullas 
amodo in bellicis congressionibus habeat: aut de 
Christiano aliquo victoriam consequatur, ant alicubi 
quiete et pace gaudeat, donec fructus poBnitenti» 
condignos operetur. In quo sequutus est exemplum 
Gregorii tii, decessoris sui, qui nostra aetate Henricum 
imperatorem ecclesiss privilegia convellentem depo- 
nens in concilio Romano simili sententia condemnavit, 
et quidem illa sententia effectum sortita est : et hanc 
de privilegio Petri latam videtur ipse Dominus con- 
firmasse. Hoc enim Itali audito, ab eo discedentes, 
resBdificaverunt Mediolanum, schismaticos expulerunt, 
Catholicos reduxerunt episcopos, et Apostolicse sedi 
unanimiter adhaeserunt. Sed quid nota recenseo? 
Hoc uttque locorum fama quasi pradconia voce con- 

celebrat. Nec aliquibus dobiuni puto, nisi forte lateat 
iUos qui soli hae tempestate exulant domi su^e. 

Qnia ergo ab Oriente jam radius serenitatis illuxit 
per Christum, et incolumitas ecclesise in capite repa* 
ratur, superest spes fidei certissima, quod unguentnm 
a capite in Apostolicam barbam exuberans, descendet 
in caput et oram Anglicanae ecclesiae: et qui pro- 
phetam exterminare nititur de Israel, nisi forte resi- 
piscat, divinam sententiam excipiet: dicente Amos 
ad ipsum : Ucoor tua in dvUate /arfiicabiiury et JUU 
tui, et fili<E ttuB in gladio cadentj et humus tua in 
/uniculo metieturi et tu in terra poUuta morierisj ei 
poptUus tuus captivus migrabit de terra eua. Hsec 
est enim pcnna resistentium verbo Dei, et potestatum, 
quflB ora sacerdotum nituntiir occludere. Profecto 
tunc risus dolore miscebitur, et extrema gaudii luctus 
occnpabit, et amarum erit, cibum et potum et amica 
colloqnia cum excommunicatis communicasse. Num- 
quid tunc Balaamitae, pontifices et sacerdotes, et 
principes Taphneos et Arioli consiliissuis salvare pote- 
runt Madiauitas^ quum eos gladius Domini perseque- 
tur? Numquid Cardinales proderunt aut legati, si 
Balaamitse fueriut in die Domini ? Certe si ipse 
afiuerit Balaam, aut benedicet tabemaculis Jacob, 
qusB nunc proscribi et exulare videntur in eremo, aut 
gladio cadens verbi Dei sibi adversarium esse expe- 
rietur Spiritum Sanctum : et sentiet quia sicut allo- 
phylomm messes et sata, ita et incendentium vulpium 
caudas ignis exurit. 

Hffic idcirco prsBmiserim, ne quis amicorum ponat 
carnem brachium suum, et excommunicatis partici- 
pans in se gladium provocet bis acutum. Dicitur 
autem, quod sine dolore et lachrimis nequeo remi- 
ntsci, quod sancta Cantuariensis ecclesia participa- 
rione illius insignis excommunicati Randulphi de 

f2 

Broc anathema contraxit, et lege Dei contempta 
Melchom adorans litteras domini papee pro archi- 
episcopo sibi missas, regi ad subterfiigium obedientias 
et opera debitae misericordiae excludenda transmiserit. 
Unde precor attentius, cousulo, et quanta possum 
instantia moneo, ut, si falsa sunt quae dicuntur, et 
adhuc ab anathemate immunis est, sibi, ne tale quid 
de ea probabiliter fingi possit, de caetero caveat. Et 
si in anathema incidit, redeat per poenitentiam, ne 
qu8B inter occidentales ecclesias hactenus religione 
insignis extitit, in posterum sit insignis et crimine. 
Si hiaec duriuscule videantur esse concepta, scio quia 
nec diabolo loquor nec schismatico Bathoniensi, sed 
amico veritatis et fidei, et per eura ecclesisB Christi 
habenti caiitatem. Velit nolit mundus, Cantuari- 
ensem ecclesiam, quod Deus novit, sincera diligo 
caritate, et periculo ei imminente tacere non possum. 
Nam ut ait propheta^ Leo rugiiU quis non timehit f 
Dominus hquutus est, quis non prophetabit? De 
caetero si vocationem domini Cantuariensis audisti, 
ex ea causa ecclesiam tuam invitus non exeas, nisi 
alia causa te exire compellat. Scio enim, et tu uti- 
nam scires, quid ab ipso obtinuerim tibi. Vale* 



EPISTOLA CCXIX.— AD alexandrum papam— 

CAUSA DOMINO PAPiE ALEXANDRO PRO CANTUARIENSl 
SCRIPTA. 

Domino Alexand. Papte Joannes Saresheriensis. 

Anima nostra, pater, in amaritudine est, ut quod in 
conspectu vestro timeo plurimum, verbo modestiam 
snbtrahat vis doloris, et patientia prae miseriaram 
cumulo querelas omnino nequeat cohibere. Alii enim 
nostrum pro defensione justitiae morientes a Deo et 

ab ecclesia expetunt innocentis sangiiinis altionem : 
alii variis afficiuntur suppliciis: omues exulamus, et 
jam diu proscripti sumus, ut vel sic nefarias hominum 
traditiones compellamur praBferre legi Dei et sanc- 
tionibus patrum : sed unicum est fidelibus in tribula- 
tione remedium, precibus aures pulsare majestatis, et 
totius mentis arcana retexere, ut sic patris clementiam 
moveant, et miseriae solatium consequantur. Hoc 
quoties usi sunt filii Israel, toties de necessitatibus et 
angustiis leguntur erepti. Recurrebant illi ad taber- 
naculum fcederis, ubi sancta sanctorum servabantur» 
id est mandata Dei, quae cunctis justificationibus 
antecellunt; in opportuuitatibus suis conveniebant 
Moysem et Aaron sanctos Domini : et miseris Can- 
tuariensibusy ad quos inter Deum et se mediatores 
confugiendum est, nisi ad Romanam ecclesiam, ubi 
viget divinsB legis custodia, et totius sacerdotii prin- 
cipatus ? Nam si illa post Deum decreverit salvare 
nos, continuo liberabimur. Si manus erexeritis» ster* 
netur Amalech, et qui vos Pharaoni dedit in Deum, 
dejiciet omnes adversarios' ecclesise a facie vestra. 
Et utinam ille qui se gloriatur annulo, honore et bene* 
ficio manu apostolica subarrhatum, juramentis etpro- 
missionibus suis prudentiam vestram non delusisset, 
nec erectarum manuum fiexisset rigorem, quia ecclesia 
jam navigabat in portu, quando ille rediens cum 
triumpho sacrilegos impcenitentes fecit absolvi, et 
suspensa potestate domini Cantuariensis usque in 
adventum legatorum, quorum erat praeambulus^ perse- 
quutoribus ecclesise adjecisset audaciam delinquendi. 
Nam antea plures obediebant archiepiscopo^ sed ex- 
inde quod meminerim^ nullus vel admodum rarus. 
Data enim erat spes aemulis ejus, quod a legatis deji- 
ciendus sit : quod spoliatus citra restitutionem rerum 
aut temporis debeat subire judicium; quod legati 

veniebant in ea plenitudine potestatis, at abrogatis 
his qusB nunc vigent, possint nova condere jura. 

Proni erant homines ad credendum, videntes as- 
sertoris annulum et honorem, et quia, conyocatis 
episcopis in adventu ejus excommunicati domini 
Cantuariensis absoluti sunt impoenitentes et ipsius 
evacuat» sententise. De facto inquam absoluti. Certe 
adbuc ligati sunt ante oculos Domini, qui criminosos 
impoenitentes nunquam absolvit. Constat autem 
de impcBnitentia quia nec satisfaciunt quum possint, 
nec aliquid restituunt ablatorum. Profecto si res 
ablata reddi potest, et non redditur, non agitur 
poBnitentia, sed fingitur. Vana sunt hsec si non ad- 
huc Cantuariensis ecclesiae possessionibus incubant, 
si alicui nostrum de tot et tantis ablatis vel obolus 
restitutus est, nisi illis qui retro abierunt et juramento 
praestito firmaverunt sibi jure regis esse vivendum. 
Nec tamen est quod sanctitati vestras illa non abso- 
lutio, sed juris illusio debeat imputari, quum in fi-au- 
dem mandati vestri non tam praestita sit, quam com- 
missa. Indulseratis enim, ut si quem eorum aBgritu- 
dine laborare contingeret, mortis imminente periculo 
praestito juramento secundum morem ecclesiae quod 
vestro mandato pareret^ tunc demum absolveretur* 
In quo ecclesi» Dei et nobis prospectum esse volui* 
dignatio vestra. Illi autem absolvi doli patrocinio 
meruerunt, simulantes se in mortis periculo versari, 
quia eis de mandato Domini regis imminebat neces- 
sitas transfretandi. UQde quia ille qui absolvit, nec 
ordinariam habebat potestatem, nec a vobis prae- 
scriptam servavit formam, credo, si vobis aliter non 
videtur, collatam absolutionem de jure non tenere ; 
et illos ecclesiae pervasores in anteriori manere sen- 
tentia. Nam illi qui vobis illudendo Gallicanam et 
Anglicanam ecclesias scandalizando peccavit in 

Spiritum Sanctum, Deo InBpirante et vestra justitia 
cooperante respondebunt merita sua: et hoC| sicut 
Christianissimus rex et regnum ejus de vobis confidit, 
in brevi. Exultat enim in his que dicta suut ei| et 
qusB in adventu cardinalium plenius innotuerunt: 
vanam scilicet esse gloriationem eorum qui Cantu- 
ariensi archiepiscopo, immo ecclesise AnglicansB rui- 
nam minabantur. Nam si ob hanc causam dejiceretnr 
archiepiscopus, quis auderet mutire de caetero? ^ 
rex auctoritate vestra confirmationem vel dissimu- 
lationem consuetudinum, quas petit, obtineret, quid 
vereretur amodo princeps aliquis contra ecclesiam 
postulare? Unum scio quod salva professione, et citra 
divinsB legis injuriam eas non modo episcopus, sed 
nec Christianus poterit conservare. Nec satis mirari 
possum, qua mente sacerdos ausus est innuere sacer- 
doti ut Siculorum vel Hungarorum exemplo tantis 
pravitatibus tolerantiam adhiberet. Absit hoc con- 
silium a sanctitate pontificatus vestrii et ut tantarum 
prsBsumptio pravitatum remaneus impunita a diebus 
vestris in alias aetates ad consequentiam protrahatur. 
Non tamenlegatos, quos misistis, ad compescendam 
immanitatem regis populus credit idoneos, quia idem 
rex semper alterius patrocinio usqs est, et de eo 
prsBSumit plurimum : alter, etsi bonam habeat volun- 
tatem, eam ex causis variis non potest producere in 
efiectum, sed nec aliquem, ut ex animi sententia 
loquLAr, ad hoc credo idoneum. Quis fiiictum legationis 
expectet in terra sua, ubi nec litigatori vel judici ad 
dicendum aliquid contra eum in potestate sua locus 
est opportunus ? Non creditur a prudentibus alterutrius 
regni^ quod ille quem rex a sanctitate vestra petivit 
ex nomine, modo sit aut fide purior, aut caritale 
ferventior, aut virtute constantior, quam fiiit Papiae 
inter cognatos et amicos et notos, ubi siluit, videns 

ab haereticis qui conveneranU causam fidei condem* 
nari, et apostolicsB sedi gravissimum de schismati*- 
.corum consensu roborato subinferri dispendium. Sed 
benedictus Deus qui misertus ecclesiae contrivit auc- 
torem schismatis illum detestandum seculis Frede^ 
ricum coram facie vestra, docens annum placabilem 
Domino, et tempus visitationis jam advenisse : ut et 
vos qui gladium Dei videtis eductum in capita tyran* 
norum, in eos Petri gladium exeratis; sciatisque quod 
constituti estis, coadjutores Dei in exterminio eorum, 
qui, ut stabiliant iniquas hominum traditiones, verbum 
Dei moliuntur extinguere. Sic utique manus vestras 
Domino consecrabitis in exterminio idoli, Levi resti- 
tuetur ut gaudeat benedictione patris, et sacerdotium 
vestrum plusquam Phinees reddelur omnibus seculis 
gloriosum. Valeat patemitas vestra et pauperunj 
Christi meminerit in bonum ! 



EPISTOLA CCXX. — ad thomam cantuar. archi- 
EPISCOPUM. [a.d. 1167.] 

Domino ThomcB Cantuariensi, 

Inspectis litteris, quas domiuo Willelmo Papiensi 
mittere decrevistis, et si mentem scribentis judicare 
non audeam, stili tamen formam probare non possum. 
Non enim sonare videntur humilitatem aut processisse 
de miente hominis qui Apostolum audierit exhortan- 
tem discipulos Christi, Modestia vestra nota sit omni- 
bus, Dominus prope est. Si enim litterarum vestrarum 
et ipsius articuli singuli conferantur, ex amaritudine 
potius et rancore animi quam ex caritatis sinceritate 
videbitur processisse responsio. Quid autem scripsit, 
ut loedorias et scommata, id est, patentes morsus et 
figuratos taceam, ut eum recte dicatis in medio litte- 
rarum vestrarum vobis propinare venenum ? Numquid 

vobis visus est cardinalis presbyter, immo et aposto** 
licaB sedis legatus in prima salutatione suspicionibus 
inurendus et gratis exacerbandus contra consilium 
domini papae, et contra Romanae ecclesiae reverentiam 
dehonestandus conviciis? Profecto ego nec domini 
papsB cursorem sic alloquendum fuisse arbitror. Si 
suas et vestras domino papae remiserit litteras, regis 
causam justificasse videbitur attestatio sciipti vestri, 
et propriam contumaciam convicisse. Esto quod 
fuerit et sit adhuc Willelmus inimicus. Dissimu-» 
landum puto donec mala ejus opera in lucem pro- 
deant, quoniam et dominum papam ita consuluisse 
ex relatione nuntiorum vestrorum certum est. Nec 
tamen dico quod antequam fidem hominis bonis ppe- 
ribus exploretis et experiamini, acquiescatis eum 
recipere judicem : sed nec recusare praepropere con- 
sulo, etsi judicium declinandum esse non ambigam, 
restitutione, quae ad praesens fieri nequit, non habita. 
Hic interim ha^rendum credidi, et ipsos cardinales 
alliciendos quatenus salva conscientia et fama fieri 
poterit : et expectandum a Domino, ut in parte ad- 
versa deprehendatur iniquitas, et impugnatio veritatis, 
et defectus promissionum. Si se dixit missum ad 
terminandas quaestiones, prout £cclesiaB Dei viderit 
expedire^ in quo vos laesit? Nonne possunt, sicut 
per sententiam, ita et per compositionis benignitatem 
terminari ? Si exhortatus est, ut evitetis, quantum in 
. vobis est, ea quae solent amplioris dissidii causas 
generare, non video quid peccaverit: quum hoc ipsum 
sapieutissimi et amicissimi consulant, monentes ut, 
quatenus salva honestate ecclesiaB et personaB vestrsB 
licuerit, paci diTigentius intendatis. Rogandus ergo 
fuerat, ut opinor, quatinus ea quae vitauda dicit, prae- 
scribat, ut de restitutione vestra et vestrorum et 
ecclesiae libertate agat cum domino rege, vobisque 

rescribat quatenus profecerit, qiiia et vobis et vestris 
somptus desunt ue ad colloquium ejus possitis acce- 
dere : nec tutum est alicui vestrorum ingredi terminos 
regis Angliae. Doceat vos magni consilii Augelus, et 
sit in ore et corde eorum quos mittetis, Spiritus 
Sanctus. Si legatus, quod in fine litterarum poUicitus 
est^ adimpleyerit, ei muUipIices gratias arbitror refe- 
rendas. Si Lundoniensis episcopus, et vester archi- 
diaconus recipiunt a Domino quod merentur, sibi 
imputent: tos tamen videte an sententia vestra, si 
citatio non prsBcesserit, robur sit habitura. Nam 
utinam, sicut de merito, ita de jure et facto sortiri 
possit efiectum. 

EPISTOLA CCXXI. — ^ad willelmum papiensem. 
[a.d. 1167.] 

Guillelmo Papiensi. 

Fama vulgante didicimus vos et dominum Ottonem, 
sanctse Romanae eccIesisB diaconum cardinalem, ad 
preces illustris domini nostri regis Anglorum ex 
mandato dominipapaBin partes Aquitanisedescendisse, 
ut auctore Deo, si fieri potest, Anglicanae ecclesi® 
debitam reddatis libertatemy et inter dominum 
regem et Cantuariensem archiepiscopum pacem et 
concordiam reformetis. A magnis etiam et a vene- 
rabilibus viris auditum est^ quod prse&tus dominus 
noster rex adeo de amore vestro confidit, ut consilio ^ 
vestro iu omnibus obtemperare decreverit: uude 
vebementer exhilaratus consilium vestrum et auxilium 
mihi censui implorandum, vobis in omnibus pariturus, 
salva indemnitate conscieutiae, et honestate personsB. 
Confido enim in Domino quod tanti non erit apud 
vos acceptio personarum et munerum, ut aliquid 
committatis unde lasdatur ecclesia^ scandalum gene- 

retur in mundo, obfuscetur claritas noaiinis vestri. 
Hsec enim sunt opera eonim, qui aut legem nesciunt» 
aut legis Dominum non verentur. Vos autem non 
sic, cujus fidem et prudentiam culeo Dominus appro- 
ba?it, ut vos in capite mundi super candelabrum 
aureum septem lampadaram tanquam lucemam ex- 
imiam coUocaret, ut qui ingrediuntur lumen videant. 
In vos ergo omnium oculi diriguntur, timentque 
plurimi ne lucifer denuo tentatus extinguatur et cor- 
ruat, veriti ne familiaritas, quam cum rege, ut dicitur, 
ulterius contraxistis, vobis sit occasio delinquendL 
£t profecto 

Omne animi vitiam tanto con«pectiu8 in se 
Crimen habet, qnanto major qni peccat habetur. 

CsBterum ego interim spero quod baec vestri et domini 
regis familiaritas, qusB multis adeo suspecta est, fhic- 
tuosa erit ecclesiae, necessaria nobis, salubris illi, et 
vobis gloriosa. Si enim vos audierit> in eo quod juris 
necessitas cogit, et quod sine saluti^ suae dispendio 
vitare non potest, proculdubio pcBmtebit, confitebitur 
culpam, et humiliter satisfaciens ecclesia^i pacem et 
libertatem nobis omnibus ablata cum integritate re- 
fitituet, et fratemum odium de corde prorsus avellet 
Alioquin quis eum eripere potest a laqueo mortis? 

Scio utique, quoniam indubitanter verum est etiam 
et notissimum, quod nec Petms ipse hanc accepit a 
Pomino potestatem, ut impoenitentes possit absolvere, 
et proculdubio constat, quia si res ablata reddi potest, 
et non redditur, non agitur poenitentia» sed fingitur. 
Ubi autem principis apostolomm cohibetur auctoritas, 
nulla ratione crediderim convalescere posse cujus- 
quam hominis potestatem. Fateor autem et vemm est 
domino regi, utpote gloriosissimo principi, quam- 
plurimum deferendum, sed ita ut Deus nec in minimo 
offendatur. Alioquin species idololatriap est $ub cujus- 

cumque utilitatis praetextu creaturam creatori prse- 
ponerey sicut beatus docet apostolus. Mala enim 
facienda non sunt, ut proveniant bona, nec licetalicui 
dispensare contra praeceptum Domini, quod in lege 
vel evangelio perpetuam habet causam. Ut autem 
mihi possitis commodius providere, ut clamor pauperis 
iutroeat in aures vestras, quartus exilii mei annus 
elapsus est, quum tamen domino regi per me et per 
alios ssepe obtulerim, quod licet conscientia teste, non 
meruerim iram ejus, tamen pro recuperanda gratia 
ejus, libenter facerem quicquid ei placeret, salva con- 
scientia et famse integritate. Actum est autem mecum 
per quosdam mediatores, ut recederem a fidelitate, 
et obsequio domini Cantuariensis, et jurarem fidelita- 
tem regi, et observantium consuetudinum regni. Quod 
quia facere nequeo, nec volo, quoniam contra con- 
scientiam est et honestatem, proscriptus exulo, et 
exulabo libenter, dum Deo placuerit. Numquid enim 
obediendi necessitatem rumpens in pericuio ecclesias, 
in causa Dei, patrem et dominum deseram, et in 
consuetudines jurabo quas sacri canones reprobant, 
et dominus papa de consilio fratrum apud Senonas, 
vobis ipsis, (ut opinor) audientibus condemnavit ? 
Certe observantiam canonum aut etiam ipsius evan- 
gelii non jurarem, quoniam, ut Apostolus ingemiscit, 
in multis offendimus omnes. Et minus malum est 
simpliciter prsevaricari, quam prsevaricationem cumu- 
lare peijurio. Scio autem quod perjurii aut inobe* 
dientisB aut cuj uscumque turpitudinis nemo vos habebit 
auctores. Sed quia timeo ne vos taedeat verbositatis 
mesdy verbis hunc facio finem, supplicans ut vos eccle- 
sisB diutius naufragantis studeatis finire miseriam, et 
quae nobis jugiter inferuntur propulsare injurias. 
Valeat semper dominus meus, et proscriptorum Christi 
misereatur. Intercedo enim vice omuium coexulan* 

tium : et, si mihi non fuerit exhibita consolatio, mihi 
tamen reputabo impensum quicquid aliis proscriptis 
Christi per vos novero esse exhibitum. 



EPISTOLA CCXXII.— AD joannem episcopum 

PICTAVIENSEM. [a. D. 1167.] 

Domino Joanni Pictaviensi JEpisc. •/. S. 

Regnorum collisiones et terr» motus magni et 
imminentium periculorum exitus me calamum suspen- 
dere diutius coegerunt, et commodiora scribendi tem* 
pora expectare. Bellici namque tumultus aestate fere 
tota ferventes intermeandi facultatem litterarum porti- 
toribus prsBcluserunt, et in urbe Remensi orta seditio 
sic turbavit provinciam, ut vix tutum fuerit ingredi 
vel egredi civitatem. Conspiraverant enim cives de 
clericorum consilio et auxilio militum nitentes contra 
archiepiscopum, qui novas quasdam indebitas et in- 
tolerabiles servitutes volebat imponere civitati, et 
ecclesiarum turres et domos munitiores occupantes, 
officialibus et amicis archiepiscopi ejectis ab urbe, 
multas ei injurias intulerunt. Et primo quidem ei 
omnem humilitatem exhibuerant, parati duo millia 
librarum, sicut multi testantur, conferre in aerarium 
ejus, dummodo eos jure tractaret et legibus vivere 
pateretur, quibus civitas continue usa 6st a tempore 
sancti Remigii Francorum apostoli. Adierant etiam 
Christianissimum regem, sed nec per eum, rigorem 
archiepiscopi flectere potuerunt. Confugerunt itaque 
ad comitem Henricum, et ex ejus consilio cesserunt 
regi, quem archiepiscopus adduxerat, ut in brachio 
ejus contereret civitatem. Rex autem dolens, sed 
taraen fratris satisfaciens voluntati, circiter quinqua* 
ginta domos dirui fecit, et recessit. Cives vero die 

tertia redierant, et in uitionem diratamm domuam 
fimditns eyerterant domos militnm faventiam archi- 
episcopo, vice domini scilicet sui> et alterins qui in 
nrbe gesserat prsBfecturam. Unde motus archiepis- 
copus comitis Flandriae imploravit auxilium, eumque 
com mille militibus adduxit Remos, ut cives perirent 
in ore gladii, aut redimendi et torquendi conjicerentur 
in vincula. Sed illi prsBsentientes adventum comitis, 
iterato cesserant, sic evacuantes urbem ut Flan- 
drenses, inedia confecti, vix unius dici et noctis 
moram potuerint sustinere. £t quia archiepiscopus 
in recessn eoram cives ad propria redituros non dubi- 
tabat, per comitem Bpbertum firatrem suum, ignaris 
Flandrensibus, cum eis pacem fecit, acceptis qua- 
dringentis quinquaginta libris in recompensationem 
damnoram: quae, ut muMplices injnrias et contu* 
melias taceam, in quadraplum excreverant, concedens 
Ut de caetero legibus utantur antiquis. Sic itaque 
damnosam et ignominiosam cum civibus faciens 
pacem, adhuc cum clero exercet inimicitias, et se juri 
offerentes vexat ecclesias. Hsbc apud nos. 

Casteram ad partes vestras accepimus venisse lega- 
tosy de quibus adhuc incertum est quid nobis sperari 
oporteat, quid timeri. Hoe autem certissime constat, 
quod dominus Cantuariensis judiciom cardinalis ad 
vincula non subire disposuity multis (ut puto) ei justis 
suspicionibus motus, quia manifestus adversarius ejus 
hactenus exstitit : sed an expediat adeo manifestse ei 
suspicionis causas exponere, non satis liquet. Nam 
archiepiscopus (ut audio) ei jam rescripsit, contra 
meum et quoramdam alioram consilia, quod se illius 
judicio non supponet, nec tenetur supponere, et plura 
congessit quibus animum hominis exasperasse potest: 
quum ego potius eum crederem verbis blandioribus 
demulcendum, et retinendum in amicitia, donec ipsum 



1167.] EPISTOLiE. 79 

adversariam esse conrincant opera ejas. Pacem vero 
ad honorem Ecclesise Dei et suam libenter recipiet 
per manus legatorum: sed an ad coUoquia eoram 
accessurus sit, nisi restituantur ablata, unde se et suos 
Taleat exhibere, nondum habeo exploratum. Certo 
autem certius est, quod nisi componatur per eos, 
nuUam citra restitutionem ingredietur causam : quum 
illata sibi injuria et violentia Hippis ettonsoribus' nota 
sit. Sed nec aliquem suorum mittet, donec interme* 
antibus eundi et redenndi securitas procuretur. Et 
quoniam conditionisnostrse calculusin adventu eorum 
videtur aliquantulum immutatus, precor attentius, ut 
mihi per latorem prsesentium rescribatis, qualiter ad 
indemnitatem conscientise et famae me versari opor- 
teat. Nam si de juramentis agitur quse dominus rex 
a nobis exigere consuevit, Rogo Deum meum, ut ante 
mihi mortem misericorditer largiatur, quam conscien- 
tiam et famam juramentis talibus maculare. 



EPISTOLA CCXXIII. — ad magistrum raimundum. 
[a.d. 1167.] 

Magistro Raimundo. 
QuiD me tamdiu silere coegerit, in quo statu ver^ 
satus sum, vobis ex litteris domino Pictaviensi missis 
facile innotescet. Unde ad reliqua necessitatis mee 
progrediens attentius precor^ quatinus conditione mea 
diligenter inspecta, ex omnibus circumstantiis perso- 
nanim et causae et temporis, rescribere placeat quid 
potissimum videatur, hoc in praBelectione consilii 
observato, ut semper honestas utilitati praejudicet. 
Et^ si domino episcopo, et vobis, et Magistro Lau« 
rentio visum fuerit ut mihi et exulibus aliis Christi 
procuretur facultas secura legatos adeundi» eam nobis 

desidero procurari: ita tamen ut (antcquam illos 
adeam) domini episcopi et vestro, et M. Laurentii» 
si tamen ab Anglia rediit, super negotiis gerendis sim 
informatus consilio. Varius autem rumor est aliis 
asserentibus cardinales fideliter pro Ecclesia Dei 
laboraturos : aliis dicentibus quod proposuerunt dis- 
trabere ecclesiae libertatem,et evacuare justitiam causaB 
nostrae pro pecunia, quam tamen non licet mittere in 
corbonam, quia pretium sanguinis est. Erat itaque 
diligentisB yestrse rescribere, quod de consilio eorum 
et statu domini regis et curiae habueritis exploratum, 
et quaB circa dominum episcopum et vos agantur, 
fidelius intimare. Precor etiam ut mihi remittatis, si 
quid Magister Johannes rescripsit, petitionibus meis, 
aut si nondum rescripsit, detis operam ut rescribat, 
Valete. 



EPIST. CCXXIV. — ad magistrum laurentium. 
[a.d. 1167.] 

Magistro Laurentio, 
Ex inspectione litterarum yestrarum laetus accepi 
quod domino Willelmo Papiensi legatione fungenti 
adhaerebitis : nec dubito quin vobis et nobis possit 
officiosa et utilis esse familiaritas ejus. Et quia 
yobis notius est, quam alicui nostrum, in quo calculo, 
quantum ad vestrates, causa nostra versetur, precor 
attentius ut inspectis his quae domino episcopo scripsi 
et magistro scholarum, quod causae nostrae credideritis 
expedire per latorem praesentium rescribatis. Dicitur 
autem quod hujusmodi legati neminem recipere con- 
sueverint in ulteriorem domus suae familiaritatem, qui 
non eis de exhibenda fidelitate et fide servanda et 
occultandis secretis praestiterit juratoriam cautionem. 
In quo quidem articulo dilectionem vestram, si tale 

quid exactum fuerit, desidero praBmuniri, ut se sic, si 
res exegerit, obliget ad humanum obsequiumi ne 
conscientia innocentiae dispendium patiatur. Et licet 
arcana sua sic studeant occultari, non facile credi- 
derim quod, nisi quatenus Romanis de more antiquo 
licet, exercere velint opera tenebrarum: praBsertim 
quum sciant omnium oculos in se esse defixos. Nam, 
si rumoribus credi oportet, alter eorum proposuit regi 
Anglorum ecclesiaB vendere libeitatem, et sanguinem 
innocentum exulantium et proscriptorum pro Domino. 
Valete. 



EPISTOLA CCXXV.— AD petrum scriptorem. 
[a.d. 1167.] 

J. S. Petro Scriptori. 
Raritas intermeantium nobis subtrabit mutua sola- 
tia literarum, et chaos quod inter nos, meritis nostris 
exigentibus, a Domino firmatum est, securum inter- 
meantibus denegat commeatum. Sed licet nobis 
subtrahatur opportunitas coUoquendi, non praepeditur 
mutU8B dilectionis affectio : sed amantium more, quo 
magis succensos animos vexat metus et manus cor* 
ripientium, eo cumulatius et ardentius caritas suscipit 
incrementum. Si te ergo et alios amicos videre non 
licet, si mutuis deservire obsequiis non permittimur, 
amare certe licet votis et orationibus adjuvare. Carita& 
enim, ut dictum est, cohiberi non potest, quia ubi- 
cumque Spiritus Domini ibi est et libertas. Non licet 
ecclesiasticam tenere et defendere libertatem: certe 
proclamare licet, et protestari mandata legis divinae : 
licet pro verbo Dei, quod in carne suscepta se pro 
nobis morti exposuit, exponere non modo facultates 
et perituram supellectilem hujus mundi, sed et ani- 
mas nostras. lUe autem bonarum mentium Spiritus 

institutor nobis in hac affectione perseverantiam 
largiatur, qui ipsius affectionis contulit yoluntatem. 
Et quidem spes est reformaudae pacis in brevi, inter- 
veniente opera et diligentia cardinalium, qui ad hoc 
missi sunt : nisi forte hoc pacem differat, quod domi- 
nus Cantuariensis nuUis conditionibus acquiescet, nisi 
ecclesia Anglorum debita gaudeat liberlate. Quod 
autem dico debita non ad alicujus Henrici tempora 
referatur, sed ad verbi Dei legitimas sanctiones, quia 
ex professione non Henricianus esse debet, sed Chris- 
tianus. 

Sed fortasse objicies : Si ita statuit, quare fugit ? 
Quare tot et tantis periculis exposuit ecclesiam, pro 
qua sacerdotibus animam ponendam esse prsenoverat, 
si leges principum et avitas regni consuetudines 
divinis sanctionibus postponere decemit? quare apud 
Clarendonam in reprobarum consuetudinum verba 
juravit, quae divinis legibus, et sanctorum patrum 
consuetudinibus penitus adversantur ? Quare se non 
ingerit ut in conspectu regum et principum legem 
Dei loquatur intrepidus ? Haec enim omnia gentes in- 
quirunt. Fugae quidem habet auctorem Christum et 
apostolum ejus, qui dimissus in sporta persequen- 
tium manus evasit, sciens a facie personam, non 
causam, persequentis ab una civitate fugiendum esse 
in aliam. Videbat enim reges et principes convenisse 
adversus Dominum et adversus Christum ejus. Con- 
fugit ergo ad Romanum pontificem quem appellaverat, 
ut ejus praBsidio validius opitularetur ecclesiaB nau- 
fraganti, quam in Anglia, ut dicitur, principes sacer- 
dotum maxime submergebant. Hoc autem non fuit 
ecclesiam exponere, sed liberationi ejus operam dare. 
Nisi forte et ille tibi navem relinquere videatur, qui, 
ut eam ad portum pertrahat, scapham ingreditur. 
Pollicitationem Clarendonae, ad quam de consilio 

episcoporum impulsus est, purgare non possum, quia 
non fuerat utique facienda: sed offensam confessio 
diluit, accepta solemniter poenitentia a summo ponti- 
fice qui perversas illas consuetudines multis audien- 
tibus auctoritate apostolica condemnavit. Si se non 
ingerit quaerentibus animam ejus, quum via pateat 
commodior et salubrior, recte facit, prophetarum et 
apostolorum fretus exemplo: quum David, Helias, 
Petrus, et Paulus hoc idem fecisse legantur. Est 
enim tentare Deum, se ipsum certis et manifestis 
objectare periclis, quum in Domino pateatopportunitas 
evadendi. 

Deus autem, qui jam incepit ecclesiam suam in 
capite consolari, per misericordiam suam consolidabit 
et membra : et qui Teutonicum tyrannum schismati- 
corum principem coegit ab urbe recedere confusum, 
ipse dominum regem Anglorum gratia sua reducet et 
deducet in viam rectam, ut de caetero consiliariis 
malis non acquiescat. Et, si astrologis creditur (quos 
tamen ego non multum audire dignor) annus iste ex 
forma constellationis dicitur esse mirabilis : et in eo 
regum consilia mutabuntur, et in orbe crebescent 
bella, fervebit terra seditionibus, deprimentur mercu- 
riales^ sed tamen in fine anni relevabuntur. Ego 
tamen haec somnia vana puto, licet pro parte verum 
dixisse videantur. Obierunt enim consiliarii impera- 
toris, Raginaldus Coloniensis archiepiscopus, et Ma- 
gontinus intrusus, Leodiensis, et Ratisponensis epis- 
copi, et plures schismatici principes. Bella et sedi- 
tiones ubique fervent, mercuriales adeo depressi sunty 
ut Franda, omnium mitisdma et civilissima natio- 
num, alienigenas scholares abegerit. Est et revela- 
tionis argumentum quod seditio Remensis pacificata 
esty et urbis soluta est obsidio. Hanc enim sibi 
germanitatem (ut aiunt) hae duae exhibent civitates, 
g2 

ut eisdem subjaceant fatis et simul patienles gaudeant 
simul. Valete. 



EPISTOLA CCXXVI .— AD mag. girarddm 

PUELLAM. [a. D. 1167.] 

Joan, Saresb. Magistro Girardo. 

Instantia portitoris, et temporis angustia scribentis 
quidem verba coarctant, sed scripturientis affectionem 
cohibere aut coarctare non possunt Essent autem 
nunc plura scribeuda pro tempore, sed animus sapi- 
entis ex paucis plura deprehendere consuevit. Ut 
ergo vobis primum innotescat nostra, quam optimam 
esse desideratis, conditio, noveritis dominum Cantua- 
riensem et coexules ejus primum regi ChristianissimOy 
deinde totius Franciae optimatibus, secundum quod 
•operis exhibitio judicat, esse acceptos, et pacem 
«cclesiae in brevi, ut spes est, afiuturam a Domino 
expectare. Ad hoc etenim destinati cardinales labo- 
rant, dicentes quod si alia via vulpeculas AUophylo- 
rum compescere nequeunt, caudas eorum et sata jam 
in messes germinantia facibus succensis et succen- 
dentibus inurent in correptiones et exemplum omnis 
camis et generationis. Sed quid verba eorum recolo ? 
^ fructibus eorum cognoscemus eos. Vos autem 
(dilectissime) quae circa vos sunt nobis rescribere non 
gravemini, et interim in subventione ecclesiae naufra- 
gantis, immo jam auxiliante Deo convalescentis, talen- 
tum vobis creditum erogare. Nam fortasse pro salute 
inultorum vos ad illam barbariem Dominus destiuavit, 
nt contrito schismatis capite, Coloniensis ecclesia per 
industriam vestram ad catholicam redeat unitatem. 
Imperator enim, quasi torris raptus de incendio, con- 
fusus ab urbe recessit: et licet foetor cadaveium a 

castris in nares ejus ascenderit, Domino manum suam 
extendente super eum^ nondum tamen voluit agnos- 
cere et confiteri errorem suum. Erigatur itaque 
Spiritus vester, quoniam Christus vincit, regnat et 
imperat, et recordatus pauperum suorum potentes 
impios potentius torquet. Valete. 



EPISTOLA CCXXVII. — ad joannem pictaviensem 
EPISCOPUM. [a. d. 1167.] 

Amicus amico : verba domini Cantuarienais cum 
legatis inter Gisortium et Triam» 

QuiA te super statu ecclesiaB, et impetratae lega- 
tionis eventu soUicitum esse non ambigo, ad tuam et 
aliorum Deum timentium consolationem haBC tibi 
succincta brevitate censui perscribenda. Noveris 
itaque dominum Cantuariensem^et nonnullos de coex- 
ulibus suis, in octava beati Martini inter Gisortium et 
Triamaccessissead colloquiumlegatorum. Quumvero 
illi multa proposuissent de caritate domini papae et 
sollicitudine nostri, quam attentius gerit de laboribus 
ipsorum et itineris periculis^ de magnitudine principis 
et necessitate ecclesisB» de malitia temporis, de amore 
et beneficiis, quibus dominus rex prasvenerat Can- 
tuariensem, et de honore quem ei semper exhibuit, 
adjecerunt etiam querelas et injurias, quibus rex se 
laesum esse a Cantuariensi conqueritur, imponens ei 
et inter csBtera, quod ei excitaverat guerram regis 
Francorum, quaBrentes consilium quomodo tantam 
indignationem placare possent; quia sine multa 
humilitate, et moderatione, et exhibitione honoris 
noverant tantis periculis remedium adhiberi non 
posse, Cantuariensis vero in omni humilitate, et 

mansuetudine spiritus, post gratiarum actionem 
domino papaB et illis debitam, respondit ad singula, 
rationibus veris et probabilibus querelas regis evacuans, 
et injurias ecclesiaB et damna intolerabilia patenter 
exponens. Et quia hnmilitatem, et delationem 
honoris ab eo exigebant, respondit se omnem humi* 
litatem exhibiturum, et honoris et reverentiae quan- 
tumcumque plus posset : Saho honore Dei^ et liber- 
tate ecclesicBy et honeatate personcd 8u<By et posses- 
sionibus ecclesitB : et si eis aliquid videretur adjici- 
endum, aut demendum aut immutandum, rogavit ut 
ei consilium darent, habens adquiescendi propositum, 
salva conditione professionis et ordinis. IUis autem 
dicentibus se non venisse ut ei, sed ut eum consule- 
rent, et reconciliationis tentarent viara, item quaesi- 
tum est ab archiepiscopo, an in praesenlia legatorum 
vellet promittere observantiam consuetudinum, qui- 
bus decessorum suorum tempore reges usi sunt, et 
sic sopitis omnibus querelis redire in gratiam regis, et 
recipere sedem suam^ et administrationem, et pacem 
sibi et suis. Ad haec archiepiscopus respondit: 
^ullam decessorum suorum ab aliquo regum ad hanc 
professionem fuisse arctatumy neque se^ Deo auctore, 
promissurum unquam ut observet consuetudineSyqua 
legi Dei patenier adversantur^ sedis apostolicte con^ 
vellunt privilegium^ ecclesics perimunt libertatem^ 
quas dominus papa Senonis in illorum et multorum 
praesentia condemnavit, et ips^ postea domini papaB 
sequutus auctoritatem, quasdam earum cum observa- 
toribus suis subjecit anathemati, sicut in multis con- 
ciliis ecclesia catholica fecisse dignoscitur. Item 
iuterrogatus est, an, si non confiimationem, saltem 
dissimulationem et tolerantiam vellet repromittere, 
aut non facta altrinsecus aliqua mentione consuetu- 
dinum, sedem suam recipere et pacem. Respondit 

archiepiscopus, quod nostrae gentis proverbium est : 
Quod taciturnits spiritum prcBtendit conJUentis, et 
quum rex sibi videatur in possessione consuetudinum 
esse, et ad eas observandas injuste et violenter cogat 
ecclesiam, si sic tacitumitate irapetrata cessaret con- 
cursio, auctoritate maxime legatorum intenreniente, 
statim sibi et aliis videretur obtinuisse in causa ista. 
Adjecit etiam, se malle perpetuo exulare, et proscribi, 
et, si Deus itadisposuit,pro justitiae defensione mori, 
quam in salutis suas dispendium, et praBJudicium 
eccIesiasticsB libertatis hanc ineat pacem. Deus 
enim est qui in talia caussa tacere prohibet sacerdotes, 
qui dissimulantibus gehennam prseparavit, ubi nulla 
erit dissimulatio poense. Lectus est et Ubellus abo- 
minationum illarura, et quassitum a cardinalibus, an 
a Christianis talia liceat observari, nedum a pas- 
toribus dissimulari. Progressi sunt ad aliam quae- 
stionem, sciscitantes an vellet eorum judicio stare 
snper his, quae inter ipsum et regem vertuntur. Ille 
autem de causae se sinceritate confidere respondit, 
et quum ipse et sui, qui a tempore multo destituti sunt, 
plene fuerint ad omnia restituti, habila ratione cau- 
sarum rerura, et temporis, juri libenter pariturum, et 
se nec posse, nec velle declinare, quin, ubi, et quando, 
et quomodo debebit, subeat judicium ejus, vel illorum, 
cujus, vel quorum judicio dominus papa eum stare 
debere decreverit : interim se et suos ad litigandum 
urgeri non posse, nec^aupertatem suam ad hoc suffi- 
cere, cui etiam victualia desunt, nisi Cbristianissimi 
regis Francorum vivat expensis. Noluit enim prima 
facie declinare judicium, etsi aliquem eorum jure 
optimo posset habere suspectum, ne eaussam regis 
justificare videretur, nec se liti immergere, antequam 
ad omnia sit restitutus, ut possit causam sufiicienter 
instruere, ut quemlibet divitem adversarium non for- 

midet, innitens gratifie Dei. Procedentes hinc quae- 
sierunt, an sub eis judicibus vellet respondere 
episcopis, qui contra eum appellaverant, quia prae- 
sentes erant Archiepiscopus vero memor literarum, 
quibus ei praesentata est illa qualiscumque, vel nuUa 
potius appellatio, concepta, ut ibi perhibetur, sub 
nomine omnium comprovincialium episcoporum, et 
abbatum, et personarum regni in provincia Cantiae 
degentium, et certus quod isti non convenerant Ro- 
thomagum, et quam phirimi eorum hujus fuerant ap- 
pellationis ignari, et muUis, qui noverant, displice- 
bat, utpote justitiae, quantum in ejus auctoribus erat, 
elusio potius, quam appellatio^ respondit similiter 
super hoc nullum domini papaB se recepisse manda- 
tum, et quum illud receperit, consulto responsurum et 
facturum quod ratio dictaverit. Caeterum pauper- 
tatem suam et suorum ad itineris sumptus et lites 
non esse idoneam, et clementiam Christianissimi regis 
hoc fine molestias pati non posse, ut liberalitas ejus, 
quaB exulantes episcopos decrevit humanissime con- 
solari, eum et coexules suos saepe et diu exhibere 
cogatur in domibus alienis. Nam ubi est copia vic- 
tualium, facilius est procurare expensas. Die autem 
seqiienti Christianissimus rex legatos admittens ad 
colloquium, sub religione juramenti purgavit inno- 
centiam domini Cantnariensis, perhibens ei testimo- 
nium, quod ei consilium semper dederat, ut pax ser- 
varetur salvo honore utriusque Tegis, et populi utrim- 
que debita quiete gauderent. Rogavit archiepisco- 
pus legatos, ut aliquod eccIesiaB consilium darent, et 
si alicubi excederet, rectiorem ostenderent viam. IUi 
autem zelum quem habet in Domino approbantes, ei 
compassi sunt, sed de proposito ejus non dixerunt 
aliquid immutandum. Sic data benedictione ab in- 
vicem discessemnt, et statqm est, et auctore Deo 

stabitur in finibus istis, donec ecclesia convalescat, 
et persequutores ejus aut convertantur, aut pereant. 
Illa rogavit pro te, et rogare' non cessat^ ut non de- 
ficiat fides tua, et tu, quandocumque opportunitas 
fuerit, conversus ad illos, confirma fratres tuos. Haec 
illis ostendes, ad quos missus es, lapsos erige, stantes 
robora, ut firmi sint. Plures enim sunt patroni et 
defensores ecclesiaB, quam impugnatores. Eam non 
deseret in tribulatione, qui pro liberatione ejus posuit 
animam suam. Causam sancti non deserent, pro 
qua veriti non sunt sanguinem suum dare. Hanc 
omnium coelestium virtutum tuetur exercitus: et 
majestas, quse Satanam conterit sub pedibus suis, 
de membris ejus, ministris nequitiae, ut spes fidelium 
est, et promissio patrum, cito, facile, et feliciter 
triumphabit. 



EPISTOLA CCXXVIIL— AD eundem. 
[dec. a. d. 1167.] 

Joanni Pictaviemi epis. J. S. 

Inscriptionis mutataB causas reddere superfluum 
puto, quum perspicuum sit, prsBsertim sapienti, quo- 
niam malitia temporis, et insidiantium vigilantia 
praeter morem scribere cogant, et contra rationem. 
Indulgendum est ergo necessitati, si non defertur 
bonori : nec habere 3ebet suspicionem injuriae, cui 
conspicua sufiragatur approbatae ratio causae. Unde 
vero praesumptio videtur officii attulisse dispendium, 
inde caritas necessitatis arctata stimulo suscipit incre- 
mentum. Nam et fomacis augentur incendia, si in 
fiammas erumpere prohibentur. Et ut experto cre- 
datur auctori, 

Quanto pUjis tegitur, tectus magis gestuat ignis. 

Et sicut hic semper in motu versatur^ et impatiens 
est quietis^ ita caritasy otii nescia, jugiter officiosa, se 
ipsam seroper aliquo prodit indicio: si non colit 
obsequiis, si opportunitates non expedit, si prohi- 
betur utilitalibus deservire, certe quin votis adjuvet, 
quin desideriis obsequatur, quin precibus necessaria 
et expedientia procuret, omnino prsBpediri non potest. 
Hujus itaque purgetur officio, si quid temeritas in- 
scriptionis videtur in limine praBsumpsisse, Et quia 
memini me promisisse novorum, quae emergerent 
apud nos, communicationem, pauca, qu8B postquara 
vobis scripsi novissime per servientem Magistri 
Reginaldi innovata sunt, adhibita celeritate significare 
curavi. 

Innotuit vobis praefati servientis ministerio quid 
actum sit in colloquio cardinalium et domini Can- 
tuariensis inter Gisorcium et Triam. Illis autem ab 
invicem discedentibus cardinales adeo turbatum 
regem invenerunt, ut palam quereretur se proditum 
esse a domino papa et minaretur se ab eo recessurum, 
nisi de Cantuariensi archiepiscopo justitiam faceret 
exhiberi. Deinde multis consiliis ullro citroque 
habitis, et rege nunc proceres, cunc episcopos et 
abbates, nunc familiares suos, nunc cardinales si- 
mul, nunc alterum sine altero consulente, tandem se 
ad justitiam obtulit, dicens se paratum esse per omnia 
stare judicio et mandato eorum super omnibus que- 
relis, quae vertuntur inter ipsum et dominum Can- 
tuariensem adjiciens se praestaturum in initio omnem 
cautionem tam juramentoriam quam fidejussoriam et 
ampliorem si cardinales vellent, quod de verbis 
eorum nec iota nec apicem praeteriret inobservatum : 
dummodo illi, quod minimo debetur homini, id est 
justitiam, exhiberent. Cui quum cardinales respon- 
dissent, quod non acceperant potestatem super Can- 

tuariensem judicandi sed componendi, rex ab eis 
petiit et obtinuit, ut hanc bumilitatem ejus scribe- 
rent domino papse et sinceritatem causae ejus sicut 
eam didicerant a sapientibus et religiosis viris Ebo- 
racensi archiepiscopo et episcopis Londoniensi et 
Cicestrensi et Wigomensi transmarinis, et item cis- 
marinis Rothomagensi, Lexoviensi et Baiocensi. 
Post processit episcopus Londoniensis et quum in 
archiepiscopum suum veneni multum evomuisset» 
obtulit causam suam et aliorum episcoporum^ qui 
contra memoratum Cantuariensem appellaverant^ in- 
stans nomine regni et sacerdotii ut audiretur et fini- 
retur: legatis vero dicentibus itidem se non posse 
compellere Cantuariensem et illum noUe contendere, 
prorupit episcopus et alii qui aderant, nomine regni 
et sacerdotiiy in appellationem, inhibentes ne Can- 
tuariensis contra alterutrum aliquid innovaret, ponen- 
tes utrumque sub protectione domini papae usque ad 
diem appel]ationis,quam prorogaverunt inannum alte- 
rum, scilicet ad festum sancti Martini. Londoniensis 
tamen speciales causas pro se posuit, impugnans liber- 
tatem ecclesiarum, quas Cantuariensis archiepiscopus 
habet in episcopatu illius. Quo facto direxerunt 
cardinales duos nuncios ad Cantuariensem, qui ei 
proxima die post festum sanctae Luciae porrexeruni 
litteras, quibus continebatur ex parte series horum, 
et idem archiepiscopus prohibebatur ex parte domini 
papae et legatorum aliquid facere contra hanc appella- 
tionem, antequam adeatur dominus papa, episcopi 
quoque duos nuncios miserunt Walterum cantorem 
Saresberiensem et M. Jocelinum cancellarium Cices- 
trensem, ut factam denunciarent appellationem, et 
eam coram archiepiscopo innovarent. Sed archiepis- 
copus episcoporum nuncios ad colloquium non ad- 
misit : eo quod inter alios nuncius episcopi Londo- 

niensis quem archiepiscopus excommunicatum habet^ 
et cardinalibus denuntiaverat, legatione fungebatur, 
et quia communicaverant excommunicatis ejus, etsi in 
fraudem apostolici mandati viderentur minus pruden- 
tibus absoluti. Hoc enim tandem et tantum induU 
serat dominus papa, ut si essent in periculo mortis 
absolverentur, praestitio ante juramento, quod starent 
domini papaB mandato si convalescerent. Illi autem 
simulantes se in mortis periculo constitutos, quia 
oportebat eos ex mandato domini regis nunc transfre- 
tare, nunc in Walliam proficisci, a quodam episcopo 
Wallensi utriusque juris prorsus aut fere ignaro, 
Lanalvensi scilicet, qui monasterium Abendonensem, 
utpote quaestuosius, pro episcopatu receperat de 
manu regis, absolutionem impetraverunt. Et, ne de 
mandato domini papae possit ambigi, litteras apostoli- 
cas misit archiepiscopus legatis, quibus districte prae- 
cipiuntur illos sic absolutos reponere in anteriorem 
excommunicationis sententiam, nisi possessiones ar- 
chiepiscopi et suorum et omnia ablata cum integritate 
restituant, nullius appellationis obstaculo apostolicum 
hoc impediente mandatum. Receperant et alias literas 
ante, quibus jussi sunt operam dare ut pax sic refor- 
metur inter reges, ne de eis alteruter queri possit, et 
prohibentur Angliam ingredi, vel se intromittere de 
negotiis regni, nisi prius pax plenissima Cant. archi- 
episcopo fuerit reformata. 

Quum vero episc. suo et regni nomine appellassent, 
quidara clericus Gaufredi Cantuariensis archidiaconi 
vice domini sui appellavit: et unus monachorum 
Cantuariensium non ad hoc tamen missus a fratribus 
suis, sed ut regis clementia imploraret, ne scelerosus 
ille Randulphus de Broc in res monachorum, mortuo 
priore, manum posset extendere. Archiepiscopus 
autem rcscripsit cardinalibus se scire et illosnon igno- 

rare quatenus eis obedire teneretur, et facturum, auc- 
tore Deo, quod ecclesiae Dei noverit expedire. Nun- 
ciis quoque eorum et suo plura verbis cxponenda 
commisit, increpans eos in pluribus ex justis et eviden- 
tibus causis : rogavit etiam attentius ut juxta man- 
datum domini papaB excommunicatos suos urgerent 
ad satisfactionem vel in sententiam anathematis revo- 
carent : nec antea credi posset quod Papiensis facim- 
dia collegae sui fidem subvertere valeret : nisi nunc 
arundinea levitate et concavitate flecteretur ad auram 
venti non iilcumbentis, sed comminantis: sonum 
excitantis, non plagam inferentis aut ictum. Fortasse, 
sicut hactenus credebatur, spiritus hominis promptus 
est: sed deprehensum est camem esse infirmam. 
Nam de Willelmo, quod ab initio creditum est nunc 
clarius elucescit: quia quam magnanimus, quam 
fidelis in causa ecclesiae RomansD coram Frederico 
PapidB inventus est : talis et tantus in causa ecclesiaB 
AnglicansB (si licitum fuerit) invenietur praesidente vel 
assidente Henrico. Ex quo domino Cantuaiiensi 
persuasum est, ut istorum Cardinalium vel aliorum, 
qui fructum legationis expectent in terra regis AngliaB, 
judicio se nulla ratione subjiciat. De caetero tractatur 
de pace regum. Rex Angliae et comes Henricus 
contendunt ut alter alterum in hoc negotio possit 
astutia superare, sed quia nihil adhuc peperit con- 
ijeptus eorum relatu dignum, verbi hujus exequutio- 
nem in aUud tempus credidi protelandam. Lugdu- 
nensis archiepiscopus ecclesiam et civitatem suam 
cum honore et laetitia omnium recepit in festo beati 
Martini. Eadem die congressus Fredericus exaugustus 
cum Mediolanensibus, amissis 25 militibus, in fugam 
versus est. Dominus papa, receptis nunciis qui Con- 
stantinopolim profecti fuerant cum muneribus et 
honore, et similiter legatis regis Siculi, prosperatur in 

viis Domini, moram faciens Beneventi. Quum plura 
innotuerint scitu digna, ea vobis Deo propiciante 
scribere non pigritabor. Valete interim et semper. 



EPISTOLA CCXXIX.— AD mag. raimundum 

ECCLES. PICTAV. CANCELL. [a.D. 1167.] 

Magistro Raimundo Pictaviensis ecclesics Cancellario 
Joannes salutem^ et pro voto successus. 

Si salutationis antiqusB mutatur spdcies, non im- 
putetur praesumptioni, sed illis qui fidem persequun- 
tur, qui caritatis munus impediunt : qui yeritati moli- 
untur insidias. Sperabant Cantuarienses in adventu 
cardinalium se laboris et doloris solatium recepturos ; 
sed ut timeo, frustra : nam, ut pro animi mei loquar 
sententia, unus eorum plus quam expedit hominem 
timet, alter Dominum non veretur. Ita enim, ut 
dicitur, hactenus in causa Domini processerunt, ac si 
ille coram rege constitutus ad includendam veritatem 
secum attulisset carcerem TuIIianum ; hic, ad com- 
pedienda jura legum et Canonum, vincula Petri. 
Francorum haec de eis sententia est. Res tibi latius 
innotescet ex literis quas meo Joanni plenius exaravi. 
Unum scio quod adventus eorum quibusdam amicis 
tuis quietem abstulit, labores et sollicitudines attulit, 
et eos sumptibus attenuavit quos utinam non fecissent 
incassum. De caetero quoties opportunum fuerit, 
soHicita Sarracenum ut petitioni meaB satisfaciat, et 
transmittat mihilibrum beati Dionysii de Ecclesiastica 
Hierarchia et divinis nominibus, quos, sicut apud 
beatum Dionysum didici, nuper transtulit. Valete. 

EPISTOLA CCXXX. — ^joannis sarraceni ad mag. 

JOAN. SARESBER. [a. D. 1167.] 

PosT translationem Angelicae Hierarchiae transla- 
tionem Ecclesiasticae distuli, quia super ea transfe- 
renda vestram voluntatem ignoravi. Verebar autem 
ne viderer et meorum nimius approbator, et contra 
Salomonem liminum amici mei odiosus frequentator. 
Veruntamen ad transferendum magister scholarura 
me commovit, qui ejus HierarchiaB factam a me 
translationem vos approbare et hujus postulare con- 
firmavit. Eundem autem modum transferendi in hac 
Hierarchia quem in Ccelesti observavi, hoc excepto 
quod Latiuas dictiones multas pro una Graeca positas 
non ubique conjunxi, et alicubi sensum potius quam 
yerba sum sequutus. Poterit autem aliquis remon- 
strare quare placuerit Latinorum ecclesiae quasdam 
mutare quae constat virum sanctissimum et ab apo- 
stolis eruditum tradidisse, imo tradita ab antecessori- 
bus suis narravisse, et quare tradita fuerint rationes 
ostendisse. 

EPISTOLA CCXXXI. — ^ad joannem pictaviensem. 
[a.d. 1167.] 

Joanni Pictaviensi Episcopo, 
Paritum est consilio vestro pro viribus: missum 
est ad dominum papam cum literis Christianissimi 
regis et optimatum Franciae. Cardinalium nomen 
viluit apud Francos, eo quod Balaamitae quatenus 
licuit inventi sunt, et digni qui cum suis Madianitis 
corruant gladio Mojsi : vivificant enim animas quae 
non vivunt, et Moabitarum captantes munera populum 
Dei maledicto et infamia conantur involvere. Nec 
veritisunt mentiri inliteris quas contra Cantuariensem, 



96 JOANNIS SARESBERIENSIS [a. D. 

archiepiscopum miserunt doraino papae sicut multis 
innotuit qui interfuerunt colloquio eorum : et memo- 
rati Cantuarienses audientes et plene intelligentes 
factam eis ab archiepiscopo responsionem, quam 
tamen isti Balaamita; perversa interpretatione toxicare 
conati sunt, et insinuationum fallacia meram subver- 
tere veritatem. Juraverat enim Christianissimus rex 
quod praefatus Cantuariensis non modo non fuit in- 
centor discordiae regura, sed conciliator concordiae, 
et quantum licuit, pacis adjutor, et cooperator eorum, 
qui eam plurimum exquirebant. Debuerant regi 
credidisse juranti : nisi quia de suis moribus alios 
metientes nec Deo nec hominibus habent fidem, ubi 
dolosi spes refulserit nummi. Et quidem de altero 
nemo miratur, cujus fides ad Deum et Ecclesiam ab 
ea die innotuisse.debuit, qua in haereticorum concilio 
Papiensi, ubi Octavianus haeresiarcha receptus est : 
Frederico mutus assedit : et si plures opinentur quum 
expressum dedisse consensura. Nonne proverbialiter 
tritum est, quod " taciturnitas iraitatur concessionem ? " 
sed tuebitur se regula juris, et si divini juris con- 
teroptor sit : quia qui tacet non utique consentit : 
sed tamen verum est eum non negare: et ita gloriosse 
vocis munimine et festivo eloquio suam apud homines 
plerosque perfidiam palliabit. Caeterum Francorum 
proverbio in ipsum luditur, quia mala corporis 
operimenta coaptat, cui verecunda et nates patent. 
Othonis autem fama videbatur hilarior, ideoque multi 
mirantur et compatiuntur ei quod tam facile recessit 
a via Domini : nec satis sufficerent admirari, nisi quia 
celebre est, quia a convictu mores formantur: Qui 
tangit piccm inquinatur ab ea, uvaque conspecta 
livorem ducit ab uva. Caetera posita sunt in ore 
latoris prasentiam: eritque diligentiae vestrae re- 
scriberc quotiens fuerit opportunum quod credideritis 

expedire. Expedit autem nosse studia et consilia 
Balaamitarum : et quid Moabitae contra ecclesiam 
moliantur : et si quis est qui manum porrigat Israel : 
hoc autem certissimum sit quod Cantuariensis archi- 
episcopus nullam causam dedit dissidio inter regem 
Angliae et comitem FlandrisB : quod per gratiam Dei 
in brevi plurimis innotescet. 



EPISTOLA CCXXXIL— AD thomam cantuar. 
[a. d. 1167.] 

ThomcB Cantuariensi Archiep, Joan, Sar. 

Nec prior, nec posterior mihi placet conceptio hte- 
rarum quas ad dominum Willelmum mittere decre- 
yistis: quia nimis plense videntur suspicionibus, et 
supra modum dentosis salibus abundare. Timeo 
enim ne temeritas nostra et illum et alios nobis ini- 
micantes justificet. Unde quum in Pictaviam missu- 
rus essem latorem prsesentium, per vos transitum 
facere jussi, ut et sententia mea vobis innotescat, et 
domino Pictaviensi, si quid placuerit, per eum mit- 
tere valeatis. Ego mihi aliam cardinales imprimis 
conveniendi formam praeelegi, quam quidem vestrae 
personae eminentiam non deceret : sed tamen simi- 
liorem arbitror condecenti. Ita tamen praeelecta 
intelligatur, si discretioni vestrae sederit ut procedat : 
Vestrae (inquam) quia nolo ut sensus insulsus, et 
ariditas linguae in vestraB clientelaB risum et opinionis 
meae dispendium publicetur. Non displiccbit tamen 
si errori meo compatientibus Lumbardo secretius 
innotuerit et Alexandro. Alter enim princeps meus 
est: alter autem frater aut amicus ordinis nostri. 
Ea siquidem conditione emisi literas, ut, si vobis 
placuerint, progrediantur ad episcopum Pictaviensem : 

VOL. II. H 

et, si ei visum fuerit expediens, pertranseant ad 
cardiiiales, immutato tamen ante si quid decreverit 
immutandum. Alioquin in domo vestra vel illius 
dentur incendio. 



EPISTOLA CCXXXIII.— AD nicolaum de monte 

ROTHOM. [a. d. 1167-8.] 

Nicolao de monte Rothomagensi Joan. Sares, 

DissiPAT Dominus gentes quae bella volunt, et qui 
se a pace Dei elongant, indubitanter peribunt. Quis 
persequutorum ecclesiaB ultricem dexteram Dei, qui 
potentes potentius punit, legitur evasisse? Unde 
domino nostro regi Angliae, quem Deus, si in bene- 
placito suo est, optimum faciat : et haeredibus suis, quod 
sine dolore non dico, plurimum timendum est ne 
scindatur regnum eorum, et potestas infirmetur, qua 
contra ecclesiam abutuntur. Nam si difFertur ultio 
ad correptionem et probationem filiorum, quos pater 
misericors castigat ut coronet, non tamen aufertur. 
Sed post Sanctorum patientiam in impios acerbius 
excandescet. Quare qusBSO vir sapientissimus et 
tantis virtutibus et potestate amplissima, et fere bonis 
omnibus donatus a Doraino non redit ad cor, et qui 
tot et tantarum urbium domitor est, intemperantiam 
hanc domare non potest ? Cur, ecclesiam persequens 
unice dilectam sponso iram illius provocat qui aufert 
Spiritum principum, et sublimium coUa propria 
calcat virtute ? profecto si saperet iu eos retorqueret 
indignationis suae aculeos, qui eum circumvenientes 
in hoc non consilium sed praecipitium impellunt: 
et saltem Babylonis regem ut eo non inveniatur cru- 
delior imitaretur, qui illos conjecit in lacum leonum, 
quorum consilio illuc detruserat et incluserat Danie- 

lera, ut poenam quam intentaverat innocenti, consi- 
liarii nocentes exciperent. £t si historiarum non 
movetur exemplis, eum vel Fredericus exaugustus 
potest instruere, qui de fastigio Romani imperii ob 
ecclesiaB persequutionem in paupertatem et ignomi- 
niam miser, sed nulli miserabilis corruit, ad gloriam 
ejus, qui solus pro arbitrio suo regna et imperia 
transfert, erigit quas vult et dejicit potestates. IUe 
suos punire noluit, qui eum depravaverant, consilia- 
riqs : sed in illos digitus Dei gloriosam exercuit ultio- 
nem. Numquid rex Angliae ultimus poenitentiae fruc- 
tus offeret Deo qui eum prae caeteris principibus 
sublimavit? Archiepiscopus sancti Jacobi, diu pro- 
scriptus, jam a multo tempore revocatus est a rege 
suo. Rex Danorum suum revocans consilio ejus agit 
omnia, compescit inimicos, et eum colit ut patrem. 
Lugdunensis suam recepit sedem, et provinciam 
catholicae reddidit unitati. Urbes Italiae ejectis coram 
Frederico schismaticis, catholicos episcopos recepe- 
runt. Deo teste nisi dominus rex suum revocet, 
quod de illo timeo, dicere reformido. Et si eum 
revocaverit, et ecclesiae Dei reddiderit pacem, confido 
spe haud dubia, quod circa eum et suos antiquorum 
gratia successuum precibus ecclesiaB reflorebit. Quid 
multa ? una via patet consilii, ut pravos et inimicos 
ecclesiae excludat consiliarios, et Deum quem offendit 
placare studeat, quo invito regnare non potest, aut 
feliciter principari : sustinuit eum hactenus in multa 
patientia, sed, nisi caveat, adversus immoderatiouem 
ejus ut parturiens loquetur iu brevi. 



h2 



100 JOANNIS SARESBERIENSIS [a. D. 

EPISTOLA CCXXXIV.— AD BALDEWINUlVi ARCHI- 

DIACONUM NORWIC. QUEM GODWINUM VOCAVIT. 

[a.d. 1168.] 

Amico carissimo Godwino ^lio Eadwini sacerdotis^ 
miles suus Godricus salutem etjldelem perseveran- 
tiam ad coronam, 

^ONOR cinguli militaris, quo me ad apostolorum 
limina properantem tu inde rediens decorasti in urbe 
Senorum, quam Brennus dux Senonum ad locandos 
ibi valetudinarios suos legitur construxisse, me saepius 
quam collato utar gladio, tui in caritate et gaudio 
memorem esse compellit, et 

Utinam hoc pereat rubigine telum, 
sed et, 

Qui nos commorit, melius non tangere clamo, 

Flebit, et insignis toto cantabitur orbe, 
illo agente qui jam extendit manum suam in retri- 
buendO) et Christianorum hostem Fredericum ad 
gloriam suamfecitmisericorditerEx-Augustum. Con- 
tra eum et collatrones suos jam quinto anno milito 
peregrinus, ignarus an in patria nostra mihi relictus 
sit aliquis amicorum, an omnes sint in fata collapsi. 
Timeo enim ne nusquam sint, qui nusquam inve- 
niuntur, quibus, quum pulsantur, uon est vox neque 
sensus. Si superesset vel unus, probabile est quod 
saltem ab intermeantibus quaereret, 
Vivitne Godricus et aura 

Utitur aetherea, an crudelibus occubat umbris ? 
Unde dilectionem tuam, cujus fides velut in confla- 
torio probata super aurum rutilat, et omni Topazio 
preciosior est, credidi attentius exorandam, ut de 
statu eorum, si qui tamen sunt, diligentius inquiras : 
ct si qui eorum adhuc vivunt, aegri tamen, eis medi- 
cinani procura quam morbis eorum noveris expedire. 

Ut saltem audita vita eorum, etsi non sospitate, 
quam mihi nemo persuadere potest, aliquod tantsB 
peregrinationis et laboriosae militiae, qua pro libertate 
patrisB pugnamus ad bestias, recipiaraus te interve- 
niente solatium ; illos enira nosce consueveras. Age 
ergo strenue quod caepisti, et laBtare et spera in his 
quae dicta sunt nobis, quia auctore Deo in proximo 
recipiemus stipendia, et hostem publicum conjiciemus 
in vincula, aut a patriae persequutione cessabit se 
dedens principi qui vivit et merito dominatur in 
universa terra. Fredericum intra Papiam clausimus 
et tenemus obsessum : ejectos a schismaticis episco- 
pos reduximus in sedes suas, et contrito capite im- 
piorum membra carnium cohaerentia sibi facile dis- 
solventur. A tuo igitur sensu, id est recto, nequa- 
quam movearis» neque per Spiritum neque per ser- 
monem, neque per epistolam tanquam ab apostolico 
missam, quasi instet ira Dei justos deserens in tribu- 
latione : et impiis in malitia perseverantibus gloriam 
largiens et triumphum. - Videbis in brevi gloriam Dei, 
et impleri promissiones patrum, quas infidelis perci- 
pere non meretur. Nam et qui Jerusalem imminente 
Sennacherib oraculum prophetse audiens diffisus est, 
et eam tam cita liberatione, et victualium copia, et 
gloria triumphi sublevandam et sublimandam esse 
non credidit, in porta civitatis extinctus est, concur- 
rentibus fidelium turbis ad magnalia divinae promis- 
sionis. Si me mutato nomine audieris in Italia mili- 
tare, non obstupescas, sed imputa tibi qui me in 
Italia donasti cingulo militari. Vale. Cura lethargicos : 
et si tricipitem camem tibi insidiari aut ut patenter 
laedat occurrere contigerit, eum invocato musarum 
auxilio studeas demulcere, aut Herculea domare 
clava. Salutat te castrorum fidei jucunda et meritis 
suis amplectenda militia. Non mihi displicebit, dum 

tibi videatur esse tutam, si iis ad qqos mitteris, osten- 
das literas militis tui. 



EPISTOLA CCXXXV.— AD joannem pictaviensem 

EPISCOPUM ET MAG. RAYMUNDUM CANCELL. 
[a. D. 1168.] 

Dominis et amicis suis Perpetuo et Felici Cirillus 
salutem et pacem quam mundus dare non potest. 

Vestri similes divinarum conscios literarum latere 
non potest, quod mentem totius orationis frequenter 
aperit nominum significatio votivorum. Perpetuitate 
Felix et felicitate Perpetuus gaudeant, et ob consola- 
tionem quam Christi pauperibus impenderunt, conso- 
letur et gloriticet eos Dominus in consilio justorum 
et congregatione. Et quidem necessaria fuerat con- 
solatio, si tamen verum est quod audistis, sed potius 
ob causam publicam quam privatam, nam 

Sidera quis mondumque velit spectare cadentem 
Expers ipse metus .... 

expers doloris, expers sollicitudinis non quod justum 
qui ut leo confidit per se contristare valeat quic- 
quid acciderit, sed quia instinctu naturae et virtutis 
urgente stimulo proximus sic compatitur et congaudet, 
ut nihil humanum a se reputet alienum. Quis iuquit 
infirmatur et ogo non infirmor? quis scandalizatm: et 
ego non uror ? Profecto nullus, quia omnis parturit do- 
nec Christus reformetur aut formetur in illis. Certe non 
crediderim quod sine dolore videre possit ecclesiam 
in capite vulnerari, pastorem percuti conteri et dis- 
solvi, ut disperganlur et pereant oves Christi. Stu- 
pidum est aut prorsus de corpore Christi non est 
membrum quod tanti languoris acerbitate non move- 
tur ad compatiendum. Apatheiam, quam Latinus 

insensibilitatem dicit, Stoici prsdicant, sed eorum 
opinio explosa est fidelissima ratione et virtute rectius 
philosophantium et, quod potentissimum est, Sacrse 
Scripturse praeceptis et exemplis. Videns Dominus 
civitatem, cui legis erat custodiaet dispensatio credita, 
Scribarum et PharissBorum qusB sua sunt non quae 
Domini quserentium traditionibus agi, et imponere in 
humeros hominum onera graviora et importabilia quse 
nec digito contingebant, et sedere in catbedra Mojsi 
loquentes secundum legem, et viventes contra legem, 
flevit super illam eo quod ipsam videbat meritis 
exigentibus in brevi ruituram. Exemplum ergo dedit 
fidelibus similiter faciendi, quia flagellum simile pro- 
vocant ScribsB et Pharisaei temporis nostri. Et hsc 
quidem justa potest esse et est causa doloris. CaBterum 
cum his bene agitur super quorum naufragio sollici- 
tamini, quia perire non possunt qui de brachio homi- 
nis rejecti sunt in sinum clementisB Dei. Eorum 
ergo liberatio, quod fides indubitata sperare persuadet, 
in proximo est, quia illius adjutorio derelicti sunt, 
qui pauperem liberat a potente et pauperem cui non 
est adjutor. Utique dilectissimi mei sic expedit ex 
variis causis, tum quidem ut soli Deo obnoxii sint et 
devotius famulentur Christi pauperes quum fuerint 
expediti, tum ne avari et fastuosi quos nostis homines, 
in suam et aliorum pemiciem rapiandi et gloriandi 
materiam habeant, et intumescentes contra Dominum 
et ecclesiam Dei beneficio expeditam conculcantes 
dicant, Manus nostra excelsa et non Dpminus fecit 
haec omnia. Nam qui dubitat ecclesiam liberandam 
et promissiones Christi adimplendas esse diffidit, 
indignus est censeri nomine Christiano. Nihil itaque 
minus timeatis quam ut filius ad flagellum patris 
erumpat in indignationem, ad castigationem servus 
obmurmuret erudienti magistro, discipulus indignetur 

susceptus, segrotus adversetur medici sui cauterium 
vel csesuram. Quid ergo si medicus manum, qusB ad 
opera bona diu aruerat, ad tempus incidit vel urit, ut 
reddat perpetuo fortiorem ? Non stupet ad haec qui 
Cirillum quod est manum debilem curatum legit a 
Christo. Ipse enim est qui percutit et sanat, et quod 
magis est occidit ut vivificet. Esto quod regi sit 
indulta dilatio, non tamen in diem certum, quia nec 
hoc asseritur^ facile poterit quia speratur auctore 
Domino causas status in meliorem calculum refor- 
mari. Sane nec ambigo reformandum, nec tamen 
hoc praesumo de homine sed de illo cujus majestas 
tam crebris tam patentibus provocatur injuriis. Nam 
prosperitas stultorum perdet illos. Quod vero adjecistis 
illum electum, sed ut creditur reprobum Dei, bene- 
dictionera a domino papa potuisse obtinere si barbam 
deponere voluisset, ridiculum est, nisi forte tanti 
fecerit barbam ut crediderit de se quod de Sansone 
legitur, quia ei virtus et fortitudo constet in pilis. 
CsBterum, quod fama divulgante et vivis extantibus 
argumentis notum est, fordtudo ejus in lumbis ejus 
et virtus in nequitia et dolo et audacia mentiendi. 
Comprehendet Dominus sapientes in astutia sua et 
ad gloriam nominis sui expediet causam suam non 
per eos de quibus spes habebatur sed quocunque 
miraculo suo. Nam ut scriptum est, Nova bella elegit 
Dominus; portas hostium ipse subvertit. Pharaonem 
expugnaverunt culices, vidua Olofemem, et pedites 
regem Syriae potentissimum leguntur ante alios 
expugnasse. De reformanda pace ecclesiaB laborat 
comes Flandriae, sperans inter reges se facilius posse 
coraponere, si dominum Cantuariensem habuerit ad- 
jutorem. Jam inde tractavit cum rege Augliae, pro 
quo maxime sollicitari creditur, et Cantuariensem ad 
colloquium secundo invitavit, et nunc quidem obtinuit 

ut archiepiscopus accedat ad Turonense monasterium 
loquuturus ei ibi quando proxime reges coUoquentur. 
Laborat autem ut ipse rex et archiepiscopus conve- 
niant et per se ipsos de pace sna adinvicem tractent. 
Utinam vos aut aliqui amicorum nostrorum praefato 
positis interesse colloquio, et ibi certiorari de his 
quae fuerint digna scitu. 

Hsec a vobis ad tertium non transibunt, nec inno- 
tescat cardinalibus quicquam de hoc negotio domini 
Cantuariensis, quod propter coUoquium venturus sit, 
vel quod industria ejus reconciliationi regum sit adeo 
necessaria. Ex quo nuncii ejus quod in brevi futu- 
rum speramus redierint, vobis nova eorum significare 
non pigritabimur. Nam in reditu eorum sanandus 
creditur et promittitur Cyrillus. De csetero noveritis 
nos audiisse pro certo quod Henricus dux Saxonum, 
in solenni praelio victus est ab archiepiscopo Magde- 
burgensi, episcopo Helvestadensi, et Alberto mar- 
chione, cecideruntque ex parte ducis septingenti 
milites et capti aut occisi sunt xxii comites et in 
parte episcoporum adeo pauci ceciderunt aut capti 
sunt ut nullus de jactura queratur. Studuit imperator 
duci reformare pacem, sed ipsi non acqniescunt, 
maxime ut sub obtentu guerrse se possint a schis- 
maticorum consortio separare. Imperator Teutonicis 
et Alemannis nutu Dei ex maxima parte datus est in 
odium et contemptum. Lombardi, in ignominiam 
imperatoris, in castro cui Koboretum nomen erat, 
edificant civitatem prope Papiam, quam Alexandrinam 
appellant in honorem papa3 Alexandri et pemiciem 
Papiensium. 

EPISTOLA CCXXXVI.— AD robertum filium 

iEGIDIiE. [a. D. 1168.] 

RohertoJUio JEgidia. 

Arctior nexus est caritatis quam sanguinis : et 
ubi cognatio distrabitur animonim, cami conjuncta 
caro non prodest quicquam. Ex quo fit ut inter 
ipsos fratres sit alius germanior alio, dum pro con- 
formitate morum, pro dilectionis augmento vera cog- 
natio suum recipit incrementum. Nam qusB carnis 
duntaxat est, non magis est bominum quam brutorum. 
Qu8B quia rationis expertia sunt, et virtutis ignara, 
non reminiscuntur quod mala sunt, legitimos obli- 
viscuntur afiectus, et quo provectior fuerit aetas, eo 
longius receduut a natura, et inutiles camis sequun- 
tur appetitus. Expertus experto loquor, qui veram 
cognationem a carne desertus et sanguine inter alieni- 
genas reperi. Tu ergo quum mihi sanguine (quod 
facies ipsa convincit) junctus sis, et caritate, quod 
quummulta,tum inauratusbyacinthus quotidieprobat, 
alios antecedas, quem prsferam tibi ? scio enim quod 
et tu paucos admodum praeferas mihi, nisi forte nepo- 
tulus meus adeo transfuderit in se patris afiectionem, 
ut nibil caritatis aut solito minus reliquerit patmo. 
Sed certe hoc mihi persuaderi non potest. Nec dubito 
quin in pectore tuo mihi reservatus sit amplissimus 
locus. Sed in domo tua mihi locum optimum desti- 
nasti; et jucundissimum post illum quem occupabit 
arcba» quae species remm continet pemtiles ad omnem 
medicinam. Qusb si exbaustae aut imminutsB sunt, 
aBState praeterita, ne turberis quia in eisdem succres- 
cunthortis,ubieascolligere consueveras: et siradices 
abdiderint in profundum, eas profundius fodito: 
quia odor earum suavissimus est, et usus maximus : 



1168.] EPISTOLiE. 107 

eo quod omni die et bora solatium et compendium 
afferunt. Hoc est fortasse lignum scientias singularis, 
et unicffi sapientisB, pulchrum visu, et ad vescendiun 
suave, quod patribus quidem probibitum nostris, 
coastaneis est concessum. Valete. 



EPISTOLA CCXXXVII.— AD thomam archi- 

EPISCOPUM CANTUARIENSEM. [a. D. 1 168.] 

Domino Cantuariensi quando Reginaldus fuU Rom<B. 

RoMANOS amicis verba dare jam nemo miratur, 
quia percelebre est^etinnotuit universis quod apudeos 
Quantum quisque sua nummorum fundit ab arca, 
Tantum habet et fidei : 

et plerumque obliquata mente, legum et canonum, 
qui munere potior est, potentior est et jure. Si 
ergo ibi duplicitas reperitur, nihil accidit inopinatum, 
quum frequens sit ut divina lex dispendium pati- 
atur, ubi dispensandi necessitatem fingit avaritia: 
quum tamen sequitatis eversionem, et honestatis 
ludibrium numquam ratio introducat. Veruntamen, 
unde gratias ago Deo et domino paps, adhuc bene 
nobiscum agi censeo, quod ad tot et tanta toni- 
trua comminationum, ad tot et tantarum promissio- 
num blandicias, ad machinas Balaamitarum, quas 
subornatis et exquisitis mendaciis ab oriente usque 
in Siciliam dolo multiplici erexerunt, non omnino 
fractus est, sed ut arbitror, artem eorum arte conatur 
eludere, et furoris impetum frangere ratione, et sapi- 
entia declinare : laudes tamen ejus, prout meruerit, 
in fine canam : nec in inchoatse virtutis auspiciis 
exuUabo, nisi perseverantia meritorum finem dedux- 
erit ad triumphum. Interim vero in partem meliorem 
interpretanda sunt omnia, praesertim opera Patris et 
Domini, quae non constat in perversitate criminis 

coDtiDeri. Hic autem puto regi et illi pro quo in- 
tercedit, verba potius esse data quam vobis, quum in 
litteris ad vos destinatis post consilium, post preces 
rei summain vestrae discretionis arbitrium conferatur. 
Et quum pro relaxando domino Saresberiensi adhuc 
preces vobis porrigat, perspicuum est quod sententiam 
cardinalium aut ignoravit, aut ratam habendam esse 
non credidit. Et quamvis credam quod episcopus 
ante reditum nuntiorum suorum his litteris non utetur : 
vel quia haec forma negotii regi displicebit : vel quia 
archidiaconi consilio plenius desiderat informari, si 
tamen eis usus fuerit, credo indubitanter, quod vos 
expectabitift reditum nuntiorum vestrorum, et ab 
ipsis, annuente Domino, audietis quid possitis aut 
quid expediat. CsBterum nostis me domini Sarisbe- 
riensis esse a multo tempore debitorem: et Deus 
novit quantum infortunio ejus compatiar: ideoque 
quod semper feci, et auctore Domino facturus sum, 
omni devotione supplico, ut ipsius, quantum salva 
honestate ecclesias et vestra, poteritis, misereamini : 
nec a me unquam, aliud consilium audietis. Quum 
illi redierint qui hinc inde Romam profecti sunt, 
confido quod causa nostra plenius elucescet, et Deo 
propitiante reformabitur in statum meliorem. Precor 
autem ut quam cito redierint, mihi per vos quae 
referenda attulerint, innotescant. 



EPISTOLA CCXXXVIII.— AD magistrum 

GIRARDUM PUCELLA. [a. D. 1168.] 

Idem Magistro Girardo Pucdle. 

DoLEO, magister carissime, et plurimum doleo, 
quod severitatem vestram adversus dominum Cantua- 
rietisem) ut ex animi sententia loquar, plus justo tur- 

batam video, quia ipsum meruisse non arbitror, ut 
vestra sinceritas adeo debeat indignari. Neque hoc 
dixerim, Vivit DominuSy ut vestram, quam Deus inco- 
lumem servet, circumvcniam caritatem, sed ut veritatis 
assertione firmius ad invicem connectantur amici, ne 
ex levi suspicione, quod absit, contingat alterum alteri 
deperire. Nostis enim quis dixerit : Qui non diligiti 
manet in morte, Quod autem nescio qui suorum 
honestati vestrse dicuntur apud Christianissimum re- 
gem, et Francorum curiam detraxisse, unum vobis 
constet, si tamen constat ignoro, sed hoc mihi certis- 
simum est, quod ipsum audivi saepius excusantem, 
tam apud regem, quam apud alios recessum vestrum, 
et pro vobis pluries intercedentem. Unde nec credere 
possum quod de conscientia ipsius quisquam suorum 
detraxerit vobis. Nam si nescivit, si non sensit, eum 
non consensisse verum est, aut certe probabile. 
Habet quidem aliquos de coexulibus suis in curia 
regis minus fortasse providos, ut verbum incautius 
contra vos, vel alium potuerint protulisse, quo eis 
forte fierent gratiores, quibus quod loquebantur 
placere crediderant. Deus mihi testis est, quod illos 
non vidi, nec audivi committere quod arguuntur, et 
adhuc qui sint illi, prorsus ignoro, si qui sint tamen. 
Caeterum memoratum regem ex tribus caussis non 
ambigo indignatum. Quarum prima est, quod quum 
post multam gratiam et familiaritatem ejus prope 
locum, ubi morabatur, transitum faceretis, divertistis 
et recessistis a regno, ubi tot bona vobis ab infantia 
collata fuerant, ubi nomen vestrum claruerat, ipso nec 
salutato. Secunda, quod ad schismaticos, non dico 
schismaticus, transistis, et qui opinione virtutis et 
eruditione Uterarum erexisse et confirmasse debueratis 
infirmiores, omnibus in commune malum dedistis exem- 
phini. Verentur enim minus communicare schisma- 

ticiSy quum in eorum consortio tantum virum videant 
detineriy qui ex necessitate multiplicey dum in ea 
conditione est, se nec ab oratione, nec a mensa, nec 
ab osculo suspendere potest, nec ab aliis qusB in 
religione communionis argumenta esse noscuniur. Et, 
quod hanc caussam prsegravat apud ipsum, illi vos 
dicit adhsBsisse schismatico, qui totius schismatis faber 
erat, incentor, et signifer, et a sede apostolica con- 
demnatus ex nomine. Tertia autem est, quam et ego» 
quidquid alii dicant, maximam puto, quod ad Teu- 
tones divertistis, qui} sicut ei persuasum est, si pos- 
sent et auderent, in regnum suum libenter insurgerent. 
Et, quod possunt et audent» loquuntur grandia, minis 
tument, et qui etiam in regno ejus sunt, immo in sede 
quiescunt Parisiis immorantes, hoc in eo depretiant, 
ut nostis, quod civiliter vivit inter suos, quod barba- 
rorum more tyrannum non induit, qnod non incedit 
semper satellitibus armatis septus, ut qui timet capiti 
suo. Hos gentis mores novit, de his ssepe conquestus 
est, ut opinor, etiam vobis. Et tamen supplicavit 
dominus Cantuariensis me prassente et tandem obti- 
nuit, ut quantum ad ipsum pertinet, licita sit revo- 
catio vestra. 

Quod autem adjungitis ipsum misisse domino papss 
rescriptum literarum vestrarum, non quidem iuficior, 
quia ei bona fide, et nostro etiam favore communicataQ 
sunt. Sed ille, quod novit inspector eordium, hoc ad 
vestrum incommodum non procuravit : studebat po- 
tius ut caussse susd proficerent, et opinionem vestram 
apud dominum papam relevarent. Volebat autem ei 
innotescere, quod fides et devotio vestra cum ecclesia 
Dei et sede apostolica est, licet vos ex dispensatione, 
quo facilius per vestram industriam convertantur 
aversi ad honorem Dei et utilitatem catholicsB veritatis, 
ad tempus illis cohabitetis. Et si aliqui nunciorum 

minus seduli fuerunt in obtinenda revocatione vestra, 
negligentia eorum mandatori non debet imputari. 
CoDstat etenim de mandato, et de nunciorum spera- 
batur industria. Nec dubito, quin super hoc dominus 
papa contentus sit, quum certum sit ipsum respondisse 
se neminem unquam, nec maximum patriarcham» si 
aliquid tale accidisset, revocaturum. Sed redeat qui 
voluerit, et redeat ut debet. Et si discipulus vester, 
Magister Ricardus, cognatus meus, rediisset, qui in 
redeundo obiit, super hoc verbo essemus certiores. 

De eo autem, quod de statu imperii mira quasi a 
vobis accepta domino paps insinuaverit ; respondeo, 
ipsum quod accepit insinuasse, sed non a vobis : nec 
quod a vobis acceperit ei scripsit. Nam per alios 
magis innotescit imperii status. Nec mirum, si tanta 
moles occultari non potest. Verum post illarum inter- 
ceptionem literarum^et Magistri Ricardi obitum, quum 
super boc verbo cardinalibus loqueretur, dissuaserunt 
ne vos citra consilium et voluntatem domini papse 
revocare praesumeret. Quin potius attenderet quod 
dominus Remensis, et omnes suffraganei sui ad hoc con- 
vocati, non ausi sunt episcopum Cameracensem, etiam 
cum lachrymis poenitentem, in communicatione reci- 
pere, antequam super hoc dominus papa consuleretur. 
Vestra tamen, sicut eis responsum est, caussa longe 
dissimilis est. IUe enim in schismaticorum intraverat 
errorem, nec vos in medio schismate consensistis 
errori. IUe erat episcopus, et catholicos visus est 
subvertisse, vos in statu privati ad unitatem schisma- 
licos conamini revocare. Misit ergo dominus Can- 
tuariensis iterato ad ecclesiam Romanam, injungens 
nunciis, me praesente, ut revocationem vestram a 
domino papa satagerent impetrare. Ego ipse ex 
conscientia Magistri Radulphi Nigri composui literas. 
Ego rogavi ipsum, ut rei hujus seriem ex ordine 

scriberet vobis. Nuncios itaque nostros constat ad 
curiam pervenisse) et ibi contra legatos domini regis 
AngliaD diu magnum habuisse litigium, sed de omnibus 
septem nec unus adhuc redierat Dominica proxima 
post Ascensionem. Litigii eorum non scribo exituni, 
quia adhuc ignotus est, nisi quod a redeuntibus ab 
apostolica sede audio eos in caussa prosperatos prae- 
valuisse nunciis regis. Sed quatenus, incertum est. 
Nescio enim si voti compotes redeunt petilionibus 
adimpletis, an hsBC prosperationis eorum summa sit, 
quod nuncii regis infecto negotio inglorii revertuntur. 
Nuncium vestrum vidi nuper in colloquio regum, 
habito prope Medontam, ubi de pace tractabatur. 
Plures apud Anglos habebatis fautores, sed quid illi 
pro vobis obtinuerint, explorare non potui. Alium 
de vestris vidi Parisiis, et qualiter domino Cantua- 
riensi scripserim pro revocatione vestra, novit amicus 
vester dominus G. . . inclusus apud sanctum Hilarium, 
qui literas inspexit, mihique foret gratissimum, si ad 
vestram notitiam pervenisset. Quum vero nuncii, 
Domino propitiante, redierint, quod in brevi futurum 
creditur, et de nostro, et de vestro negotio erimus 
certiores. Quare, si placet, moderationem vestram 
non decetirrevocabiliter indignari, nec tam properum 
discessui debetis praefigere diem : quia nec nostrum 
nec vestrum est Divinae miserationi prasstituere 
tempus, aut sustinentisB terminum. Sed quod sacer- 
dotes a Judith vidua legitis didicisse, justum est nos 
omnes, Christi pauperes et proscriptos, animas nostras 
in virtute patientiae possidere, et exspectare in devo- 
tione, et silentio salutare Dei. Sic expectantibus ex 
inopinato aderit gratia consolatrix, et amputato capite 
Holofemis, filii Israel diu desiderata pace gaudebunt. 
Nec dehortor, quin si ita sederit animo, cum 
domino rege Anglorum pacem, quam fere pro 

voliintate vobis offerri dicitis, faciatis. Sed utinam 
illa formula conservetur, quae, proveniente rerum 
utilitate, nec opinioni vestrse prsBJudicet, nec saluti. 
Et quidem plerisque nostrum oblata est conditio 
pacis, sed exigitur ab omuibus juramentum, quod 
sine religionis dispendio non valet, ut arbitror, obser- 
vari. Nam quomodo fides illaesa servabitur, si pasto- 
ribus et prselatis subjecftos in his, quse Dei sunt, non 
liceat obedire ? Licet autem inobedientis crimen non 
exprimatur in cautione, certum non est quid vertatur 
in animo exigentis. Unum scio, quod nemo domini 
regis gratiam poterit retinere, qui archiepiscopo 
Cantuariensi sub hac tempestate servet obedientiam, 
aut cum eo credatur habere caritatis commercium. 
Vos autem de ovibus ejus estis, et, ut opinor, ipsum 
priraum aut inter primos a Domino recepistis pas- 
torem. Videte ergo, dilectissime frater, et providete, 
ut caute ambuletis, ne perturbatio, quod a gravitate 
philosophi semper alienum est, dominetur animo 
vestro, ne, ipsa impellente, tale quid committatis, 
cujus postmodum sera sit poenitentia. Potius ad 
orationis, et elemosynarum arma confugite, ut vos 
Deus cum aliis justis deducat per vias rectas, et ambu- 
lare faciat in semitis suis, qui diligentibus se omnia 
cooperatur in bonum. Ille vos expediet, cujus nomen 
fortissima turris est, et erit rei jucundus exitus, qui 
talem babebit et tantum ducem. 

Tractatur de pace regum, et adhuc creditur pro- 
ventura. Noster interim silet orbis. Unde nec nova 
scribo, nisi quod comes Leicestriae obdormivit in 
Domino. Comes Patricius a rebellantibus Pictavis 
occisus est. Dominus Camotensis electus est in 
archiepiscopum Senonensem. Valete. 

EPISTOLA CCXXXIX.— AD johannem pictavi- 

ENSEM EPISCOPUM. [a. D. 1168.] 

Joanni Pictaviemi Episcopo Joannes Saresberiensis. 

PosTQUAM priores literas exaraverani, nova haec 
nobis innotaerunt. Hunc fecerunt fhictum literee 
domini papas transmiissaB regi AnglisB, quod Magister 
GerarduSy reversus Colonia, domino suo Cantuariensi, 
qui eum clericum fecit, et primum beneficium ec- 
clesiasticum ei contulit, nec viso nec salutato, transiit 
ad regem Anglise, eique fidelitatem fecit, et prasstitit 
juramentum quod alii, et adhseret curise, electus, ut 
ainnt, in. pugilem contra pauperes, et proscriptos 
Christi. Abbas Sancti Augustini dixit domino Gau- 
fredo, qui fuit abbas ClarsB-vallis^ quod ipse et 
socii sui nihil dixerunt, aut fecerunt in curia, nisi 
de instructione cardinalium, et etiam comminationes, 
quas factas audisti, fecerunt fieri Joannes Neapoli- 
tanus et Joannes Sanctorum Joannis et Pauli. Dixit 
etiam^ quod dominus Portuensis juvit nuncios regis 
in literis impetrandis. Ipse quoque rex dixit epis- 
copo Wigomensi, quod ipse, et alii episcopi omnes 
exempti sunt a potestate domini Cantuariensis. 
Prascepitque non timere minas aliquas, quia nunc 
dominum papam, et omnes cardinales habet in 
bursa sua. Adeoque gloriatur, ut palam dicat se 
nunc demum avi sui consequutum privilegium, qui in 
terra sua erat rex, legatus apostolicus, patriarcha, 
imperator, et omnia quae volebat Et fere, quod ad 
ecclesiam Romanam, probabile est quod dicit : Quid 
enim ei amplius contulisset Octavianus, vel Cremensis 
haBresiarcha? Quid aliud fecissent cardinales eorum, 
quam praefati illi domini, qui exacuerunt linguas 
Anglorum, et ignem et venenum fecerunt evomere. 

ut terrerent dominum papam, et inclinarent ad libi- 
tum smnn? Hsc in ecclesise Romanae scribentur an 
nalibus. Et certe, Deo propitiante, qui scribant non 
deerunt, quod ad petitionem et comrainationem regis 
Angliae, cujus intolerabiles excessus tanto tempore 
sustinuerat, praeconem veritatis, libertatis assertorem, 
praedicatorem justitiae pro caussa Domini, cum in- 
finita multitudine innocentum jam quadriennio exu- 
lantem, neglecto rationis et juris ordine, velut crimi- 
nosum officii sui potestate privavit. Non quidem 
quia illi meruerunt, sed quia placuit Tyranno. Et 
tamen patentibus literis, quae apud nos sunt, con- 
cesserat, ut officii sui potestate pleno jure uteretur. 
In quibus hoc expressit, quod Ipsum regem eMom^ 
municandi^ nec mandatum dabatj nec prohibebat. 
Deus bone, quid novitatis accidit? Dicit Spiritus 
Sanctus in lege sua: Clamay ne eesses, Et ecce, 
nescio qui Spiritus ab urbe in orbem exiens prsedi- 
catoribus dicit: TacCy ne clames. Praecipit apo- 
stolus, episcopum instituens: Minisierium iuum im- 
ple, Et ecce apostolicus praecipit: Ab officii tui 
ministerio desiste. Sed forte suspicatur, quod ho- 
mirem possint per patientiam emollire. Sed nunquid 
hoc expertus est in episcopo Cantuariensi^ qui jam 
fere quadriennio sede sua privatus, et apostolicsB 
sedis remissionem, et illius tyrannidem sentit expo- 
situs ventis? Provideat quseso dominus papa con- 
scientiae suae, provideat et famae, et honori, et saluti 
ecclesiae. Et vos haec ei diligentius intimate^ et 
persuadete dominis cardinalibus : ut meminerint 
Judicii Dei, quod jugiter implorant pauperes Christi 
contra omnes libertatis ecclesiae inimicos. 

EPISTOLA CCXL. — ad baldewinum archi- 

DIACONUM EXONIENSEM. [a. D. 1168.] 

Joannes Saresb. Magistro Baldewino Archidiacono 
Exoniensi. 

Ubi de seriis agitur, nugas multiplicare non ex- 
pedit: et indecens est (medicorum more fallacium) 
quum necessitas aliud exigit, amicis indigeiitibus verba 
dare pro rebus. Nosti pridem nominalium tuorum eo 
mibi minus placere sententiam quod in sermonibus 
tota consistens utilitatem rerum non assumpserit, quum 
rectum sapientibus indubium sit quod res quaerit 
pbilosophia non verba. Ut ergo compendiosius agam 
tecum meorum more realium, ex litteris quse nostro 
Benedicto directse sunt colliges in quo calculo causa 
sacerdotii versetur et regni. Tibi vero specialiter 
scribendum censui, quod interim gravius exulcerat 
animam meam, et cor tuum, ut arbitror, acerbius 
uret : si tamen verum est quod de Wigornensi nostro 
in auribus multorum divulgavit fama celebrior. Di- 
citur enim quod imprudentius et impudentius ver- 
satus est in causa arcbiepiscopo et consecratoris sui, 
conatus ex eo in praesentia episcoporum et aliorum 
docere causam domini Cantuariensis non niti de 
sinceritate jusiitiaB, nec ecclesise qusBrere libertatem, 
sed duntaxat qu8B sua sunt, non quae Jesu Christi, 
quia cedere non vult ea conditione ut rex perpetuo 
concedat debitam ecclesiae libertatem. Dicitur etiam 
adiecisse insultando se paratum esse renunciare 
episcopatui suo sub eodem pacto. Quod ut aiuut 
nec illis placuit, qui hanc puritatem ipsius audierunt, 
tum pro persona dicentis quam diligebant, et opina- 
bantur sanioris esse consilii et voluntatis : tum quia 
pemiciosum esset exemplo: tum quia facile posset 

haec domini regis benignitas revocari et ecclesia in 
anteriorem immo deteriorem retrudi servitutem ? 
Quis enim auderet de csetero proclamare in liber- 
tatem? Quis causam suscitare in qua et pro qua 
meminisset tantum cecidisse pontificem? Alia est 
ergo quaerenda via libertatis: aliud consilium poterit 
amicis intimare: et si vult experiri in se ipso an 
ecclesiae et episcopatus sui sic possit redimere liber- 
tatem : quia prout a Cantuariensibus didici, archi- 
episcopus huic consilio non acquiescet^ neque aliqua 
promissione se deludi patietur, ut aut permutet 
episcopatum, sicut aliqui moliuntur, aut desistat a 
persequutione juris sui, aut pacem faciat manentibus 
consuetudinibus super quibus controversia orta est, 
HsBc idcirco tibi transcripsi, ut, si opportunitatem 
videris, persuadeas memorato domino nostro et amico, 
ut si ei res tanti est, banc suspicionem purgare non 
negligat. Omnes enim qui mecum verbum hoc 
audierunt compassi sunt ante actae vitae ejus et famse. 
Ipse vero Cantuariensis narrantes inhibuit, dicens 
rumoribus credi non oportere, praesertim quum verbum 
tanto sit indignum viro. Scio tamen quod aliquan- 
tulum motus fuit, sed ut homo prudens gessit tem- 
pori morem. Videbis ex rescripto litterarum domini 
papae, unde post comminationes multas archiepiscopus 
Lund. episcopum denunciaverit excommunicatum : 
et quare illos quos episcopus sancti Asaph circum- 
ventus imprudenter absolvit excommunicatos habeat, 
donec juxta mandatum domini papae satisfaciant. 
Et quia cardinales ipsi fines mandati dignoscuntur 
excessisse, consilium eorum de reliquo minus audiet. 
Nam judicandi de eo, nisi velit, non acceperunt 
aliquam potestatem. Quod Wigornensem volui prae- 
mumri,prodiit ex adipe caritatis et quoties opportunum 
fuerit, honori ejus libeuter operam dabo. 

EPISTOLA CCXL. — ad baldewinum archi- 

DIACONUM EXONIENSEM. [a. D. 1168.] 

Joannes Saresb. Magistro Baldewino Archidiacono 
Exoniensi, 

Ubi de seriis agitur, nugas multiplicare non ex- 
pedit: et indecens est (medicorum more fallacium) 
quum necessitas aliud exigit, amicis indigeiitibus verba 
dare pro rebus. Nosti pridem nominalium tuorum eo 
mibi minus placere sententiam quod in sermonibus 
tota consistens utilitatem rerum non assumpserit, quum 
rectum sapientibus indubium sit quod res quaerit 
philosophia non verba. Ut ergo compendiosius agam 
tecum meorum more realium, ex litteris quse nostro 
Benedicto directse sunt colliges in quo calculo causa 
sacerdotii versetur et regni. Tibi vero specialiter 
scribendum censui, quod interim gravius exulcerat 
animam meam, et cor tuum, ut arbitror, acerbius 
uret : si tamen verum est quod de Wigomensi nostro 
in auribus multorum divulgavit fama celebrior. Di- 
citur enim quod imprudentius et impudenlius ver- 
satus est in causa archiepiscopo et consecratoris sui, 
conatus ex eo in praesentia episcoporum et aliorum 
docere causam domini Cantuariensis non niti de 
sinceritate jusiitiaB, nec ecclesiae qusBrere libertatem, 
sed duntaxat quae sua sunt, non quae Jesu Christi, 
quia eedere non vult ea conditione ut rex perpetuo 
concedat debitam ecclesiae libertatem. Dicitur etiam 
adjecisse insultando se paratum esse renunciare 
episcopatui suo sub eodem pacto. Quod ut aiuut 
nec illis placuit, qui hanc puritatem ipsius audierunt, 
tum pro persona dicentis quam diligebant, et opina- 
bantur sanioris esse consilii et voluntatis : tum quia 
pemiciosum esset exemplo: tum quia facile posset 

haec domim regis benignitas revocari et ecclesia in 
anleriorem immo deteriorem retrudi servitutera? 
Quis enim auderet de csetero proclamare in liber- 
tatem? Quis causam suscitare in qua et pro qua 
meminisset tantum cecidisse pontificem? Alia est 
ergo quaerenda via libertatis : aliud consilium poterit 
amicis intimare: et si vult experiri in se ipso an 
ecclesiae et episcopatus sui sic possit redimere liber- 
tatem: quia prout a Cantuariensibus didici, archi- 
episcopus huic consilio non acquiescet^ neque aliqua 
promissione se deludi patietur, ut aut permutet 
episcopatum, sicut aliqui moliuntur, aut desistat a 
persequutione juris sui, aut pacem faciat manentibus 
consuetudinibus super quibus controversia orta est. 
HsBc idcirco tibi transcripsi, ut, si opportunitatem 
videris, persuadeas memorato domino nostro et amico, 
ut si ei res tanti est, banc suspicionem purgare non 
negligat. Omnes enim qui mecum verbum hoc 
audierunt compassi sunt ante actae vitae ejus et famse. 
Ipse vero Cantuariensis narrantes inhibuit, dicens 
Tumoribus credi non oportere, praesertim quum verbum 
tanto sit indignum viro. Scio tamen quod aliquan- 
tulum motus fuit, sed ut homo prudens gessit tem- 
pori morem. Videbis ex rescripto litterarum domini 
pap8B,unde post comminationes multas archiepiscopus 
Lund. episcopum denunciaverit excommunicatum : 
et quare illos quos episcopus sancti Asaph circum- 
ventus imprudenter absolvit excommunicatos habeat, 
donec juxta mandatum domini papae satisfaciant. 
Et quia cardinales ipsi fines mandati dignoscuntur 
excessisse, consilium eorum de reliquo minus audiet. 
Nam judicandi de eo, nisi velit, non acceperunt 
aliquara potestatem. Quod Wigornensem volui prae- 
mumri,prodiit ex adipe caritatis et quoties opportunum 
fuerit, honori ejus libenter operam dabo. 

EPISTOLA CCXLI. — ad conventum ecclesi^ 
cantuariensis. [a d. 1168.] 

Universitati sanctorum qui in prima Britanniarum 
sede sancta Canttiariensi Ecclesia Domino famu- 
lantur^ conservus eorum^ etfratrum minimua salu- 
tem^ et gratam Deo obedientiam victimis omnibus 
anteferre. 

Unde, amantissimi domini mei et dulcissimi fra- 
tres, exordiar ? Unde spiritus tristis et alieno conster- 
uatus errore verbi sumet initium ? Quo miserae et prae 
dolore languentis animae progredietur oratio ? Poterat 
hacienus vestra (ut verbo temperatissimo et digno 
dominis utar) negligentia excusari : sed ecce si quis 
vulgi sequalur opiniouem, tepor in odium commutatus 
est, negligentia transiit in contemptum, caritatem 
mentita simulatio, erupit in fraudem, et se manifestis 
rerum argumentis convincit esse perfidiam. Ita (ip- 
quam) si vulgi convalescat opinio. Sed quibus de 
caBtero poterit allegatiooibus infirmari ? Profecto quod 
in fraudem Dei pra^sumii sapientia carnis, semper in 
contrarium proposito pergit eventum, et unde spera- 
bantur compendia voluptatis, inde totius utilitatis et 
intentionis dispendia oriuntur. Sic Judaei, ne locum 
perderent, ne sacerdotum principes gentis amitterent 
potestatem, Cbristotetenderuntinsidias: etcorruentes 
in foveam quam fecerunt venientibus Bomanis locum 
perdiderunt, et gentem. Sic et vos, si tamen vera 
sunt quae vulgus clamat, neque enim facile crediderim 
quod in tantam vigilantiam et soUicitudinem caBcitas 
tanta ceciderit, sic inquam misistis ad regem ut quod 
ad eum non pertinet, priore mortuo vobis alium sub- 
rogaret. Quid aliud, quaeso, fecit Israel absente Moyse, 
ab Aaron expetens ut Deos fabricaret qui se praece- 

derent in deserto secundum morem geutium, et ex- 
torquens caput bovis pro numine, et pro majestate 
adorans idolum ! sed sicut illud contritum est Moyse 
redeunte, ita et illud quodcumque vobis datum fuerit 
idolum convalescente lege Domini, et ad ecclesiam 
redeunte justitia, conteretur. TUud in pulverem com- 
minutum sparsum est in liquorem quem populus 
bibiturus erat, ut sic quod adoraverant, egerere com- 
pellerentur. £t quisquis ille sit, camis opus, non 
Dei, si tamen bene cum illo agitur, de capite yertetur 
in caudam, et erit abominatio timentium Deum. Nam 
si male, non invenietur locus ejus in terra sanctorum, 
quam dignoscitur prophanasse. Sed quo pacto 
accidit, quod primi inter omnes ecclesias regni 
totius priorem a principe credidistis esse petendum i 
hac fortasse cautela, ne de caetero vendicare sibi 
quippiam possit archiepiscopus in creatione prioris. 
Non sic, fratres, non siC| quin potius yerendum fuerat 
ne jus amittatis antiquum, dum in prophanam pergitis 
abusionem, et priviJegium demereamiui proprium, 
quum prsripitis alienum. Utinam pemiciei hujus non 
dedissetis exemplum, beati Benedicti formulam de- 
serentes, terga vertentes ad legem, neglectis constitu- 
tionibus, quibus sancti Patres docuerunt Christianis 
esse vivendum. Quibus autem rationibus aboleri 
poterit celebris, et vulgata opinio ? Priore mortuo 
misistis ad Regem. De archiepiscopo nec mentio facta 
est inter vos. Pradenter utique, ut absolveret de- 
functi fratris animam rex, ad quem jura sacerdotii 
credunt qui desipiunt pertinere. Alioquin ratio non 
occurrit quare curam animamm suscipiat aliquis de 
manu ejus, ne dum yestraram, qui merito scienti», 
religionis, et dignitatis estis in capite regni, prima 
sede ^ritanniaram, a Domino constituti, quo tota 
possit insula per vos illustrari, tam doctrinas Yerbo 

quain sanctae conTersationis exemplo. llle quoque 
sapiens et religiosus frater, (noniinis etenim non re- 
cordor,) inito consilio cum principibus sacerdotum 
et aliis quos de industria taceo, studiosissime procu- 
ravit, ne vestra, si qua tamen est, possit innocentia 
per alicujus amici diligentiam excusari, contra archi- 
episcopum nomine totius conventus appellationem 
formans et statuens eum adversarium ecclesiae, 
quasi vobis in aliquo nocuisset, aut constaret eiim 
nocendi propositum concepisse. Usus est homo 
prudenti consilio qui maluit vos habere patrem et 
dominum adversarium quam amicum. Multi qui 
aderant hominem deriserunt et imprecationibus per- 
sequuti sunt, ubi sentiebant tutam colloquendi esse 
libertatem, dicente nihil accidisse mirum, quia mo- 
nachi Cantuarienses hoc quasi hereditarium semper 
habent, ut archiepiscopos suos oderint. £t, ut verbo 
faciant fidem, Anselmo inquiunt, bis pro justitia 
exulant qui nihil unquam solatii contulerunt. Contem- 
pseruntRadulphum: oderunt Willelmum: Theobaldo 
tetenderunt insidias: et ecce nunc Thomam gratis 
insatiabiliter persequuntur. 

Quis amicorum ecclesisB, nedum alumnus, haec 
in compitis Ascalonis et in triviis Geth sine dolore 
ab incircumcisis audiet decantari? Quis fidelium 
Christi lacrymas poterit continere ? Deus mihi testis 
est, quod fratrem illura, quisquis sit, in prsesumptionis 
hujus insania, consilio conventus usum fiiisse non 
credo. Hoc tamen aliis facile persuaderi non poterit, 
si ratum habueritis quod fa^tum est : si in prsesump- 
torem illum non animadverteritis castigatione crudeli : 
si consilio vel auxilio astiteritis illis qui quaBrunt 
animam patris vestri ut auferant eam. Alioquin 
videbimini mandasse et consentire dicentibus, Non 
habcmus regem ftisi Caesarem^ Crucijige^ crncijige 



1168.] EPISTOLiE. 121 

pontificem^ qui stare ausus est pro ecclesim libertate: 
qui legem Dei traditionibus humanis asserit prae- 
ferendam. Nescitis 

quid pariat Tentura dies, 
et ex lilteris domini papae conjicietis in quanto peri- 
culo positi sint, quos archiepiscopus excommuni- 
caverat, et universi participes eorum. Nec tuti sunt 
appellandi subterfugio, quum summus pontifex ap- 
pellationes excludat, et legatis jam praeceperit, ut 
eos, qui videbautur absoluti, reponant in anteriorem 
sententiam, nisi satisfecerint incontinenti. Archi- 
episcopus vero et episcopum Loudoniensem, et alios 
plures denunciavit cardinalibus excommunicatos esse, 
causasque subjecit quas enumerare longum est. Plura 
vobis interdum et a pluribus scriberentur, nisi quia 
quae vobis amici significant ad cautelam, vos velut 
inimici defertis ad regem. Valete, dilectissimi fratres 
et domini, et operosius agite, ut amici vestri, qui pauci 
sunt, proficere possint in excusatione innocentise 
vestrae. 

EPISTOLA CCXLII. — ad robertum archid. de 

SURREIA. [A. D. 1168.] 

Joannes de Saresberia Roberto Archidiacono Surreia. 

Ingratitudinis vitio nihil odibilius est apud Deum 
et homines, cujus nota merito videbor inurendus si 
actiones gratiarum lingua siluerit, quoties post 
beueficia datur opportunitas coUoquendi. Agens ergo 
gratias quas et quantas pro tempore possum, illum 
retributorem meritorum vobis confidenter audeo dele- 
gare qui bona cuncta larga et copiosa manu remunerat, 
et nuUam malum relinquit impunitum. Haec est 
^nterim consolatio nostra, ha3C spes est jugis timen- 
tium Dominum. Quis enim speravit in Illo, et dere- 

lictiis est? fiDgat qui Tolaeiit: quia inveniri non 
potest in tota serie sacraniai scripturaram^ sed nec 
antiquus dieram mendax ini-enietur, qui se voluntatem 
timentium se promisit esse facturum. Arrham pro- 
misaonis hujus accepimus, jam pollicentis experimur 
fidem, et miserentis sentimus afiectum qui consolatur 
nos in omni tribulatione nostra. Quintus annus exilii 
mei evolritur, et ecce quum mihi nihil ante defuerit 
solacii, cumulus est quod ecclesiae libertas videtur 
astare pro foribus» et pro parte jam pedem fixit in 
insnla. Renunciavit enim rex, sicut nuncii, cardi- 
nalium attestanturf quibusdam consuetudinibus pes- 
simis, quas tamen ante consueverat vendicare, cum 
juramento detestans illas et auctores earam. Con- 
sentit ut liberum sit ad sedem apostolicam appellare : 
ut clerici ad secularia judicia non trahantur: et quae- 
dam alia, quas sic utinam probaret feicto, sicut firmat 
eloquio. Cardinales nullam habent in archiepiscopum 
potestatem: et jussi sunt litteris apostolicis quas 
nuper receperant^ Angliam non intrare neque intro- 
mittere se de consecrationibus episcoporam, vel aliis 
regni negotiis: nisi prius Cantuariensi archiepiscopo 
pax plenissima fuerit reformata. Aliis quoque prae- 
ceptum est eis, ut omni appellatione cessante re- 
ponant in anteriorem sententiam excommunicatos 
domini Cantuariensis, qui videbantur absoluti, nisi 
satis&ciant incontinenti, restituentes illi et suts eccle- 
siaram possessiones et omnia quas inde perceperunt. 
Londoniensis episcopus cardinalibus denunciatus est 
excommunicatus et domino papae, ex causis quas 
percurrere longum est Iimotescent haec per vos, si 
placuerit, domino episcopo, cui ideo minus scribo, 
ne mea necessitas sub obtentu litteraram quaesisse 
videatur, occasionem mendicandi. Unde nunquam 
sub exilii hujus angustia scribendum censui suspi- 

ciosis et conjectantibus indigentiis verba semper ad 
quaBStum et consolationem angustiss tendere : sed bis 
duntaxat quos arbitror araici sermonem non interpre- 
taturos precum esse improbitatem. Eum vero precor 
nomine meo salutari, cui multas habeo, et auctore 
Deo gratias agam propter sinceritatem caritatis quam 
mihi servat in corde, et quum necesse fuerit ostendet 
in opere. Valete. 



EPISTOLA CCXLIII, — ^AD BABTHOLOBifiUM EXONl- 
£NSBM EPISCOPUM. [a. D. 1168.] 

Baldwino Ewoniensi Archidiacono Joannes Saresbe- 
rieMis. 

Si nihil humani a se comicus reputat alienum» non 
ambigo te curare quem sortiatur exitum caasa Dei et 
amicorum labor, qui pro libertate ecclesiae patiuntur, 
aut imminentia sibi pericula reformidant. Si quidem 
mihi pridem multis argumentis innotuit benignitas 
tua, suo merito bonis omnibus gratiosa; sed^ quod 
de conscientia dixerim, nulli mortalium quam mihi 
dulcior. Poterunt autem tibi qusB gesta sunt in 
coUoquio domini Cantuariensis et cardinalium, et 
item qualiter episcopi qui transfretaverunt adversus 
archiepiscopum denuo provocaverunt, constare, quum 
ex relatione multorum^ tum fidelius ut arbitror ex 
litteris quarum tibi mittuntur exempla. Contraxi 
namque familiaritatem cum domino Cantuariensi et 
coexulibus suis, ut amicis, si forte opus fueriti possim 
commodius suffragari) quum nec ille, nec illi secreta 
sua mihi censeant occultanda: qu8B Deo propitiante 
celabo fideliter, et sic opportunitatibus amicorum sub- 
sidium feram, ut hi qui de fidei meae sinceritate 
praesumunti dispendium non incurrant. Hoc enim 

officioram gerendorum norma praescribit : hoc certum 
est universis Cantuariensibus complacere. Amici tui 
sunt eorum plurimi, et de te jure societatis antiquaB 
velut de fratre confidunt. Unde se necessariis suis 
fatentur obnoxios, et illis tanquam sibi contempla- 
tione tui desiderant esse prospectum. Nam quisquis 
amicis eorum commodus est, est et illis. Licet itaque 
dominus Exoniensis, qui sine tuo gravamine molestari 
non poterity nec archiepiscopo nec alicui suoram 
amicus inyentus sit aut officiosus in aliquo: tamen 
quia tibi jure amicus est, doleo quod perversitas 
quorundam vix execrabiles ei tetendit insidias, pro- 
videat illi Deus : et tu prsBeunte gratia sollicitus esto 
suffiragiis eleemosynaram, orationis instantia, et deli- 
berandi studio consilium prout a patre luminum 
impetraveris ministrare. Nam nisi Deus impediat^ 
aut archiepiscopum offendet cum dispendio consci- 
endas, aut regem et cardinales suos. Recepturas est 
enim, si nondum recepit litteras legatorum, praeci- 
pientes ut absolvat excommunicatos domini Cantuari- 
ensis^quum ipsi tamen praecipiendi sic nullam habeant 
potestatem, sed inhibiti sint litteris apostolicis Angliam 
ingredi, vel se de regni negotils intromittere, nisi 
prius archiepiscopo pax plenissime reformetur. Alia 
quoque praeceptione jussi sunt memoratos excom- 
municatos sine dilatione, omni appellatione ces- 
sante, reponere in sententiam excommunicatiouis, 
nisi satisfecerint : prout videre potes ex litteris qua- 
rum tibi mitto rescriptum. Archidiaconum quoque 
jPictaviensem cardinalis Papiae nuper absolvit. £x 
quo patet quara nulla fuerit a Gualensi episcopo eis 
collata absolutio, et quam periculose sit eis exinde 
communicatum. Si ergo illos absolverit Exoniensis, 
quum liquidum sit eos impcenitentes esse, ofiendet 
primo in Deum, deinde archiepiscopum gravitcr ex- 

asperabit Si vero non absolverit, regis et cardinalium 
suonim indignationem videbitur meruisse. Dicent 
enim : Ecce jam in propatulo est quod archiepiscopo 
prorsus favet : quod domini regis honorem non diligit : 
quod apostolicaB sedis contemnit auctoritatem. Potii- 
erant cardinales, si circumspecti essent, si timerent 
Dominum, si brachium suum non ponerent camem, 
revolvere quid snsceperint in mandatis, quse sit 
apostolicarum conceptio litterarum, quid ecclesiae ex- 
pediret, et a mandatis hujusmodi penitus abstinerent. 
Aut si hominem Deo praeferendum decreverint, quare 
non injunxerunt hoc raunus uni eorum qui prsesentes 
aderant, et festinabant ad reditum ? Nam Londoniensis, 
Saresberiensis* Cicestrensis, Wigomiensis, assidebant 
eis, et in humeros Exoniensis ut dicitur impegerunt 
hoc onus : magis tamen imponitur Wigomiensi. Qui, 
si vera sunt qua; dicuntur, plus quam tantae modesti» 
virum deceat, in archiepiscopum suum loquutus est. 
Sed accusentur episcopi. Novit Dominus qui sunt 
ejus, et declarabitur veritas in illa die, nec interim 
nocens se judice absolvetur : et qui fratri foveam parat, 
incidet in eam prior. Quid ergo faciet inter has tendi- 
culas tuus et pro amore tuo meus Exonien sis ? Si consilio 
polles aut aliquis tuorum gaudens eo utere. Sin autem 
in eo interim, quod sine melioris praejudicio dictum sit, 
adquiesce. Scio enim quod libenter te audit Exoni- 
eusis. Si iili venerint absolvendi, mandati tenorem 
inspiciat, flagitet poenitentiam, extorqueat confessio- 
nem: et si mandati forma non impedit, legitimam 
de satisfactione exigat cautionem. Ostendat et apo- 
stolicas litteras, quibus in anteriorem sententiam ex 
necessitate reponendi sunt, si satisfactionem exhibere 
distulerint. Exerceat admonitiones et quae perictila 
immineaut, diligenter exponat. Quod si per eos ste- 
terit, quo minus absolvantur, res ei in tuto est. Quod 

si pcenitere nolunt, et tamen absolutionem importnnias 
quaerant: respondeatur eis in omni caritate et mo- 
destia, quia haB<5 absolutionis forma eyangelicae et 
apostolicae doctrinaB contraria est, et quae ab antiquo 
episcoporum sine majori auctoritate exerceri non 
potest, ut sic ad cardinalium consuHationem negotium 
referatur. Dicatur etiam eis quod absolutio non pro- 
derit eis ad salutem, nisi praecedant poenitentia et 
confessio et satisfactio pro facnltate. Numquam enim 
sic impudentes erunt legati, ut impoenitentes judicent 
absolvendos. Si Tero poenituerint, et emendationem 
publice promiserint, licet ab eis cautio nequeat extor- 
qneri, nec inserta mandato sit, absolvi fortasse pote- 
mnt, ut regis et cardinalinm indignatio declinetur: 
quia prassumi poterit mandatoribus luisse cantum. 
Habeatur antem, quoties aderunt, ubique et publice 
protestatio divini jnris. Veruntamen, archiepiscopo 
displiciturum scio, si mandato illorum absolvantur, 
qui non de accepta potestate, sed de temeritatis audacia 
mandare praesnmunt episcopis, super quos nuUam 
habent anctoritatem. Et quidem merito displicebit 
Sed quia ego et alii amici tui Cantuarienses in multis 
^romeruimus archiepiscopum quamvis laesum confido 
fore placabilem,et quod nobis plene remittet in animo, 
si quid in hac necessitate contra se viderit esse prae- 
sumptum. Si vidissem mandati conceptionem, planior 
esset via consilii. Quare precor attentius, ut ipsius 
litteras, si adhuc traditae sunt, mihi mittere non mo- 
iteris. Nec excidat a memoria, quoniam in litteris 
quas Johannes de Oxenofordia attulit, jussit dominus 
papa, ut si excommunicati essent in mortis periculo 
constituti, tunc absolverentur praBStito juraraento, 
quod si convalescerent apostolico parerent mandato. 
In litteris quoque quibus cardinales praecipiuntur eos 
reducere in sententiam anathematis, nisi satisfecerint 

incontiDenti, ejusdera juramenti conditio inserta est : 
et posterioruni tibi mitto rescriptum litterarum, ot 
earum sententia publicetur, et possit indigentibus esse 
prsBsidio. Nam qui Denm timnerit, moTebitur ut minus 
audeat in mortem suam, sed si nodum istnm ille tuus 
amicus aliqua ratione expedierit, laqneum timeo dnri- 
orem. Vereor enim ne principes sacerdotum qui con- 
silium inierunt quomodo occidant Chnstum Domini, et 
ecclesiae perimant libertatem, aecitis officialibus regis, 
illumtuumExoniensem inducere velintaut compellere, 
ut appellationi factae consilio regis et cardinalium, 
nomine regni et sacerdotii, subscribat, et actionem 
muniat suarum testimonio litterarum. Et fortasse 
regis auctoritate praecipient per fidem quam illi debet, 
et sicut honorem regni et sacerdotii diligit, ut cum 
aliis nunciis causam suscipiat, et in persona propria 
prosequatur. Quorum si unum fecerit, indubitanter 
credo quod Deumi et scio quod ofiTendet archiepis- 
copum fortassis irreparabiliter. Fuit enim cum aliis 
appellatoribus apud Northamptonam adversarins gus. 
Item secundo appellantibus astitit, et habita sunt hme 
quasi non fuerint. Si vero nunc tertio non gravatns 
ratihabitione retorquet ad se malitiam aliorum, cum 
eis videbitiu* sitire sanguinem patris, et magis vulne- 
rabit conscientiam propriam quam eccIesisB causam, 
quam personam illius cujus ruina quaeritur. Si non 
fecerit, praBterita non proderunt merita, quin regni et 
sacerdotii denuncietur publicus hostis. Et licet haec 
omnia fecerit, hunc eundem exitum timeo. Ea enim 
cst natura hominis illius, ut apud eum jacturam faciat 
omnium meritorumj qui quacumque ratione praeter- 
ierit aut distulerit unum qualecumque sit adimplere 
mandatum. Ea autem est moderatio precum et so- 
brietas mandatorum, ut ei quandoque necesse sit 
obviari. Quare summa consilii mei est ut adhibita 

diligentia, et tota mentis soUicitudinc semper teneatur 
amicus dum fieri potest incolumi religione: si vero 
contingat articulus ut aut ipsum ofiendere necessitas 
urgeat, aut peccare, Deus est praBferendus, ut con- 
scientisB servetur integritas. Nec fieri mala debent ut 
proveniantbona: nec offensis placanda est indignatio 
majestatis ut fidelium suorum convertat aut conterat 
inimicos. Si ille pro nobis, quis contra nos ? Itaque 
si ratihabitionem exegerint, si petierint subscriptio- 
nem, mihi videtur, salva reverentia consilii potioris, 
quod dilatio peti potest, donec episcopus ecclesiam 
suam consulat, et religiosos viros parochiae suae. Non 
enim videtur grandis esse prudentiaB, si bomo sine 
querela se immergat litigiis alienis : et quum testis sit 
asserere quaB vidit et audivit, quid testificari poterit, 
qui nec interfuit negotio, nec audit nisi partis alterius 
hostes quaerentes quae sua sunt, non quae Dei ? Et 
hac eadem ratione uti poterunt, qui appellantibus 
defuerunt: praesertim quum nec mandaverint appellari, 
nec conscii fuerint. Poterunt, inquam, si qui tamen 
sunt in tanto regno, qui verilatem, quam mente con- 
ceperunt, audeant profiteri. Londouiensis tiraet capiti 
suo, et ideo furoris socios quaerit, ut remaneat im- 
punitum quod a tam multis constiterit fuisse prae- 
sumptum. Quod si instantius urgeant, deferatur si 
fieri potest ad cardinalium consultationem. Hoc 
tamen voluntati regis negandum non erit, quin pro eo 
scribatur, quatinus apparuerit justitia ejus: et exo- 
retur dominus papa ut ecclesiae reformet pacem et 
regis honorem servet, et justitiam promoveat, sicut 
docuerit Spiritus Sanctus. Si autem specialiora quae- 
sierint, quicquid contra conscientiam et honestatem 
specificabitur, non habebit speciem vel decorem, certe 
necessitas felices. Persequutionem causae suscipere 
quidem non expedit: sed qui coactus fuerit, gaudebit 

fortassis dilatione qua necessaria quaerat, et domui 
suae disponere possit: fortasse sub eo praetextu colligi 
poterunt, quae Deo gratius erogentur. In ipsius vero 
legationis susceptione omnia causaB vitia et impedi- 
menta protestanda sunt, ut et conscientia servetur in- 
demnis, et ut amarus exitus postea non debeat impu- 
tari. Exigetur forte de mandatis diligentius exequen- 
dis novi cautio juramenti: sed non video quo modo 
sine turpitudinis nota praestetur. Nihil autem utilius 
esse dilatione credo si potest impetrari : quia auctore 
Domino interim aut pax reformabitur, aut dominus 
papa^ vel cardinales alio procedent consilio, aut totius 
negotii formam oporteat immutari. Utinam veris gra- 
viora sint pericula quae timentur, et sollicitudo varios 
timores incusserit amanti. Si Cicestrensis et Wigor- 
nensis operam dederint et diligentiam, quod ut arbitror 
poterunt, quomodo tuus Exoniensis expediatur, ru- 
moribus minus credam. Alioquin praesumetur eos 
machinatos esse periculum fratris quod noluerint 
impedire. Hoc autem certum habeas, quod archi- 
episcopus ratas non habet absolutiones quasdam factas 
a cardinalibus : et hoc ipsum significavit eis : deferens 
tamen apostolicae sedi noluit eos arguere publice: 
praesertim quum promittant se celeriter correcturos 
quod circumventi praesumpsisse noscuntur. Rogave- 
runt cardinales archiepiscopum ne Londoniensem vel 
alios denunciaret excommunicatos, dum spes pacis 
esset, et ipsa tunc adquievit. 

EPISTOLA CCXLIV. — ad baldwinum exoniensem 
ARCHiDiACONUM. [a. d. 1168. Mcnse Maio.] 

Baldwino Ewoniensi archidiacono Joannes Sares- 
beriensis. 

Ex quo prospere per gratiam Dei circa mediam 
quadragesimam a sancto JBgidio reversus sum, tuam, 
(dilectissime) super his quae in Francia et Italia gere- 
bantur praemunire decrevi caritatem. Scio enim quia 
interdum expedit, et ssepe jucundum est, praBnosse 
temporum motus, et quasi fatorum seriem ex his quae 
nutu divino mortalium praeveniunt mentes contem- 
plari. Sed quia de pace regum tractabatur, et Frede- 
ricus, fractus crimine et pertinacia schismatis ex-Au- 
gustus, simulabat se velle ad catholicam redire uni- 
tatem, propositum distuli, donec plenius innotesceret, 
quem tanta negotia sortirentur eventum. Quum enim 
Teutonicus tyrannus sentiret se militum praesidio desti- 
tutum, et Italiae civitates in ipsum irruere propararent, 
et ipse temeritate suorum, qui nobilem quendam 
Papiensem excascaverant, Papiae minime tutus esset, 
eique Maurianensis comes ob injurias sibi illatas 
omnem exitum praeclusisset, ut Lumbardorum manus 
nulla ratione posse evadere videretur, ipse comitis 
Blandratensis et marchionis montis Ferrati fretus 
auxilio, divertit in terram marchionis, relictis triginta 
obsidibus Lumbardorum apud Blandratum. Alios au- 
tem obsides quos acceperat per castra marchionis 
divisit custodiendos, et ipse cum praefato comite et 
marchione, quia eum Lumbardi congregato exercitu 
usque ad 20 milia militum prosequebantur, et obsidere 
decreverant, per castella quasi in umbra mortis lati- 
tans fugitabal, ut vix, sicut aiunt probi viri pleni fide 
et auctoritate qui interfuerunt, duobus diebus aut 
tribus auderet in eodem hospitio pernoctare: hanc 

miseriam Tyranni, aut potiusgloriam Dei et Ecclesiae 
consolationem, de nostratibus quidem viderunt cano- 
nici Noviomenses et nuncii comitis Henrici: de vestra- 
tibus autem legati illustris regis Angliaeyilluc profecti 
ex variis causis. Noviomenses enim archidiaconum 
suum Bonifacium Italiae marchionem quem elegerant 
in Episcopum, virum honestum et tota schismatis 
tempestate catholicum reducere quaerebant. Comes 
Henricus statuni explorabat imperii: nuncii vero regis 
Angliae juramenta praestiterunt de matrimonio contra- 
hendo inter filium praefati marchionis et sororem regis 
Scotiae et ad saepe dictum tyrannum legatione functi 
sunt, ut de opinione multorum loquar, quo sic vires 
et familiaritatem praetendentes imperii, terreant Fran- 
cos. Sed calliditas haec in contrarium prorsus exitum 
pergit. Franci siquidem magis animantur, dum 
vident hostes quasi desolatos, immo desperatos emen- 
dicata suffragia quaeritare, et illos implorare patronos 
quibus opus est defensore. 

Dum itaque in tantis imperator versaretur angustiis, 
et omnino de exitu desperaret, tractatum habuit cum 
viris religiosis, quos constabat fideles esse domini 
papae, simulans se cam ecclesia Dei pacem esse factu- 
rum. Est autem in domo Carthusiensi vir admodum 
religiosus quondam familiarissimus imperatori, qui 
ab eo pridem recesserat ob conscientiam schismatis, et 
ei plurimo compatiebatur afi*ectu. Hic ergo accessit 
ad eum cum lachrymis sibi pro certo innotuisse asse- 
rens, quod pacem non erat habiturus, nisi eccIlBsiaB Dei 
redderet pacem : institit autem, et obtinuit ut evocaret 
per litteras suas priorem Carthusiensem, abbatem 
Cisterciensem et episcopum Papiensem, quem expu- 
lerat, et promitteret se consilio eorum in omnibus ad- 
quieturum : dum modo illi in se reciperent periculum 
juramenti, quod contra papam Alexandrum fieri 

k2 

fecerant. Omnes qui verba haec audierunt exhi- 

larati sunt : et Lombardi jam caeperunt mitius agere, 

sperantes hominem esse conversum. Interim ssepe- 

dictus marchio egit cum cognato suo comite Maurian- 

nensi ut imperatorem permitteret egredi, promittens 

ei non modo restitutionem ablatorum, sed montes 

aureos, et cum honore et gloria imperii gratiam sem- 

piternam. Viri autem religiosi quos evocaverat, arri- 

puerunt iter, excepto abbate Cisterciensi, qui gravi 

detentus infirmitate, vice sua misit dominum Gaufri- 

dum Autissiodorensem, qui Clarevalensis fuerat abbas, 

praemittens fratrem quendam, qui a tyranno explo- 

raret, ubi et quando eorum vellet uti colloquio. At 

ille, audito adventu eorum et litteris, jam de exitu suo 

certus, induciis impetratis, respondit eos ob hanc cau- 

sam frustra venturos esse, nisi angelum de coelis secum 

patenter adducant, aut veniant in potestate faciendi 

miracula, ut possint mundare leprosos, et mortuos sus- 

citare : et sic illi ad propria reversi sunt. Hoc mihi idem 

conversus Cartusiae, qui legationem gesserat, retulit. 

Imperator autem, coUectis obsidibus quos disper- 

serat, ad reditum properans, venit ad sanctum Ambro- 

sium habens circiter 30 milites in comitatu suo, et inde 

manefestinanteregrediensprope Secusiamin eminentia 

cujusdam montis suspendit quendam obsidem nobilem 

Brixiensem, imponens ei quod conjurationis Italorum 

conscius fuerat, et (quod plus est) artifex congregati 

exercitus, qui eum ab Italia expellebat : alios vero 

obsides secum duxit intra Secusiam. Cives autem et 

incolae loci portas claudi fecerunt appositis custodibus 

armatis, et tyranno obsides abstulerunt, dicentes sibi 

ab aliiscivitatibusexcidiumetexterminium imminere, 

si vicinos suos et amicos, viros Italiae nobilissimos, sic 

paterentur abduci in Alemanniam occidendos : prse- 

sertim quum adhuc in Italia suspenderit virum poten- 

tem et generosum : sibi vero et suis exitum patere 
pro libitu. Tantam quidem adhibuerunt diligentiam 
obsidibus retinendis, ut neminem permitterent egredi 
qui Italice loqueretur. Imperator autem, assumpto 
habitu servientis, quasi ut alicujus magni viri pro- 
curaret hospitium, cum aliis quinque servientibus 
noctu egressus est, laetus quod ei fata concesserant 
Italiam perdere, quam demeruerat divitus retinere. 
Inde transiens Chrysopolim suam turbavit Burgun- 
diam, proceribus intentans minas : et progrediens, 
Alemanniam et Saxoniam supra modum turbatas re- 
perit, et fratrem suum sentit prae caeteris inimicum, 
quum tamen ei plurimi adversentur. Porro Lombardi 
post egressum ejus Blandratum diruerunt, extractis 
inde obsidibus qui ibi relicti erant, et interfectis Teuto- 
nicis fere omnibus quos ad custodiam castri deseruerat 
imperator. Decem autera nobilissimos et ditissimos 
Alemannos dederunt, in solatium mariti, uxori illius 
Brixiensis quem supra prope Secusiam suspensum 
retuli, ut illa, prout libuerit, eos aut suspendat, aut 
perpetuse subjiciat servituti, vel redemptionem accipiat. 
Exinde damna multa marchioni dicuntur intulisse: 
et nunc rumor est eos obsidere Papiam. Et certum 
est quod Papienses jara in Alemanniam miserunt 
nuntios imperatori, denuntiantes quod nisi redierit 
et opem tulerit, nuUa ratione poterunt diutius resistere 
civitatibus. 

Haeresiarcha Cremensis Romae est apud sanctum 
Petrum, ubi eum Romani morari patiuntur inito 
commercio de reddendis captivis suis : sed tamen ut 
aiunt recedere non paterentur. Episcopus Albanensis 
domini papae vices agit in urbe: et si Lombardi 
Papiam ceperint, spes est Guidonem Cremensem 
captum iri, et quod non modo Romani omnes, sed et 
Tuscia tota schismaticos impugnabit. Adhuc autem 

incertum est an dominus papa Lombardorum velit 
audire preces, se transferendo ad illos: creditur tamen. 
Prosperatur autem adhuc Beneventi, ubi nuncii regis 
Angliae, et domini Cantuariensis in ipsius praesentia 
convenerunt. Et quidem utrique benigne et honori- 
fice recepti sunt ; sed regalium sicut justitia minor, 
sic pompa et divitiarum ostentatio major. Quum 
autem dominum papam blanditiis et promissis dejicere 
non praevalerent, ad minas conversi sunt, mentientes 
quod rex eorum Noradini citius sequeretur errores, et 
prophanae religionis iniret consortium, quam in ecclesia 
Cantuariensi Thomam pateretur diutius episcopari. 
At vir Dei nec terrore concuti, nec seduci potuit 
blandimentis, eisque duas proponens vias, alteram vitae, 
alteram mortis, respondit eos ut coeperant facile posse 
contempta gratia et patientia Dei, pereuntium prae- 
eligere viam : sed se Domino propitiante non recessurum 
a via recta. Detumuit ergo in brevi Spiritus eorum : 
et videntes se hac via contra justitiam non posse pro- 
ficere, miserunt in Siciliam nuncios et litteras regis 
sui, quibus muniti veneraut, ut ope Siculi regis et 
reginae possent aliquid a domino papa adversus eccle- 
siam impetrare. Sed Christianissimus rex Francorum 
praesagiens hanc versutiam malignantium, Panormi- 
tano electo causam ecclesiae et domini Cantuariensis 
commendavit ut propriam. Quis alterutrius lega- 
tionis profectus sit, hactenus ignoratur. 

Supervenerunt interim nuntii legatorum, quos rex 
AngliaB impetraverat, minime coarantes. Nam quic- 
quid cecinerat alius, in curia decantabat : sed nec de 
istis certum est quid sint ad dominos suos relaturi. 
Supplicatum cst ex parte regis et legatorum, adhibitis 
multis intercessoribus, domino papae pro episcopo 
Sarcsberiensi : et tandem obtcntum ut ei summus 
pontifex suam remitteret injuriam et oiFensam, et 

domino Cantuariensi scriberet rogans et consulens ut 
ei dimitteret injuriam suam, et ipsum a suspensionis 
sententia relaxans in gratiam reciperet et amorem, si 
tamen ei in propria persona de satisfactione sufSci- 
entem praestiterit cautionem, aut duos de majoribus 
clericis ecclesiae suse excepto, decano transmiserit, 
qui jurent, quoniam episcopus eis mandavit et postea 
non demandavit) hoc praestare juramentum, quo 
ipsius episcopi nomine et vice jurabunt, quod archi- 
episcopo de contumacia et injuria satisfaciet. Ex 
quo probabiliter coUigi potest, quod dominus papa 
sententiam legatorum, qua jam dictum episcopum 
absolverunt, aut ignoravit, aut ratam habendam esse 
non credidit. Obtinuerat autem idem episcopus ante 
litteras fere consimiles, quae tamen ipsum et suos non 
onerabant aliquo juramento: sed eis nondum usus 
est, vel quia regi displicuerunt, vel quia minoris 
efHcaciae reputatae sunt. Quem vero calculum repor- 
taturi sint alterutri, nesciebatur adhuc quando 
reversus est praedictarum portitor litterarum, sed 
dominus papa rescripsit Christianissimo regi se eccle- 
siae Dei et suo Cantuarieusi non defuturum, quamdiu 
partem ejus justitia comite poterit sublevare. 

Nunc ad regum nostrorum colloquia transeamus. 
Illustres viri Henricus Campanorum et Philippus Flan- 
drensium comites procuraverunt in conventu Suessio- 
nensi causam regis Angliae apud Christianissimum re- 
gem, et tandem juxta preces memorati regis Anglorum 
in hanc formam pacis decursum est. Rex Angllae de- 
bebat redire in hominium regis Franciae, et fide cor- 
poraliter et publice data coram omnibus profiteri 
quod ei tanquam domino suo de ducatu Normanniae 
serviet, sicut praedecessores sui duces consueverunt 
servire Francorum regibus. Comitatum vero Andega- 
vensem et Cenomanensem, et fidelitatem procerum ad 

meraoratos honores pertinentium, cedere tenebatur 
domino Henrico filio suo, qui inde hominium et fide- 
litatem regi Francorum contra omnes homines fac- 
turus erat, nec aliquid debiturus patri vel fratribus, 
nisi quod exigit ratio meriti vel naturfle. Ducatum 
vero AquitaniaB lege simili rex Francus Ricardo filio 
regis Angliae concedebat, dans ei in matrimonium 
filiam suam, sed sine dote, quae tamen erat pro libitu 
parentis donationem propter nuptias acceptura. De 
Tolosa nec mentio habita est. Milites qui altrinsecus 
capti erant, debebant liberaii, et sic consolidari pax 
et concordia regum. Quum vero rex Angliae voti 
compos audiret comitem Henricum ad se venire, ut 
haec ineundae concordiae forma confirmaretur, deman- 
davit ei ne progrederetur, proficiscens in Pictaviam, 
ut Liziniacum castrum auferret proceribus, qui illud 
readificare convenerant et munire. Causam vero, 
quam cum Francis tractabat, commisit archiepiscopo 
Rothomagensi et Ricardo de Humaz et Ricardo de 
Luci finiendam vice sua: quorum juramenta contra 
voluntatem domini sui Franci nostri non appreciantur 
vel obolum. Unde rex Francus, ratus se delusum 
esse dolo partis alterius, Bituricas indignans profectus 
est: ibique a proceribus Pictavorum juramenta re- 
cepit et obsides, quod nullam sine consilio et volun- 
tate ejus cum rege Angliae facient pacem eis auxilium 
mutuum repromittens : et juramento Petri fratris sui, 
et comitis Stephani, et Willelmi militis Carnotensis, 
firmans quod nec ipse faciet pacem, nisi facta pace 
eorum, et nisi eis restituantur ablata. 

Iterato itaque sed diligentius, per ante dictos comites 
Campanum et Flandrensem egit rex Angliae, ut alterius 
regis haberet colloquium : et pacem pro forma, in 
quam convenerant, reformaret. Et quidem in octavis 
Paschse^ colloquium obtinuit optimatum Francorum, 



1 168.] EPISTOL/E. 137 

sed faciem regis videre non meruit, nisi ante securi- 
tatem praestiterit quod Pictaviensibus, et omnibus 
qui regi adhaeserunt, pacem et universa ablata cum 
integritate restituet: excepto quod non teneatur 
Hctaviensibus, sicut nec ei Pictavienses, mortuos 
suscitare, vel casas reaedificare combustas. Hanc 
ergo fide corporaliter data prsestitit cautionem, et 
quod alios articulos pacis apud Suessionem dispositae 
fideliter observabit. Hoc ipsum simili modo cautum 
est a proceribus ejus. Proceres autem Franciae ei se 
fide obligaverunty quod rex Franciaes si sibi pacta 
superius posita et suis servata fuerint, praemonstratam 
pacis observabit conditionem, excepto quod filiam 
suam non consentit Ricardo destinato duci Aquitaniae 
in matrimonium collocare. Hoc tamen de Tolosa 
expressum est^ quod, si Ricardus de comite sancti 
Egidii sibi petierit justitiam exhiberi, rex causam 
tractabit judicio curiae suae. Quae quum regi Fran- 
corum relata fuissent ex ordine, consensit ut cum 
rege Anglorum loquatur Dominica proxima post 
ascensionem, et secundum praedictas conditiones faciat 
pacem. Sed Pictavienses ei postea conquesti sunt, 
quod rex Angliae eos transmisso exercitu expugnabat, 
dum verba concordiae tractarentur : exercitum tamen 
confecerant, et ducem ejus comitem Patricium inter- 
fecerant, sed inviti. Unde rex Francus plurimum 
motus est, sed an hoc impedire pacem possit ignoro, 
licet eum poeniteat sic consensisse. 

Caeterum aliquatenus inductus fuit contemplatione 
devotionis,quam regem Angliae opinatus est concepisse : 
quum enim idem rex pro reformanda sibi pace,Franco8, 
de quorum amicitia confidebat, operosius soUicitaret, 
et electum Carnotensem didicisset Christianissimo 
regi familiarem esse prae caeteris, eo quod alios opti- 
mates praecedere creditur in timore Domini et operibus 

sapientise, accessit, ad eum operosius supplicans ut 
eum reconciliaret domino suo, cum quo et pro quo si 
placeret paratus erat in -^gyptum proficisci : electus 
vero, utpote vir prudentissimus, volens verbi latebras 
sibi profundius aperiri, " Estne" inquit " verum quod 
dicitis} ut cum eo velitis ire Hierosolymam ?" At ille, 
''Nihil unquam feci libentius, si placuerit domino meo, 
et me permiserit domui meae disponere, et liberis pro- 
videre/' Carnotensis autem, et si dolum subesse 
suspicaretur, hoc retulit regi Francorum. Ille autem 
respondit quod turpe erat toties decipi, nec se aliqua 
ratione crediturum ante, quod ex animo loquutus sit, 
quam humerum ejus cruce videat insignitum. Nam 
quum hoc antea ei promiserit, et firmaverit cautione 
qua etsi commissa nemo fidelis est, et religionis prae- 
stitsB prevaricator appareat, ait stultum esse nudo 
verbo ejus haberi fidem. Pronior tamen fuit exinde 
ad concordiam ineundam. Nunc autem quum audis- 
set, quod dum hoc promitteret, Pictavos aggrederetur, 
.adeo turbatus est, ut ei per nuntios suos denunciaverit 
se ad colloquium non venturum, nisi ille Pictaviensibus 
securum praebeat commeatum, et det obsides, quod 
nec in itu, nec mora, nec reditu ipse vel sui aliquam 
eis inferret laesionem. Etiam certum est quod si 
salva honestate potuerit a conditionibus resilire, oppor- 
tunitate temporis gratanter utetur. Sunt etiam qui 
putent, quod rex Angliae nullo modo tantam possit 
ignominiam sustinere, ut his pacem et castra cum 
cseteris ablatis restituere compellatur : qui interfece- 
runt proceres suos, et honori et voluntati ejus tanta 
contumacia restiterunt. Solet enim improbus esse, 
pra^sertim ubi impetum impatientis animi succendit 
injuria, alii autem quiahomo versutus est, et se videt 
in acrto positum, opinantur quod solita simulandi et 
dissimulandi arte utetur ad praesens, et accepto tem- 

pore de inimicis optatam expetet ultionem. Sed quic- 
quid faciant reges, non creditur quod Pictavienses cura 
eo ineant pacem, eo quod desperant se posse iidem 
reperire in homine, a quo se etiam innocentes contra 
fidem laesos esse queruntur. Verum supervacaneum 
est varias retexere opiniones, quum rerum eventus in 
brevi ipsam detegat veritatem: quam, quum inno- 
tuerit, tibi, auctore Deo, quantocius potero, significare 
non pigritabor, tam de pactis regum quam de statu 
domini papae, et causa ecclesise Anglicanse diligen- 
tissime referens quicquid relatu dignum esse credi- 
dero. Tu mihi de statu tuo et amicorum rescribens 
vicera redde : habens, et a sanctis haberi faciens, in 
bono, mei et meorum memoriam ante Deum. 



EPISTOLA CCXLV. — ad joannbm pictav. episc. 
[a.d. 1168.] 

Joanni Pictav, episc. J. S, 

Beneficia s^pe conferuntur invitis : et eum, qui in 
suam perniciem properat» revocare caritas consuevit. 
Quod utinam rex Angliae salubriter experiatur. De- 
bitores enim ejus sumus: et uterque nostrum si fieri 
possety ei debet ex multis causis (quas enumerare 
longum est) ea quae ad salutem pertinent et honorem 
diligentissime providere, et quantum libet detrectan- 
tem revocare ab his quae salutis dispendium offerunt. 
Quis enim non doleat tantum principem et ecclesiae 
Dei tam necessarium in eo fortunae calculo esse posi- 
tum, ut impellente consilio reproborum, in suam et 
liberorum suorum (quam Deus avertat) subversionera 
.totus prseceps currere videatur ? Ex quo enim eccle- 
siam Dei (quod sine dolore et gemitu nec dicere, nec 
meminisse possum) vexare coepit, et proscribere inno- 

centes, statim excitavit ei Deus hostes undique, et 
tantam vexationem, ut vix sedari possit aetate nostra. 
Locus hic nimis conspicuus est, patens undique a 
Britanniarum extremis finibus usque ad novissimos 
terminos Galliarum. Ergo in eo diutius immorari 
nec oportet, nec expedit. Fredericus ille schisroaticus 
insignis^ dum in ecclesiam maliciosius et crudelius 
saevit, factus est ex-Augustus, et eo perductus est, ut 
jam optaverit Italiam perdidisse, quam retinere non 
potest. Timeo ne praefatus rex ambulans in viis 
ejus, exitum (quod Deus impediat) similem conse- 
quatur. Profecto mirum est quod nullus religiosorum 
ei denunciat tanta pericula imminere. Quid faciunt 
nunc illi Grandimontani, quos ille adeo diligere con- 
suevit et venerari ? ubi nunc fontis Ebraudi fides et 
fervor in Domino ? Certe confido quod si ille ecclesiae 
pacem reddiderits et recesserit a via mala, propitiabitur 
illi DeuSy et impendentia pericula transferet a domo 
ejus. Nam et Achab, quia reveritus est faciem Do- 
minijdivinae comminationis fiagella declinavit. Scrip- 
tum quoque memini quod in Proverbiis legitnr, Quum 
placuerint Domino via hominisy inimicoa quoque ejics 
conrertet ad pacem, Si ergo expedire credideritis, 
precor attcntius quatenus procuretis, ut sancti illi 
Grandimontani, vel alii quos audire benignius con- 
suevit, eum statuant contra faciem suam, commonentes 
redire ad cor et declinare a vestigiis Frederici, ne 
Domino irascente tyrannum quem habuit in culpa 
praeambulum, praevium habeat in ruina. Nec de- 
sistant, si obdurescit ad preces, si irascitur ad com- 
monitiones : meminerint potius illud Catonianum : 

Quumque mones aliquem, nec se velit ipse moneri, 

Si tibi sit carus, noli desistere caeptis. 

Si vero sapiat, audiet illos, et per se ipsum cum 
domino Cantuariensi faciet pacem, nec mediante 

Romano pontifice, nec rege Francise, nec opera cardi- 
nalium, nec aliquo praeter illum qui medius est, ubi- 
cumque duo vel tres congregantur in nomine ejus. 
Sed istud adimpleri non potest, nisi ipsi personaliter 
coUoquantur, et sibi mutuo de se adinvicem fecerint 
fidera. Scio enim quod si alter de altero posset con- 
fidere, ipsi sibi optiniam dictarent et inirent con- 
cordia; formam. Et quidem rex bene plenam de 
archiepiscopo, sicut certissime arbitror, posset habere 
fiduciam: quia vir religiosus est: et id duntaxat 
agere studet, quod ad gloriam Dei proficiat et ei 
conferat ad salutem. Rediens nuper a sancto ^gidio 
sanus et incolumis per ipsum transitum feci, et tam 
eum quam coexules suos sanos esse gavisus sum, et 
in divinis exercitiis occupatos. Expectabat nuncios 
suos a sede apostolica redeuntes : sed quia quatenus 
profecerint incertum est, quid super eo scribendum 
sit nescio. Parvum munusculum vobis mittit frater 
meus, sibi nuper transmissum: in quo, si placet, 
potius metiemini devotionem mittentis, quam gratiam 
vel usum muneris. De his quae vertuntur inter reges 
quid scribam nescio, quia adhuc incertum est quid 
nuncii regis Angliae, qui ad comitem Henricum tam 
crebro discurrunt valeant obtinere. Comes enim pro- 
curat apud regem Francorum causam alterius regis. 
Dominus Willelmus Papiensis interfuit ordinationi 
Carnotensis electi, viri quidem magnae spei, et famse 
clarissimae, et magnse auctoritatis, et virium multarum 
in regno Francorum. Is est post regem Franciae qui 
domino Cantuariensi et suis patrocinium, consilium 
et auxilium singulariter praestat. Vobis autem desi- 
derat familiaris esse ; et utinam quandoque Deo pro- 
pitiante amicitiam ulterius ineatis. Non est enim 
in clero Franciae, ut ex animi sententia loquar, qui 
eum prudentia et eloquentia antecedat. 

EPISTOLA CrvTVT 

v^V^ALiVl.— AD MAQISTRUM LOMBARDUM. 

La.d. 1168. MemeJun.] 

Jdeni Magistro Lombardo. 

^^«e in re ^^^'^ ^"^^^ "^^ contractae non immemor, 

^revitatepf^^-^^"^^"^® ^esta sunt, quanta possum 

'^it doinin '^^^^^^^* ^^ ^"^™ fructum ibi consequutus 

^andato r ^^" ^^^tuariensis, quem, ut nostis, de 

Q^um ad r^^^ ^^^^^^ illuc Flandrifle traxerat comes. 

^udo B /^ * aestinata ad colloquia reges accederent, 

^uultas er ^^^^ comes, et Rolandus Dinaniensis, 

^^anissim ^^*^®^ ^^ ''^ge AnglisB apud regem Chris- 

Kter d 1 ^ Ruerelas deposuerunt. Sed Eudo specia- 

pacis K .^^^^^^» ^"^ filiam ejus virginem, quam illi 

ad \\ ^ ^^^^J^ dederat, impraegnavit ut proditor, ut 

u ter, ut incestus. Rex enim et uxor Eudonis de 

uabus sororibus nati sunt. Rctavienses videlicet, 

-Cingohsmenses, et Marchiae comes, et vice-comes Toa- 

rensis, et Robertus de Silli, et Gaufredus de Lizi- 

piacO) et Heimericus de Rancone, et abbas Carrofii 

g5cegerunt, ut eis resarcirentur damna, quae rex 

^ngli» et sui post treugam illis intulerant. Abbas 

eDim monasterium suum ad jus regis Franciae a 

tempore Caroli magni, qui illud fundavit, pertinere 

dicebat. Post multas autem disceptationes hinc inde 

habitas, promisit rex Angliae se Pictaviensibus ablata 

redditurum, sed monasterio nequaquam, quia suum 

erat et domini papae. Tandem tamen dixit se non 

pro jure regis Francorum, sed pro amore Dei, et 

comitis Flandriae, et domini Willelmi cardinalis, 

abbati restituturum, si quid de suo habuerat. Rex 

vero Francorum, quum audisset ibi cardinalem esse in 

consilio regis Angliae, motus est dicens, se non 

meruisse ab ecclesia Romana, ut cardinalis, sicut 

semper hactenus fecerat, foveret hostes suos, et se 
non recepturum hac vice quidquam pro amorc 
comitis vel cardinalis, sed pro jure suo, si rex Anglise 
vellet. Quod quum ille refutasset, omnino submonuit 
eum rex FrancisB per fidem qua se obligaverat, ut 
accederet ad fluvium, ubi ex condicto colioquium esse 
debuit, a quo per duos dies remotus manserat duarum 
spatio leucarum, sed ille non adquievit. Rex vero 
Francorum, quum fere usque ad vesperam exspectasset, 
transivit flumen, et ex altera parte residens lavit 
manus suas, et bibit coram omnibus protestatus se 
iidem pactionis implevisse, et sic dimisit comitem 
Flandrensem, et ^lios proceres, exspectans ibi cum 
paucis usque ad crepusculum. Miserat autem ad 
alium regem nuncios, qui illum summonerent, ut 
satisfaceret de fide Isesa. Quo audito ille detentis 
nunciis secum, cum multitudine militum loricatorum 
et galeatorum armatus venit ad flumen, nec nuncios 
permisit ut praecederent, et regem proemonerent. 
Franci videntes hoc arma corripuerunt, sed nox non 
permisit ut convenirent, et sic rex Angliae reversus 
est. Prosequuti sunt eum comites Robertus frater 
regis, et Stephanus frater comitis Henrici, quibus 
admodum supplicavit, ut persuaderent regi, ne ipsum 
compelleret confugere ad hostes regni Francise, et 
multam in verbis praetendebat humilitatem. Die 
vero sequenti raisit Carnotum nuncios suos, ut regem 
inclinarent ad pacem, aut comitera Flandriae summo- 
nerent per fidem, qua se obligaverat, ut veniret in 
deditionem regis Angliae, sed rex Francorum se cum 
eo pacem habiturum negavit, antequam eis satisfaciat 
et regno, de hoc quod armatus, et fere de noctu sic 
in eum irruerat, nec tamen unum de Francia movere 
poterat de loco suo. Adjecit autem se paratum 
ostendere, vel in Marchia, vel in Curia comitis 

Flandriae, quod et ipsum coinitein, et alios, qui inter- 
cesserant ex parte sua, liberaverat ab obligatione. 
Nuncii vero regis Angliae ex adverso responderunt 
regem suum ostensurum in curia imperatoris, vel 
regum, Navariensis, aut Aragonensis scilicet, quibus 
filias suas dare disponit, quod ipse fidem servaverat, 
et comes Flandriae, et alii intercessores Franciae fidem 
laeserant, et interim petebantur induciae, sed non sunt 
exauditi. Sic autem ad propria singuli redierunt. 
Huic colloquio interfuerunt Britones, et Pictavi, et 
nuncii regis Scotiae, et regum Walliae, regi Francorum 
auxilium promittentes, et obsides oiFerentes, et reces- 
serunt obligati, similiter et proceres Guasconiae. 

Soluto regum coUoquio, ne latere posset, quomodo 
rex Angliae de domino papa, et ecclesia Romana 
triumphaverat, et ut dominus Cantuariensis fieret 
opprobrium hominum, et abjectioplebis, et sui omnes, 
literas domini papae, quibus dedit ei impunitatem 
peccaudi, transcribi fecit, et ad utriusque regni eccle- 
sias, et personas destinari. Gloriatus est etiam se 
tales amicos habere in curia,qui omnes conatus archi- 
episcopi Cantuariensis evacuabunt, et ita seduli sunt 
in promovendis negotiis ejus, ut nec unam petitionem 
porrigere possit, vel aliquid impetrare, quod per 
amicos non mittatur ad ipsum. Scimus et nomina 
eorum, quorum consilio utitur, et quid nuper egerunt 
in curia, ut caussa Dei, et pauperes Christi vili pretio 
venderentur. Neque enim fuit multitudo in com- 
mutationibus eorum. Nunquam fuissent illae unciae 
auri, quibus impulsi sunt ut caderent, quos ecclesiae 
columnas oportuerat esse. Adeoque de triumpho suo 
elatus est rex, ut in domo sua taceri non possit, qui 
cardinales de illo pestifero et infami auro nihil acce- 
perint, quive procuraverint quomodo dispensaretur 
aliis plus, aliis mmus, secundum quod magis aut 



1168.] EPisTOL^. 145 

minus promeruerant ad justitise subversionem. Nun- 
cius domini Joannis Neapolitani^ quod regem Fran- 
corum non latuit, a castris ejus, quum essemus apud 
Montem Mirabilem, transivit ad regem Angliae, et 
quosdam alios ecclesise persequutores. Viri religiosi, 
qui stant cum rege Angliae, quando audierunt prae- 
fatas literas, doluerunt supra modum, et imprecati 
sunt Joanni NeapolitaiK), et Joanni Joannis et Pauli, 
qui dicebantur seduxisse dominum papam. Magister 
Gaufredus Pictaviensis, clericus domini Willelmi car- 
dinalis, non consensit consilio, et actibus nunciorum 
regis, quoniam exspectat et ipse regnum Dei. Sed 
palam protestatus est, illos esse perjuros, et anathemate 
condemnatos, quia juraverant illud mandatum domini 
papse secretum fore, eisque in virtute obedientiae, et 
sub anathemate injunxerat dominus papa, ut celaretur. 
IUi vero, ut nos contemptibiles omnibus redderent, et 
sabtraherent soiatia amicorum, quasi de pace nostra 
desperantium, cum rege suo triumphos suse malitise 
praeconantur, de confusione ecclesiae gloriantes. Uti- 
nam sint aures cardinalium ad ora Francorum^ quibus 
occasione verbi hujus in proverbium vertitur : Quod 
ecclesiw prindpes infidelea sunt sociijurum. Per- 
mittunt enim et praestant auctoritatem persequuto- 
ribus ecclesiae concutere, spoliare, et depraedari patri- 
monium crucifixi ad nefarii lucri participationem. 
Utinam Christianissimum regem audiretis et vos, 
quem timeo de caetero revocari non posse, quin ad 
preces imperatoris inter liberos eorum matnmonium 
contrahatur. Hoc enim procurat comes Henricus, 
et sperat se voti compotem fore. De caetero nunc 
quaeso appareat industria, et diligentia vestra, et 
dominus papa quod justi judicis est exequatur. Ab- 
solvat innnocentem, qui sine exemplo ligatus est, et 
condemnet iropium, qui se persequendi ecclesiam toti • 

VOL. II. L 

mundo praebet exemplum. Agite etiam, ut Ebora- 
censi archiepiscopo praecipiatur, quatenus ecclesiae 
Cantuariensi, quae tot et tantis oppressionibus diu 
fracta est^ obedientiam et subjectionem exhibeat. 

EPISTOLA CGXLVIl. — ad willelmdm britonem 

SUBPRIOREM CANTUARIENSEM. [a. D. 1168.] 

Suo Britoni amicorum suorum minimus salutem^ et 
Dei gerere saluhriter infutura prcBScriptum, 
Audiens tibi molestam mearum esse frequentiam 
literarum, calamum diu suspendi, decreveramque me 
non ultra novorum relationibus tuam perturbare quie- 
tem. Sed quum tam ex relatione Osberti mei, quam 
ex attestatione latoris praesentium me falsa sugges- 
tione circumventum fuisse cognoverim, ecce muto 
propositum, scripturus de caetero quum fuerit oppor- 
tunum, ea tamen moderatione, ut ex frequentia scrip- 
titandi nimia molestus esse non debeam. Neque enim 
me scribendi cacoethes sic impatienter exagitat, ut 
calamum nequeam continere, sed ingeram invitis auri- 
bus, qudd fastidiosus auditor de rimoso pectore juste 
suspicetur eflFusura. Tu vero, prout ex caritate pro- 
deuntia scripta receperis, aut stylum refrenabis, intra 
quos moderationis limites voles, aut fidei et amicitiae 
stimulis aiTectum diligentis etiam non amantis in 
verba coges erumpere. Nam ut tam vero quam vul- 
gato proverbio tritum est : Probatio dilectionis, ewhir- 
bitio est operis, Sed vereor ne praesenti scripto mihi 
proveniat quod cavebara, scilicet ne vera dicens, amicis 
aurium teneritudine laborantibus, eorundem jactura 
pericliter: 

Nam quid opus teneras mordaci rodere ferro 

Auriculas ? 

Dicam tamen quod debetur ofHcio, etsi virtuti 
successum non tam fortuna pra?reptura sit, quam 

rationem subvertens opinionis fallacia. Saepe qui- 
dem monui, nec a memoria tua debuerat excidisse, 
ut operam dares et diligentiam, quatenus ecclesia 
Cantuariensis, tum contemplatione Dei, tum propriae 
honestatis intuitu, aliquam consolationem impenderet 
patri, pro justitia et libertate ecclesiae exulanti. Me 
ventis verba dedisse, res indicat, et in contrarium 
eventum, si multorum assertioni credendum est, vota 
cesserunt. Quoties enim mandatum domini papaB ad 
ecclesiam vestram dirigitur, quoties de utilitate archi- 
episcopi sermo est inter vosj statim ad excommuni- 
catum illum, qui ecclesiae incubat, currit delatio, 
relatio destinatur ad regem, apostolicus accusatur^ et 
sub praetextu publicsB potestatis contrahitur impietatis 
occasio, et quasi necessitas delinquendi. Nonne ob 
hanc caussam relegatus est Radulphus de Arundel, 
quia in capitulo, solis assistentibus ecclesise filiis ute- 
rinis, et quodammodo intimis visceribus cordis, eccle- 
sise Anglorum literas apostolicas ausus est praesentare? 
Liberiy inquit etiam gentium lex, parentes alant, aut 
vinciantur. £t hsec utique, sicut melius nosti, sanc- 
tione utriusque testamenti firmatur. Unde colligitur, 
quum patrem habeatis egentem, quod ei debetis ali- 
menta, aut vobis a Deo debentur vincula. Quis enim 
sani capitis homines credat, qui patris pro tam sincera 
caussa sine compassionis officio videant, immo, quod 
a multis dicitur, et rideant exilium, proscriptionem, et 
egestatem ? Animus tamen ejus, quod multi mirantur, 
a vobis alienatus non cst, sed per tela, et per ignes, et 
ultimae vitae discrimina vobis salutis, honoris, et gloriae 
thesauros congerit, quibus, auctore Deo, Britannorum 
raater in Christo triumphabit in brevi gloriosa, plus 
quam fuerit unquam in diebus antiquis. Numquid 
solus Radulphus fidelis erat domino papae, et devotus 
archiepiscopo ? Nunquid provinciarum princeps in 
l2 

(%ri9^ mi\ ptumme dsuasmt : JHm /liffiiyiiM pmtrmxm 
mim»rmm dt pmdnwtatu mm, Oxamrmm, f Er^ qaaeai^ 
^l^et^ mt^ fiom tempm esc. maram wrfmn^, <st po*- 
iiMrfi^ fracrihcMr ri^ni fiuxiTi §uiit iocxi ftwwnfaifiiaimiL 
(yf ^^mmanveear pacenua angrMrifH. oe tafnipfiT poni- 
feat e^ tt pcuieat jok» « po- inhQxiianicatan esce> 
fifMe a tnhoiatmie eoiBniaiii, ip» est in CfazBtOL 
Aaetr^re T>f> tumgaaajos m portn, et po^ tri^ia sab- 
bata fe^ irradiat «fies. Lege wesmftat quz tibi 
mittfimor, atteiide ▼erfais qmat Doodixin Eatnm cst 
pfibKcari, qoontm aHqaa non nis tibi^et Oddoni aoli^ 
etiain Mib aMertime rei^ioois arctaoa» cammanicare 
fa« est. Hiji aaditis, eoosilio otere, nec sn^ceris, 
quod mibi quidqiiam pefam, qoi gratias ago Deo, 
qtri me mbi fere soii in ratiooe dati et acoepti roluit 
obligari. Valete. 



EPISTOLA CCXLVIII.— AD bundem. 
[a.d.1168.] 

WiUelmo mhpriori CantitB.. 

At^NKlilM» ut ox litteris, quas Magistro Radulpho 
tniHiMti, conjicio, quod reprehensio mea vel declamatio 
facilo potcrit confuturi : quia factum, quod arguebam, 
non (*o (^uo cx|)of)itum fuerat processit modo: et 
utinntn cgo potiim erravefim in facto exponendo, 
(|unm rrcloRiu in committendo. Sitis igitur proba- 
btllt(*r oxcuMati, dum tamen innocentia de meritis 
npiMHini) (lunm dc pcrsuasibiltbus humante sapientiae 
V(*rbi« potiuK oluooscat. Interim vos archiepiscopus 
hnbobit o\ou»Atoni nisi v(xs accusent opera ▼estra. 
Soio oniu) (qunntiuu licct homtni de homine judicare) 
^uod uuivorKttati» vc«trw profectum dtltgit et honorem» 
ot nlUvtiouo mi^iori singulos atnpl<H^teretur, ntst essent 



1168.] EPISTOLiE. 149 

et aliqui inter v08 qui seremtateiiT ejus pravis sugges- 
tionibus adversus alios incitarent. Utuntur enim ad 
hoc ministerio quorumdam nugatorum, quibus inter- 
dum patet accessus, ut auribus ejus possint venena 
suae vel alienaB maliciae instillare : ipse tamen fre- 
quentissime contemnit talia : et si interdum sed ad 
horam non possit non moveri : parcat illis Deus et ad 
studia dirigat meliora. Quia ergo te (quod ex invi- 
dia provenire non dubito) prae cseteris insectantur, 
custodi innocentiam tuam, et in his quse vice prioris 
egeris palam operarfe, lit fratrutn tuorum testimonio 
contra aemulos tua sinceritas convalescat. Nunc autem 
tibi de novo imputatur, quod ecclesiam quandam 
donari feceris, et charta ecclesiae confirmari cuidam 
excommunicato, nepoti scilicet Randulphi de Broc, 
quem nuUus ambigit anathemate condemnatum. Et 
scias quod dominus Willelrau^ cardinalis mihi con- 
fessus est se non praecepisse ut aliquis excommunica- 
torum vestrorum absolveretur, nisi ante dimissis pos- 
sessionibus ecclesiarum, et juramento secundum 
morem ecclesise prsestito de restituendis ablatis, et 
condigna satisfactione exhibenda. Debent etiam qui 
detrahunt tibi, quod defuncti prioris thesauros occu- 
pasti, et ordinem plus justo et solito resolvi promittis, 
in his tamen omtiibus nondum aversus est animus 
archiepiscopi, a te operum expectans testimonium. 
Partes tuas et ecclesiae, quantum Deus donaverit, tue- 
bor ut proprias : immo sicut inspector cordium novit» 
majorem his operam dedi, et dare paratus sum. Hoc 
ab eo impetrare non potui ut episcopo RoiFensi vel alii 
de ofEcio suo quicquam committat. Sed et si quis se 
immiscuerit non feret patienter. Vale post Odonem, 
et saluta amicos nostros memor mihi utiliter episto* 
larum Hieronymi. 

EPISTOLA CCXLIX.— AD baldwinum archi- 

DIACONUM EXONIENSEM. [a. D. 1168.] 

Idem Baldewino Archidiacono, 

Etsi parvitas mea ad dignas gratiarum non sufficiat 
actiones, opinioni tamen praejudicium faciam, si de 
tacitumitatis merito praesumatur me beneficiorum esse 
immemorem, et vicem referendi in officiis amicitiae 
deesse voluntatem. Ubi ergo facultas suspeudicur 
voluntatis, par est, ut voluntas cumulata caritate, et 
gratia suppleat inhibitae facultatis officium. Si enim 
verum est quod nulli dubium est verum esse, quia 
totiens experti sumus fidem habendam esse proverbio: 

Nitimar in vetitum semper, cnpimosqae neg^tum, 
probabiliter conjici poterit me quo magis inhibeor et 
arceor ab amicis, eo amplius ad amicitiae officia repen- 
denda, et ardentius incitari. Si mihi non credis con- 
sule amatores: et, si perfecte vis instrui, disce vel 
nunc quod te hactenus arbitror ignorare. Te mulieres 
fidelissime perdocebunt quanta sint prohibiti amoris 
incendia. Et, si adhuc perfectius desideras erudiri, 
te tibi commissi docere poterunt sacerdotes. Ago 
ergo devotione quae cohiberi non potest amplissimas 
gratias, certus quod qui calicem aquae frigidae remu- 
nerat praemiis sempiternis, et hic tibi juxta fidem 
evangelii centuplum reddet, et in futuro pietatis merita 
coronabit. Et quidem spes est qUod procella quae 
tandiu collisit ecclesiam, serenabitur in brevi : et qui 
eam turbaverunt ab aquilone et occidente, jam viden- 
tur in illius judicio conveniri qui potentes potenter 
punit, et aufert spiritum principum. Jam qui ab 
Italia proscripti fuerant redierunt : schismaticus exau- 
gustus turpiter et ignominiose perturbatus, fugatus et 
exclusus est a Lumbardis, in transitu suam turbavit 

Burgundiam : Alemanniam totam reperit turbatam, ut 
ei jam videatur promeritum praecipitium imminere. 
Quid ergo superest a Domino expectandum, nisi ut et 
ei compereant latera sua: et quos complices habuit 
in errore, comites habeat in ruina. Nam et in Rith- 
machia ludentium hoc indicat jocus ubi quotiens au- 
fertur pyramis intercepta, totiens concidunt latera 
ejus. Nonne harum pyramidum instar habent seculi 
potestates,et quselibet amplse domus, ubi quasi corporis 
membra capiti suo concurruunt, qui de illius viribus 
contra Dominum intumuerant, et in Christi pauperes 
saeviebant. Profecto coelum et terra transibunt, sed 
non verba Domini. Ergo et qui nunc prsedator est, erit 
et ipse Id prsedam : et qui sine misericordia judicat, 
sine misericordia condemnabitur : et cum perverso 
pervertetur et Deus, et per quaB peccavit quis, per hsec 
et punietur : et pro justitia patientibus verse beati- 
tudinis dabitur consolatio. Hoc utique probabilius, 
quam ut coelum et terra transeant, quia evidentior 
assistit ratio aequitatis, sed non verius : quia utrum- 
que Dei decretum est, et integritas fidei. Valete. 



EPISTOLA CCL.— AD ROBEBTUM FILIUM ^GIDIiE. 

[a. d. 1168.] 

Idem Robertojilio EgiduB. 

Magnum (frater) est quod praerogativa exigit sacer- 
dotis, sed gratia Dei est quae maxima largiri con- 
suevit : sine ea nihil potest humana fragilitas, et per 
eam quaevis infirmitas ad quantumlibet grandia con- 
valescit, ut exigente necessitate vel utilitate saliat 
sicut cervus claudus, et eloquens sit lingua mutorum. 
In eam ergo te projicias totum, et ut obtineasprofectum 

in illa studiosius elabora. Nam sicut indigentes prse- 
venire, sic negligentes deserere consuevit. Non est 
(frater) damnum dispendiosius quam si quis a gratia 
excidat : et ut nosti jactura turpissima est quae per 
negligentiam fit. Omnes ethici tam nostri quam 
ethnici negligentiam conantur excutere, ut et Cato, 
qui a teneris medullis ebibitur, quatiuus animo 
firmius cohaereat, filio dixit : custodi rem tuam. Et Sa- 
lomon praecepit nos imitari formicam qui SBState coliigit 
unde vivat in hyeme. Quid autem magis est nostrum 
quam gratia id est munus Dei ? Dicitur enim gratia 
quasi gratis data. Hujus acerrima impugnatrix est 
negligentia quam patribus familias ssepe ingerit genus 
daemonii, quod non ejicitur nisi in oratione et jejunio. 
Tu quum decreveris adversus hoc poteris jejunare^sed 
sine intermissione orabis : non quidem utens verbis 
sapientium hujus mundi, qui fere dicunt : 

Pulchra Lavema, 
Da mihi fallere, da sanctum justumque videri : 

sedevangelicisquibus adPatrem usus estFiliusdicens: 
Non pro mundo rogo, sed pro his quos dediati mihi^ 
et aliis convenientibus huic causae. Sed adhuc ex.- 
cellentissimam omnium viam, fraternam dicit et docet 
apostolus caritatem, qua te convincit incedere pro- 
scriptorum commemoratio fratrum. Et quum fraterna 
commendatur, non excluditur ut opinor, sororina. 
Valete. 



EPISTOLA CCLI. — ad randulphum de arundel. 
[a. D. 1168.] 

Idem Randulpho de Anmdel Monacho Cantuar. 

QuoD hactenus tibi non scripisi, ratio ex causa dupliciy 
si tamen intueri placeat, in absoluto est. Primo quod 

ignorabam an reverentias tuse placeret parvitatis meaB 
scripta suscipere, qui proscriptus eram violentia 
publicsB potestatis, et talis habebar a plerisque pro 
causa Dominiy qualis ab haereticis schismaticis et ex- 
communicatis denominabar. Sunt enim homines tem- 
poralium amatores quos non aetas discernit aut sexus^ 
non titulus professionis, non gradus ordinis^ non emi- 
nentia dignitatis, non fortunse conditio, non natursB 
fere in omnia creata dominantis impulsus, non insigne 
habitus aut qualitas vestis excipit, sed sola evidentia 
meritorum, qui adeo verentur potestatesj ut nisi ab eis 
venia impetrata, nec cum ipsa salute audeant vel 
solius verbi habere commercium. £t quidem ver- 
bum Dei, salutis commercium est ; quod utique 
protestari non audent coram hominibus, sed impugnare 
praesumunt publice confidenter. Deinde nesciebam 
etsi personam meam, in eo quodecclesiamCant. sempei: 
amavi, et ut multis constat, ei in multis patienter pro- 
fuit a te, sicut ab aliis quos promerueram, amari 
confiderem, quid de causa suscepta sentires, et an. 
votis et favore velles assistere cqm turbis et princi- 
pibus sacerdotum eis qui Christum. Domini perse-. 
quuntur, an expectare nobiscum, (catbolicae, eccle^iaB 
filiis dico) regnum Dei, Ex quo.^utem mihi de sin- 
ceritate tua constitit, te per illos. quorum mihi fides 
in Domino fuerat explorata, qpn distuli salutare,.pa-. 
ratus habere tecum prout decreveris verbi obsequiique 
commercium. Nam ab apostolo didici, quia verbuiQ; 
Domini non est alligatum. Certe nec carit^s: qtiouiam 
fortis est ut mors ; et sicubi non simulatpriay scd vera 
est, ab exhibitione officii.cohiberi noi) potest, ocii tor- 
porem nescit, et sui conviQcit veram esse substantiam 
non verbo vel lingua, sed opere et. veritate. Et tua 
quidem, quam ad ecclesiam habc^s, ex. eo perspicua 
est, quod ipsum operose et efficaciter expusasti, ex cpn- 

tingentlbus, quatenus causse genus admittebat, nihil 
omittens. Sed vester ille Manerius, cui forte inde 
congruum nomen, quod mane ruens in praecipitium 
tendit^ datum est, nec apud nos, nec apud posteros 
habebitur excusatus, qui sylvis et saltibus peragratis, 
summo surgens diluculo curialium venaticam exer- 
cuit in patrem et dominum innocentem, quum tamen 
pelle cervina nondum esset indutus, nec expositus ad 
praedam divino nutu. In se poeticum scommatice 
poterat retorquere. 

Actseon ego sum : dominum cog^oscite vestrum. 

Et in venatoreshujusmodi evangelicam loedoriam quam 
in Judaeos Christus intorsit. Multa bona opera ope- 
ratm sum vobis a Patre Deo propter quod horum me 
vultis occidere ? Ille tamen habet ecclesiam suam et 
habebit amodo excusatam, si tamen rei exitus scripti 
tui fidem corroboraverit. Nam arbor cognoscitur ex 
fructu suo, et opera singulorum eis testimonium 
reddunt majus Jounne. Sunt tamen inter vos te- 
nentes doctrinam Balaam, excommunicatorum com- 
plices, et auctores erroris, quorum merito, quod Deus 
avertat, timendum est, ne tota ecclesia labem contrahat 
et maculam famae. Non enim, ut nosti, dicunt in- 
sidiatores, " Hoc fecit ille vel ille," sed ** Hoc faciunt 
monachi Cantuar. aut monachus.^' Qualibus fabula 
est nunc in partibus cismarinis de praedicto Manerio, 
cujus nomen celebre est ex causa criminis, quod 
virtute non potuerat promereri? Quod si ei falso 
imponitur, non me, sed cardinales accuset, qui de 
ipsius appellatione scripserunt. Valete. 

EPISTOLA CCLII. — ad ricardum priorem de 

DOVORIA. [a.D. 1168.] 

Idem Ricardo Priori de Dovura, 
Facies cceli serenatur ab oriente, caput schismatis 
in aquilone conteritur, ei membra languentia conta- 
bescunt, dolent latera, squammse solvuntur, ut spira- 
culum per eas possit incedere. £t jam in occidente 
suos justitiae sol radios vibrat: unde in brevi pax 
ecclesiae speratur aiFutura^ ut possimus amicis solvere 
gratiarum debitas actiones. Et quidem (amice dilec- 
tissime) ego me tibi profiteor debitorem ad tuum ubi 
et quando potero promptus obsequium. Ergo si res 
ex liberalitate videtur abesse, tibi ex ea servum adesse 
memineris, obtlnente eo quod regulariter proditum 
est, quia beneficium accipere est vendere libertatem. 
Sed quid dico singulariter servum, quum me et meos 
qui intermeaut hoc jure teneas obligatos? Horum 
meminisse juvabit, quum ille auctore Deo evicerit 
ecclesiae libertatem : qui nunc (quod nostra tum 
perpetua ignominia est) torcular solus calcat, et de 
gente sua, ecclesia scilicet Anglicana, comitem vix 
invenit. 



EPISTOLA CCLIII. — ad robertum vice-archid. 

CANTCJAR. [a.D. 1168.] 

Idem Roherto vice-Archid, CanCuar, 
DocTissiMi viri sententia est verba accipienda esse 
ex sensu ex quo fiunt^ non ex sensu quem faciunt : 
quam si sequutus fueris, mea intarpretaberis ex cari- 
tate. Quia si loquendo insipiens factus sum, caritas 
me coegit* Potueram enim silere qui non conveniebar 

verbo, nec invitabar obsequio, nec injuriis provocabar, 
nisi tibi quem diligo viderem periculum imminere. 
Dominus enim Cantuariensis multa proponit contra. 
te juste ut asserit, quia et in proprias ecclesias ejus^ 
et in homines diceris multa praesumere, et cum ex- 
communicatis 8uis,qui juris exequutor esse debueras, 
palam communicare, et ubi clerici ad redemptionem 
compelluntur, adhibere consensum vel dissimulatio- 
nem, et, quod gravius est, ad participium non tam 
lucri quam sceleris. Neque enim absoluti sunt im- 
poenitentes perseverantes in scelere et voluntate pec- 
candi. Hoc namque conferre nec cardinalis nec 
apostolicus poterit. Sensisses autem indignationis 
ejus aculeos, nisi aliquis amicorum tuorum dato con- 
silio obstitisset. Quffi si a te moleste accepta esse 
cognovero, de te apud illum et apud te de csetero 
silebo. 

Non longas [credas] solis regibus esse manus: 
sunt enim et pontificibus longiores. Dominus Can- 
tuar. sicut pro sua, ita pro tua et totius ecclesise 
dimicat libertate, quem persequi pro tali causa crimen 
idololatrise est. Valete. 



EPISTOLA CCLIV. — ad magistrum laurentidm. 
Ca.d. 1168.] 

Idem Magistro LaurenHo. 
De munere vestro caro et glbrioso, quod raihi per 
communem amicum nostrum Magistrum scholarum 
transmisistis, liberalitati vestrae gratias ago, desiderans 
ut ei quandoque valeam, prout gestit animus respon- 
dere. Et spero quod, per gratiam Dei,nobis in brevi 
dabitur opportunitas invicem obsequendi, quia jam 
conteritur caput schismatis, et quae ei cohaeserunt, 

immo in &tercore suo computruerunt niembra, necesse 
est comperire. Nam quo magis insaniant, eo 
ruinara suam citius et vicinius indicant imminere. 
Morbus quum in summo est, properat in defectum, et, 
si peritus est artifex, causa cognita facilius curat. 
Cseterum medicus ecclesise qui medetur infirmitatibus 
nostris, et vulnera sanat nunc cauterio, nunc fomentis, 
miscuit potionem, quae propinabitur filiis Babylonis, 
ut inebrientur et corruant, et vasa transmigrationis 
redire patiantur ad cultum Dei sui. Nec moveamini 
ad desolationem, si publici langaoris impetus Picta- 
viam nunc infestat. Quia sic frequens est morbos 
crudescere sanitate vicina. Movebor autem si do- 
minus Pictaviensis ad alicujus preces clavum refigat 
in oculum, latusque sagitta perforet irrevocabili, et 
compedibus vinciat pedes, si eum semel quocumque 
beneficio Dei contingat liberari. Utinam meminerit 
quia primo decipi incommodum est,secundo stultum, 
tertio turpe. Nam et Phoebum pcenituit munus sine 
nomine petitum concessisse vel filio: sera tamen 
pcenitentia, quum ccelum suum tradidisset incautius 
perurendum. Si Eritius a sede ipsrus avulsus fuerit, 
quaerat in quo mollius sedeatur. Oculum non quaerat 
csecum qui curare debuerat lippientem. Satius est 
ut vobis archidiaconatum tribuat, quam alicui juris 
ignaro et religionis inimico. Si cum ipso fueritis, et 
poteritis ut arbitror prsecavere. Valete et omnes 
vestri. 

EPISTOLA. CCLV. — ^ad magistrum osbertum de 

FAVRESHAM. [a. D. 1168.] 

Idem Moffisiro Osberto de Favreskam, 
Lator prsesentium alumnus tuus est, cui si distu- 
leris subvenire, notam ingratitudinis incurres apud 



158 JOAXXIS SABESBESIENSIS [a. I>. 

bomioes et foite ncm eris excusabilis apud I>euBi. 
Neque neoesee est beDeficionim quae tibi coDtulit 
pater ejus nuuc historiam texere: quia dum sani 
captis fuerisy numquam excident a memona tua. 
Chirurgioos quidem duriores et inhumanos audieram. 
Sed aliod medioomm genus mansuetos et mites ho- 
manitati operam dare: non humanitati dico generan> 
donim camaliter hominum : sed qua mdGus tractantor 
a^;ri, qui cxxnpatiuntur infirmis, qua consuetum est 
homines indigentibus subvenire. Philosophi namque 
diffiniunt humanitatem esse virtutem qus consisdt in 
miserationis affectu, quam prs casteris virtotibus, et 
prse ca?teris animalibus homo a parentibus, gratia 
▼idelicet et natura dotem accepit. Mihi si qmd fcrte 
peterem, et ri magnum esset, credo datoras cras. 
Huic ergo qosno facias unde tibi et mihi debeat 
gratulaii : et ego mihi personaliter impensum multi- 
pliciter tibi ad gratiam reputabo. Nec te tantis 
precibus onerarem, nisi ex ante visis confiderem te 
operam tuam et impensam utiliter coUocare. £i 
aliqua de mandato meo gerenda sunt quae tibi com- 
municabit. In quibus precor (quo fiant commodius) 
eum adjuves exequendis. £t, si personam tuam in 
aliquo videris necessariam, quatenus tutum fuerit 
adesto negotiis. Valete. 



EPISTOLA CCLVI. — ad walterum roffensem 

EPISCOPUM. [a. D. 1168.] 

Idem Galtero Rofensi episcopo, 

QuANTA fide et devotione domino meo fratri vestro 
usque in finem et post finem camis servierim, et vos 
si dignum ducitis potestis meminisse, et mundo notum 
est : mihique de benedictione quam recessurus quasi 

viaticum itineris et naulum seculi contulit, confido 
quos in exilio et proscriptione reperi, provenire suc- 
cessus. Nam et ipse fere moriens, ut ei nunc quod 
inspector et judex cordium novit, fictitium nihil im- 
ponam, me consolari nisus est exhortans quatinus, ut 
coepisse videbar, in cultu honestatis et virtutis perse- 
verarem, et capiti meo manum imponens, data bene- 
dictione me prascepit habere fiduciam, promittens 
quod si perseveravero, eatenus mihi proderit bene* 
dictio, ut numquam opportunitatibus meis desit gratia 
Dei. £go autem quasi de collata haereditate sccurus, 
et de tanti patris confidens meritis^ adliuc spero et 
jugiter sperabo, me prout merui ipsum habere patro- 
num apud Deum, et per hoc gratiam ejus mihi non 
defuturam. Unde me vobis et vestris sic obnoxium 
fateor ut vobis in omnibus assistere debeam, quatenus 
vestram et meam decuerit honestatem. Teneor enim 
honori vestro et commodis providere, et propulsare 
incommoda. Et quia haec mihi ad preesens causa 
fuit scribendi, si credideritis expedire, mihi prout 
justum est, fidem habeatis. Nam in fide quam fratri 
vestro debeo, ex animi conscientia fideliter, vobis 
utiliter loquor. Dominus et pater vester pro libertate 
ecclesise, et causa Dei exul est et proscriptus, et inultis 
coexulibus oneratur. Si ei subveneritis, et consci- 
entiam liberabitis, et quum liberum fuerit, quae cujus- 
que sint opera declarare, expedietis famam, et vobis 
et vestris prospicietis in posterum. Sed forte timetis 
regem, aut praetenditis paupertatem, et onera gentis 
vestrae. Certe Deus est homini prsetimendus. Et 
sumptus multos facitis prseter conscientiam regis et 
suorum, immo et familiarium vestrorum. Nescio 
enim quid de episcopo sentiam, cujus dextera ad 
pauperes non extenditur ignorante sinistra, et cujus 
omnia opera vulgi praeconio celebrantur : si vos urget 

pauperies, sane amicis indigentibus subveniunt pau- 
periores: si vestris vos onerantibus vultis esse pro- 
spectura, date operam, ut eis post dies vestros amicus 
aliquis reservetur. Ecclesia per gratiam Dei in portu 
navigat : et satis indignum et probrosum erit in 
posterum meminisse, si, discipulis in remigando labo- 
rantibus, navigio Christi nullara tuleritis opem. Hoc 
dixerim, non quod Deo teste mihi, qui per gratiam 
Dei abundo, quaeram aliquid erogari : sed ut con- 
sulam vobis, et officium peragam debitae caritatis. 
Wsdc quilibet interpretabitur ut volet; sed testis 
meus in coelo est» et conscius in excelso. Valete in 
Domino. 



EPISTOLA CCLVII. — ad magistrdm eandulphtjm 

X-EXOVIENSEM. [a. D. 1 1 68.] 

Idem Magistro Radulpho Leofoviensi. 

QuAS referre non possum^ nec proferre liberum est, 
habeo tibi, frater amantissime, gratias : et eas Domino 
propitiante tibi vel tuis rependam tempore suo. Non 
enim immemor sum, et quondam initae societatis, et 
devotionis in prosperis acceptae» et benedictionis ex- 
hibitae in adversis. Et quidem benedictionem pro 
benedictione tibi dabit Altissimus, cui familiare est 
pro gratia sua largiri gloriam ; et clementiae suaedona 
reputare merentibus ad coronam. Non est amice qui 
bonis ejus gratuitis non utatur. Abutuntur quam 
plurimi preeventi a gratia, prsecedentem sequuntur 
multi : sed electorum paucitas in exitu laboris quod 
fideliter optavit, feliciter assequitur, et in calce itineris 
coronatur. Soli enim perseverantes usque in finem, 
supernee vocationis bravium apprehendent. Tu ergo 
(dilectissime) persevera in eo quod ccepisti : et qui 

benedictus DomiDi es et Christi sacerdos, immo et 
Christus inter filios patriarcharum qui super montem 
Garizin ad benedicendum constituti sunt, exequere 
quod ordinatus es: benedicito frequenter, sed maxime 
domesticis fidei, consolare dispersos Israel, miserere 
pauperum, communica proscriptorum necessitatibus. 
Et ut ab apostolo didicisti, ministerium tuum imple, 
omnem quantaelibet difficultatis articulum, si de eo 
confidis expediet, qui Abrah» filium hostiam offerenti 
arietem substituit immolandum. 



EPISTOLA CCLVIII.— AD willelmum de 

NORTHALLA. [a. D. 1168.] 

Idem Willelmo de Nordhalla, 

SoBRii moris est ut invalescente strepitu vir gravis 
silentium moderetur et verba : ut nec velit occlamare 
clamosis, nec garrientibus oggarire. Sed ingruente 
procella turbinis inter tonitrui coruscationes et fulgura 
fabulam recitare dementis est, et importuna narratio 
instar est musicse in luctu funeris joculariam exer- 
centis. Licet ergo te dilexerim, et diligam prse con- 
sortibus fere omnibus quibus commilitabamus in 
curia: tamen invalescente tempestate calamum censui 
reprimendum, qui nunc detumescente procella in 
salutationis et congratulationis alloquium solutus est. 
Ecclesia namque ab oriente serenata est : et Aquiloni 
jam dixit Spiritus ut recedat a terra vestra, cedens 
austro, qui virtutum producat flores, et caritatis opera 
perducat ad fructum. Interim de te et aliis multis 
sollicitus per latorem preesentium, quid apud te agatur 
explorare decrevi, qui et te de statu meo (qui auctore 
Deo bonus est) poterit reddere certiorem : et per 
quem mihi quod placuerit poteris intimare. Adji- 

VOL. II. M 

cerem aliqua dicenda pro tua quidem utilitate: sed 
vereor ne sub praetextu profectus alieni, proprium 
viderer captare lucrum. Nihil enim est praeter cari- 
tatem, quod ab amicis censeam exigendum, qui per 
gratiam Dei et veterum amicorum, satis abundo : et 
apostolum audio suadentem, nemini quicquam debeatis 
nisi ut invicem diligatis. Dominus Cantuariensis non 
sibi laborat, sed aliis» quia profectus ejus Dei gloria 
erit, triumphus ecclesiee, cleri totius liberatio. Militat 
quidem publicee utilitati, sed adhuc stipendiis suis : 
immo quod nostratum ignominia est, gentis aliense. 



EPISTOLA CCLIX.— AD radulphum de 

WINGRAM. [a. D. 1168.] 

Idem Radulpho de Wingram. 

Dedit tibi, dilectissime frater, (ut audio) Dominus 
sacerdotio fungi, sed utinam promerearis habere lau- 
dem in nomine ejus. Et quidem spes est, quod gratia 
quas tanti boni initium contulit, conferet incrementum, 
nec tantae expectationis plantam Christus patictur 
arescere, qui hortum protectionis suae munimine con- 
clusum excolere solitus est et rigare. Eras industrius 
inter conterraneos et coaetaneos tuos ante promotio- 
nem, et prsesumendum est de misericordia Dei, quod 
juxta apostolum unctio ejus te de omnibus expedien- 
tibus edocebit. Omnia autem, quae magistra caritate 
fiunt, expediunt : quia diligentibus Deum omnia coope* 
rantur in bonum, et oblectant animum. Quoniam hoc 
cuique sic arbitrii laxat habenas, ut agere liceat im- 
pune quod libeat. Hsec ut mihi dicendi causa est, 
sic, tibi precor si tamen expedire credideris, ratio sit 
consiliis adquiescendi. Dominus tuus et pater tuus 
exul et proscriptus pro libertate ecclesiae cum Petro 

et aliis discipulis diutiiis laborans in retnigando^ jam 
per gratiam Dei detumescente procella sufFragio fidei 
convalescens, ambulare videtur super aquas et portui 
appropinquare, si ei opem contuleris, et quasi in ter- 
ram projectum apprehenderis : funem, ut ex conscien- 
tia loquar, tibi et tuis utiliter providebis. Quod per 
te non potes, poteris fortasse per alium, et sic alieni 
meriti tibi reputabitur merces. Nec est ut si tepueris, 
utaris publica excusatione, praetendens metum : tum 
quia auctore Domino suspectus non haberis: tum quia 
ubi libuerit, licitum est et facile sumptus fieri, quibus 
nullus insidiator assistat. Si voluntas afFuerit, scio 
tibi industriam non deesse. Nec hoc dixerim, vivit 
Dominus,ut mihi, cui gratiaDei ministrat necessaria, 
faciam quaestum, qui in ratione debiti et accepti 
nostratibus nondum communicavi, sed ut fraternae 
caritatis expleam munus. Amicos enim colere est 
satius, quam se in servitutem acceptis muneribus 
obligare. Valete. 



EPISTOLA CCLX. — ad henricum wintoniensem 
EPISCOPUM. [a. d. 1168.] 

Idem Henrico Wintoniensi, 

Sanctorum necessitatibus communicare vestra 
magnificentia consuevit, et oculos in omnem ventum 
providentia circumducit ut beneficentia dignos eligat, 
reficiat esurientes, et Christi pauperes, prout cuique 
expedire cognoverit, consoletur. Non enim more 
nugatorum hujus seculi in histriones et mimos, et 
hujusmodi monstra hominum ob famee redemptionem, 
et dilationem nominis efFunditis opes vestras: sed 
apud eos prudentius et salubrius collocatis, qui timent 
et invocant nomen Domini, amicos in aeterna taberna- 
m2 

cula recepturi. Quum itaque vestras eleemosynas enar- 
ret et approbet omnis ecclesia sanctorum, nunquid 
proscriptos Christi^ qui pro justitia exulant, et eccle- 
siee tuentur libertatem, non respiciet liberalitas vestra? 
Nec mei (Deus scit) causa dico, cui gratiaDomini mi- 
nistrat necessaria ad abundantiam quintum in exilio 
complenti annum, et a cujus proposito semper extitit 
alienum, et est odiosum sub quocunque prsetextu 
mendicare. Kes enim semel empta commodius acqui- 
ritur in foro rerum venalium : quia ut philosophus 
testis est, bis emitur quum rogatur, sed movet me 
dominus Cantuariensis qui multis coexulibus oneratus, 
quod Anglicanse ecclesiae et nostratum ignominia estf 
suis adhuc et gentis alienoe stipendiis militat, pro 
causa publica totius cleri. Neque enim sibi dumtaxat 
immunitatem quaerit, quam facillime poterat obti- 
nuisse : sed omnibus vendicat libertatem. Nam quum 
auctore Deo, quod in brevi futurum speratur, obtinu- 
erit, etiam qui in clero minimus est, de adversariis 
ecclesiee triumphabit. Scio tamen quis ei aliquam 
tulit opem, et quantascumque possum gratias ago, 
certus quod ei ccntenarii merces centupla refundetur, 
et quando condiscipuli Petri, qui jam in portu viden- 
tur navigare, optata littoris statione gaudebunt, et ad 
comprandendura Christo fuerint invitati, tunc ut 
justum est in illa jucunda refectione ei inter caeteros, 
et prsB caeteris sedes gloriosa parabitur,eoquod ecclesias 
filios adjuvit laborantes in remigando. Nam qua 
fronte tunc apparebunt, aut quid dicent, qui nihil 
auxilii laboranti navigio contulerunt. Nam certum 
est quod ecclesiam enavigabit, et tunc adjutoribus suis, 
prout quisque merebitur, erit gloria et confusio sicut 
persequentibus, ita deserentibus eam. 

EPISTOLA CCLXII. — ^ad magistratdm raddlfum 

LEXOVIENSEM. [a. D. 1168.] 

Suo Benedicto mm Gratianus salutem et benedictiO' 
nem a Domino, 

Qdia tibi praesentium portitor plenius notus est, 
plura relatu digna schedulee subtrahens, fidei ejus 
commisi tibi secretius intimanda. Verum quia de statu 
publico ecclesiae et regwpariter sollicitamur, utrum- 
que tibi succincta brevitate perstringo. In primis 
ergo noveris, quod haeresiarcha Cremensis et cre- 
mandus clausus est in Turre Stephani Theobaldi, nec 
audet egredi, timetque usque ad mortem innovationem 
senatorum, quiin calendis Novembribus urbis regimen 
accepturi sunt. Nam preesentis anni senatores, ut 
captivos suos de carcere imperatoris eriperent, Gui- 
donem Cremensem receperunt apud Sanctum Petrum, 
et in regione Transtyberina, ei juratoriacautione secu- 
ritatem praestantes. Romam vero ei nunquam sub- 
jicere potuerunt, et, ut opinor, nec voluerunt. Novi 
vero senatores domino papse Alexandro facient fideli- 
tatem, et ut creditur, auctore Deo, schismati finem 
dabunt. Hoc enim diutius tractatum est, et multis 
iirmatum juramenti». Cardinales redeunt revocati, 
non sine confusione pcenitentes, et conquerentes se ad 
regis voluntatem nimis caussam ecclesiae depressisse. 
Alter enim eorum, videlicet Papiensis, ei in omnibus 
adstitit, altero quoque remissius agente, quam tantae 
exspectationis et spei hominem decuisset. Unde 
literas illas, de quibus rex gloriatur, domini Cantua- 
riensis potestatem cohibentes, donec redeat in gratiam 
ejus, constat hac arte fuisse impetratas. Noverat 
memoratus Papiensis dominum Cantuariensem obti- 
Quisse ab apostolica sede, ut ei Jiceret in caput regis 



166 JOANNIS SARESBERIENSIS [a. D. 

anathematis, et in regnum interdicti promulgare sen- 
tentiam, nisi rex infra terminum literis comprehensum 
ecclesiis ablata cum integritate restitueret, et condigne 
satisfaceret. Scripsit ergo domino papae, lachrymabili 
supplicatione deposcens, ut cum rege mitius ageretur, 
netam illum, quam dominum Ottonem collegam suum, 
ad ignominiam et opprobrium sempiternum eccIesisB 
Romanae, idem rex, sicut jam disposuerat, si in ipsum 
asperius ageretur, conjiceret in vincula et carcerem, 
ubi morte ipsa duriorem, nfiseram et brevem trans- 
igerent vitam. Quum ergo regem hoc facturum esse 
persuasisset, obtinuit ad consolationem regis» et quasi 
suam et socii liberationem, quo facilius egrederentur, 
rescriptum apostolicum, quod tam vestram quam om- 
nium fidelium mentes exulceravit. Sed impetrare 
non potuit, ut tollerentur literse, quibus dominus papa 
reducit in memoriam regis, quod ei tam ex literis 
ejus, quam ex promissionibus nunciorum data esset 
certa spes et fiducia pacis sub ea conditione, ut saepe 
dicto regi tantus exhiberetur honor. Supplicatum 
est, ut in annum protenderetur haec dilatio, sed re- 
pulsae sunt preces, apostolico dicente nunciis ipsis 
se in brevi revocaturum indulgentiam istam, nisi rex 
cum archiepiscopo cito fecerit pacem. Et quidem 
jam revocata est, nisi infra certum satisfecerit diem. 
Exinde enim liberum est archiepiscopo procedere de 
vigore literarum, quas ipsum superius diximus impe- 
trasse. Inde est, quod cardinales de manibus regis 
elabi festinantius studuerunt. Nuncius supplebit cae- 
tera dicenda potius quam scribenda, ut et tu, quum 
omnia viderisy provideas quomodo possis cautissime 
ambulare. Si quid autem adhuc emerserit, quod jam 
statutis praejudicet, tibi, Deo propitiante, communi- 
care non differam. 

Regum pax sperabatur et tractabatur nuper, sed 

rex in tantam recidit contrarietatem, ut jam fere 
impossibilis videatur, licet neuter guerram velit. Pro- 
fecto convenissent a multis diebus, nisi rex Angliae 
rebus dispositis et compositis aliquid novi semper 
conaretur adjicere,^ Itaque fere accidit, ut quantum 
procedere nititur, res in contrarium proposito pergat 
eventum : ut fiat retrogradus in agendis, qui preeter 
8equum et bonum molitur conventionis, et etiam juris, 
non tam preecessor esse, quam subversor. Apostolicse 
constitutionis rescripta, quum licuerit, quod quidem in 
brevi, Domino patrocinante, futurum est, tibi mittam, 
adjiciens si quid referendorum contigerit interim in- 
novari. 

Praeterieram quod minime reor esse prsetereundum, 
scilicet dominum Ottonem paucis diebus, antequam 
recederet a rege, ipsum diligentius convenisse, ut 
pacem cum archiepiscopo reformaret. IUe vero re- 
spondit se pro amore domini papae et cardinalium 
permissurum, ut archiepiscopus in pace redeat ad 
sedem suam, et disponat ecclesiae et rebus suis. Et 
quia de consuetudinibus jurgia diutius protraxerunt, 
dixit se et liberos suos illis solis esse contentos, quas 
antecessores suos habuisse constiterit, juramento cen- 
tum hominum de Anglia, et centum de Normannia, et 
centum de Andegavia» et aliis terris suis. Si vero haec 
conditio pacis archiepiscopo displicuerit, se paratum 
esse dixit stare arbitrio trium episcoporum Angliae, et 
trium Cismarinorum, videlicet Rothomagensis, Baio- 
censis, et Cenomanensis. Quod si nec istud sufFecerit, 
domini papae judicio stabit, eo salvo ut non exhasre- 
dentur liberi ejus. Nam in diebus suis facile susti- 
nebit, ut dominus papa, quas voluerit, reprobet. 
Quaesitum est ab eo, quidnam archiepiscopo et suis 
facturus erat de restitutione, quae ab ipso petitur et 
debetur. At ille respondit, quia nihil, jurans multis 

et exquisitis juramentis, quod omnia, qus? inde perce- 
perat, solis ecclesiis et etiani pauperibus erogavit. 
Sed hoc credat Judseus Apella, non ego. Cardinalis 
autem subintulit, quod nisi alio utatur consilio, et 
cum Ecclesia Dei mitius agat, omnia districtius et 
citius quam credat, ab illo requirent Deus et Ecclesia 
ejus. Et sic accepta licentia ab eo recessit. Deinde 
convenit eum Willelmus Papiensis eo fere modo, sed 
semen verbi ejus cecidit in arenam. Facientes autem 
transitum per Christianissimum regem Franciae redi- 
erunt in gratiam ejus, intervcnientibus pactis, qu» 
vobis harum bajulus intimabit. Pictavienses viriliter 
agunt, et confortantur, omnia longe lateque depopu- 
lantes in circuitu suo. 

EPISTOLA CCLXIL— AD eundem. [a.d. 1168.] 

B. archidiacono Ewoniensi J. S. 

Liberalitatis tu8D diligeutia, dilectissime Bald- 
wine, meritorum sedulitate procurat ut eadem mihi 
semper occurrat materia scriptitandi quae consistit in 
actione gratiarum. Beneficiis enim continuis grates 
oportet agi perpetuas et devotionis munus quod usu 
retineri non potest, debet accipientis memoriae inse- 
parabiliter couniri. Hoc est quod interim possum, 
expectans et indubitanter sperans a Domino quod pax 
ecclesiae reformabitur citius quam suspicari possint 
adversarii ejnsj et quod nos debitum et diu deside- 
ratum officii commercium ad invicem poterimus ex- 
ercere. Nec movearis ad litteras quas contra eccle- 
siam emuli ejus a sede Apostolica jactitant impetratas, 
quia Deo propitiante in proximo auditurus es quid 
ageretur et gaudebit cor tuum. Aderit moerentium 
consolator, et quos obstinatos invenerit, majestatis suae 
virtute conteret, et exseretur in cervices contumacia? 

gladius columbae. Sed fortasse dices in longa tenipora 
homo iste prophat et quae optat eloquitur de corde 
suo, non de Spiritu Dei. Ad quod ego : Si menda- 
cium loquor, ab Apostolica sede mihi illius immissus 
est spiritus, qui diem prascripsit ultionis et arcum 
suum jam tetendit ut leonem dejiciat et draconem. 
Habemus autem et firmiorem spem in verbo Domini, 
quod non impleri non potest, cui abominatio est 
pondus et pondus, mensura et mensura, ut sit necesse 
quemque remunerari pro merito. Fredericus qui 
praecessit in crimine in labore praecedit et dolore, 
utinam non in ruina. 



EPISTOLA CCLXIII. — ad maoistrdm radulfum 

LEXOVIENSEM. [a.D. 1168.] 

Amico et socio suo carisdmo Magiatro Radulfo Lem- 
viensi suus J. salutem et dirigere prudenter in 
futura prospectum. 

FiDEM esse sperandarum rerum substantiam, ab 
Apostolo didicisti et ab errore Gentilium non dis- 
crepare constat, qui dumtaxat praesentibus innititur. 
Unde qui hic tantum sperantes sunt aliquid de Chris- 
tiano nomine gloriantes, Judasis et gentibus miseriores 
sunt. Et te quidem a consortio eorum separant 
opera misericordiae, quaj per fidem in spe retribu- 
tionis eternae propter amorem Domini nostri Jesu 
Christi in membra ejus exercere non desinis. Nam 
eleemosynas tuas enarrant ecclesiao sanctorum, pupilli 
et viduae cum aliis pauperibus et desolatis in conspectu 
Angelorum gratulantur se tuae humanitatis oificiis et 
beneficiis sublevari. Laetatus sum in talibus quum 
referuntur mihi : certus quia hac via sine ofFendicuIo 
pergis et properas in domum Domini. Ubi pauperura 

amatores Angeli sancti te gaudentes excipient, et 
diademate regni coronatum inter electos coronabunt 
in prseordinata ordinatione beatitudinis, ubi Christus 
est ad dexteram Dei sedens. Age ergo, dilecte mi, 
viriliter quod coepisti, virtute perseverantiae propera 
ad triumphum felici commercio pro temporalibus 
eterna mercare : divitias in eum promitte locum, quo 
serugo vel tinea non pertingit. Esto benignus et 
misericors ad omnes, sed maxime beneficus ad domes- 
ticos fidei, ad eos qui pro justitia patiuntur« qui sua 
pro verbo Dei omnia contempserunt, qui maluerunt 
pro verbo Christi paupertati, periculis, ignominiae et 
improperiis adulantium mundo fortunamque sequen- 
tium exponi, quam in consilio impiorum regnare et 
sedere cum principibus et florere prae fortunatis terrae. 
Quibus autem teneris ex justa et veteri afiectione vel 
merito, benignius, celerius, et fructuosius respondere 
ne difieras, more eorum qui ut propriam excusent 
avaritiam, dum praBtendunt malitiam temporis, duri- 
tiam potestatis, auctorem temporum et potestatum 
ordinatorem Deum, qui se diligentibns omnia coope- 
ratur in bonum, criminantur. Memineris potius quod 

nocuit differre paratis : 

Qui non est hodie, cras minus aptas erit. 

Hoc in philosophia nutritus et in lege Christi pro- 
vectus meditaberis et facies. Nam solus 

Rusticus expectat dum defluat amnis, at ille 
Labitur et labetur in omne volubilis aevum. 

In ore latoris prsesentium caetera posita sunt, cui si 
credideris et acquieveris, quod mihi per Adam Apo- 
stolicae successionis cohaeredem significasti, maturius 
adimplebis. 

EPISTOLA CCLXIV. — ad robertum de limeseia. 
[a. d. 1168.] 

Idem Roberto de Limeseia. 

Veritas fuco caret, et amicitia loqui non novit nisi 
facie revelata. Ad amicum itaque loquens in veritate, 
precor ut latoris prsesentium dirigas vias, et promoveas 
negotium ejus quoniam pium est. Rogatus sum scri- 
bere domino Winton. et pro alio intercedere, qui pro 
me quicquam petere semper erubui et erubesco. Et 
quidem Deo gratias ago, quod tam clementer pro- 
spexit necessitati mese, ut me nec mendicare oporteat, 
nec multis tenear obligatus. Paucis enim nostratum 
quicquam debeo prseter caritatem quam omnibus non 
debere non potest Christianus. Cseterum dominus 
Cantuar., exul et proscriptus pro tuenda libertate 
ecclesiae et cleri, omnibus quidem militat, sed adhuc 
stipendiis suis, et multis coexuUbus oneratus est. Et 
qiium Dominus tuus subveniat aliis, nescio ubi elemo- 
synas suas possit melius et honestius collocare. Da 
ergo operam, ut ei opem ferat. 



EPISTOLA CCLXV. — ad robertum archid. de 

SURREIA. [a. D. 1168.] 

Jdem Roberto Archidiacono Surr. 

Hanc inter amicos ratio prsefinit legem, ut ab in- 
vicem non nisi honesta petantur: et, si inhonesta petita 
fuerint, non admittantur. Ubi autem amici petitio- 
nibus honestas sufFragatur, et eas admittendi facultas 
suppetit, adhibendus est sine dilBScuItate consensus : 
et adimpletione voti, si potest fieri, prsevenienda est 

molestia exigendi. Hauc inter nos servari cupio qui 
amicitiam profitemur: et si contra illam excessero, 
malo corripi quam audiri. Compelli quoque desidero 
si opportunitate collata in exequendis officiis amicitise 
fuero pigritatus. Quia ergo preces quas domino 
Wintoniensi prorrexi de honestate nituntur, eas precor 
vestra industria promoveri. Et quidem non pro me 
rogo, sed pro alio cui magis debitor esse intercedo. 
Nam pro me precari semper erubui, licet semper 
gerendi negotia amicorum promptissimam habuerim 
voluntatem. Dominus Cantuar. suis adhuc stipendiis, 
nisi quatenus Christianissimi regis Francorum susten- 
tatur munificentia^ pro libertate ecclesise militat, 
exul et proscriptus, et in tota Anglicana ecclesia pau- 
cissimos reperit adjutores. Causam non agit propriam, 
sed communem. Consolatio ejus omnium profectus 
est. Sibi et suis pacem fecisse poterat, si persequutori- 
bus ecclesiae clerum voluisset exponere. Non video 
ubi dominus Wintoniensis possit thesaurizare salubrius 
inter omnes elemosynas quas ecclesiis et pauperibus 
erogat, quam si Christi proscriptis qui se et sua pro 
justitia exposuerunt, et pro libertate ecclesiae susti- 
nent, quod sibi visum fuerit largiatur: prsesertim 
quum patrem suum et filium qui multorum onera por- 
tat, tantum pro lege Dei videat incurrisse naufragium. 
Patrem dico, quia ei metropolitico jure prflesidet. 
Filium vero qui de manu ejus consecrationis munus 
accepit. Ipse enim se illi dedit in filium quem prse 
cseteris desiderabat habere patrem, quando eum ad 
hoc elegit officium : unde ab aliquibus fratrum suorum 
stimulos invidioe sentit. Nonne plus huic debet ex 
jure multiplici, quam debuerit Willelmo bonae memo- 
riae archiepiscopo Eboracensi, quem sedis apostolicae 
sententia depositum, etiam cum indignatione Romani 
Pontificis, ad perpetuam liberalitatis et magnificentise 

gloriam exhibuit in domo sua dolentibus et detrahen- 
tibus multis, donec alterius pontificis miseratione re- 
stitueretur? Quo evanuit tantae nobilitatis insigne? 
quas nobis a nostratibus bona vel mala fiunt : et si 
praesens setas mutire non audeat, futura in aevum 
secula decantabunt. Nec sub prsetextu justi metus, 
poterit quis fraternse caritatis colorare defectum : quia 
quae palam facta plena videntur esse periculo : clam 
fieri poterunt majori compendio conscientiae, nec re- 
rum aliquod dispendium importabunt. Qua arte satis 
novit, quisquis non est adeo resupinus ut nullos 
sumptus faciat rege nescio, vel sine conscientia dela- 
torum. 



EPISTOLA CCLXVJ.— AD willelmum norwi- 

CENSEM EPISCOPDM. [a. D. 1168.] 

Idem Willelmo Norwicensi Episcopo. 
Intermissionem officii, quod me vobis debere pro- 
fiteor, inducit necessitas, non contemptus. Voluntas 
enim obedire parata est, si obsequium decreveritis 
admittendum. Sed fortasse pro tempore dispensatis : 
et, dum furor in cursu est, credendum potius ducitis 
quam reluctandum. Nec ego consilium improbo quod 
ratio prudentiae moderatur, ut utilitati prospiciat, et 
non deserat honestatem. Cseterum per gratiam Dei in 
brevi futurum est, ut hac dispensatione non sit opus, 
quiaprocella jam detumuit, et ecclesiaepax essevidetur 
in januis. In proximo est, auctore Deo, ut quod loquor 
plenius innotescat. Laboravit Petrus et condiscipuli 
in remigando, quorum unus est dominus Cantuar. 
qui, suis adhuc aut gentis aliense stipendiis militans, 
totius Anglicanae ecclesiae servit utilitati. Nam quum 
obtinuerit, redundabit in gloriam Dei. Triumphum 
consequetur ecclesia, clerus liberationem, et populus 



174 JOAWNI8 SARESBERIENSIS [a. D. 

consolationem. Et quidem nec tunc, sicut nec in ex- 
tremo judicio, non displicebit si quis testimonio con- 
scientias gaudeat, ut opem tulerit ecclesiae naufraganti. 
Adversus haec fortasse prsetendetur publicas potestatis 
metus, et persequutorum insidias. Sed certe non est qui 
sine eorum conscientia quando libitum est non faciat 
sumptum. Nec hoc Deo teste mei compendii causa 
dixerim, sed ut praemuniam dominum meum et ex- 
pleam ofHcium debitse caritatis. 

EPISTOLA CCLXVIL— AD joannem priorem 

NORWICENSEM. [A. D. 1168.] 

Idem Joanni Priori Norwicensi. 
DuRA est proscriptorum conditio, sed non tam suo 
damno quam dispendio amicorutti. Vix enim possunt 
aliquem salutare, qui non ilico suspicetur sub affectionis 
et venerationis praetextu exerceri negotiationem, et 
officiosos inhiare ad qusestum. Quod ne putes mei 
esse propositi (carissime) diligentius precor^ certus 
quod sis me Deo propitiante necessariis usque ad ho- 
norem et gloriam abundare. Non igitur tua qusero, 
sed te, si tamen non excidisti a gratia, et adhuc retines 
caritatem. Et licet excideris, tetamen quaeram^ eam 
in te desiderans reformari, immo 'te in illa sine qua 
non nisi deformis eris, quia possum diligere etiam non 
amantes : non quod te reputem inter illos, sed etiam 
si talis fueris exprimo sensum. Reputabo pro munere 
si me de statu tuo reddideris certiorem. Et, si de 
meo curas, exilii mei quintus feliciter expletur annus 
sub domino Cantuariensi, qui pro libertate ecclesise 
suis vel alienae gentis stipendiis adhuc militat, nec in 
Israel repperit fidem. Omnes amici ejus spreverunt 
ipsum, et ecclesiam inter angustias, et quod gravius 
est plurimi persequuntur. Est enim proverbium 

sapientiae : Amicus non cognoscetur in bonis, et in 
malis non abscondetur inimicus. Nostrates manet, 
quod sine dolore non eloquor, haec ignominia sempi- 
terna. Nec hoc dixerim quod fidelitas regi praestita lae- 
datur ab aliquo, nisi forte sit pra^stita contra fidem. 
Nam sic interdum fides exigitur et praestatur, ubi 
satius est poenitere, quam perdita caritate sub prae- 
textu fidelitatis fidem periclitari. Veritas quia directa 
est non habet angulos : et qui se mendacio solo op- 
perit, nudus est; hoc proscribendus sensit Adam. Non 
estjustus metus qui divini mandati contemptum in- 
gerit. Rarus aut potius nullus est qui non habeat 
arcanum regi incognitum, et qui ex delatorum con- 
scientia faciat omnes sumptus. Hsec ex caritate^ quia 
ex ea processerunt, par est interpretari. 



EPISTOLA CCLXVIIL— AD joannem pictav. 

EPISCOPUM. [a. D. 116§.] 

Joanni Pictaviensi Episcopo Joannes Saresberiensis. 

MiRATUR fortasse vestra discretio, quod dominus 
Cantuariensis colloquium regis Angliae, quod vestra 
procuraverat industria, respuit, quum antea ssepius ad 
colloquium ejus accesserit non rogatus, et quod 
amplius est, spretus in contumeliam Christi, et variis 
affectus injuriis. Erat enim cupidus pacis suae, sed 
ecclesiasticee liberationis longe cupidior : sed et salu- 
tem regis et gloriam, et liberorum ejus indemnitatem 
maxime cupiebat. Ob has ergo caussas se et suos 
conviciis, contumeliis, et variis periculis, ut taceam 
labores et sumptus, exposuit, dum per viam humilitatis 
pacem reformari posse ratio suadebat. Sed postquam 
multis et manifestis agnovit indiciis, quod ille domini 
papae patientia semper magis ac magis abutitur, et de 

humilitate crescit inhumanitas, et de exhibita man- 
suetudine nascitur ac dilatatur insolentia, alia via, et 
utinam feliciori, sibi censuit incedendum, praesertim 
quum patenter agnosceret, quod vobiscum et cum ipso 
prorsus agebatur in dolo. Sic 

Fistula dulce canit, volucrem dum decipit auceps. 

Nam, dum spes pacis promittitur, pernicies ecclesise 
transmissa ad sedem apostolicam legatione procuratur. 
Archiepiscopus invitatur ad colloquium, ut non caveat 
tendiculas eorum, qui quaerunt animam ejus, ut aufe- 
rant eam. Nam quae non praevidentur, jacula feriunt 
citius, et magis Isedunt. Ubi, quaeso, Scripturae veritas, 
siille qui omnibus foveam parat, quandoque non prae- 
cipitatur in ipsam ? Quis fidelis et verax est, si fallax est 
et falsa veritas, quae metientibus operum merita prae- 
miorum fructus ad eandem, sed coagitatam, refertam 
et supereffluentem mensuram pollicetur? Nonne 
pondus et pondus in manu hominis est abominatio 
apud Deum ? Nunquid ergo pondus et pondus erit 
in manu Dei, ut inter pauperes et divites inique 
decernat? Absit hoc ab eo, qui orbem judicat in 
aequitate, qui ipsis angelis non pepercit, qui potentes 
potenter punit, qui aufert spiritum principum, qui 
contemptores suos reddit ignobiles. Ipse judicet 
caussam suam, et ecclesiae oppressores aut convertat 
aut conterat. Pauperes suos ad gloriam nominis sui, 
prout eis noverit expedire, liberet et eripiat a facie 
gladii imminentis, ne quando dicant gentes, Uoi est 
Deus eorum ? Patiens quidem Cantuariensium Deus, 
sed idem procul dubio fidelissimus retributor. Et 
quidem spes et, quod non diu difleret ultionem, sed 
comminabitur in brevi. Et nisi per poenitentiam et 
satisfactionem persequutor ecclesiae declinaverit ictum, 
ferietur irreparabiliter, et erit sseculis in exemplum. 

EPISTOLA CCLXIX.— AD nicolaum de monte 

ROTOM. [A. D. 1168.] 

Idem suo Nicokto, 

Tempora si numeres bene quse numeramus amantes, 
Non venit ante suam nostra querela diem. 

N£C suspiceris quod de te queri velim, cujus fidem 
et devotionem a multis argumentis probatam habeo, 
sed tibi conqueror quod amicos sentio gravissimum 
passos esse dispendium, et eo quidem gravius quod 
praepediente stupore jacturam vix reparabilem non 
advertunt. Amicitiam veram, cujus initium perfectum 
finem quoque fideliter apud Ciceronis Laslium, sed 
fidelius ipsius virtutis experientia didicisti, Philosophi 
gentium praedicant, ut eam vitee censeant preeferen- 
dam: quia sine illa sicut injucunde, sic et Deo et 
hominibus vivitur odiose. Hanc ego nihil aliud esse 
crediderim, quam caritatem, sine qua quod fides 
catholica docet, nemo fruetur Deo. Ab hac amicos 
doleo excidisse, ut rarus sit qui non profiteatur se ob- 
ligatum esse, aut carni et sanguini aut possessionibus 
suisy aut expressim cavisse publicae potestati in id 
quod salva caritate non potest observari. Quam ob- 
ligationem si quis licitam esse contenderit, ego illum 
faaereticum esse non dubito, et reclamante mundo 
pronuntio evitandum. Ego cautiones istas expertus 
sum, cui exulanti jam sextus imminet annus, et quod 
majus est, dominus Cantuar. et coexules sui quartum 
peragunt, publicam procurans utilitatem ad ignomi- 
niam nostratum, suis aut gentis alienae stipendiis ad- 
huc militat pro libertate ecclesise, pro sanguine cleri- 
corum, pro consolatione populi, et non est qui respiciat 
eum. Non est in ecclesia Anglicana qui Petrum et 
condiscipulos adjuvet in remigando laborantes. Sed 

VOL. II. N 

dices, verentur delatores, quasi sine eorum conscientia 
nullos, quum voluntas adest, faciant sumptus. Est 
cautio praestita potestati, certe non tenet obligatio. 
Timent regem probabile quidem est, et magis quam 
Deum. Nam quum altero praecipiente prohibeat 
alter, vel contra, perspicuum est cui pareatur. Exi- 
getur fortasse purgatio: sine dispendio conscientiae 
et famse praestari non poterit. Conducibilius enim 
est subtilem praetendere reverentiam et privilegium 
cleri qui immunis est ab hujusmodi juramentis. 
Sed inquis, nobiscum jure vel ratione non agitur, 
sed furore. Nunquid ergo furentibus confurendum 
est rejecto jure, et ratione contempta. Sed auctore 
Deo pax ecclesise videtur esse in januis. Nec video 
qua fronte in quiete ipsius audeant appareroi qui 
videntes periculum, et totiens invocati naufragio 
ejus nihil auxilii contulerunt, utinam ei vel nunc 
Dominus meus et alii amici porrigant dexteram, 
ne eos postmodum poeniteat, quum navigantes Christi 
discipulos in litore viderint exultare, et se vocari, ut 
comprandeant illi. Nec hoc dictum putes, ut aliquid 
mihi tribuatur qui per gratiam Dei et illorum quibus 
a juventute coalui floreo et abundo, sed Deo teste 
desidero satisfacere caritati. De tuo et amicorum 
statu sollicitus nuntium misi praesentem fidei mihi 
probatae: a quo si dignum ducis de meo inquirere 
poteris, et quod placuerit eidem secure intimare. 



EPISTOLA CCLXX. — ad girardum cellerarium 

NORWICENSEM. [a. D. 1168.] 

Idem Girardo Cellario Norwicensi. 

Gaudens audio de te, dilectissime, quod honestam 
ecclesiae desideras et speras pacem, nec portionem 

consensus ponas cum inipiis, expectans et ipse regnum 
Dei: unde ad eam quam tuo pridem merito compa- 
rasti, mihi ad te duplicata est caritas, prompta pro 
viribus tuis et tuorum usibus inservire et parere 
mandatis. Utique nec diffido mihi opportunitatem 
foroi cui divina gratia supra et contra merita mea et 
citra operam amicorum necessaria contulit etiam in 
exilio, quibus possum commode necessarius esse do- 
minis et amicis, et qui cepit perficiet : quoniam sicut 
praevenit vota justorum^ ita, eo auctore, quod timet 
impiusy veniet super eum. Ipso quoque praestante 
poterit archiepiscopus qui solus pro totius Anglicanse 
ecclesias salute dimicat, amicis debitum praestare 
solatium : quia pax ecelesise reformatur contrito capite 
schismatis et lateribus ejus coUabentibus in ruinam. 
Ora ergo et sollicita fratres tuos, quia jam experge 
factus est Christus. 

EPISTOLA CCLXXI.— AD walkelinum archid. 

NORWICENSEM. [a. D. 1168.] 

Idem Walcalnio Norwicen. Archidiac. 

Prjefinit vir doctissimus et eloquentissimus ex 
causis dicendi sumendam esse dictorum intelligentiam, 
quse regula si in sermone meo fuerit a vobis observata, 
non putabor quaestus gratia dixisse quippiam cui men- 
dicandi tam deest necessitas quam voluntas. Verum 
dulce est post exilium quinquenne eo quo fieri modo 
licet cum amicis non visis a multo tempore gratiim 
communicare sermonem, et quis eorum status sit ex- 
plorare. Nam calculum fortunae eorum excipere 
paratus sum, et opportunitatem desidero obsequendi. 
Nec difSdo per gratiam Dei quin in brevi facultas 
oflferatur, quum ecclesiae pacem mihi videre videar 
accelerare, et dominum Cantuar. et condiscipulos 
N 2 

Petri qui siib tempestate naufragii hujus in regenda 
nave sudaverunt ad optatum pervenire portum jam 
fere conspicuum sit. Nam quse capiti schismatis con- 
furebant membra compereunt : eoque succiso corpus 
totum necesse est interire. Yidimus, vidimus hominem 
qui consueverat esse sicut Leo in domo sua, domes- 
ticos evertens et opprimens subjectos sibi, latebras 
quaerere, et tanto terrore concuti, ut vix tutus esset 
in angulosis abditis suis. Illum, illum imperatorem 
qui totius orbis terror fuerat, utinam vidissetis ab 
Italia fugientem cum ignominia sempiterna, ut is 
cautelam procuret aut ruinam qui catholicorum labo- 
ribus insultabant ex successibus et furore ejus. Ergo 
conceptam laudem Dei silere quis poterit ? ipse enim 
est qui facit mirabilia magna solus, qui consolatur nos 
in omni tribulatione nostra ne ex acceptis beneficiis 
faominibus obligemur, qui ei soli debemus quod vivi- 
mus, abundamus, et nunc, quam quondam in patria, 
magis in exilio honoramur. 

EPISTOLA CCLXXII. — ad magistrum nigellum. 
[a.d. 1168.] 

Idem Magistro Nigello, 

Intercapedo locorum non prsejudicat fidei, et 
amicitiae titulus radiat clarius in adversis. Licet 
autem jam sim quinquennis exul, et, quod mihi 
futurum gravius crediderunt ecclesiae persequutores, 
proscriptus : tamen non tam super jactura propria 
moveor, quam quia in articulo necessitatis fere nos- 
tratum nullus qui naufraganti ecclesise ferat opem. 
Nam quum multos in pace filios et amicos habere 
videretur, eosque claros eruditione, et insignes virtu- 
tum meritis, a latere ejus mille et a dextris ejus decem 
milliaceciderunt: etquicroceisinduebantur,amplexati 

sunt stercora. Sed jam per gratiam Dei turbinis 
impetus enervatus est, et Petri navis optatum ingre- 
ditur portum. Quod tibi ideo curavi innotescere, 
qui te gaudiis ecclesiae non ambigo congavisurum : 
prsesertim quum amicos recepturus sis in pace ecclesise, 
qui honorem et utilitatem tuam poterunt auctore 
Domino promovere. Dominus enim Cantuar. qui pro 
omnium dimicat libertate, virum induit qui honori 
ecclesiae velit jugiter inservire. 



EPISTOLA CCLXXIII.— AD hugonem abb. 

S. EDMUNDI. [a. D. 1168.] 

Idem Hugoni Abhati Sancti Edmundi. 

QuoD in salutatione variatur inscriptio, causa in 
absoluto est, quia urgente tempestatis articulo aut 
nomina supprimenda sunt, aut commenticiis utendum. 
Sed non ideo minor est reverentia personarum si dig- 
nitatum titulus reticetur, nec caritati praejudicat 
cohibita libertas obsequendi. Nam plerumque et in 
pluribus poeticum illud obtinet : 

Quod licet ingratum est : quod non licet, amplius urit. 
£t mihi quidem magnofuturum erat solatio si in aliquo 
liceret sedulitati meae erga amicos officiosum esse. £t 
sicut in beneficiis obligari necesse habeo, sic alios 
mihi contingeret obligare. Non est tamen proeter 
vos fere quisquam, cui in ratione dati et accepti tenear 
obligatus, quum omnes sub praetextu metus inanis 
quaerant ingratitudinis suae solatium. Unde et vobis 
arctius teneor, qui me citra merita totiens in benedic- 
tionibus dulcedinis praevenistis. £cce enim exilii 
mei sextus annus astat pro foribus, et nulli eorum 
qui mihi dum florerem in patria familiares erant aut 
debitore8,extiti onerosus, et, per gratiam Deinecessitas 



aaz-cdiiixi io^ruLc ia preces dc:«oHideiidi, quia mibi 
cuzKtA Doo n&xio ad accesgit&iein, scd ad bonorein et 
icjignitxcicndAiD per Teteres amicos ministrat Cfaristua. 
£t quidem noo nastiis meritis tot coexulantes et pn>- 
scriptois exhibet in terra aliena, sed ecdesiae suae parcit 
et prospicit. Dominns enim Cantuar. publicam procu- 
rat ntilitatem, pro causa Dei dimicat, faonorem cleri 
TendicaL Ecclesis tuetur Ubertatem, adbuc tamen 
suis stipendiis militat, aut quod nostratibus infamiam 
ingerit et causa damnationis est, miseratione gentis 
alieDse serrit ei populus quem non cognovit, et ipsius 
sanguinem sitiunt summi principes sacerdotum. Quis 
ecclesis status sit aut regum conditio, lator praesen- 
tium plenissime referet, cui quod placuerit securissime 
poteritis intimare. 



EPISTOLA CCLXXIV. — ad azonem monachum. 
[a.d. II68.] 

Idem Azoni Monacho. 

Affkctus ab effectu convincitur, et plerumque 
sermo bonus donum magnum transcendit in gratia. 
Quid ergo dicam qui obice tempestatis exclusus amicis 
servire nequeo, nec liberum est mihi illis communicare 
vel verbo? Scribamne? sed alienus portitor rarus 
intermeat. Mittam proprium? sed meis tenduntur 
insidia) : nec est aliquis qui se in proBvisum periculum 
sponte projiciat. His ergo diiHcultatibus rarius et 
minus scribo : scd certe non minus amo : facilius et 
vcrius dixerim magis. Nam ut infirmitatis humanse 
conscius et in vetitis ssepius attemptamur. Sed 
auctore Doo procella quic collisit ecclesiam jam detu- 
nicsoit. et ut in ipsum confidimus prorsus evanescet 
in Invvi. Intcrim mihi pn>|x>$itum est gratia pr»« 

eunte pro causa Dei et libertate ecclesise domino 
Cantuar. conmilitare, qui quum publicae serviat utili- 
tati, adhuc tamen militat suis stipendiis : aut (quod 
probrosum nostratibus est) gentis aliense. Utinam 
illi quantulumcumque solatii ministrasses, quod Deus 
scit, ob tuam quam illius magis loquor utilitatem. 
Mihi autem nihil precor, nisi ut Quintilianum quem 
petii scriptum et emendatum mittas. 



EPISTOLA CCLXXV.— AD willelmum de 

DOVERA. [a.D. 1168.] 

Idem Willelmo de Dovera. 
ExPERiENTiA rerum fidelissimam scientiam parit : 
et est in una quaque facultate probabile quod ex ea 
videtur artifici. Artis autem cujusque praecepta 
intellectu quidem facilia sunt, sed usu non ita. DifB- 
ciliora tamen sunt in ethicae praeceptis, id est in vir- 
tutum ofiiciis excolendis. At in illis omnibus obtinet 
caritas principatum, quam ego nihil aliud esse quam 
veram amicitiam dixerim confidenter et recte: quae 
non modo sui majestate, sed etiam raritate, omnia in 
terris expetenda transcendit. Huic ab ineunte aetate 
operam dedi, meque multos obsequiis promeruisse 
credideram, sperans quod in affectione dilectiouis 
mihi referrent vicem. Assiduitas ergo amandi et 
obsequendi contulit usum : et ille versus in habitum 
me semper amare compellit etiam non amantes. Nec 
tamen prsesumo me solidatum esse in caritate, quse 
religionis culmen est, licet illam sitiat anima mea. 
Sed mihi revera quandam fateor adesse alFectionem 
benevolentise qua conviventibui^ etiam nonnullos 
gentiles legimus placuisse. Hoc autem etsi non 
radicis firmitudine, naturse tamen genere et intentionis 

fine prsesertim in Christiano caritas est. Caeterum 
rarus inventus est in toto exilii mei quinquennio, qui 
mihi rependat vicem : unde et major gratia habenda 
est raritati. Sed in cujus aure querelam hanc deponi 
oportuit, nisi tuam ? qui et dulcem affectionem ad 
conviventes habere dignosceris, eamque radicibus fidei 
solidasse in Domino. Neque, quod Deus et conscientia 
novit, querela deposita est de amicis, ut faciam quse- 
stum, quia mihi necessaria ministrat Deus ad abundan- 
tiam : sed quia jucundum visum est ei ingratitudinem 
exponere aliorum, cui omnia Joqui possis ut tecum. 
Hoc duntaxat in calce exigitur Jitterarum, ut caritatis 
profectui pariter intendamus, et me semper et ubique 
reputes tuum. 



EPISTOLA CCLXXVL— AD galfridum. 
[a. d. 1168.] 

Idem suo Gaufrido. 

CoMMUNis Dominus noster innocentiam tuam apud 
me satis reddidit excusatam, nisi quia eam ante non 
credideram excusandam. Ad quid enim proficit excu- 
satio, ubi culpa praecessisse non creditur ? Nam nec 
ille quem delatorem putas hoc agere conatus est, ut 
de tua dilectione aliquid sinistrum suspicarer. Uoc 
autem solum habeo adversum te, quod me tanta facili- 
tate corruptibilem credidisti, immo etiam corruptum. 
Numquid enim corruptus non est cui suggestionis 
impetus excutit caritatem ? Aut si nosti edissere quae 
sit corruptio major, quam avulsio caritatis. Certe 
aeque necessarium membrum nec in membris animse, 
nec in membris corporis invenitur. Sed et hajc tua 
culpa purgabilis est, eo quod ipsum genuisse visus est 
zelus, fovisse timor, amoris scmper individua comes 

sollicitudo firmasse. Sic et Petrus trepidavit ubi non 
erat timor, et impedire conatus est humanse salutis 
mysterium, dum carnalis affectio studuit ab illa Domi- 
num prflepedire. Non sum adeo stupidus quin per- 
pendam necessitates tuas, quin angustias sentiam, 
quin metiar discretionem qua oportet tempori morem 
gerere, et transire per infamiam et famam bonam, 
servata tamen radice fidei et virtutis. Si taces, si non 
scribis, cautela declinas insidias. Expedit enim ut 
ofBciorum tnoderatrix prudentia sapientis actus et 
verba dispenset. Mentis autem agitatio nulla vi potest 
cohiberi. Nec aquae multse praevalent extinguere 
caritatem. Hujus instinctu latorem prsesentium 
emisi, ut de amicis certificet et eos de statu meo 
faciam certiores. Valeo enim et jocundor si sic illi. 
Valete. 



EPISTOLA CCLXXVII.— AD willelmum priorem 
DE Merton. [a. d. 1168.] 

Idem Willelmo Priori de Meriton, 

AuDiTA promotione vestra gavisus sum, videns 
illuni domino meo et amico substitui, cui ad hono- 
rem Dei et utilitatem fratrum neminem in tota ecclesia 
censui praeferendum. Nam quanta affectione eccle- 
siam diligam novit ille solus qui dedit ut amarem 
mihique testimonium quale potest conscientia reddit. 
Nec diffido quin per gratiam Dei in ejus succedatis 
caritatem, qui successistis in sedem : et quin apud 
vos illum teneam locum quem tenere consueveram 
apud ipsum. Ut autem ex animi sententia loquar, 
me inter primos carissimos reputabat^ et paucos et 
multos qui me prsecesserant meritis, gratia prflecede- 
bam. Nam de meritis gloriari non possum : et si 

volvero, videbor et ero insipiens. Tota ergo gloriatio 
mea nihil aliud est nisi divina miseratio, et meritum 
alienum, bonorum dico^ quorum post Deum, et per 
Deum, ope, sum modicum id quod sum. Horum 
meritum est, quod supra et contra merita mea de 
stercore erexit meDominu8,et direxit,quum sim pulvis 
et cinis. Et nunc proscripto in gente et terra aliena 
bona dedit ad abundantiam et honorem. Sed quia 
male mihi merita respondeni, et casum timeo, vestris 
quas aflfectuosius precor et aliorum timentium Domi- 
num precibus necesse habeo adjuvari. Et hoc quidem 
est mearum summa precum. Lator praesentium vobis 
notus est, cum quo si placet ibitis ad dominum Win- 
toniensem ut negotium ejus promoveatur: si non 
potestis, mittite fidelem et sapientem. 



EPISTOLA CCLXXVIIL— ADEUNDEM etfratres 

UNIVBRSOS. [a. d. 1168.] 

Idem eidem etfratribus unwersis. 

QuoTiENS vobis preces porrigimus, non eas de 
nostris meritis ducimus promendas, sed de benignitate 
vestra qu8e gratis nos diu caros habuit, et in multis 
studuit subvenire. Nam quod exulibus et proscriptis 
succedit ad temporalium abundantiam et honorem, 
vestris orationibus et meritis confidimus provenire. 
Nos enim quid nisi flagella meruimus et tortores? 
Ipse taraen, qui nos consolatur in omni tribulatione 
nostra, plenissime (quod ex conscientia dicimus) novit 
quia non hoc merueramus ab illo qui nos persequitur, 
licet a Deo meruerimus graviora. Prflecepit illi for- 
tasse Dominus, ut malefaciat nobis: et si ita est, 
odoretur sacrificium. Vobis itaque prostrati mente 
supplicamus attentius quatenus vestris orationibus 

impetretis a Doraino, ut nostri meminerit in bonum. 
Nam qui novit figmentum suum nos, scit quid fig- 
mento expediat, hoc est unicum quod postulamus 
denuntiantes in caritate quae Deus est, ne de tempo- 
ralibus vestris vel cogitetis nobis ferre subsidium. Sit 
quoque vobis ecclesise causa et domini Cantuariens. 
operosius commendata, quia ipse pro libertate ecclesiae 
dimicans, stipendiispropriis et laboribus,omnium ser- 
vit utilitati. 



EPISTOLA CCLXXIX.— AD joannem de 

TILEBERIA. [a. D. 1168.] 

Idem Joanni de Tileberia, 

AuDiTA sanitate tua et verbo salutis quo me tua 
dilectio censuit honorandum, gavisus sum medita- 
tione reversus in tempora meliora quibns et Eeclesia 
Dei pace debita, et nos sub optimo Domino societate 
gratissima gaudebamus, ubi philosophiae meditatio, 
executio juris, officiorum mutua communicatio, col- 
latio litterarum, disceptatio utilis et jucunda tsedium 
propulsabant, et contrahebant moras temporis, ut fere 
semper ad agenda videretur angustum. Sed dum 
hoc loquor, jam mihi videor intueri amicum cui sermo 
dirigitur. Philosophus enim est auditis indignari 
sermonibus, et mihi ex caritate compati quasi lan- 
guenti, vel erranti, vel alterutrum simulanti. Timeo 
namque ne ex praeteritorum laude praesentia videar 
accusare, et amator hujus prosperitatis quse videtur 
adversitas, et non est, aculeis superari. Sed si ita 
esset, frustra per spiritum qui rotas propheticas sibi 
invicem cohserentes et connexas agit et erigit et sistit 
cum Patribus et filiis Prophetarum, Chaldeam Cha- 
naam iGgyptum perlustrassem, aut peragrassem de- 

sertum, aut transcendissem montes Samariae : et post» 
Babyloniam captivitatem sine causa redissem ad 
domum Domini : non illam dico manufactam quas 
hircorum et vitulorum sanguine expiata purgatione 
umbratili irreparabiliter excisa et eversa est ministerio 
Romanorum: sed illam in quam apostolus introducens, 
et potans me quatuor fluminibus paradisi docet omnem 
mundi supellectilem ut stercora contemnendam, ut 
solum in quo omnes thesauri expetibilium sunt lucri 
faciam Christum. Et quidem ut ad tuos gentiles 
transeam, non modo Stoici, sed etiam Epicurei, et 
omnium philosophantium sectse rerum mundialium 
contemptum prsedicant : et si eis utQndum pro neces- 
sitate conditionis et temporis probabiliter arbitrentur, 
si contristari de dormientibus, eorum dumtaxat est 
qui spem non habent, nonne probrosum est Christiano 
praesertim philosophum profitenti super amissione 
temporalium macerari? Non est tamen (ut insipi- 
entium verbis utar, accusantium fortunam aut defen- 
dentium, quod ei debeam imputare : quia sic teme- 
ritati malignantium in mei consolatione occurrit gratia, 
ut per misericordiam Dei antiquorum beneficiis ami- 
corum (si forte veniatur ad calculum) plus coUatum 
mihi videri debeat quam ablatum : sed et haec ipsa 
procella jam Deo propitiante detumuit : et pax eccle- 
siae videtur astare pro foribus. Tu interim pasce 
oves nostras non juxta, sed intra tabernacula pastorum. 
Valete. 

EPISTOLA CCLXXX.— AD nicolaum vicecom. de 

ESSEXIA. [a.D. 1168.] 

Idem Nicolao Vicecomiti Essexice, 
CoMiTES a societatis participatione dici quisquis 
ignorat, ignarus est litterarum quas liberalis institutio 

priraas tradere coDsuevit. Nam sicut alii praesules in 
partem sollicitudinis a summo pontifice evocantur ut 
spiritualem exerceant gladium, sic a principe in ensis 
materialis communionem comites quasi quidam mun- 
dani juris prsesules adsciscuntur. Et quidem qui hoc 
officii gerunt in palatio juris auctoritate, Palatini sunt : 
Qui in Provinciis Provinciales. Utrique vero gladium 
portant, non utique quo camificinas expleant veterura 
tyrannorum, sed ut divinse pareant legi, et ad nor- 
mam ejus utilitati publicse serviant, ad vindictam 
malefactorum, laudem vero bonorum. Tu ergo quia 
Provincialium vices agis, prout loci et nominis index 
est titulus, utinam sic exequaris quod exigit princeps, 
ne offendatur is qui aufert spiritum principum, terri- 
bilis apud reges terrae, cujus ecclesia sponsa est, qui 
in sacerdotii sui sic animadvertit contemptores et 
malefactores quasi pupillam appetierint oculi sui. 
Quse enim sibi sapiens optat, tibi dator sapientise 
largiatur. Tibi debitor sum, et de affectione quara 
ad me et meos habes quantas possum gratias 
ago, certus quod condignas rependet Altissimus, et 
benignissimus retributor. Status meus auctore Deo 
jucundus est, sed de tuo et amicorum certiorari desi- 
dero, et secure poteris quod placebit latori praesentium 
intimare. Valete. 



EPISTOLA CCLXXXL— AD petrum scriptorem. 
[a.d. 1168.] 

Idem Petro Scriptori, 

Zelus quem habes in Domino mihi notus est a 
multis annis ut te sciam super ecclesise statu non 
posse non moveri. Quippe, 

Sidera quis mundumque velit, spectare cadentem, 

expers ipse sollicitudinis ? praesertim si caritas urgeat» 
ut nihil humanum a se reputet alienum. Talis quidem 
nuper erat facies mundi, quum ab Aquilone et occidente 
in orieutem irrupisset et austrum, maximam, ut vide- 
batur, partem dejectura stellarum, sed flavit in Italia 
Spiritus Sanctus, contrivitque schismatis caput u t ei jam 
latera contabescant, et membra commoriantur. Non est 
enim medicus, non incantator, qui ea de manu Domini 
possit eruere. Spes ergo fidelium est, quod in brevi 
descendet in Angliam Spiritus idem, ut illam quoque 
serenet ecclesiam, adventusque ejus multa produntur 
indicia. Utique condiscipuli Petri qui ministerio 
navigandi diutius vexati sunt, sibi videntur appre- 
hendere portum^ et optata littoris statione gaudere, 
invitati ad comprandendum Christo. Caeterum quia 
desideranti animae nihil satis festinatur, mihi quid 
responsurus in ore habeas videor intueri. Novi si- 
quidem festinationem perspicaciae tuae. Dices ergo 
Unde haec non confidentia sed prsesumptio ? quibus 
quod vaticinaris approbas argumentis ? unde promissa 
doces esse complenda ? 

Pollicitis dives quilibet esse potest. 
Nonne flagella duriora mefuistis a Domino ? Ad quod 
ego: Expecta modicum et videbis gloriam Dei: tunc 
publicabuntur argumenta, quibus non miraberis nos 
credidisse: memineris quod quum obsideretur Israel 
in Samaria, et nulla spes evadendi pateret obsessis, 
ille qui incredulus fuit, quod uno statere modius 
similse aut hordei modii duo venderentur, in crastino 
in porta Samariae vidit quidem quod propheta dicente 
non credidit, sed expers beneficii factus est ob infide- 
litatem, quia conculcatus a turbis expiravit. At 
inquis, nunquid et tu propheta es ? non utique : sed 
nec filius prophetae. Caeterum nihil prohibet exulem 
in deserto pastorum cum eis siccamina vellicare. Nec 

prsesumo de meritis, sed de misericordia ejus, qui 
fideles non patitur temptari supra id quod possunt. 
Meruimus duriora : sed misericordia ejus circa pceni- 
tentes consuevit praejudicare judicio. Unum autem 
est quod supra modum miror, nonnullos esse in clero 
qui more Judseorum conspiraverunt cum principibus 
sacerdotum in perniciem ejus qui solus laborat exul 
et proscriptus, expositus tanquam signum ad sagittam, 
ut eruat eos a tribulatione malorum et dolore. Nam 
dominus Cantuar. communem omnium procurat utili- 
tatem, pro libertate ecclesiae dimicat, pugnat ad 
bestias, sanguinem sacerdotii sitientes : suum et totius 
generis sui sanguinem minoris fecit quani causam Dei, 
dum legem ipsius ad subvertendas fictas aut inolitas 
pravitates constanter ausus est profiteri. Suis hacte- 
nus et extraneorum stipendiis militavit. Et in ecclesia 
Anglicana quis est ei adjutor? Restant plura tus? 
quidem communicanda dilectioni, sed suo tempori 
reservantur. 



EPISTOLA CCLXXXII.— AD TURSTINUM DEACOLT. 
[A.D. 1168.] 

Idem Turstino de Acolt. 

Plura sunt (amice) quae nostram perpetuare debent 
caritatem, et officiorum sedulitatem, sine qua virtus 
amicitise non subsistit, nobis potenter ingerere. Primo 
contracta familiaritas ex convictu : deinde initsB jura 
societatis, quando multo tempore sub eisdem dominis 
militabamus : postremo quod vir meritorum titulis 
omni laude major dominus Joannes Pictaviensis vult 
ut nos invicem diligamus, et studeamus nos in alter- 
utrum mutuis officiis praevenire. Nam et gratiam ejus 
ad illum neqnaquam dubito mfnuendam, quam in 

propulsandis ainici incomniodis Tiderit n^ligentem. 
Harum tibi contemplatione causarom tibi tandem 
scribendum censui. Quod tamen tois et tuorum 
usibus magis quam meis certum sit expedire. Nihil 
enim de bonis tuis, quibus nec indigeo quidem, mihi 
concupisco rel exigo, sed ut prospicias tibi. Nosti 
siquidem quod dominus Cantuar. qui tibi jure 
multiplici pater et dominus est, suis et gentis alienae 
stipcndiis cum gravissimo periculo suo et omnium 
suorum ecclesiam Dei a servitute nititur liberare, et 
yix in aliquo fidelium suorum reperit fidem Tu 
ergo si sapis vel nunc dum licet provide tibi, redime 
tarditatem, communica necessitatibus ejus ut consola- 
tioni possis communicare. Alioquin timeo ne tibi 
damnosa fiat familiaritas quam cum excommunicatis 
ejus habuisse diceris et habere. Nec solum regem 
timeas : quia et prodesse et obesse possunt ecclesias- 
tica; potestates. Haec tibi secreto tanquam amico 
dixeriray utpote qui a prsefato domino Pictaviensi te 
si quid adversi immineat, saBpenumero jussus sum 
pra^munire. Si vero voluntas adest, facultas tibi non 
deerit. Valete. 



EPISTOLA CCLXXXni.— AD baldwinum de 

VALLE DARII. [a. D. 1168.] 

Idem Baldewino de Valle Darii. 

Qui te loquentem vel scribentem audit, meminisse 
potest officii quod primum exercuisti in curia quando 
sub rcgc Stcphano, ct cum praefato Ricardo militabas 
adhuc pcne pucr. Solebas esse ingenii perspicacis, 
et ad omnc et omnium super omnes coaetaneos tuos 
promtus obsequium, antequam te Grammaticorum 
immergores turbis. Ergo quie loqueris partim 

antiquam institutionem redolent, partim doctrinam 
modernorum. Inde est quod licet antiquam pellem 
mutare non possis, te tamen litterae faciunt insanire. 
Sed ut olim scire consueveras, sanus insanis videtur 
furiosus, et ebriis lucernas duplicari : et frequens est 
ut homines bestias putent, et ut sui non meminerint 
aut suorum. Quod tamen tibi tuique similibus impu* 
tari non debet, quibus tam natura quam mos patrius 
ebriositatem ingerit, ut etiam jejuni sobrii esse non 
possint. Moribus enim Thebani estis. Sic Agave filium 
pro vitulo immolat, et quisque apud vos se et sua 
sacrificat Baccho. Cum Cerere tamen et Baccho lis 
est. Sed in cervisia quse apud vos vincit, regnat, 
imperat, praevalet Ceres, et ingenia vestratum acuit 
ut Franciam nostram vervecum patriam credas, et 
Francos esse verveces. Quod unde tibi in mentem 
venerit nescio, nisi ex prsedicta causa, vel quia tu cum 
gente tua, nostra id est Francorum cornua times, nos 
Francos ebriosos putas, ac si loripes rectum derideat, 
^thiops album. Sed haec et similia vestratibus licent, 
immo et decent. De csetero si nondum ebrius es, insta 
opportune importune Brkoni super epistolis beati 
Hieronymi, et latori praesentium quam poteris opem 
feras salvis proprietatibus. Valete. 



EPISTOLA CCLXXXIV.— AD magistrum odonem. 
[a. d. 1168.] 

Idem Magistro Odoni. 

Ad exilii et proscriptionis meae cumulum nihil acer- 
bius potuit accessisse, quam ut mihi subtrahatur sola- 
tium literarum, qusB prseeunte gratia mentem purgant 
a vitiis, notitia veritatis illustrant, accendunt carita- 
tem, et exercitio sui virtutes stabiliunt et confirmant. 

VOL. ir. o 

Dum his operam dare licuit sub alis vestris, et rotam 
in medio rotas cum Propheta, immo cum filiis prophe- 
tarum, doctrinse vestrse beneficio contemplari, et audire 
per os vestrum quid spiritus loquatur eccledis, mihi 
regis Anglorum indignatio licet multa gratis abstulit» 
tamen magnum visa est attulisse compendium, adeo 
ut fructuosa videretur esse jactura, jucunda laesioy et 
grata injuria. Sed quum avulsus sum a pedibus vestris, 
tunc primum dispendii et IsBsionis aculeos expertus 
sensi, et quidem non solus, eo quod omnium fere 
scholarium jactura communis est, non quia desint qui 
dicendi profiteantur officium, sed quia desunt qui 
doceant. Magistri enim sunt plurimi, sed operarii 
pauci : ut plerisque eorum sedentibus in curru Eu* 
nuchi iEthiopis rurainantibus legem, mysteria prae- 
eonantibus et verborum flosculis exquisitis picturan- 
tibus speciem verbi Dei, merito dici possit: Putas 
intelligis quse legis ? Bediit iterum miserationis elo- 
gium, quia adhaesit lingua lactentis ad palatum ejus 
in siti : parvuli petierunt panem, et non erat qui fran- 
geret eis. Horum unus ego ad quem ibo nisi ad illum 
qui panem discipulis frasgere consuevit, uc digeri 
possit et transire in alimenta scientiae et morum ? Alios 
namque didici integros et duros apponere panes, qui- 
bus auditores facilius possunt strangulari quam refici. 
Precor ergo si placet, ut mihi rescribere dignemlni in 
quo libro reperta sit glosa quse Augustini concepta 
nomine tradit Judaeos celebrasse septimum diem, sep- 
timam septimanam, septimum mensem, &c. Nam 
secundum M. Petrum ter in psalterio posita est et 
in epistolis serael. Nec ob hoc qusero quia septimus 
annus septimse decadis ibi dicitur jubilseus. Constat 
enim quomodo soleat hic articulus explanari. Sed 
quia certum est Judaeos nuraquam jubilseum id est 
quinquagesimum celebrasse. Aut si quis hoc credit. 

dicat quandt). Nam revinci poterit argumentis, et 
scio quod in veteri testamento non legitur. Quod 
utique non tacuissent qui minima retulerunt : et si 
hoc aliquis dicit expositor, sic fortasse accipiendum 
est, ut dicantur fecisse quod de necessitate mandati 
facere tenebantur. Nam in scripturis modus loquendi 
celeberrimus, ut aliquid enuneietur simpliciter quod 
nisi sub alicujusmodi distinctione fidelem nou recipit 
intellectum. Hoc et jura speculantibus notum est, et 
yulgato probatur usu. Sic dicitur aliquid esse de 
jure, quum de facto constat esse contrarium, et eandem 
rem alius de jure, alius de facto dicitur possidere. 
Scienti legem loquor, et ei qui nutritus et tritus est 
examinare sermones, et vim ponderare verborum : si 
quis celebravit Pascha nobilius: si quis piscinam con- 
struxity aut sedificavit aquse ductum, aut quid fortiter 
fecit : aut contra si maledicenti perpercit, aut servi 
misertus est delinquentis, hoc auctorum diligentia 
transit ad posteros. Numquid ergo probabile est et 
credibile est quod solemnitatem jubilaei potuerint 
reticere? ubi quseso legitur rescissa venditio? ubi 
restituta hsereditas ? ubi servorum generalis emanci- 
patio? ubi a civitate refugii proscriptus homicida 
post mortem summi pontificis invenitur in patriam 
redisse? ubi aut quando indicta sabbata celebravit 
terra? Certe Jeremias testis est, quod nec septimum 
celebraveruntpatreseorum: etquumtempore Sedechiae 
ad comminationem propheticam se ad illius solemnia 
celebranda corum Domino obligassent: et professi- 
onem firmaverunt juramento^ verbo tenus quidem 
servos et ancillas emancipaverunt, sed eos incontinenti 
revocaverunt in servitutem. Quis ergo credat, pras- 
sertim hoc non docente scriptura, quod jubilsei legiti- 
mos exequuti sint ritus ? Sed nec post captivitatem sub 
Esdra et Neemiaxlocet scripturae cauon eos hoc habu- 

o2 

isse negotii, quum tamen ea quse gesta sunt diligentius 
exequatur. Quin potius per prophetas s^pe Dominus 
comminatur se terras legitima daturum sabbata qu» 
inobediens populus denegabat. De Machabaeis certum 
est quod bellis occupati tantis otiis et solemniis vacasse 
nequiverint. Exinde usque ad Christum medium 
tenuere cuncta silentium. Et sub Romanis princi- 
pibus invalescebat divinse legis tam ignorantia quam 
contemptus. Ad hsec quanta possum devotione sup- 
plico quatinus si habetis aHquam expositionem Jere- 
misB in Marcum eam mihi si placet communicetis, aut 
si non habetis vos ipsi componite quia opus sanctum 
est, et tam ecclesiis quam scholaribus auctore Deo gra- 
tissimum. Nec deerit opportunitas scribendi, si Domi- 
nus inspiraverit voluntatera. 



EPISTOLA CCLXXXIV.— AD BARTHOLOMiEUM 
EXON. EPIS. [a. D. 1169.] 

Idem Bartholomeo Exoniemi Episcopo, 

Alternat fortuna rerum vices mortaliumque con- 
ditionem nunc dejicit, nunc extoliit. Rectius tamen 
dixerim et verius, quod is qui ventis et mari imperati 
exigentibus hominum meritis, in politia mundana, re 
scilicet publica degentium in hoc seculo, seditiones 
esse patitur, et interdum quasi procellas excitat, nuuc 
eas beneplaciti sui miseratione compescit. Hac autem 
ipsius dispensatione nuper accidit quod illustris rex 
Anglise, licet saepe solemniter et publice jurasset se 
in hominium Christiianissimi regis ulterius quoad vive- 
ret non rediturum, saniori consilio acquiescens pro- 
positum mutavit, et in proximo Epiphaniorum die 
apud Montem Mirabilem in pago Carnotensi ad memo- 

ratum regem supplex accessit, se, liberos, terras, vires 
et thesauros, exponens, universa contulit in arbitrium 
ejus, ut omnibus uteretur, abuteretur pro voluntate, 
retineret, auferret, daret quibus et quantum vellet 
pro libitu, nuUa prorsus inserta vel adjecta condi- 
tione. Secretas quoque eidem per internuntios obli- 
gationes ante prsestiterat, sed nulla eorum occulta 
est, quin ut credimus publicetur in brevi. Eum ergo 
benigne niansuetissimus princeps recepit, Deo gratias 
referens, qui ipsius animum emollierat, et ei qui salubri 
consilio adquiescens debita humilitate ecclesiae et 
populis utilem quserebat pacem. Sic in hominium 
ejus reversus est, fide corporaliter prsestita, quod ei 
tanquam domino, cui ante regnum suum hominium et 
fidelitatem fecerat, fidem servabit contra omnes ho- 
mines, eique prsestabit auxilium et obsequium, quod 
regi Francorum Normannorum dux praestare debet. 
Inde sibi dextras et oscula dederunt. Restituitque rex 
Francus AnglicoBritones et Fictavos, accepta prius ab 
eo cautione quod eis castra et terras ab initio dissen- 
sionis hujus ablatas restituet, pacemque servabit: 
compensatione homicidiorum et incendiorum hinc 
inde admissa. Die vero sequenti filios suos ad- 
duxit Henricum et Ricardum, quorum primus horoi- 
nium et fidelitatem fecit regi Francorum de comita- 
tibus Andegavensi et Cenomanensi. Nam ipse rex in 
hominio comitis Theob. pro Turonensi remanet. Alter 
vero prsestita fidelitate similiter et hominio Picta- 
viensem recepit comitatum. Hujus pacis prsecipui 
inventores fuerunt comes Theob. et frater Bernadus 
de Grandimonte, qui primi cum regibusconsciifuerunt 
secretse obligationis, cujus feci superius mentionem. 
In hac autem honorum distributione Franci regno suo 
arbitrantur plurimum esse prospectum : eo quidem 
magis quod cum acerbiori dolore meminerant Henri- 

cum filium regis Anglise regi Francorum pro omnibus 
hominium fecisse, quando inter ipsum et filiam ejus* 
dem regis Angliae sponsalia contracta sunt. 

Receperat ante paucos dies rex Anglorum per 
sanctiss. virum priorem de monte Dei, et jam dictum 
Bernardum de Grandimonte pro Cantuariensi archi- 
episcopo commonitorias domini papse, quarum tibi 
exemplum mitto, pacisque probandae spem dederat^ 
si modo dominus Cantuar. ei coram hominibus spe- 
ciem humilitatis praetenderet, persuaseratque viris 
religiosis quod eum in omni honore et libertate eccle- 
siss totius regni post se domiuum et principem cod- 
stituere disponebat, unde eorumdem oonsilio accitus 
archiepiscopus a rege Christianissimo» cum coexu-* 
lantibus sibi huiccolloquio interfuit, et in omni humi- 
litate flexis genibus ad regis sui pedes accessit in coa- 
spectu omnium : hac forma verborum utens : ^* mise- 
remini mei^ Domine, quia pono me in Deo et vohis 
ad honOTem Dei et vestrum.'^ Sed rex qui pacem pro- 
miserat ecclesiae, dum timebat suam posse turbari, 
successibus novis elatus prorupit in contumeliam sup- 
plicantis, et impudentia loquendi promeruit, ut qui 
antea minus verus, nunc a Francis habeatur et inur- 
banus. Et ut causam suam, quam omnes iniquam 
noverant, coram sanctissimo rege et aliis principibus 
justificaret, contumelias et fabulas hoc fine concludit. 
<* Nihil, domine mi rex et vos sancti viri et principes 
qui adestis, aliud ab archiepiscopo peto, niu ut mihi 
servet consuetudines quas quinque proximi anteces- 
sores sui, quorum aliqui sancti sunt, et miraculis 
coruscant, meis observaverunt, quas et ipse promisit, 
et hoc in preesentia vestra tanquam presbyter et 
episcopus similiter sine malo ingenio mihi poliiceatur. 
Hsec est enim solacausa dissensionis inter me et ipsum, 
quod eas infringiti et quasdam earum cum observato- 

ribus suis, apud Vizeliacuro» qui locus celeberriinus 
est, in insignidiemagnaesolennitatisexcommunicavit ?" 
Rem justam et modestam visus est omnibus postulare» 
adeo quidem ut fide plenus princeps, archiepiscopi» 
episcopi, et magni viri qui aderant, et ipsi nuncii do- 
mini papsB, archiepiscopo suaderent, ut se de consuetu- 
dinibus et omni re simpliciter et absolute poneret in 
voluntateejus. Ad quod archiepiscopus responditse 
paratum esse consuetudines observare pro pace ejus et 
gratia, et facere quicquid posset ad voluntatem ejus, 
salvo honore Dei et ordine suo. Clerici vero regis, qui ei 
assistebant, et ut credebatur, timebant ne pax ecclesiae 
reformaretur, quoties audiebant pactis adjici Dei 
honorem vel ordinem salvum fore, dicebant sophis- 
mata subesse verbis, nec recipi prseter absolutam pro- 
missionem aliquid oportere. Ait itaque rex, ^^ Hasc 
verba nunquam recipiam, ne videatur quidem archi- 
episcopus honorem Dei servare velle, et non ego qui 
eum magis servari desidero.'' Quum vero dominus 
Cantuariensis responderet se illi ex pridem facto ho- 
magio et fidelitate debere servare vitam, membra et 
honorem terrenum, salvo ordine suo, et nihil ulterius 
promissurum, rex indignatus, infecta pace, discessit, 
prosequentibus eum Carthusiensibus et Grandimon- 
tanis, quos dominus papa miserat ut pacem refor- 
marent aut porrigerent comminatorias, quarum tibi 
destinatur exemplum. Sed rex intercepit eos blan- 
ditiis delinire, promittens se eorum tale quid facturum 
consilio, ad quod instantia principum qui adfuerant 
non potuisset induci, ne pax coactitia videretur. Mo- 
nuit ergo ut Cantuariensem inducerent consuetudinum 
verba jurare ; quia, si quid asperum et intolerabile 
videretur in iis, paratus erat corrigere juxta consilium 
religiosorum, quos ad hoc evocare disponebat, quum 
ipsum obtinuisse constaret. Gloriatus est etiam, sub 

jurisjurandi religione asserens quod in toto mundo 
uon est ecclesia quse tantam habeat libertatem, quae 
tanta quiete gaudeat ; non est clerus qui tanto honore 
polleat, quanto prsediti sunt in terra sua, quum tamen 
clerici immundissimi et atrocissimi sint, utpote qui 
ex maxima parte sacrilegi, adulteri, praedones, fures, 
raptores virginum, incendiarii et homicidse: et ad 
singula volones suos, in assertionis suse testimonium> 
clericos et laicos producebat. 

Hac ergo spe pacis decepti viri religiosi, commi- 
natorias usque ad aliud colloquium reddere distule- 
runt, accedentes ad archiepiscopum ut ei persuaderent 
regi morem gerere, id est observationem consuetudi« 
num, quibus ille derogare vel quas abrogare decre- 
verat, simpliciter profiteri. Adjecerat etiam sibi de- 
bere sufficere si sit ut fuerunt antecessores sui: neque 
enim sumus patribus meliores. Quibus respondit 
archiepiscopus nullum antecessorum suorum ad pro- 
fessionem consuetudinum coactum vel exactum fuisse 
excepto beato Anselmo, qui ob eandem causam ssBpe- 
numero exulavit; nec in malis oportere imitari patres 
qui se poenitenda commississe doluerunt, eoque sancti 
sunt, quod eos in quibus noUent se imitatores habere 
successores aut coaBtaneos, peccasse poenituit. Non 
enim Moyses in diffidentia, nec David in proditione et 
adulterio, non in proditione apostolus, nec in perjurio 
Petrus, nec Paulus in zelo insipientise nec in excom- 
municatorum participatione Martinus, imitandus est, 
sicut nec in incestu vel in parricidio patriarcha, vel qui 
mane oriebatur archangelus in crimine apostasiae. Si- 
quidem delicta majorum scripta sunt ut caveantur, 
non ut necessitatem imitationis successoribus ingerant. 
Nam verbum Dei forma vivendi est, non conniventium 
coetus. Unde Apostolus: Estote imitatores mei, sicut 
et ego Christi ; alioquin prseter formam Christi se nuUi 

censuit imitandum. Quibus auditis, discesserunt re« 
ligiosi tundentes pectora sua, quod in audientia pub- 
lica ulterius quicquam exegerant. Rex quoque sanc- 
tissimus, pcenitentia ductus,veniam imploravit, quod, 
religiosorum sequutus opinionem, honorem Dei et 
ordinem salvum fore consuluerat reticeri. 

Et quia dominus Cantuariensis per inimicos terreri 
non potuit, post eum usque Stampas missus est 
episcopus Pictaviensis, sollicitans ut pro bono pacis^ 
quam ex auditis promissionibus indubitanter spera- 
bat, rem totam conferret in arbitrium regis. At ille, 
qui hujusmodi blandimentis ssepe delusus erat, sci- 
ensque incauti pastoris esse ovem lupo committere, 
promisit, salvo honore Dei et ordine et honestate et 
libertate ecclesise, se pro amore regis omnia esse 
facturum, sed nihil promissurum in prsejudicium 
divinse legis. Reversus ad regem Pictaviensis, ut 
ipsius animum deliniret, mitiora proposuit, asserens 
quod archiepiscopus Cantuariensis ei se prae cunctis 
mortalibus et causam suam ejus committebat arbitrio, 
rogans ut ipse tanquani princeps Christianus provi- 
deret honestati ecclesise et personse. Quod verbum 
ille gratanter amplexans, promisit se utrumque fac- 
turum, prsefigens archiepiscopo diem colloquii quin- 
tumdecimum a die secundi colloquii. Rex interim, 
quia noverat per fratrem Bernardum quid in domini 
papse comminatoriis haberetur, el archiepiscopo resti- 
tutam et collatam potestatem animadvertendi in eum 
et terram suam, regnique personas, nuncios ad sedem 
apostolicam clam mittere disponebat, et saepedictum 
Cantuariensem sub spe reconciliationis eludere. Fic- 
taviensis autem et ipse circumventus dominum Can- 
tuariensem Turonis ad regis colloquium invitavit, 
scribens ei verba quibus sibi rigorem hominis fregisse 
videbatur. Agebat autem rex ut simulata mansue- 

tudine falleret amicos praefati Cantuartensis, ne per 
aliquem eorum impedirentur petitiones quas erat in 
alterius regis colloquio porrecturus, et ut impraemu- 
nitum Romanum pontificem accelerata legatione faci- 
lius circumveniret. Scripsit ergo dominus Cantuari- 
ensis episcopo Pictaviensi se ad Turonense concilium 
non venturum, increpans euni quod citra mandatum 
et conscientiam suam causam ecclesias contulerat in 
arbitrium hominis subvertere nitentis ecclesiasticam 
libertatem, et qui toties vana spe deceperat contra- 
lientes. 

Tn secundo vero regum colloquio, postquam diu 
refutaverat et juraverat se literas Apostolicas non 
recepturum, tandem commonitus a suis^ praefatas 
comminatorias a religiosis viris qui ad hoc missi erant 
petiit et accepit. Longum erit referre quot et quam 
varia sibique repugnantia responsa dederit, qui ver- 
sibilitate merito videbatur ipsum Protea superare. 
Sed summa negotii, multis habitis consiliis, in hoc 
demum fine resedit quod, suppresso nomine consue- 
tudinum, dixit se non fugasse Cantuariensem de 
regno; sed, si facere voluerit quod fecerunt ante- 
cessores sui, et hoc siropliciter et bona fide promittere, 
redire poterit et habere pacem in terra et gratiam 
ejus, si studuerit eam promereri. Sed ei responsum 
est quod archiepiscopus nullam inibit obligationem, 
praBsertim captiosam, nisi salvo honore Dei, et ordine 
suo; facturum vero quod debebit, adjecto totius 
devotionis obsequio. Et licet nomen consuetudinum 
taceretur^ eas tamen constat exigi sub ea verborum 
clausula qua sibi petit quod dicit ab antecessoribus 
factitatum ; sibi vero nulla ratione licere subjecit 
archiepiscopus observantiam consuetudinum profiteri, 
turo quia novam formam in ecclesiam inducere per- 
niciosum esset exemplo, tum quia illas ex magna 

parte, velut inimicas divinfle I^, constat a domino 
papa condemnatos, qui eum Senonis ab earum extorta 
promissione absolvit. CaBterum, si juxta mandatum 
apostolicum dominus rex pacem et gratiam ccciesiae, 
et sibi et suis ablata reddiderit, dixit se paratum 
redire, et facturum quicquid archiepiscopus Cantua- 
riensis debet regi, principi et domino suo: alioquin 
se de caetero usurum potestate sua et jure in male- 
factores ecclesiss et suos et suorum. Rex vero, religio- 
sorum et magnorum virorum arctatus instantia, 
rcspondit se in brevi evocaturum episcopos Anglia?, 
quorum prsecipue consilio hactenus usus est in hac 
causa ; rogavitque ne responsiones sua; domino papae 
scriberentur. Sed quia illae, ut dictum est, non 
cohserebant sibif vice versa rogatus est a viris reli- 
giosis ut iis patentibus literis scriberet quod pro 
reverentia» precibus et praecepto domini papse facturus 
erat, seque postea quod oporteret scripturos promi- 
serunt. Qua ilie petitione perculsus, ab iis cum 
indignatione recessit. Fratrem tamen Bemardum 
trahens in partem, dixit se cum festinatione iturum 
ad Grandem montem, et pariturum voluntati et 
mandato magistri qui ibidem fratribus praeest. Interea 
venient episcopi de Anglia, et tunc, auctore Deo, 
simul pax reformabitur. 

Haec ille fratri Bemardo ; sed in veritate nuncios, 
quos Romam miserat, praestolatur. Consuluerunt 
tamen viri religiosi archiepiscopo, ut personae regis 
et terrse parceret, donec exploratum sit quem fructum 
faciet illud Grandimontanorum coUoquium. Hoc 
autem certum est, dcut indubitanter accepi, quia 
archiepiscopus aliquos malefactorum suorum interim 
debita severitate percellet. Csetera supplebit nuncius, 
quem mihi sub festinatione remitti precor. fieges 
autem, sibi invicem hinc inde praestito juramento^ 

confoederati sunt adversus omnes homines, adjecto 
ex parte utriusque, salvo eo quod debet Ricardus, 
filius regis Anglise, filiam regis Francorum sine dote 
ducere uxorem. Secretae obligationis, cujus supra 
memini, in finem alterius anni dilata est propalatio, 
ne» si prsBcognitum fuerit quod tractatur, facilius 
valeat impediri. Teutonicus tyrannus, consilio pru- 
dentum partis susb, abbates Cisterciensem et Clare- 
vallensem accivit, cum iis et per eos, ut creditur, de 
pace ecclesiae tractaturus. 



EPISTOLA CCLXXXVI.— AD simonem priorem 

D£ MONTE DEI ET ENGELBERTUM DE VALLE S. PETRI. 

[a.d. 1169. m.Jun.] 

Venerabilibus dominis et amicis priori de monte Deiy 
et de valle Sancti Petri suiis Joannes Saresb. salu- 
tem et in cama Dei prasperari. 

PoTEST vestra meminisse discretio, quod nunquam 
domino Cantuar. placuit ut apostolici mandati fines 
exequi differretis, adquievit tamen fratri Bernardo 
successus feliciores promittenti} si usque in aliud col- 
loquium deliberandi spacium regi indulgeretur. PoU 
licebatur enim ferocitatem hominis interim in man- 
suetudinem convertendam. Sed ecce ex litteris quas 
nuper accepi luce clarius patet quia et legatio domini 
Pictaviensis procurata est in fraudem ecclesise et 
nostram. Et utinam ipsa dilatio non habuerit do- 
lum : nam hoc rei exitus declarabit, dum nos pro- 
missam expectamus mansuetudinem, ille sollicitus agit 
quomodo honorem Dei subruat, et totam subvertat 
ecclesiffi libertatem. Quidni faceret? Exploraverat 
vires nostras, et iniquitate sua (non dico) meruerat, 
quoniam falsum est, sed subripuerat favorem omnium : 

et ille qui solus in tantae diflicultatis articulo honorem 
Dei ausus est protestari, omnibus in derisum et sibi- 
lum datusest, et quasi abuniversisconsputus abscessit. 
Nonnede csetero facilem poterat iniquitasarmata con- 
siliis et favore sperare triumphum ? Institi ut con- 
suluistis apud dominum Bemensem ut fratri Bernardo 
scriberet, sed non adquievit, dicens litteras suas non 
profuturas, quia credit eum favere parti adversae. Fre- 
quens enim est, ut qui nihil habere praedicantur, aut 
rem aut gloriam plurimum concupiscant. Non placet 
dominusCantuar. meautaliquem suorum interesse col- 
loquio prseter Magistrum Lombardum Romanae eccle- 
sia? subdiaconum, quem invenietis in familia domini 
Senonensis. Vos autem ilhic perducat Dominus in spi« 
ritu et virtute Heliae, et gladium Phinees cum zelo 
quem habetis dirigat et roboret in manibus vestris. 
Nec timeatis a facie vel multitudine hominura, quia 
plures et fortiores nobiscum sunt quam cum illis. 
Scribit Remensis archiepiscopus pro causa nostra 
doniino papae, praecipiens litteras suas ad meum 
formari arbitrium : promittens etiam se necessitati- 
bus nostris quamdiu res exegerit affuturum. Viriliter 
agite quaeso, dilectissimi domini, et dilationis peri- 
culum exequutionis ofiiciositate et diligentia com- 
pensate, ut per vos innotescat quoniam quicquid 
ultra quod obtulit, a Cantuar. exigitur, non modo 
potestatis excessus est, sed plenae et planae infidelitatis 
indicium. Unde sunt quidam, ut scitis, in excusa- 
tionem erronei consilii praetextu sanctitatis vestrs: 
sed nunc pateat ex professione veritatis et libertate 
spiritus, quod numquam illi consensistis errori. Ubi 
enim spiritus Dei,ibi libertas est: et vos proculdubio 
veritas liberabit. Valeat semper et prosperetur in 
Domino sanctitas vestra, nostri memor jugiter apud 
Deum, et quatenus honestati expedit apud homines. 

EPISTOLA CCLXXXVII.— ad joannem pictav. 

EPISCOPUM. [a. d. 1169.] 

Joanni Pictavensi Episcopo J, 8. 

Grandis est apud nos expectatio praestolantium 
quid paritura sit collatio illustris regis Angl. et sanc- 
torum Grandimontanorum, qui utinam pro celebri- 
tate nominis, quam in ecclesia Dei subito nacti sunt, 
pacem ecclesiae studeant procurare. Creduntur enim 
talentum gratis principum in tantum meruisse et 
percepisse a Domino, ut dispensatio regnorum qua- 
tenus ipsi permiserint eorum committatur arbitrio. 
Fama si quidem prseconatur quod in eorum manibus 
sunt consilia et opera regiim. Quiaergo vos eorundem 
sanctorum non dubitoamatores, et familiares esse con- 
fido, quanta possum precor instantia quatinus eos per 
gratiam vobis divinitus coUatam adhibita omni di- 
ligentia animetis, ut in colloquio quod cum praefato 
rege habituri sunt, si tamen nondum celebratum est, 
prospiciant ecclesiasticse paci, quae Deo teste ipsi regi 
longe erit utilior^ quam illis qui se et sua omnia 
gaudent exposuisse pro Christo. Sive enim vivant, 
sive moriantur, Domini sunt, et secundum multitu- 
dinem laborum et dolorum, quibus ad modicum fla- 
gellantur, consolationes ejus expectant in misericordia 
uberi. Quid autem a justo judice, cujus voluntas 
omnipotentia est, poterit» nisi poeniteat, expectare ? 
qui gratis persequitur et torquet innocentes.^ Aut 
quis erit pGenitentisB fructus, nisi corde contrito et 
humiliato confiteatur culpam, componat injuriam» 
damna pro facultate resarciat» et simih'a in posterum 
cavere disponat. Si vero memorati sancti tanto do- 
mino, tam sincero amico, victi spe vel timore dicenda 
tacuerint, quis eum de caetero statuet contra faciem 

suam ? Quis a domo ejus avertet gladium Domini, qui 
potentes potentius punit, torquet et aufert spiritum 
principum ? 

Ecce cum Teutonico tyranno quid egerit, quem, 
sicut fama publica est» apud nos, velat illam statuam 
quam Nabuchodonosor vidit in somnis, podagra per- 
cussit in pedibus, ut incedere nequeat nisi stipatorum 
auxilio fulciatur. Et quidem spes est, ut in brevi 
pateat ruinae magnsB, Christoque quem in membris 
persequitur, dum libertatem ecclesiae subvertere quas- 
rit, concedat gloriam vel invitus. 

Iter autem Hierosoljmitanum quod a regibus dispo- 
situm est, quid proderit, si non ante pax reddatur 
ecclesiae ? Nam quum setate nostra maximi et plurimi 
principes similem peregrinationem fuissent aggressi, 
rei miserrimus et ecclesiae dolendus eventus edocuit 
de rapinis et injuriis oblata munera Deo non placere, 
dum ingrati labor obsequii prorsus in contrarium 
proposito cessit eventum. Sui inconsolabiliter lugent 
similiter incedentem et patientem similia comitem 
Nivemensem, quem non Parthorum jacula, non Syro- 
rum gladii, ut nec gloriosa mors viri fortis aliquid 
consolationis afferret : sed lachrymse viduarum, pau- 
perum gemitus, ecclesiarum querelse) creduntur in- 
glorium extinxisse. Licet autem sit in finem biennii 
memoratae profectionis dilata necessitas : tamen si ad 
honorem Dei et demigrantium salutem inchoari de- 
bet aut peragi, tempus breve est. Nam proverbio 
Francorum dici solet: Stulto dormiente terminus 
creditoris accelerat. Dormit stultus, sed usurae non 
dormiunt. 

Sed quid est quod vos in hac parte sollicito, qui 
indesinenter et supra vires hanc sollicitudinem geritis: 
nisi quod scio vos multam ad tantum principem tam 
bonum dominum habere caritatem, ut salutem ejus 

et honorem, quod quidem et ego facio, cupiatis ut 
vestrum ? 

Vir enim est omni laude major, si ecclesiae Dei, ut 
oportet, deferret magis, et cum his modestius ageret, 
qui cum eo contrahunt, et aliqua ratione» non impetu 
irse vel alterius reprimendi affectus, et ad mensuram 
regiae gravitatis linguam cohiberet et animum. Alias 
autem naturae pariter et gratise tot et tantis dotibus 
prs&ditus est, ut ei principum nullus, quod magis 
crediderim, vel admodum rarus, quod indubitanter 
dixerim, similis inveniretur in orbe. Timeo vero ne 
vobis apud eum nocuerit fides et officiositas vestra, 
eo quod colloquium, sicutad honorem ejus volebatis, 
non potuistis a Cantuariensi archiepiscopo impetrare. 
Unde precor attentius» ut mihi quis illius verbi fuerit 
exitus^ et quse circa vos sunt et vestrates significare 
dignemini. In negotio autem quod vobis prsesentium 
lator exponet, sic procedat diligentia vestra, sicut 
maxime videritis expedire. De his vero qui Romam 
profecti sunt, nihil adhuc certum teneo, sed quum 
innotuerint referenda, data divinitus opportunitate 
meo studio procurante proficiscentur ad vos. 



EPISTOLA CCLXXXVIIl.— AD hugonem 

DE GANT. [a. D. 1169.] 

Idem Hugoni de Gant, 

AcTiONES gratiarum debitas parturit animus. Sed 
ut ait propheta, vires non habet parturiens. Nam 
devotionis effectum suspendit hactenus persequutionis 
acerbitas, sed affectum, quin in partum gratulationis 
erumpere gestiat, nuUa vis potest aut potuit cohibere. 
Et quidem Deo propitiante jam in eum calculum 
Christi et ecclesiae suae causa perducta est» ut de 

csetero periclitari non possit, eo quod schismatis capita 
defecerunt, et Anglicanae ecclesise malleus compre- 
hensus in operibus suis de caetero cui innitatur inve- 
nire non valet. Ventum erat ad summum, ubi con- 
stat habitudines periculosas esse, quum ille qui sollici- 
tando tam curiam quam schismaticos» Fredericum 
videlicet et complices suos, videns se hac via non 
posse proficere apud Dominum, et adversus Christum 
ejus, transmissa legatione transfugit ad Italiae civi- 
tates,promittensMediolanensibus triamillia marcarum, 
et murorum suorum validissimam reparationem, ut 
cum ahis civitatibus quas corrumpere moliebatur im- 
petrarent a domino papa et ecclesia Romana dejec- 
tionem vel translationem Cantuariensis archiepiscopi. 
Nam ob eandem causam Cremonensibus duo millia 
marcarum promiserat, Parmensibus mille, et totidem 
Bononiensibus. Domino vero papae obtulit quod 
eum data pecunia liberaret ab exactionibus omnium 
Romanorum, et decem millia marcarum adjiceret: 
concedens etiam ut tam in ecclesia Cantuariensi quam 
in aliis vacantibus in Anglia pastores ordinaret ad 
libitum. Sed quia fidem multa promissa levabant» et 
in precibus manifesta continebatur iniquitas, repulsam 
passus est, et quod per se impetrare non poterat, regis 
Siculi viribus conatus est extorquere. Sed nec ille, 
licet toto nisu ad hoc Syracusanus episcopus, et 
Comes Robertus de Bassenvilla multiplicatis inter- 
cessoribus laboraverint, exauditus est pro sua reve- 
rentia et potentia vel gratia, quamvis eam in ec- 
clesia Romana plurimam habeat. Dimissi sunt ergo 
nuncii regis impotes voti, hoc solum impetrato, ut 
dominus papa mitteret nuncios qui pacem procura- 
rent, Gratiauum : scilicet subdiaconum, et Magistrum 
Vivianum urbis veteris archidiaconum, qui munere 
advocationis fungi solet in curia. £os tamen ante 

VOL. II. p 

prsescripta forma pacis sacramenti religione astrinxit, 
quod praefinitos terminos non excederent : mandatis 
quoque adjiciens, ut a regis sumptibus abstineaut nisi 
pace ecclesiffi impetrata, et ne ultra diem qui praestitus 
est aliquam faciant moram. Forma autem pacis quae 
archiepiscopo expressa est nihil inhonestum continet, 
vel quod ecclesiam dedeceat aut personam, nec auc- 
toritatem ejus in aliquo minuit, quin libere, omni 
occasione et appellatione cessante, in ipsum regem, in 
regnum et personas regni severitatcm ecclesiasticam 
valeat exercere, prout sibi et ecclesiae Dei expedire 
cognoverit. Consilium tamen amicorum est, eorum- 
que sapientum, ut dum pacis verba tractantur mitius 
agat, et multa dissimulet : postea, si, (quod absit) pax 
non processerit, gravius quasi resumptis viribus perse- 
quutores ecclesiae prostraturus. 

Spera ergo, dilecte mi, et quicquid interim audieris, 
non movearis, quia Deus in tuto posuit causam suam. 
Audies forte superbiam Moab : sed memineris quod 
superbia major est quam fortitudo ejus. Nam territi 
sunt in Sion peccatores, possedit timor hypocritas, 
qui nisi revertantur a pravitate sua, expellentur et 
stare non poterunt: jam enim securis ad radicem 
eorum posita est, et ventilabrum habet angelus in 
manu sua, ut grana discernat a paleis. Praefati nuncii 
ad regem profecti sunt, sed quid apud ipsum invene- 
rint, nondum nobis innotuit : hoc tamen certum est 
quod se rex verbo et scripto obligavit ad exequendum 
consilium et mandatum domini papac, scriptumque 
ejus prae manibus est, a quo si resilierit, facile convin- 
cetur, sed nec sic credendum censuit ecclesia, ante- 
quam verborum fidem operum testimonio roboraret. 
Salutatus a te, plurimum et affectuose te resalutat 
archiepiscopus, se ad amorem et honorem tuum expo- 
nens promptissima devotione. 

EPISTOLA CCLXXXIX. — ad conventum cantu- 

ARIENSEM. [A. D. 1169.] 

Idem Conventui Cantuar. 

DoLEO dilectissimi et admodum doleo in his quse 
de vestra fraternitate dicta sunt mihi, quoniam schis- 
mata in vobis sunt, ut non idem sentiatis aut dicatis 
in Domino. Nam (ut aiunt qui conversationem ves- 
tram familiarius inspexisse et perspicacius intellexisse 
^reduntur) alius vestrum dicit, Ego sum regis, ego 
Ranulphi : ego fortunam sequar, et vincentibus adhse- 
rebo. Inter hsec rarus admodum est, si quis tamen 
qui susB professionis memor, archiepiscopum cui opor- 
teat obediri se recolat habere : qui verbum Dei loqua- 
tur cum fiducia : qui publice protestari audeat quod 
Deo potius oportet quam hominibus obedire. Miror 
(si tamen vera sunt quae dicuntur) et utinam falsa 
apparerent» quod sic tam cito transferimini a via 
Domini in aliud Evangelium quod ecclesiae catholicse 
subvertit auctoritatem, et eis qui meritis exigentibus 
Sathanae traditi sunt, indulget communionem fidelium : 
et ad participium voluptalis aut lucri cum praedoni- 
bus, furibus, fornicatoribus et simoniacis docet iniqui* 
tatis ponere portionem. Quod quidem inde creditur 
evenisse, quod sunt aliqui in corpore vestro qui vos 
conturbant : et alii foris qui cseca ducti ambitione, dum 
vobis appetunt dominari, blandis promissionibus a 
conformitate ordinis vestri et exquisitis dolis circum- 
veniunt innocentiam vestram. Sed si non estis adeo 
mentis stupidae ut brutissima animalia stoliditate vin- 
catis, luce clarius potestis intueri in quem finem illo- 
rum molimina dirigantur. Ecce enim Londoniensis 
episcopus publice non siue dolore fidelium protestatus 
est, quod primae Britanniarum sedi, videlicet Cantuar. 

p2 

ecclesiae nuUani debet obedientiam, et quod cathe- 
dram metropoliticam illuc transferri faciet ubi eam 
esse debere fingit, ne dicam mentitur, scilicet ad 
ecclesiam Londoniensem, ubi archiflaminem gloriatur 
sedisse dum Jovialis religio colebatur. Etfortasse vir 
prudens et religiosus cultum Jovis instaurare disponit» 
ut, si alio modo archiepiscopari non potest, Arcbifla- 
minis saltem nomen et titulum assequatur. Fretus 
tamen est oraculo Merlini qui nescio quo repletus 
spiritu perhibetur ante adventum beati Augustini 
Anglorum apostoli vaticinatus esse delendam esse 
Christianam religionem, et denuo reformandam quan- 
do Londoniensis dignitas Doroberniam adornabit. Sed 
quia Merlianus philosophus prophetae sui futilem novit 
auctoritatem, etiam ad validiora certe subsidia dicitur 
confugisse, praesumens de potentatu principisy de 
ecclesiae debilitate, de avaritia Romanorum, de pusil- 
lanimitate vestra, de paupertate archiepiscopi, et multi- 
tudine divitiarum suarum, quibus adversus sapientiam 
et justitiam Dei confidit se praevaliturum in vanitate 
sua. Quid ergo dicetis et facietis ad haec ? Nunquid 
adeo praenominatos patronos vestros, aut ut verius 
dixerim pietatis et fidei timetis hostes, ut ei detis 
locum qui matrem vestram tam parricidali impietate 
jugulare molitur? Nonne hic non modo facultates 
ecclesiae erogandae, sed sanguis fundendus est, ut ei 
resistatur, et ecclesiae conservetur auctoritas ? Pudet 
quaeso sanctitatem vestram quod nullam hactenus 
patri exulanti et proscripto exhibuistis humanitatem 
consolationis : aut nihil, aut (quod melius nostis) mini- 
mum impendistis, quum tamen fere totusLatinus orbis 
evidenter agnosceret justitiam Dei, et ecclesiae liber- 
tatem titulum ^sse exilii et proscriptionis illius. Alias 
ergo ecclesias jam quinquennio non dico spoliavit, 
quoniam sponte et ultro communicaverunt necessitati- 

bus suis et tribulationibus ejus : sed ab eis stipeDdium 
accepit ad ministerium quietis, libertatis, honoris et 
glorias vestrse. Non quod tenacitatem aut inhumani- 
tatem vestram accusem» haec scribo, quia forte occu- 
pati eratis, sed ut fratres carissimos moneo» ut tandem 
aliquando in operibus caritatis reviviscat et floreat 
fides vestra: ut pace, quam speramns in proximo 
reformata, non erubescatis: sed fructum caritatis exhi- 
bitae, cum fenore multiplici recipiatis in lactitia et 
exultatione. Venit enim temporispIenitudo,ut Satanae 
non liceat ulterius tanto furore in ecclesiam debac- 
chari : et pater vester potestatem accepit a Domino^ 
ut possit 

Parcere subjectis et debellare superbos. 

Utinam videant oculi mei vos prse ceteris de mcrito 
nobilitari posse in consolatione sanctorum compatien- 
tium nobis. Utinam vos artiori caritatis vinculo socios 
gaudii nostri in reditu amplectamur. Utinam nunc 
vestra diligentia seminet in ariditate indigentium fra- 
trum» et maxime in corde Patris vestri quos post 
modum metatis in gaudio. Scitis quis dixerit, Qui 
parce seminat, parce et metet, et qui in benedictione 
seminat, de benedictione et metet. Quid? inquies, 
cum gratia temporali vitam seternam. Sed fortasse 
pertimescitis minas insidiantium et intentantium labo- 
res et dolores, ut non audeatis quod tempus exigit, et 
ecclesise deposcit necessitas, lachrymis, seminare, sed 
profectofere soli, qui seminantin lachrymis, in gaudio 
metent. Nibil est quod vobis defuerit hacte^nus; 
opulentiam et quietem, aliis de egestate et labore pro 
defensione ecclesise laborantibus, divina gratia minis- 
travit : nunc demum si placeat, et vestrsB discretioni 
visum sit, ut compassionem caritatis, quam tribulationi 
fratrum verbis jugiterprsDtendistis exhibitione operis 

comprobetis. Non quidem ut illis remissio sit, et vobis 
tribulatio : sed ex aequalitate, ut in praesenli tempore 
vestra abundantia si non fratern», quod oporteret, 
saltem paternae inopiae sit supplementum. Alioquin 
patens erit iniquitas, ubi nulla sequandorum reperitur 
aequalitas. Nam de his qui versantur unanimes in 
domo Domini, scriptum est. Qui multum habebat 
non abundavit, et qui modicum non minoravit. Nun- 
quid vos soli in castris Domini Gomor legitimum per- 
didistis? si manna prohibente Domino reservatum 
munus quidem cceleste, et panis et pastus angelicus 
putrescit et vermes facit: quid putrediniset vermium 
contrahet putredo, Domino prohibente, servata in dis- 
pendium caritatis, in esurie et nuditate fratrum ? non 
utique quod illi esuriant aut nudi sunt, sed quod illos 
nisi caritas in vobis per gratiam amplius excitetur, 
fami, nuditati et periculis omnibus exposuistis. Ver- 
sentur haec et similia in animis et terantiir in colloquiis 
vestris, et ponite corda vestra super vias vestras : et 
causam et itinera patris, et vias adversantium. Et 
attendite quis Deo inspectore et judice possit ab his 
exitus provenire. Ita tamen ut non alius consultator 
Ranulphi, alius Jamne, alius Mambres, alius Achi- 
tophel magorumque similium: sed conscientiam suam 
quisque discutiat et consultat legem Dei. Jam sane 
praevia ratione illustrati per gratiam reducetis ad 
animum, quoniam misericordia plenitudo virtutum 
est, et recedentes a viis pristinis cum eo facietis mise- 
ricordiam, qui eam Deo propitiante cito respondere 
poterit in cornu verbi, et aiHigentes se potenter affli- 
gere. Sit spiritus consilii vobiscum, et dirigat corda 
vestra, ut in bonum memineritis vestri. Hoc enim a 
corde et labiis meis Deo inspectore, teste et judice 
caritas expressit ad dulcissimos et reverentissimos 
fratres, ut mihi de csetero coram Deo, quem testem 

horum et judicem invoco, imputari non debeat, si me 
salubria consulentem dedignantur audire. 



EPISTOLA CCXC. — ad willelmum subpriorem 

CANTUARIENSEM. [a. D. 1169.] 

Willelmo Subpriori Cantuar, 

LicET communis pater noster et dominus magis- 
tra caritate didicerit abundare et penuriam pati, et 
ubique et in omnibus, in quibus est, pro Christo 
sufficiens esse : gaudeo tamen propter te, quod tan- 
dem aliquando qualitercumque caritas tua refloruit, 
et indicio operis quamvis sero, et modico prius appa- 
rentem, convincit vel tenuiter vivere fidem, quae (ut 
nosti) teste Jacobo sine operibus mortua est. Et qui- 
dem ille nullam hactenus aut honestam duntaxat susti- 
nuit paupertatem Deo temperante flagella, et perse- 
quutiones hominum ut tolerabiles sint fidelibus, cle- 
mentius mitigante, sed ad horam temptatus est ut se 
plenius agnosceret, et planius innotesceret mundo, et 
in tantae tribulationis angustia fidem amicorum mani- 
festius comprobraret. Jam per ignem transivit et 
aquam, vexillum fidei et justitiae ante reges et proesides 
reluctantes et contradicentes erigere et perferre nec 
erubuit, nec expavit, nec prece, nec pretio, nec minis 
aut blanditiis aut tormentis frangi vel flecti potuit, ut 
nomen Domini reticeret, et honoris ejus quantulum- 
cumque dispendium pateretur. Numquid non ei 
dictum est, et fere verbis eisdem, sed diverso pro- 
posito, sine me ut honorem divinum minuam, ut 
ecclesiae deleam libertatem, et faciam te crescere in 
gentem magnam, dum modo consuetudines avitas 
procedere patiaris, et eis non anteponas aut opponas 

divinorum reverentiam mandatorum. Sed vas elec- 
tionis (idem fiducialiter eloquens " Aut" inquit " me 
delebis» aut hsec Deo inimica prsesumptio tua dele- 
bitur: quia tibi talia molienti et illi servire non 
possum,** Unde nutu favente diviuo contigit, ut qui 
se pro honore Dei contempsit, plenam et gloriosam 
acceperit a Domino potestatem, qua conterere poterit 
adversarios suos. Attende quoeso quomodo episcopi 
et alii qui eum impugnabant deficiunt: et persis- 
tens in eo quod tandem caepisti, converte et robora 
fratres tuos. Exhibe te patri filium, quoniam in ejus 
manibus post Deum et per Deum salus ecclesise posita 
est. Nec differas benefacere quum possis, sed si aliter 
salus eorum expediri non potest, fratribus utcumque 
subtrahe aliquid ignaris aut invitis : unde incolumitas 
et indemnitas eorum in die obductionis valeat procu- 
rari. Tu, Deo auctore, in portu navigas, quid te 
oporteat agere per latorem praesentium auditurus. 



EPISTOLA CCXCI.— AD joannem pictav. 

EPISCOPUM. [a. d. 1169.] 

Joanni Pictaviensi EjAacopo- 

Gaudeo, si tamen famse prseconiis fides est habenda» 
quod vos rex Anglise a praedestinati itineris limine 
revocavit, ut processum et exitum negotii videatis, 
quod cum Cantuariensi) immo contra ecclesiam gerit. 
Et utinam vestro et sapientum consilio adquiescat ! 
Et quidem si Gratianus, ut jam dicitur incepisse, viri- 
liter egerit, tandem adquiescet sano consilio vel invitus. 
Est tamen spes multorum, quod filius gratiae, cui ex 
re nomen est, et beati Eugenii nepos recte incedet 
ad veritatem evangelii et apostolicse majestatis gloriam, 

et ecclesiae laboraiitis honestatem et pacem. Scit 
enim indubitanter quod, si hac via incesserit, aeternam 
gloriam coram Deo et hominibus promerebitur. Et 
quia paucos invenit quibus confidenter possit inniti, 
vos constantiam quseso ejus erigatis et roboretis in 
Domino. Rex^ Deo propitio, bene solvendo est : £t 
constat impoenitentibus peccata non posse remitti : si 
vero res ablata, quum reddi possit, non redditur; non 
agitur poenitentia, sed fingitur. Quid excommuni- 
catis conferet absolutio, nisi satis fecerint de injuriis 
et rapinis, et tam manifesto inobedientiae crimine? 
Crimina publicatione sui evidentissima totam eccle- 
siam gravi scandalo affecerunt: et quae in lumine 
commissa sunt, non debent in tenebris aboleri : prae- 
sertim quum non sit aliquid occultum quod non reve- 
letur, et quod non praedicetur in compitis et super 
tecta. Si sine juramento fuerint absoluti, contra 
formam publicam et in Isesionem ecclesise graviter 
praesumetur : nisi restitutionis faciendse verbum rite 
processerit, principibus et tyrannis tam cosetaneis 
quam futuris, perniciosum relinquetur exemplum. Si 
rex obtinuerit ut pactis inseratur regni dignitates 
salvas fore, consuetudines evicit mutato duntaxat 
nomine, et omnem ecclesise Romanse auctoritatem 
eliminavit ab Anglia. Sed absit ut aliquid istorum 
fiat : et certus sum quod dominus Cantuariens. prse- 
elegit exulare perpetuo, quam ut propter pacem ejus 
Isedatur ecclesia et sedis apostolicae privilegium con- 
vellatur. Suadete ergo domino Gratiano ut in omni- 
bus et prsecipue in his articulis caveat sibi, ne eum 
quod Deus avertat 

Decipiaut animi sub vulpe latentes. 
Jam enim, ni fallor, expertus esse potest quoniam 
verba prsecipitationis diligit lingua dolosa, Nulla, inquit 
sapiens, unquam securitas est, vicino serpente dormire. 

Et in sede Sathanae certum est habitare struthiones et 
scorpiones cum his qui tenent doctrinam Balaam. 
Valete. 

EPISTOLA CCXCII. — ad baldwinum exoniensem 

ARCHIDIACONUM. [a. D. 1169.] 

Baldwino Easoniensi archidiacono Joannes Sa. 
Excussus propriis, aliena negotia curans, 
quasi cum Cantuariensibus aut semulis eorum raihi 
sit aliquod familiaritatis commercium, nuper in festo 
beatse Mariae Magdalenae Vizeliacum profectus sum, 
occurrens ibi nunciis domini papae, causa (sicut 
videbatur) addiscendi quid Cantuarienses timere 
oporteat vel sperare. Nam haec fabula fere sola 
linguas et aures utriusque regni, quod ad clerum 
spectat, et certe in magna parte ad populum, creditur 
occupare. Desiderabam autem revera meum videre 
cognominem) et quod magis est compatriotam et quo- 
daramodo fratrem Gratianum, cujus tu, ut meminisse 
poteS) a sanctae recordationis papa Eugenio Ferentini 
decretus es institutor. Illum fratrem dixerim confi- 
denter cum quo mihi fidei et societatis sunt jura 
communia, et licet nos non ediderit una civitas, 
patriam tamen nobis unam esse non ambigit : qui 
patriam fortium, quae nobis individua est, et quam 
Carmentis ostendit, reducit ad animum. Ab illo ergo 
et socio ejus Viviano amice et reverenter exceptus, 
familiarius didici quod dominus papa et ecclesia 
Romana Cantuariensibus plurimum favent : adeo qui- 
dem ut nisi rex nunc cum domino Cantuariensi juxta 
consilium domini papae fecerit pacem, ei denunciaturi 
sint, quod non modo in manus archiepiscopi dabitur, 
sed et ipse Romanus Pontifex in eum aggravaturus 
est manum suam. Quod autem multos mirari asseris 

quo juris ordine Cantuariensis excommunicaverit 
episcopos et alios non convictos de crimine seu de 
contumacia, nec confessos, sed nec citatos semel, et 
quod gravius est post appellationem : mirandum qui- 
dem esset si de veritate querimonia niteretur, sed 
secus est ; quoniam opera eorum non modo praBces- 
serunt ad judicium, sed in se quasi pigram et 
tardantem condemnationem provocabant : et non 
tantum quum oportuerit, ab hominibus convincentur, 
sed clamat contra eos coelum et terra: unde et eis 
appellationis subsidium a Romano pontifice jure 
subtractum est : et archiepiscopo in ipsum regem et 
regnum et personas regni collata plenae potestatis 
auctoritas ad omnem inobedientiam puniendam, et 
reprimendos ecclesise malefactores, et suos. Procedit 
ergo apostolicae sedis munitus consilio: et nuper 
receptis propriis nunciis et litteris domini papae 
securus factus est, quod ea quae statuerit non muta- 
buntur. Archiepiscopus tamen paratus est excom- 
municatos illos absolvere, secundum institutionem 
patrum et eccIesisB formam, si pcenituerint fructu 
condigno : si vero in ea qusB cceperunt contumacia, 
quod absit, duxerint persistendum, ipse vita comite 
procedet ulterius : nec ante reponet gladium Spiritus 
in vaginam quam terra purgetur a tantis abomina- 
tionibus. Nam in infectum et concretum pulvere 
septies mucro stringendus est, ut Syria conteratur. 

Quod autem, ut aiunt, Reginaldus archidiac. 
jactitat quod hi nuncii domini papse omnes conatus 
et facta archiepiscopi apostolica auctoritate evacua- 
bunt, ipsi plane difBtentur, asserentes cum jura- 
mento quod in dispendium archiepiscopi nihil ex 
proposito facient, sed nec facere possunt, sed utili- 
tatem ejus et honorem ecclesise quibuscumque modis 
secundum Deum poterunt procurabunt. £t quidem 

illis forraa prsescripta est cujus fines excedere non 
audebunt, quia ad hoc juramento arctati sunt, adeo 
quidem ut jussi sint, nisi pace reformata, in totum a 
regis muneribus abstinere, ut nec sumptus ab eo 
recipere permittantur. Loquantur alii quod volu- 
erint, mihi spes intcrim pacis major est, quam antea 
fuerit. Nam et in morbis per augmenta dolorura ad 
summum veniendum est, ut invalescente natura et 
defsecata corruptione sahis et incolumitas reparetur. 
£t licet aliqui glorientur se a domino papa absolutos, 
certo certius sit quod neminem eorum absolvit: 
quippe nondum ligatos noverat, sed quum postraodum 
itinerantibus innotuisset, hanc de qua nunc agitur 
latam esse sententiam, remissus est ad dominum 
papam Radulphus archidiac. Landavensis ut eum 
sollicitaret excommunicatos absolvere: sed non cre- 
ditur exaudiendus. Nam, ut caetera taceam, se illi 
dominus Meldensis auctoritate major et jure potior» 
viribus totis opponet. Audietur autem in brevi, Deo 
propitio, quid pars alterutra vel utraque proficiat 
neque nunciorum, qui jam usque Autissiodorum per- 
venerunt, diu poterunt arcana latere. Siquidem 
profectionis exitus, eo quod jam fere accesserunt ad 
illos quorum negotium geritur in januis est. Res in 
suspenso diu esse non poterit. 

Et quia pro tuo, et quia tuus est, Exoniensi meo 
sollicitaris, interim probo quod fecit, subtrahens se 
ab excommunicatorum participatione. Indubium 
enim est quin a fidelibus tales oporteat evitari, quo- 
usque de absolutione constiterit. Deo enim quam 
hominibus obediri potius oportet. Quod tamen 
saepissime, praesertim in talibus, sine periculo non 
contingit : eo quod per multas tribulationes intratur 
in regnum Dei. Haec est, dilecte mi, via justorum, 
haec purgatio vitiorum, virtutum conflatorium, electos 

statuens inter malleum et incudem : sed de omnibus 
his liberat eos Dominus, et probatos illustriori corona 
glorificat. Si licentiam (quod tamen non credo) 
transfretandi obtinuerit, timeo ne cogatur, non ad 
suum, sed exactoris arbitrium appellare. Si enim ad 
nutum ipsius non processerint universa, exacerbabitur 
impatientia ejus, cui citra aliorum eversionem nihil 
est satis. Si processerint, justitia relinquetur. £t 
quo nihil deterius aut turpius est, ofFendetur Deus. 
Si (quod magis credo) transfretare prohibeatur, timeo 
ne solus subsistere non possit, tot insidiis appetitus, 
tot provocatus injuriis, et tortoribus cunctis expositus. 
Nam et hoc fortasse mandatis principalibus inseretur. 
Mitius tamen, si quid mansuetum esse valeat in 
tormentis, tolerari poterunt inferiores ministri Sa- 
thanas, quam ille praesens qui exigentibus peccatis 
majorem nocendi accepit a Domino potestatem. Unde 
consultius arbitror, ut quamdiu per dispensatoria 
diverticula, quse tamen justitiam nullatenus impe- 
diant, evadere poterit, patienter interim sustineat 
habitare cum filiis Cedar, expectans consilium et 
consolationem a Domino. Si vero regem redire con- 
tigerit, et durius conveniatur ut transeat in collegium 
impiorum, vocem pontifice dignam exerat in spiritum 
libertatis, et antequam Isedat ecclesiae conditionem, 
sumpta quam Deus ministrabit honesta causa, exeat 
de medio Babylonis, ne tangens immundum accipiat 
de plagis ejus, funem, si alias solvi non potest, 
rumpens, ne cum periculo conscientise et nota infamiae 
salvatricem cogatur rumpere caritatem. Interim 
quia tot angustise undique imminent, consulo, ut, 
quatenus poterit, de rebus suis prospiciat sibi, et 
maxime spem ponens in operibus misericordise, et 
orationibus sanctorum. Sic enim, quod et illum, si 
nondum legit, legere desidero, magnus Basilius se et 

populum suum a faucibus Juliani eripuit. Deus 
certe ex alto prospicit, qui electos suos supra id quod 
possunt, tentari non patietur, de ipsa jucundum et 
gloriosum facturus tentatione proventum. 

Ut autem sollicitudinem tuam ex aliqua parte 
mitigem, Fredericus Teutonicus Tyrannus, Deo 
propitiante, pacem cum ecclesia facturus creditur, 
petens utfilium suum natu secundum,quem in regem 
eligi fecit, in Imperatorem recipiat dominus papa, et 
a catholicis episcopis praecipiat consecrari, apostolicae 
sedi pariturum, dum tamen Fredericus in persona 
sua nullum apostolicum, nisi velit, recipere compel- 
latur, praeter Petrum et alios, qui in coelis sunt. Et 
in his facile audiretur, si non pactis insereret» ut in < 
gradibus et dignitatibus suis remaneant, qui sunt a 
schismaticis hseresiarchis ordinati et consecrati. Stat 
in hoccalculo lis adhuc, sed utraque pars ex aliquibus 
signis in quadam petitionis parte alteri cessura esse 
praesumitur. Quod plenius innotescet^ quum, quod 
in brevi speratur, verbi procuratores hujus, Cister- 
tiensis et ClaraB-Vallensis abbates ab ecclesia Romana 
redierint. Pauca familiarius I^ator praesentium pro- 
sequetur, cujus curam precor haberi facias, donec 
convalescat, in quo et fratrem meum, quoad medi- 
cinam pertinet, sollicitum esse desidero. Quum re- 
latu digna emerserint, ea favente Deo ad tuam citis- 
sime notitiam perferentur. Vale, et tuorum meroineris 
ante Deum. 

EPISTOLA CCXCIIL— AD EUNDEM. [a.d. 1170.] 

Baldwino Ewoniensi archidiacono J. S. 

MiTTO tibi litteras quas domino Cantuar. nuncii 
sui a curia nuper miserunt, ex quibus esse cautior 
poteris, ut non facile omni spiritui adquiescas. 

Nam a fautoribus utriusque partis in alteram multa 
dicuntur, et quaelibet earum in assensum suum 
quos potest et quibus modis valet conatur inducere. 
Sedis apostoiicae gratiam utrinque quaerunt: et (ut 
arbitror) qui eam minus meruerunt, aut assequuti sunt, 
amplius gloriantur se voti compotes esse. Jactitant 
se haBC et illa obtinuisse: sed scio quod eis praesertim 
in his quse contrarius videntur elicita, nuUus sapiens 
habebit fidem, nisi scripta authentica et originalia 
proferant. Unum scio et mundo reclamante indubi- 
tauter et libere assero, quia qui Christo adhseserit, in 
finem non poenitebit. Momentaneum est gaudium 
impiorum et instar puncti, quibus in brevi tinea sub- 
sternetur et operimentum erunt vermes: et electos 
suos consolabitur Dominus, nec patietur ut eos affligat 
duplex tribulatio. Pacem universalis ecclesiae sperant 
omnes, et eam fere universi desiderant: nec alios 
excipiendos esse crediderim, nisi quos scelerum con- 
scientia torquet, convincens eos propriae damnationis 
meruisse sententiam. Nam et ipse imperator jam 
exaugustus patenter expertus est se in Augustalem 
non posse redire dignitatem, nisi pacem cum ecclesia 
fecerit, nec detrectat jam conditionibus sequis foedus 
inire cum Italis: accitique consules civitatum cum 
nunciis ejus ineundae pacis in curia Ubrant et formant 
articulos, et valituras in posterum componunt cau- 
tiones. Hujus rei exitum praestolatur dominus Se- 
nonensis, qui tamen Paschalem solemnitatem domi suae 
creditur et speratur acturus. Revertentur cum eo 
vita comite Cantuar. ecclesiae procuratores, qui do- 
mino suo scripserunt petitiones suas benignius quam 
speraverant exauditas, licet de fide et constantia 
domini papae sibi antea viderentur esse certissimi. 
Praevenerant eos nuncii domini regis, Ragin. archi- 
diac. Saresber. Magister Ric. Barre, et Rad. Lan- 

davensis archidiaconus. Sed nulla instantia potuerunt 
efficere, ut eos nisi confusos dimitteret dominus papa 
antequam suum reciperet Gratianum, in cujus adventu 
comua eorum repressa sunt, et retusa, et ecclesise 
causa, revelata plenius veritate, magis et magis in- 
valuit. Nam et conjuratio, quae ad instar schismatis 
fieri cogebatur in Anglia, ecclesiae contra quam para- 
batur profectibus militabit. Sequuti sunt alii nuncii 
ex parte regis: ^gidius scilicet Rothomagensis et 
Johannes Sagiensis archidiaconi, et famosus ille jurator 
decanus Sares. retractantes priorum petitiones, ct di- 
centes dominum regem causam, quae inter ipsum et 
Cantuar. archiepiscopum vertitur, et formam pacis 
inter eos reformandaB prorsus in domini papsB conferre 
arbitrium, et super hoc ipsius regis buUatas litteras 
protulerunt. Quod dominus papa benignius audiens 
regi gratulatorias scripsit litteras, quarum tibi re- 
scriptum mitto. 

Interim rex cum alio rege, mediante Tyrensi archi- 
episcopo, de tollenda cruce tractabat, eique persua- 
serat interpositis cautionibus (quas exprimi pro per- 
sonse reverentia non oportet) quod a proximo Pascha 
in annum arripiendo itineri accingetur. Et quidem 
sub eo praetextu Christianissimum principem in com- 
ponendis finibus suis habebat adjutorem,donec collusio 
inita cum Hervaeo de Monte Mirabili, illum ex causa 
probabili fecit esse suspectum: suspectiorem vero 
quod colloquium et concordiam regis Francorum et 
comitis Flandr. studuit impedire. Ut tamen devo- 
tionem tollendae crucis probabilius astrueret, per viros 
magnos et religiosos et per familiares suos, (sicut ex 
litteris eorum videbis) cum ecclesia de pace tractabat, 
utens domini Tyrensis, officio in hac causa, cui etiam 
praesentibus archiepiscopis, episcopis, abbatibus, et 
multis proceribus convocatis, primo Deum et (ut dici 

solet) Christianitatem suam obsidem dabat: deiiide 
patruum suum regem Hierosolymorum, et omnes qui 
convenerant constituebat fidejussores, quod ex animo 
in fide et sinceritate Cantuar. archiepiscopo remiserat 
omnes querelas, et iram, et animi rancorem, et omni- 
bus suis, petens ut redirent, sua omnia in pace et 
securitate recepturi: nec aliquid exigebat, nisi ut ei 
faciat archiepiscopus quod regi debetur: et ipse 
vicissim illi quod rex debet archiepiscopo. Misit 
autem abbatem Cisterc. et iratrem Gaufridum Ful- 
cherii Magistrum Templi, et Gaufridum Autissiodo- 
rensem Senonas, ut praBfatum Cantuar. ad ipsum cum 
episcopo Sagiensi in haec verba adducerent. S#d 
quum fidem eorum sequutus archiepiscopus Pontisaram 
venisset, denunciavit ei dominus Rothomagen. ne 
procederet, quia rex erat in Angliam transiturus sub 
omni celeritate pace infecta. Receperat autem duos 
de nunciis sus magistrum Ricardum Barre et Lan- 
davei^ archid., in quorum reditu pax impedita est, 
machinatione (ut aiunt) Gaufridi Cantuar. archid. cui 
Deus quandoque respondebit ad merita. 

Jactitabatur tunc regis nuncios absolutionem epis- 
copi Lond. et omnium aliorum obtinuisse, et quod 
archiepiscopo subtracta erat potestas animadvertendi 
in regem et terram suam sive regni personas, sed 
mendacia illico detecta sunt, supervenientibus litteris 
domini papae etiam antequam Londonen. episcopus ad 
curiam iter arriperet : qui proculdubio labori peper- 
cisset et sumptibus, si (ut quidam mentiti sunt) sine 
tanta difficultate absolvi potuisset. Fama celebris 
est quod memoratus Cantuar. archid. regi persuasit 
in Angliam transfretare ut episcopos torqueat et 
clerum, qui contra dominum papam et matrem suam 
Cant. ecclesiam jurare noluerint. Undique metus et 
angustiae undique> necessitate vitandorum inflicta. 

VOL. II. Q 

Longe melius est incidere in manus hominum quam 
derelinquere legem Dei. Alterum enim semper ge- 
hennam ingerit. Alterum via est ad coronam, et 
perpetuat gloriam. Nam qui persequutionem propter 
justitiam patiuntur, beati sunt: quoniam quos pugna 
purgat, probat et illustrat, finis pugnae sine fine coro- 
nat. Sathanas autem amplius sevit, quum exterminium 
suum videt accelerari : et illa pars hyemis tetrior est, 
qusB veris iramine^tis praecedit amoenitatem. Histo- 
rias replica, tyrannorum gesta revolve, et plane re- 
peries in pressuris semper dilatatam esse ecclesiam: 
et quod persequutio quanto atrocior erat tanto 
oltius sedabatur. Regem autem tam ab amicis 
quam ab aliis nunciis qui praemiserunt istos, ut 
praemuniretur, indubitanter significatum est, quod 
nisi citius cum ecclesia fecerit pacem, secundum quod 
ad petitionem suam dominus papa praescripsit, et hoc 
infra calendas Maii, ex tunc nulla ratione difierri 
poterit, quin in personam ejus et terram cismarinam 
et transmarinam ecclesiastica severitas exerceatur. 
Et hoc quidem arbitror huic exacerbationi, quam 
Deus mature, prout ecclesise novit expedire, com- 
pescat, dedisse originem, procurantibus fomitem ar- 
doris et incendii, causas jugiter subrogantibus his qui 
oderunt pacem : et sciunt se cum perpetuse nota 
infamise futuros detestandum schismatis et apostasise 
exemplum. Lator praesentium, si tibi visum fuerit 
ut eum admittas, plura supplebit. Quum redierint, 
quorum in brevi speratur adventus, referenda quae 
emerserint tibi Deo propitiante scribere non pigri- 
tabor: et utinam me de statu tuo, quem Deus suc- 
cessibus impleat, mature certiorari contingat. 

EPISTOLA CCXCIV.— AD robertum sacristam. 
[a.d. 1170.] 

Idem Roherto SacristcD. 

Devotionem quam habes ad me nuncius vester 
diligenter exposuit, et me non mediocriter ad refe- 
rendas gratias quantum verbis potuit obligavit. Quum 
enim me tanto exilii tempore veteres amici prorsus 
omiserint et contempserint, illis qui saltem bona verba 
sub hac tempestate proscriptis communicant his quos 
alii contempserunt, prsesertim quum facultas non sup- 
petat ut eos opere consolentur, amicitiam prout pos- 
sunt, videntur colere, et ulteriorem gratiam prome- 
reri: si quidem ratio, non minus animorum quam 
rerum * pensat impendia. Censetque praeponderare 
lancem quse solidata caritate repletur : et quae rerum 
levitatem praefert, et fictae dilectionis umbratiles prae- 
tendit imagines, suspendit in auras* Perseverate ergo 
in eo quod fideliter incepistis, et devotionem quam 
patri vestro debetis, et ecclesiae laboranti continua cari- 
tatis exhibitione quotiens fuerit opportunum proferte 
in lucem : ut tam a Deo quam ab ipso archiepiscopo 
vobis in retributione verbi respondeatur pro meritis. 
Quod Deo propitiante futurum speratur in brevi: 
quia non creditur apud nos quod pax ecclesiae diu 
difFerri possit. Sed et hanc ad honorem Dei et eccle- 
siae utilitatem creditur proventuram, non ut quidam 
mentiti sunt in confusionem domini Cantuar. et eorum 
qui pro justitia decreverunt ponere, si opus fuerit, 
animas suas. Nec doleatis si Rothomagensis archi- 
episcopus et episcopus Nivemensis in Angliam vene- 
rint: quos sicutpro ecclesia plurimum,ita contra eam 
vel dominum Cantuar. aut suos nihil omnino posse 
certissimum est. Sed nec eos velle nocere credimus : 
q2 

quin potius quod ad honestam pacem et utilem totis 
viribus laborabunt. Hoc scripsi ne nuncii vestri 
videar contempsisse sermonem, qui ad obsequium 
vestrum, ubi facultas affuerit, sum paratus in Domino» 
Valete. 



EPISTOLA CCXCV. — ^ad magistrum girardum. 
[a.d. 1170.] 

Ideni Magiatro Girardo. 

MoLESTE tulit dominus meus archiepiscopus quod 
vos qui clavem habetis scientiae, et in lege Domini, 
quam publice docetis, jugiter occupamini, adeo ut, 
mundanis disciplinis penitus rejectis, solius veritatis 
et justitia* sacra profiteamini, Cantuar. archidiacono, 
quem solemniter excommunicatum esse non ambigitis, 
coramunicare praesumpsistis exemplo pemicioso, et 
quod sicut vestram conscientiam laedit, sic non modice 
denigrat et famam. Nam nec in minus perito tantus 
facilis esset excessus, ne dum in illo, cujus non modo 
doctrina, sed et vita debet auditoribus esse virtutis 
exemplar. Sed, quia credibilius est vos de humana 
infirmitate, quam de malitise perversitate, licet grave 
nimis sit quod admisistis, peccasse, de mandato ipsius 
litteris vestris respondeo jquse sequuntur : mittoque 
rescriptum litterarum quas ad excusationem sui do- 
mino Sagiensi transmisit, qui monuerat ut ei Parisiia 
occurreret in incertum. Sed, ut scitis, nec equita- 
turas, nec expensas, nec socios, qui per regnum dis- 
persi sunt, ad tam crebros et inutiles discursus potest 
tam subito prseparare : quod etiam sapientes, qui 
eum tam facile evocant, oportuerat praemetiri. Vos 
autem diligentior extitistis, qui ei, uno duntaxat in- 
terposito die, certum prsestituistis diem, ut diplomate 

incedens episcopo Sagiensi et archidiac. Cantuar. oc- 
curreret. Sed quatenus episcopum verba et litterae 
vestrse obligent, melius nostis : et ipse recolit qualiter 
ejusdem episcopi litteris, et aliorum consilio nuper 
delusus sit) ut socios convocaret, et varias inutiliter 
procuraret expensas. Nam ad iter accinctus erat, et 
fatigaverat multos, quum ipsum fama vulgante didi- 
cit in Normanniam redisse: incertum an dignus habe- 
retur qui litteris deberet aut nuncio prsemoneri. For- 
tasse ecclesiae negotium adeo humile est, ut non nisi 
de latere et ex accidenti tractari debeat, et transcur- 
rentibus tangi potius quam expleri. Sed quicumque 
personas quae plurimum laesae sunt» despicit, causam 
meminerit esse Christi, qui comprimit elationes maris, 
et pro arbitrio suo potestatum dispensat habenas. 
Ipse Cantuar. ecclesiae patronus est, et inspirabit 
animo domini regis, ut divinitus indultam sibi licen- 
tiam moderetur, nec eam quae satis et supra et contra 
fas et modum gratis afiiicta est, et tam ipsum quam 
antecessores suos tanquam pia mater promovit, aluit, 
et protexit, afiiigat amplius. Sapientior enim est, 
quam ut salutis suae dispendium et filii sui perniciem 
procuret, neque nos ignari sumus quid nuncii sui 
qu8Bsierint ab apostolica sede vel obtinuerint. Cessent 
minae, quoniam ecclesia Dei per misericordiam ejus 
in portu navigat, nec est a strata publica, quam 
Christus ostendit, recedendum, prsBsertim his qui in 
tanta acerbitate exilii tam patenter experti sunt mise- 
ricordiam Dei. 

Oscula promittitis et amplexus, si morem geramus 
homini, et is qui forma Christianorum est audivit a 
tentatore, H(bc omnia tibi dahOj si cadens adaraveris 
me. Ipse jiidicet causam suam, et dominum i-egem 
perducat ad veniam, qui malignantium consiliis im- 
pulsus, innatae benignitatis quam habere consueverat, 

nimis oblitus est: et» dum inimicis ecclesiae vehe- 
mentius cessit, speciem induit inimici. Nec dubito 
quin ipse sibi dum haec gereret displiceret, sed quasi 
invitus insipientium clamoribus agitabatur, et trahe- 
batur funiculis impiorum. Adjicitis ut dominus 
Cantuar. occurrat nominato superius episcopo et 
archidiac. Cantuar. quasi illum recepturus sit nedum 
ei occursurus, quem ipse solemni anathemate condem- 
navit, sententiamque in eum latam confirmavit apo- 
stolica sedes. Utique mirum ducit quod ei prsefatus 
Sagiensis et alii venerabiles viri praelati ecclesiarum 
citra absolutionem communicant, quod a se sciunt in 
districto examine requirendum : et fortasse in ecclesia 
praesenti non dabitur oblivioni. Certo tamen certius 
eat, quod tam episcopum Londoniensem, et ante nomi- 
natum archidiaconum dominus Cantuariensis paterna 
pietate recipiet, et consolabitur, ex quo se filios exhi- 
buerint: et omnes excommunicatos, quos absolvi 
licitum est, viam fidei ingredientes sincerse caritatis 
brachiis amplexabitur. Quid multa? Nihil est, dum- 
modo conditio ecclesiae non Isedatur, quod non sit ad 
voluntatem domini regis paratus implere, si gratiam 
ejus sibi et suis plene senserit reformatam. Vos 
autem de csetero negotiamini cautius, et absolutione 
qus^sita diligentius, excommunicatorum participatio- 
nem studiosius evitetis, nisi ab ecclesia velitis excludi 
citius, et cum eis anathematis recipere portionem. 
Sane praecedens ruina vos cautiores reddidisse debu- 
erat, eritque sequentis gravior reparatio, si, quod 
absit, post commonitiones et pericula toties instructa 
discretio non declinaverit casum. Optata salute vos 
impertiar, quum licuerit. 

EPISTOLA CCXCVI.— AD conventum cantu- 

ARIENSEM. [a. D. 1170.] 

Dilectissimis /ratribus et amicis carissimis, qui in 
sancta Cantuariensi ecdesia congregati sunt^ et 
piam sapiunt unitatem proscriptorum minimus 
Joannes de Saresb, semper coram facie sua feliciter 
ambulare. 

Mqvxjm est, dilectissimi, me de vestris gaudere pro- 
fectibuSy anxiari periculisy damnis et injuriis compati, 
et, quantum Christiano licet^ si forte quod absit immi- 
neat exanimari defectu. Lugere siquidem parura est, 
quod etiam in hostium occasu justos pie fecisse reco- 
limus, quum caritatis virtus extincta Spiritus sancti 
protestetur occasum. Cujus funus non est perfunc- 
toriis lachrymis, non est gemitu, aut dolore momen- 
taneo persequendum : sed vita per poenitentiara et 
fructum bonorum operum instantius reparanda. Nec 
moveat si Spiritum sanctum, qui proculdubio immor- 
talis est et beata vita justorum, dictum est in aliqui- 
bus interire, quum Paulum audieritis dicentem, Spi- 
ritum nolite extinguere, prophetias nolite spernere. 
Et utinam efBcialiter audissetis, quod ut sapiens me- 
minit, non auditores verbi, sed factores justi sunt 
apud Deum. Neque hsBC in suggillationem omnium 
vestrum dicta credantur, quia Spiritus sanctus testis 
est, quod ex caritate potius quam ille solus inspirat 
qui caritas est, prolata sunt, quam in alicujus injuriam 
Christiani. Licet aliquos de numero vestrum pro in- 
juria Spiritus et fraternas caritatis exterminio jure et 
merito ne pereant, sed salubriter confundantur, credi- 
derim arguendos. Evolvat unusquisque et relegat pro- 
priaeconscientiaB librum : in ambiguis, si qua sunt, inter- 
pretem quaerat et invocet Spiritum, sanctum, qui docet 

hominem scientiam, et absconditam revelat veritatem, 
ut eo docente sibi fldelius et familiarius innotescat : 
et ut arbitror plane et plene deprehendet quid ab 
accensa vel incensa, quid a tepida vel remissa, quid 
ab extincta vel fugata et perdita sibi provenerit cari- 
tate. Absit tamen ut per blasphemiam aut obsti- 
nationem aut desperationem aut impoenitentiara pec- 
catum inremissibile commiserit quis in vobis, quia 
licet in ramis debilitata et confracta sit caritas, spes 
tamen est quod maneat in radice, et rigata et per- 
fusa coelestisgratiaB imbribus possit revirescere, et verae 
compassionis et justitiaB facere fructus, si cor posuerit 
anima super vias suas, si poenituerit, si culpam fatea- 
tur, si pro facultate satisfaciendo redimat quod com- 
misit» Sed fortasse dicetis : Tu quis es aut quae 
est domus patris tui in Israel, ut religiosos arguas 
viros, prassertim in ecclesiarum Britanniae cardine 
constitutos? Aut nos quid commisimus unde caritatem 
probes extinctam aut remissam ? Ego quidem pro 
me respondeo quod praemisi, quia proscriptorum 
Christi minimus sum, et, quod ex conscientia loquor, 
quem zelus domus Dei, ut alterius parcam judicio vel 
errori, jam multo tempore fecit exulare proscriptum : 
et qui, ut propriam fatear insipientiam, scandala 
fratrum patienti animo sine scrupulo nequeo tolerare. 
An non licet mihi praesertim apostolo docente pro- 
priam ustioncm deplorare in scandalis ? Non licet co- 
aegrotantes quibus coinfirmor invitare ut pariter cur- 
ramus ad medicum? Profecto cuilibet discipulo Christi^ 
etiam minimo liberum est ipso inspirante dare testi- 
raonium veritati: quam quisquis ex Deo est, non 
modo patienter, sed libenter audit. Audite ergo et 
vos animo patienti quara ego reputem culpam vestrara, 
quod dispendiuracaritatis: quod quaeso ubi apparuerit, 
nolite vanis verborum foliis adumbrare, sed opere 

potius expurgetur et veritate. Sex anni fere evoluti 
sunt, ex quo pro justitia proscriptus exulat pater 
vester multis et magnis arctatus angustiis, multis 
utriusque sexus et cujusque sBtatis coexulibus Christi 
scilicet pauperibus oneratus. Et quid ei vel coex- 
ulantibus sibi tanto temporeirapenderitis, si quid tan- 
tum a memoria vestra elapsum esse non arbitror ? 
Ubi interim (quaeso) caritas ? ubi amor ? ubi affectio 
'filialis ? Nam, ut ait per organum suum Spiritus sanc- 
tus^probatio dilectionis exhibitio operis est: et eodem 
constat auctore, amorem non posse ociari. Sed prse- 
tenditis publicae potestatis vires, satellitum insidias, 
et metum jtistum, ne locum perderetis et gentem. 
Plane magnae sunt, et utinam magnae sint semper in 
Domino vires regiae potestatis: sed non tantae ut 
omnes vestras cohiberent impensas : quas ubi saepius 
fecerint qui poterant quisqui^difBteatur veritasnovit,et 
fortasseetiam ante diem Domini quandoque saltem pro 
parterevelabitur. Hocindubitantqrdixerim, Christum 
numquam puniturum, nec homines culpaturos, si 
aliquid subtraxissetis necessitati vestra) ne dum deli- 
ciis, quod possit Christi pauperibus pro justitia et 
libertate ecclesiae exulantibus erogari : nisiforte quis- 
piam credat Deum in extremo examine glorificatiirum 
illos qui duplicibus induti sunt, et epulantur quotidie 
splendide. Sathanas votivo pietatis afFectui satel- 
litum ministerio muItaA tetendit insidias: sed eas 
aliquorum fides et diligentia licet paucorum evasit. 
Quod vos facilius potuisse conjicio, si quando fuisse 
attentatura. Utinara pietalem vestram saltem volu- 
isse cujuseumqueoperis testimonio convinci potuisset ! 
Superest ut de timore vobis apostolus Christi respon- 
deat, quoniam timor iste non est in caritate. Judasi 
ne locum et gentum perderent, Christum, ut recolitis, 
occiderunt, et eo ipso, quod maxime volebant evitari. 

de merito amiserumt locum et gentem. Nam fere 
quotiens ex aliqua causa consulto Deus oifenditur, 
res in contrarium voto pergit eventum. Si tamen 
illi longo tempore expectati poenitentiam egissent, 
potuissent loci et gentis retinuisse primatum, qui illis 
induratis genti traditus est facienti fructum ejus. 
Vos itaque, dilectissimi, quoniam adhuc tempus est 
propitiationis et meriti, accelerate ad veniam per 
dignos poenitentiaB fructus, et praeoccupate faciem 
judicis in confessione, et satisfactionis diligentia re- 
dimite moram, et lapsam erigite caritatem. Facilis et 
gloriosa, si vera sunt quas dicuntur apud nos, satis- 
faciendi et redimendi famam vobis o£Pertur occasio, 
quum dominus rex (ut aiunt) in injuriam ecclesise 
vestrae filium suum per manum archiepiscopi £bo- 
racensis aut alterius episcopi velit inungi et consecrari 
in regem. Prohibet hoc dominus papa mandato 
iteratOi et sunt prohibitoriae ^us in regno. Quas si 
porrigere cessaverint alii, et ad vos pervenerint, in- 
duantur quseso aliqui vestrum virtute ex alto ut eas 
porrigant, Dei et summi pontificis auctoritate prohi- 
bentes, etiam interposita appellatione si opus fuerit ; 
ne tantumprsejudicium sanctse Cantuariensi ecdesise 
inferatur : praBsertim quum is ad quem spectat do- 
minus Cantuar. paratus sit hoc implere. Nihilominus 
si eas in fraudem ecclesise suppresserit aliquis ut ad 
vos pervenire non valeant, vos tamen de divina mise- 
ricordia confidentes prohibitionem et appellationem 
ad propulsandam injuriam imminentem interponere 
non diiferatis, et omnibus ecclesise vestrae sufFraganeis 
auctoritate sedis apostolicae praecipere, ut praesentiam 
suam huic operi subtrahant, et praejudicio matris suae 
nuUa prorsus ratione communicent. Quod si vobis 
tacentibus praesumptum fuerit, cui de caetero poterit 
persuaderi zelum non periisse, et caritatem non esse 

extinctam ? sic non est in vobis aliquis qui non faciat 
pretiosiorem momentaneam vitam^ quam salutem 
ecclesise suae et coronam justitise. Non enim nunc a 
vobis vestra quaBruntur, sed ut vos doceatis esse Dei 
cultores et ecclesiss filios. Hac virtute procedentes 
redimetis offensas, et tam perspicua caritas multitu- 
dinem quse praecesserunt operiet peccatorum. Eis 
tamen qui inspirante Christo armaturam zeli assump- 
serint, induti pro thorace justitiam, et pro galea 
judicium certum, dux et custos aderit fidelis Deus, 
qui eos super vires tentari non patietur : sed ea quse 
nunc videntur imminere pericula in veram pacem, 
plenam securitatem et perpetuam gloriam commutabit. 
Nam dominus rex, quicquid loquantur homines, si se 
meminerit esse Christum Domini, et pro debito 
ofiicii, pro generis nobilitate, pro clarissimi virtute 
animi, non modo justa petentibus non irrogabit inju- 
riam, sed alios ne irrogent cohibebit. Scit enim quia 
regis honor judicium diligit. Videor mihi videre 
plures in vobis qui prseclari hujus meriti coronam 
affectent, et dicant singuli cum propheta in auri- 
bus ecclesise : Ecce ego, mitte me : conantes cseteris 
prseripere titulum quo fama redimetur universitatis, 
et privilegium ecclesiae stabili vigore perpetuabitur. 



EPISTOLA CCXCVII.— AD thomam cantuari- 

ENSEM EPISCOPUM. [A.D. 1170. tn, Jufl.] 

Thomce Cantuar. ArchtepiscopOyJ. Sares.a Camoto. 

CoNSiLiUM domini Senonensis et nostrum est, si 
vobis melius non occurrit, utlitterae urgentiores quas 
habetis penes vos de justitia exercenda si pax non 
fuerit, celerius Kothomagensi et Turonensi archiepis- 
copis ostendantur: saltem ut audiat hostis et terreatur. 

Praeterea desiderat ut suae reddantur Auxitano et 
Burdegalensi, quia et causaB prodesse poterit, et per- 
sequutoris minuere vires, si in Guasconia auditum 
fuerit terram ejus interdicto subjiciendam esse. Nam 
ad Bituricensem^quicquid deguerriscontingat^semper 
facilior probabiliter speratur accessus. £t memi- 
neritis quantum periculum et infortunium ad se 
traxerit mora porrigendi conventionales archiepiscopo 
Rothomagensi ei episcopo Nivernensi, et item pro- 
hibitorias Eboracensi archiepiscopo et episcopis trans- 
marinis. Nec dixeritis quae provenerunt vobis non 
fuisse praedicta, sed potius quod omnium auspicantium 
more, subtilitatem vestram vaticinia quae non erant a 
spiritu deluserunt. Utinam non sit deceptionis 
hujus morbus irreparabilis : sed nisi coelitus data sit 
relevatio seu consolatio non occurrit. Et quidem 
recte, ut arbitror, quum nos alieni ingenii imagina- 
tionibus vanis prsBSumeremus evolvere cordis humani 
latebras» quarum solus Deus arbiter est. Quid quseso 
magis temerarium} aut in Deum, qui hoc singularis 
eminentiae privilegio vendicat, injuriosius est ? Nam 
se ipsum nosse, etiam ApoIIinis oraculo summam esse 
sapientiam adeo celebris est sententia apud philoso- 
phos, ut ei nemo veterum ausus sit refragari. De 
coelo si quidem (ut aiunt) descendit yvoui^ (reauroy, id 
est Scito te ipsum. Quia ergo hic humana deficit 
et angelica eatenus non attingit, sola Dei sapientia 
est' quse consilia et cogitationes^ hominum non imagi- 
natione fantastica conjicit sed sicut sunt usquequaque 
cognoscit. Vaticiniis ergo renunciemus in posterum, 
quia nos in hac parte gravius infortunia perculerunt. 
Qui corda finxit, illa examinet : nos quid domi nostrae 
sit exploremus. 

EPISTOLA CCXCVIII.— AD magistrum her- 

BERTUM. [a.D. 1170.] , 

Joannes Saresberiensis Magistro Hereberto. 

Vestra redolet pagina caritatem, et quas ad prae- 
sens reddere nequeo gratias, diligentia studiosa pro- 
meruit. Reddet autem qui potens est, et qui cordi 
vestro gratiam inspiravit, ut desolatis solatium, et 
Christi confessoribus veritatis testimonium perhiberet. 
Siquidem nobis, ut coexulantium vota dictionis plura- 
litate concipiam, gaudium est et exultatio, quum eccle- 
siae columnas adversus impetus malignantiuui} qui 
nos in aliud evangelium transferre moliuntur, videmus 
immobiles, ut fidei sinceritatem gratiae et potestatui 
prseferant, et traditiones hominum divinae legi subji- 
ciendas patenter et potenter evincant. Resistentibus 
enim facillime cedunt, qui fugientes instantissime 
persequuntur ; et, tanquam praevisi lupi, nullam 
appropinquantibus adferunt laesionem, si fraus eorum 
reveletur a fidelibus, et arguatur a lumine. Quid 
enim dedit ab initio cornua peccatori, nisi quod omnes 
in fugam versi disparuerunt a facie tribulantis, et 
ecclesiam laborantem contra ea, quse sub praetextu 
juris inveterati, et antiquarum vel antiquandarum 
consuetudinum praesumpta sunt, non erat qui adju- 
varet? Sed pro certo qui tunc prae caeteris placere 
hominibus, immo furentibus affectabant» confusi sunt, 
comprehensi in operibus manuum suarumi et divina 
prseeunte et adjuvante clementia, amplius confun- 
dentur, quoniam Deus dum taliter in specie religionis 
versati fuerint, spernit illos. Salus autem electorum 
videtur stare prae foribus, et Deo propitio gloriam 
eorum cito contemplabuntur oculi vestri, et aliorum 
qui decreverunt Deo potius quam hominibus obedire. 

Unde domino meo episcopo Wintoniensi} guanta pos- 
sum mentis alacritate, congratulor, qui conyentus a 
judicibus et senioribus terrae Christo dignum respon- 
8um dedit, et rescriptum emisit congruum setati, 
professioni, honori, et generi, et quod ad virtutem 
poterat} sicut et fecisse creditur, oompresbyteros ani- 
mare. Nam et illi tendiculas insidiantium laudabiliter 
eluserunt. Alia vice, si conventi fuerint, locuturi 
verbum fidei et veritatis cum fiducia: plane docentes, 
quod dominus rex hactenus abutens pernicioso consilio 
abductus est in invium, et non in viam, et suadebunt, 
utinam persuadeant, ut ad viam redeat, extra quam 
salvari non potest, nec diu principis frui gloria, nisi 
cum ecclesia Dei faciat pacem. Nec vos moveat inanis 
gloriatio eorum, qui jactitant, quod dominus papa 
illos, quos archiepiscopus excommunicaverat, habeat 
absolutos, inde solatium quserentes miserisB susB^quod 
eis cum benedictione caussam dicitur delegasse, et hoo 
postquam anathemate condemnati sunt. Nam domi- 
num papam excusat ignorantia, cui nondum innotuerat 
in eos excommunicationis latam esse sententiam, nec 
tamen prece vel pretio induci potuit, ut aliquem eorum 
a manu domini Cantuariensis eximeret, quin pro modo 
culpse eos percelleret severitate vindictae. Hoc autem 
certum teneat vestra dilectio, quod dominus meus 
Cantuariensis praeelegit in exilio mori, quam sine 
ecclesiae liberatione redire, nec, auctore Deo, pacem 
facturus est, nisi utilem posteris, et tara praesentibus 
quam futuris honestam. Si vero persequutores eccle- 
siae perdurare in malitia decreverint, ipse quoniam 
plenam accepit potestatem, progredietur ulterius, et 
contra Deum in exercenda justitia nulli omnino parcet. 
Valete. 

EPISTOLA CCXCIX. — ad willelmum subpriorem 

KT ALIOS CANTUARIENSES. [a. D. 1170. m, OctJ] 

Jmicis et fratribua carissimis Willelmo subpriori et 
Roberto sacristtB^ et aliis qui sanctce Cantuar, 
ecclesice curam gerunt^ suus JoanneSj salutem et 
dirigere prudenter infutura prospectum. 

Preces vestras et vota fidelium tandem misericors 
et miserator Dominus exaudivit ad honorem suum, ut 
ex multis et certis indiciis patet, Anglicanae ecclesiae 
restituens pacem et ab exilio revocans patrem vestrum. 
Utinam fuissent aures vestrae ad os domini regis, 
quando in coUoquio regum nuper habito^ inter 
castrum Blesense et Ambasiam,dimisit dominum archi- 
episcopum, ut a Francis, quibus tenebatur, licentiam 
mature reciperet, sub omni celeritate rediturus ad 
ipsum» inde in Angliam transiturus. Igitur, ut 
condictum est, Deo propitio, in festo omnium Sanc- 
torum Senonis valefaciet} ex proposito et condicto 
rediturus ad propria, et quam cito poterit sanctorum 
urbem reditu suo Cantuariam illustrabit. Vos itaque, 
sicut honori et saluti ecclesiae vestrae prospectum esse 
vultis in posterum, patri vestro occurrite, et in par- 
tibus cismarinis» si quid fidei, si quid amicitise, si quid 
devotionis aut consilii est, transmittere non differatis, 
unde se possit exonerare, et vobis perpetuo teneatur 
obnoxius. Redimite vel nunc moram, ne forte ad se 
inevitabile jacturse rerum et famaB periculum trahat. 
In Historia Novorum reperi decessores vestros primos 
occurrisse revertenti ab exilio patri Anselmo. Nun- 
quid vos degeneres eritis» ut nihil solatii aut minimum, 
et non secundum vos revertentibus patri et fratribus 
conferatis ? Absit hoc semper a prima Britanniarum 
sede Cantuariensi, ne tam foedum temporis noscri, tam 

inhumanum et indevotum, et indisciplinatum exem- 
plum transmittat ad posteros. Dolor et cordis angus- 
tia me vobis compatientem et timentera ne ex 
pusillanimitate et tenacia- quorumdam (quod Deus 
avertat) ecclesia Dei contrahat opprobrium sempi- 
ternum, scribere non patiuntur omnia quae locus et 
causa iugerit: sed ut arbitror Deum timentibus et 
sapientibus et amantibus honestatem satis dictum est. 
Hactenus ergo amicos praemonuisse sufficiat. Nec 
dubito quin amantibus caritatis reddatur fructus, et 
in surdos (ut veteri proverbio dici solet) faba cudatur. 
Valete, vestri et nostri memores in caritate. 



EPISTOLA CCC. — AD PETRUM ABB. S. REMIGIl. 

[a.d. 1170. m. Dec,] 

Idem Petro Abbati sancti Remigii, 

MoRA me^ rectissime poterat accusari, si non eam 
necessitas accusaret. Debueram enim, ex quo primum 
in Angliam pedem posui, nuncium remisisse, per quem 
vestra dilectio de alumnorum suorum statu posset 
certiorari. Sed quia mihi in ipso navis egressu, nova 
et stupenda rerum facies occurrit, alium certiorare 
non potui^ qui ex variis opinionibus et verbis hominum 
reddebar incertus. Nam, triduo antequam appiicarem, 
omnia bona domini Cantuar. et suorum annotata 
fuerant, procuratoribus suis ab administratione sub- 
motis: et in portubus edicto publico inhibitum est 
sub interminatione exilii et proscriptionis, nequis 
nostrorum, si forte Angliam vellet exire,transveheretur. 
Piissimi tamen officiales domini regis provida nimis 
cautela et perniciosa nobis circumspectione prseca- 
verant, ut archiepiscopus et sui ab exilio redeuntes 
nihil prorsus aut minimum invenirent praster domos 

vacuas ex magna parte consuttiptaS) et horrca clemo- 
lita, et areas nudas, et hoc ad consolationem diuturnae 
proscriptionis et emendationem sacrilegii perpetrati. 
£t quum pax nostra nobis in festo beatae Magdalenas 
fuisset reformata^ et serenissimus dominus noster rex 
filio suo novo regi litteris patentibus prsecepisset, ut 
archiepiscopo et suis omnia restituerentur in integrum, 
prout fuerant tribus mensibus antequam Angliam 
egrederentur, omnes tamen reditus nomine ejus prae- 
repti sunt, qui usque ad natale Domini percipi 
potuerunt. Plures possessiones et ecclesias quas ipso 
jure et ratione pacti conventi restitui oportebat 
ecclesiae Cantuariensi, adhuc publicsB potestatis auc-^ 
toritate occupant curiales. Ego inter ca^teros una 
ecclesia privatus sum quse xl Marcas annuas solvebat 
antecessori meo. Contigit autem me triduo appli- 
care ante octavas beati Martini, et in ipsis octavis 
erat Cantuar. Synodus celebranda^ in qua me vices 
absentis archiepiscopi gerere oportebat. Quum itaque 
praeter spem, et contra bonam opinionem et bonas 
promissiones domini regis sic omnia turbata repe- 
rissem, ut de pace nostra et de reditu archiepiscopi 
desperaretur ab omnibus, et me tanquam in carcere 
positum agnovissem, vultu hilari et animo constanti 
Cantuariam petii, ubi a clero et populo cum magno 
honore et quasi angelus Domini receptus sum, fide- 
libus jam ex adventu meo meliora sperantibus, eo 
quod eis persuasum erat quod me nullo modo archi- 
episcopus prsemisisset, si non esset in brevi sequuturus. 
Inde synodo celebrata ad novum regem provectus 
sum, et satis humane receptus, licet concustodes sui 
aliquid timoris praetenderunt, suspicantes pacem 
nobiscum non simpliciter factam esse, sed rancoris 
palam remissi firmius haerere radices. Quod etsi ex 
variis signis patenter adverterem, sic legi ac si omnia 

VOL. II. R 



242 JOANNIS SARESBERIENSIS [a. D. 

ad votum procedere arbitrarer. Festinanter inde ad 
matrem meam deflexi iter, quam jam altero languen- 
tem anno, et amodo jam diem Domini cum gaudio 
praestolantem, ex quo me vidit, vestris et sanctorum 
quibus cohabitatis orationibus precor attentius com- 
mendari. Receperat autem responsum a Spiritu, se 
mortem non visuram, donec me et fratrem meum 
videret ab exilio redeuntes. 

Interim illi veteres amici domini Cantuar. et eccle- 
siasticae libertatis propugnatores, dominus Eboracensis, 
episcopus LondonisB et complices eorum, consilium 
inierunt cum publicanis, legatione transmissa ad do- 
minum regem, ne praefatum Cantuar. in Angliam 
red^re pateretur, antequam renunciaret legationis 
officio, et restitueret ei universas litteras, quas eme- 
ruerat ab apostolica sede, et repromitteret se regni 
jura inviolabiliterservaturum, ut sub obtentu cautionis 
hujus ad observantiam consuetudinum artaretur. Di- 
cebant enim quod reditus ejus domino regi damnosus 
et probrosus futurus erat, nisi ista praecederent. Fe- 
cerant etiam de singulis vacantibus ecclesiis senas 
evocari personas, in quas de pastore eligendo univer- 
sitatis arbitria conferrentur, ut electiones de ecclesia 
in aliud regnum et palatium protractae celebrarentur 
ad nutum regis: ubi si Cantuar. ob reverentiam 
canonum pro officii sui debito obloqueretur, regiam 
offenderet majestatem : si consentiret reus esset in 
Deum et convinceretur in constitutiones ecclesiasticas 
incidisse. Saepedictus autem dominus Cantuar. ex 
mandato domini regis Rothomagum venerat, inde ex 
promisso liberandus ab obligatione creditorum, et cum 
honore in patriam remittendus. Sed fefellit eum 
opinio, Joanne de Oxeneford. afferente literas domini 
regis, quibus rogabat et monebat, ut sine mora rediret 
ad ecclesiam suam, et antedicti Joannis conductu et 

solatio in itinere frueretur. Paruit archiepiscopus, et 
in redeundo semulorura per amicos machinamenta 
cognovit, qui jam ad mane profecti ventum commo - 
dum expectabant, archiepiscopo nostro in littore 
opposito similiter expectante. Ubi quum de transitu 
eorum et machinationibus certior fieret, conatus eorum 
via qua potuit elisit, mittens archiepiscopo Eboracensi 
litteras apostolicas, quibus ipse et Dunehnensis epis- 
copus propter usurpatam novi regis coronationem ab 
episcopali officio suspenduntur. Alias quoque por- 
rexit nuncius London. et Saresb. episcopis, quibus in 
sententiara anatbematis revocantur, et suspenduntur 
omnes episcopi, qui praefatae coronationi interfuerunt. 
Quo facto, prosperior aura spirans a Flandria dominum 
archiepiscopum in Angliam felici navigatione perduxit, 
venientemque ad portum cui Sandwicus nomen est, 
regii satellites exceperunt, custodiis per littora dispo- 
sitis, ut creditur, ad nocendum, et armatis perstre- 
pentibus, quos antefatus Joannes Oxenefor. cohibuit 
et compulit arma deponere, non tam, ut putatur, 
favore nostrorum, quam ne temeritas eorum dominum 
regem et liberos suos nota proditionis inureret. Exe- 
gerunt tamen ut alienigenae qui cum archiepiscopo 
venerant, sacramentum prsestarent de servanda fide- 
litate regi et regno. Nec apparebat quisquam alieni- 
gena praeter Simonem Senonens. archidiac. qui ad 
prsBstandum juramentum facile fuisset inductus, si 
archiepiscopus permislsset, qui, exempli perniciem 
veritus, respondit bonis moribus hoc prorsus esse con- 
trarium, ut inaudita barbarie compellerentur hospites 
et peregrini ad hujusmodi juramenta: et fortasse 
satellites vim parassent, nisi eos compescuisset tu- 
multus popularis verentes plebis impetum, quae sic 
de recepto pastore gavisa est, ac si de coelo Christus 
inter homines ipse descenderet. 
r2 

Quum vero se die sequenti Cantuariae recepisset, 

veneruiit ad eum et alterius archiepiscopi et episcopo- 

rum suspensorum nuncii ad sedem appellantes aposto- 

licam, licet eis indubitanter constaret, quod summus 

pontifex omnem appellandi prsecluserit facultatem. 

Venerunt ex alio latere domini regis officiales suo 

rogantes nomine, et publica denunciantes auctoritate, 

ut archiepiscopus latam in archiepiscopum Eboracens. 

et alios episcopos sententiam relaxaret, nisi regis et 

regni decerni vellet publicus hostis, ut qui novo regi 

coronam moliebatur auferre. Ad quod arcbiepiscopus 

respondit, se nullo modo impugnare regiam digni- 

tatem, sed potius vires, opes, et gloriam pro viribus in 

Christo augmentaturum. Hoc tamen nulla ratione 

impetrari posse, quin adversns praesumptores episcopos 

ecclesiae suae justitiam prosequatur. Illis autem in- 

stantibus, acrius adjecit, quod pro honore domini 

regis, licet ei periculosum esset et vires ejus exce- 

deret, quia judex inferior superioris non potest relaxare 

sententiam, paratus erat duos episcopos absolvere, 

recepto prius ab eis secundum morem ecclesiae jura- 

mento, quod domini papsB, qui eos vinxerat, mandatis 

obedirent. Officiales autem non permiserunt ut fieret, 

dicentes hujusmodi juramentum ab episcopis non 

debere pra?stari, quia regni consuetudines impugnabat. 

Replicavit ad hoc archiepiscopus quod, quum domi- 

num papam modis omnibus antea sollicitassent, ut 

eos absolveret a vinculo anathematis, quo solius Can- 

tuar. ecclesiae auctoritate fuerant innodati, non nisi 

proestito juramento absolvi potuerunt. Quod si neces- 

sarium fuit ad unius episcopi sententiam dissolven- 

dam, qu8B longe est infirmior edicto summi pontificis, 

luce clarius est quod sententia apostolica sine eo, prae- 

sertim a judice inferiori, solvi non debet. Ad hujus- 

modi et sinules allegationes episcopi moti sunt: et. 

sicut pro certo relatum est, ad clementiam arcbiepis- 
copi confugissent, nisi eos saepe nominatus Eboracens. 
seduxisset, dissuadens ne quid rege facereut incon- 
sulto quem patronum babuerant in omnibus operibus 
suis. 

Illis itaque cum indignatione properantibus ad 
dominum regem, noster archiepiscopus ad novum 
regem iter arripuit. Quum vero Londonias pervenisset 
denunciavit ei rex junior ne progrederetur, nec civi- 
tates ejus aut castella intraret, sed reciperet se cum 
suis infra ambitum ecclesiae su8e, et suis denunciatum 
est ne regni fines exeant, nec prodeant in publicum : 
sed,sicut se ipsos diligunt, caveant sibi. Qua denun- 
ciatione publicata, se et suos Cantuarise recepit archi- 
episcopus, ibique salutare Dei cum multo discrimine 
prsestolamur : neque nobis via consolationis aut securi^ 
tatis alia patet, quam ut vestris et sanctorum orationi* 
bus evadamus insidias eorum qui nostrorum sanguinem 
sitiunt et quaerunt, ut de terra penitus avellamur, aut 
clerius pereamus in ipsa. Licet autem persequutio 
gravissima sit, et ad archiepiscopum rarus de numero 
divitum vel honoratorum visitator accedat: ipse tamen 
cunctis ad se venientibus pontificali gravitate jus 
reddit, reducta prorsus acceptione personarum ac 
munerum. Frater meus ad nostrum Exoniensem, quem 
mihi nondum licuit visitare, profectus, lateri ejus 
adhaeret, in timore multo et jugi soUicitudine. I-.on- 
gam erit^ et vereor ne taedium generet, si cunctas 
angustias nostras ccepero replicare ; sed quse desunt 
epistolae, supplebuntur officio portitoris. Sit itaque, 
si placet, miserationis vestrae soilicitare sanctum prio- 
rem et amicos Christi de monte Dei et valie S. Petri, 
et abbates sanctorum Nicasii et Crispini, et alios sanctos 
familiares vestros, quatenus nobis apud Altissimum 
suflFragentur, ut eorum meritis salubriter liberemur, 

qui periclitamur ex nostris. Carissimos autem fratres 
nostros et dominos, qui beatissimo Remigio jugiter 
famulantur, vix sine gemitu et suspiriis, aut madore 
lachrymarum possum ad animum revocare, recolens 
me quondam instar paradisi feliciter incoluisse, dum 
illorum praesentia fruebar, et caritatis experiebar 
imaginem, quae in aetema vita speratur. lllos, quaeso, 
diligentius sollicitate, ut alumnorum suorum memi- 
nerint in orationibus suis. Quam cito Deus prospera 
donabit, vobis currentium literarum ministerio, Christo 
propitiante, communicare non difiPeram. Valeat sem- 
per et vigeat sanctitas vestra, et totius ecclesise pros- 
peritas in bonis omnibus provehatur, et, si placet, 
pauperem sacerdotem S. Cosmae commendatum habe- 
atis. 



EPIST. CCCI. AD BAUTUOLOM^UM EXONIENSEM 

EPISCOPUM. [a. D. 1170.] 

Idem BartholonKeo Exoniensl Episcopo. 

EcCLESiA in arcto est, et ex dissensione regni et 
sacerdotii eam undique premunt angustiae. Nam 
quam rex perimit, illa vendicat libertatem, et si vellet 
a status sui defensione cessare et acquiescere jussioni- 
bus tyrannorum, illico indignationem apostolicae sedis 
exciperet. Sed quia longe tolerabilius est incidere 
in manus hominum, quam derelinquere legem Dei, 
officiosissimum et consiliosissimum reputo non modo 
facultates et fallacis dona fortunae pro tuenda libertate, 
pro legibus paternis, exemplo sanctorum exponere : 
sed et ipsum corpus, quod quibuscunque ilagellis 
atteratur, quibuscunque tyrannorum carnificinis tor- 
qucatur ad pra^scns, velint nolint persecjuutores, pul- 
chrius ct fortius, prout mcrita praecesscrint, glorifi- 

catum in illa die resdtuet Christus, pro cujus fide et 
obedientia nunc salubriter exponitur aut deponitur. 
Sed, etsi eo usque tyrannorura rabies invaluerit, 

Facilis est jactura sepulchri, 

ubi coelo tegiturqui non habet urnam. Consilium in 
ambiguis duntaxat habet locum: nec debet esse 
ambiguum quod gerendum praBscribit lex divina. 
Nam nec minimum de mandatis Dei, si quod tamen, 
quod vix crediderim, parvum est, pro temporali vita, 
ne dum pro mundana supellectili vel quiete vana con- 
siliove deseritur, Nam et minima servata vitam 
acquirunt, et plerumque martyrii gloriam prome- 
rentur. Neglecta vero ex crimine inobedientiae et 
contemptus internam ingerunt mortem. Captam avi- 
culam cum pullis occidi prohibet Dominus, subjiciens 
prsemium esse hujus mandati si observetur, ut longo 
vivas tempore: quod quidera adjici mandatis aliis 
non facile reperies, nisi ubi patrem et matrem praecipit 
honorari. Idem ergo magno et ei quod minimura 
videtur subintulit praemium, ut doceret quoniam et 
minimi diligens observantia vitae promeritoria est. 
Numquid non scriptum est^ quoniam qui minima 
spernit paulatim decidet: et qui in modico fidelis 
est, super multa constituetur ? Nec hoc dixerim quod 
omnes capiant verbum istud : aut quod ego minima 
diligenter observem, qui saepe et multum in magnis 
delinquo et maximis. Si quidem obedientia maximum 
est mandatum, sine cujus diligentiori custodia salutem 
provectorum nullus assequitur. Melior est enim obedi- 
entia quam victimae. Sicut e latere crimen ariolandi 
est, repugnare, et quasi scelus idololatrisB nolle acquies- 
cere. Et ut ad obediendi virtutem fortius animeris, 
domini papse te munit auctoritas, sicut habesex litte- 
ris, quas episcopo Wigorn. nuper scripsit, consulenti 

an ad episcopatum suuni potius redire deberet, et 
regis obsequi voluntati» an assistere domino Cantuar. 
pro libertate ecclesiae et defensione divinss legis^omnia 
supra quam dici possit pericula in se et suis fortiter 
sustinenti. Exemplum litterarum inferius subjectum 
est. Exequutorem voluntatis suse te faciat Dominus, 
et eam fidei fortitudinem et perseverantiam conferat, 
ut fratres coaevos et posteros in timore Domini et cultu 
justitise feliciler valeas roborare. 



EPIST. CCCII. — AD CONVENTUM CANTUARIENSEM. 

[a. d. 1170.] 

Idem Cantuariensi Cmventui, 

Vestram saepius, si reminisci placet, commonui 
caritatem quatinus patri vestro et domino pro liber- 
tate ecclesiae agonem in sextum annum, quod hactenus 
exegit necessitas, protrahenti fideliter (ut oportebat) 
assistereris, et ut communicaretis necessitatibus eorum 
qui acerbitates exilii, proscriptionis injurias contu- 
melias detrahentium, persequutorum molestias, ne 
furores dixerim pro verbo Domini pertulerunt. £t 
utinara salutaria et honesta monentem audissetis, vel 
audiatis adhuc, ne vos (quod absit) nimis sero poeniteat 
incredulitatis et duritise vestrae. Nam ego hactenus 
vobis ut Cassandra Trojanis semper vera pronuncians 
videor insanire : et ab incredulis dicitur, Homo iste 
de corde suo prophetat. Et ut simpliciores inducat 
in erroris et infortunii sui consortium, vanis terret 
oraculis: et nunc rectum sapientibus intentat adversa, 
nunc acquiescentibus prospera pollicetur. Sed ecce 
in cervices inimicorum ecclesise Petri gladius potenter 
exertus est, et Malcho nisi declinet ictum amputabit 

auriculam dexteram. Quid Malchus Latino sonet eio- 
quio, nostis: loquor enim scientibus, tenentibus, dili- 
gentibus, et amplectentibus legem. Non credebatur 
quod episcopus Londoniensis et alii auctores schismatis 
et incentores essent anathematis gladio percellendi : 
sed illos jam a corpore suo rejecit ecclesia et exclusit. 
Non credebatur quod condemnationem eorum Ro- 
manus pontifex approbaturus esset : sed ex eo constat 
ratam esse sententiam, quod nuncii a sede apostolica 
missi sunt, qui eos prsestito juramento secundum 
morem ecclesiae sub ea conditione absolverent si rex 
cum ecclesia secundum quod dominus papa praescrip- 
serat, faceret pacem. Cujus spe data Cantuar. 
archidiac. et aliis qui erant in partibus transmarinis 
absoluti sunt prsemissa juratoria cautione. Et quia 
pax infra festum beati Michaelis (ut condictum fuerat) 
sequuta non est, in eandem sententiam anathematis 
juxta condictum reducti sunt. Liquet ergo quam 
pericuiosa sit participatio eorum : nam re ea excom- 
municati erant quos oportebat absolvi. Superest 
autem ut animadversio procedat ulterius quia hsere- 
ditas Domini non potest liberari de manu hostium nisi 
in manu forti. In quo conflictu patenter agnoscet 
Dominus qui sunt ejus^ et qui pluris faciunt ollas 
iEgyptias, pane coelesti, verbo scil. Dei quod dat 
vitam mundo. Quicumque vero fuerint hi, sortem 
damnationis suse recipient cum his quos terra vivos 
absorbuit. Nam qui peccatis communicat alienis, 
communicabit et morti. Exite ergo quaeso de medio 
eorum, ponite corda vestra super vias vestras : et qui 
ex magna parte (quod cum rubore et dolore confusus 
eloquor) privigni fuistis bactenus : vel nunc tandem 
transeatis in sortem filiorum communicando paternis 
necessitatibus, fructus poenitentiae et obedientiae exe- 
quendoy et infamiam ab ecclesia propellendo: quec. 

quod Deus avertat, nisi preecaveritis, vestra duritia 
promerente perpetuabitur in sempiternum. Monuerat 
hoc, immo praeceperat dominus papa, sed nec ipse 
pro sua reverentia exauditus est. Numquid et vos 
infidelium more dicturi estis Cliristo iterum pro 
ecclesia patiente, Nos non habemus pontificem aut 
papam nisi Caesarem ? Nunquid adeo timetis illum, 
qui accepta divinitus potestate corpora vexare potest, 
non perdere, ut illum coatemnatis qui totum corpus 
potest et animam perdere in gehennam ? Is certe 
praecepit, ut prselatis obediretur, ut filii parentes 
honorent, eorumque necessitates excipiant promtis- 
sima caritate. Quam profecto non habere convincitur, 
qui fratrem in tribulatione positum pro facultate sibi 
data non consolatur. Afiectum namque mentis vali- 
dissime convincit exhibitio operis. Valeat semper 
sanctitas vestra, et in his quae monui, verbum Dei 
potius consulat quam vicinos. 



I^PISTOLA CCCIII. — ^AD WILLELMUM SDBPRIOREM 
CANTUARIENSEM. [a. D. 1170.] 

Suo Britoni suus J. Salutem et pium infutura 
prospectum, 

Ex his quae universitati vestrse scripta sunt colligere 
poteris, quid te oporteat facere. Nec est quod nugatorias, 
ut hactenus, praetendas excusationes, quia tempus est 
ut ecclesia vestra patiatur aut compatiatur. Si enim 
communicaverit necessitatibus patris, in consolatio- 
nibus, quas indubitanter Deo propitio speramus, in 
brevi refiorescet. Et quidem a centum annis tempus 
extitisse non arbitror, quo tam facile posset ad repa- 
^anda omnia antiqua privilegia respirare ; si patri in 

his sollicito viriliter et efficaciter vellet assistere, et 
necessariis participare sumptibus. Sed nescio quo 
pacto regnare vultis sine onere et sollicitudine : quum 
certum sit 

Non nisi supremo magna labore peti. 
In his autem eatenus jam profecit per Dei gratiam 
industria pauperis et proscripti ut in his emerendis 
duo millia marcarum antecessorem suum, si data 
esset occasio, expensurum fuisse non dubitem. Dici- 
tur quod candelabra alienastis in usus vanos, fortasse 
non sine conscientia sacrilegii : et adeo tenaces estis 
in ecclesiae necessitatibus et honoribus reformandis. 
Circa hoc sollicita fratres tuos : et si illi contemnendo 
desipiunt, tu ecclesiee et tibi providere memineris. 
Si episcopus Londoniensis iter arripuerit ad curiam, 
procura, sicut tibi injunctum est, ut duo monachi 
sufficienter instruantur, ei quum vocati fuerint occur- 
suri. 

EPISTOLA CCCIV. — ad joannem pictaviensem 
EPISCOPUM. [a. d. 1171.] 

Idem Joanni Pictaviensi episcopo. 

Ex insperato et in transitu mihi gratia Dei propi- 
tiante, nuper innotuit, quod ad vos erat lator praesen- 
tium transiturus. Gavisus ergo divinitus ministratam 
occasionem scribendi ad amicum eam gratanter arri- 
pui, arbitratus mibi longae calamitatis magnum dari 
solatium, quod in tutis auribus licebat angustiarum 
cumulum deplorare. Sed unde sumetur exordium? 
Nam dicendi parit inopiam materia copiosa et ex- 
uberans, et quae non, nisi tempore nostro malitia ex- 
crevisset ad summum, fidem excedit. Publicas an- 
gustias an domesticas deplorabo? Sed generales mun- 
dus agnovit. Sua quemque miseria perurit acrius: 

nisi forte quispiam sectatorum Christi tanta sit cari» 
tate succensus ut universorum subeat onera, et uratur 
in scandalo proximorum. Et quia vobis de passione 
gloriosi martyris Thomse Cantuariensis archiepiscopi, 
qui non modo ecclesiam propriam, sed utramque 
provinciam Anglorum miraculis multis et maximis 
irradiat, constare non dubito, in ea non censui mihi 
diutius immorandum : praesertim quum et tempus 
scribendi breve sit, et, ut opinor jam fere per orbem 
Latinum ex relatione plurimorum sit nota et vulgata 
materia. Hoc tamen in tanto divinae dispensationis 
munere silendum esse non credidi^ quod ad Dei et 
martyris sui gloriam universi mirantur. Quia sic 
omnes circumstantiae concurrunt in agone pontificis, 
ut patientis titulum perpetuo illustrarent, et perse- 
quentium revelarent irapietatem, et nomen sempiterno 
macularent opprobrio. Si enim personas hinc inde 
intueri et metiri placuerit, occurrit hinc religiosus 
archiepiscopus, Britanniarum primas, sedis apostolicae 
l^atus, judex incorruptissimus, utpote nec acceptor 
personarum nec munerum, assertor ecclesiasticae liber- 
tatis, et quasi turris erecta in Jerusalem contra faciem 
Damasci, malieus impiorum) sed pauperum et maeren- 
tium consolator. Viderit qui noverit, quis e regione 
procedat. Et si causa martyrem facit, quod nulli 
rectum sapienti venit in dubium, quid justius, quid 
sanctius causa ejus.^ qui opes et omnem uiundi 
gloriam, qui amicorum et totius cognationis afTec- 
tionem pro Christi amore contemnens, exilium subiit, 
se et suos omnes exposuit periculis, et paupertati : 
qui pro lege Dei sui tuenda et evacuandis abusionibus 
veterum tyrannorum certavit usque ad mortem : nec 
in ahqua obligatione, postquam semel lapsus est, 
captus insidiantium dolo, induci potuit ut aliquid 
eorum quse ab ipso exigebantur promitteret, quin in 

omnibus adjiceret honorem Dei et honestatem ecclesiss 
salvam fore. Nec ad modicum et quasi ad horam 
credens, et in articulo temptationis redbdens, adversa 
perpessus est, sed exilium et acerbissimam proscrip- 
tionem in annum septimum protelavit : tanta quidem 
virtute constantiae via regia incedens, et Cbristi et 
apostolicorum virorum sequens vestigia, ut invictus 
ejus animus nec fortunas ssevientis impetu posset 
frangi, nec blanditiis emolHri. 

Sed et ubi sit immolatus advertite. Certe in 
ecclesia, quse caput regni est, et aliarum omnium 
mater in Cbristo, coram altari, inter consacerdotes 
et manus religiosorum quos armatorum carnificum 
tumultus fecerat ad stupendum et miserabile specta- 
culum convenire. Qui ergo se ipsum a multo tempore 
exhibuerat hostiam vivam, sanctam, Deo placentem, 
qui carnem suam in orationibus, vigiliis, jejuniis et 
asperioris cilicii usu continuo, cum vitiis et concu- 
piscentiis crucifixerat, qui dorsura^ quod sancti fami- 
liares ejus noverant, tanquam Christi puerulus expo- 
nere consueverat ad flagella, qui Christi corpus et 
sanguinem solitus erat offerre in altari, coram altari 
prostratus effusum manibus impiorum obtulit pro- 
prium. Nec licuit ministris Sathanss in immolatione 
discipuliet servi, quod prseambulis eorum in cru- 
cifixione Magistri et Domini. Christus enim, ne 
civitas faedaretur, ne pollueretur sabbatum, judicio 
licet iniquo praedamnatus, qualem qualem allegandi 
pro se acceperat facultatem, et ab urbe ductus, extra 
portam crucifixus est, ministerio utique gentilium, 
qui Dominum non noverant, et auctoritate publicae 
potestatis, his reum deferentibus quorum legem visus 
est impugnare, discipulo filio perditionis proditionis 
perfidiam procurante. At iste non modo in urbe, 
sed intra ecclesiam, non tempore prophano, sed die 

quem nativitatis dominicaB solemnitas consecrabat, et 
omni jure decuit ut natalis ejus, qui innocenter et 
sanctissime vixerat, ad gloriara Dei, natalem sanctorum 
innocentium sequeretur. Et quidem, ut creditur, 
necem ipsius traditores procuravere discipuli, sacer- 
dotum principes formaverunt, tanto in malitia Annam 
et Caipham, Pilatum et Herodem amplius praece- 
dentes, quanto diligentius peccaverunt ne in judicium 
traheretur, ne conveniretur ab accusatoribus, ne 
appareret ante faciem praesidis, ne privilegio sacri 
loci, vel temporis aut dignitatis, aut gradus, aut 
reformatae pacis, et datae securitatis conditione sacri- 
legas manus evaderet, non gentilium, non hostium, 
sed eorum qui legem Dei profitebantur et amicorum 
fidem. Sane mira Dei omnipotentis cuncta et sapien- 
ter et salubriter ordinantis dispensatione contigit, 
quod qui haec tam male, tam impudenter et impru- 
denter permisit fieri, eadem non est passus abscondi : 
ut hic etiam temporaHter impleatur quod veritas 
protulit,nihil scilicet esse occultum quod non reveletur. 
Nam quod de signifero proditorum Juda sermone 
celebri vulgatum est, pari jiire trahendum est et ad 
complices ejus, eo quod de similibus rebus idem 
constet esse judicium, ut Christianis omnibus ex fide 
liqueat, quod coeli revelabunt iniquitatem ipsorum, et 
adversos eos terra consurget. Quis enim fidelium 
audeat dubitare quod Deus auctores et perpetratores 
tanti sacrilegii aut convertet aut conteret ? 

Passurus autem in ecclesia, ut dictum est, coram 
altari Christi martyr, antcquam feriretur, quum se 
audisset inquiri, militibus qui ad hoc venerant in 
turba clericorum et monachorum vociferantibus, Ubi 
est archiepiscopus? occurrit iis e gradu quem ex magna 
parte ascenderat, vultu intrepido dicens : Ecce ego, 
quid vultis? cui unus funestorum militum in spiritu 

furoris intulit: Ut modo moriaris, impossibile enim 
est ut ulterius vivas. Respondit autem arcliiepis- 
copus non minori constantia verbi quam animi, quia 
(quod omnium martyrum pace ex animi meisententia 
fidenter dixerim) nullus eorum videtur in passione 
isto fuisse constantior. Et ego pro Deo mori paratos 
sum, et pro assertione justitise et ecclesise libcrtate. 
Sed si caput meum qua^ritis, prohibeo ex parte om- 
nipotentis Dei et sub anathemate, ne cuiquam alii 
sive monacho, sive clerico vel laico, majori vel minori) 
in aliquo noceatis, sed sint immunes a pcena, sicut 
extiterunt a causa: non enim illis, sed mihi imputan- 
dum est, si qui eorum causam laborantis ecclesias 
susceperunt. Mortem libenter amplector, dum modo 
ecclesia in effusione sanguinis mei pacem consequatur 
et libertatem. Quis isto videtur in caritate ferventior ? 
qui dum se pro lege Dei persequutoribus offerebat, in 
id solum erat sollicitus ne proximi in aliquo Isederen- 
tur. Verba ejus nonne Christum videntur exprimere 
in passione dicentem : Si me quaBritis, sinite hos 
abire ? His dictis, videns carnifices eductis gladiis, in 
modum orantis inclinavit caput, hsec novissima pro- 
ferens verba, Deo et Sanctse Marise et sanctus hujus 
ecclesiae patronis et beato Dionysio commendo me 
ipsum et ecclesisB causam. Caetera quis sine suspiriis, 
singultibus, et lachrvmis referat? singula persequi 
pietas non permittit, quse carnifices immanissimi, Dei 
timore contempto, et tam fidei quam totius humani- 
tatis immemores, commiserunt. Non enim suffecit 
eis sanguine sacerdotis et nece prophanare ecclesiam, 
et diem sacratissimum incestare, nisi corona capitis, 
quam sacri chrismatis unctio Deo dicaverat, amputata, 
quod etiam dictu horribile est, funestis gladiis jam 
defuncti ejicerent cerebrum, et per pavimentum cum 
cruore et ossibus crudelissime spargerent : immaniores 

Christi crucifixoribus, qui ejus crura, quem obiisse 
viderant) sicut adhuc viventium, non censuerunt esse 
frangenda. Sed in his omnibus cruciatibus invicti 
animi et admirandse constantiae martyr nec verbum 
protulit, nec clamorem emisit, nec edidit gemitum, 
nec brachium aut vestem opposuit ferienti, sed caput 
inclin itum,quod gladiis exposuerat, virtute admiranda, 
donec consummaretur, tenebat immobile : et tandem 
in terram procidens recto corpore non pedem movit 
aut manum. 

Carnifices autem, non minus cupidi quam crudeles, 
inde tam in regiae potestatis quam divinae majestatis 
injuriam ad ecclesiae palatium redeuntes, universam 
supellectilem et quicquid in scriniis aut clitellis archi- 
episcopi et suorum potuit inveniri, sive in auro, sive 
in argento, aut vestibus aut variis ornamentis, aut 
libris, aut privilegiis, aut aliis quibuscumquescriptis, 
aut equitaturis, insatiabili avaritia et stupendo ausu 
diripientes, ea, ut libuit, inter se diviserunt : imita- 
tores eorum facti qui inter se Christi vestimenta par- 
titi sunt : licet eos quodammodo prsecedant in scelere. 
Et, ut pontifici jam per martyrium coronato hominum 
gratia auferretur, omnia scripta quae sacrilegus praedo 
surripuit, ad regem in Normanniam transmissa sunt. 
Sed nutu divino contigit quod, quanto magis athletae 
fortissimi gloriam offuscare nitebatur humana teme- 
ritas, tanto eam amplius Dominus illustraret osten- 
sione virtutis, et miraculorum manifestis indiciis. 
Quod viri impii, qui eum insatiabiliter oderant in- 
tuentes, inhibuerunt nomine publicss potestatis, ne 
miracula qusefiebant quisquam publicare praesumeret. 
Caeterum, frustra quis obnubilare desiderat, quod 
Deus clarificare disponit. Eo enim amplius percre- 
buere miracula, quo videbantur impiis studiosus occul- 
tanda. Homo videt in facie, solus Deus est qui renes 

et corda scrutatur. Nam, quum be^ti martyris 
corpus sepulturse tradendum esset, et de more pon- 
tificalibus indueretur, quod admodum pauci famili- 
ares ejus noverant, inventum est cilicio pediculis et 
vermibus referto involutum, ipsaque femoralia ejus 
interiora usque ad poplites cilicina, quod apud nostra- 
tes antea fuerat inauditum, reperta sunt. Exterior 
tantum habitus caeteris conformabatur, juxta sapien- 
tis edictum : dicentis, Frons tua populo conveniat, 
intus omnia dissimilia sint. 

Quis referat quos gemitus, quantos lachrymarum 
imbres sanctorum caetus qui aderant, in revelatione sic 
adumbratse religionis emiserit ? Nec tamen in his 
omnibus persequutorum quievit furor, dicentium cor- 
pus proditoris inter sanctos Pontifices non esse hu- 
mandum, sed projiciendum in paludem viliorem, vel 
suspendendum esse patibulo. Unde sancti viri qui 
aderant, vim sibi timentes inferri, eum in crjpta, 
antequam satellites Sathanae qui ad sacrilegia perpe- 
tranda convocati fuerant convenirent,ante altare sancti 
Joannis Baptistae et sancti Augustini Anglorum apo- 
stoli in sarcofago marmoreo sepelierunt : ubi ad glo- 
riam omnipotentis Dei per eum multa et magna mira- 
cula fiunt catervatim confluentibus populis, ut videant 
in aliis et sentiant in se potentiam et clementiam ejus 
qui semper in sanctis suis mirabilis et gloriosus est. 
Nam et io loco passionis ejus et ubi ante majus altare 
pernoctavit humandus, et ubi tandem sepultus est, 
paralytici curuntur, caeci vident, surdi audiunt, lo- 
quuntur muti, claudi ambulant, evadunt febricitantes, 
arrepti a daemonio liberantur, et a variis morbis sanan- 
tur aegroti, blasphemi a daemonio arrepti confundun- 
tur, Illo haec et plura, quae referre per longum est, 
operante, qui solus est super omnia benedictus in 
secula, et eos praeelegit esse gloriae suae consortes quos 

pro Teritate fidei, zelum justitiae, coofessioDis Tirtiitem, 
et invictap constantise perseTerantianiyfactiirus erat de 
▼eritatis ac fidei adversariis triumphantes. Quae pro- 
fecto nulla ratione scribere praesumpsissem» nisi me 
super his fides oculata certissimum reddidisset. 

Superest itaque ut nostram parritatem vestra in- 
struat eruditio, an citra Romani pontificis auctoritatem 
tutum sit in missarum solenniis et aliis publicis ora- 
tionibus eum in catalogo martyrum tanquam salutis 
prsesidem invocare, an adhuc ei, quem Deus tantis 
miraculorum clarificavit indiciis, quasi alii defuncto 
orationes subventorias teneamur exsolvere. Timetur 
enim ne sic orandi instantia beati martyris injuria 
videatur, et incredulitatis prsetendat imaginem post 
tot signorum exhibitionem nondum secura devotio. 
Jam super hoc consultus esset Romanus pontifex, nisi 
quia facultas transeundi adeo omnibus praeclusa est, 
ut nuUus ad navigium admittatur nisi literas regis 
ante porrexerit. Nobis tamen interim consultius esse 
videtur ut assistamus Domini voluntati, et quem ipse 
honorare dignatur ut martyrera, nos, sive cantemus, 
sive ploremusy ut martyrem veneremur. Nam fere 
in omnibus mundi partibus Deus, non expectata cujus- 
cunque hominis auctoritate, potuit et consuevit clari- 
ficare quos voluit : quod sapienti non potest esse 
ambiguum, qui varias scripturas solerti indagatione 
diligentius perscrutatur. 

EPISTOLA CCCV. — ad senonensem archi- 

EPISCOPUM. [a. D. 1171.] 

Domino Senonensi miseri illh qui quondamfuere 

Cantuarienses. 
Agonem nostrunf), quem cum martyre glorioso per- 
tulinuis, viderunt oculi vestri, quos tam innata, quam 

coelitus per gratiam provecta et perfecta iiberalitas 
aperuit ad videndum calamitates ecclesise Anglicanae, 
et in subventionem pauperum Christi portastis pro 
ea pondus diei et aestuSy et sic athletam pro lege Dei 
adversus impios dimicantem, dum licuit, custodistis 
tanquam pupillam oculi vestri. Fidem vestram el 
diligentiam, qua nobis pacem procurastis, remuneret 
Deus, qua nihil ex contingentibus a vobis omissum 
est, ut infortunia nostra vobis debeant imputari. 
Forma siquidem pacis solemniter initsB cunctis visa 
est utilis et honesta, quum in illo celeberrimo con- 
ventu tantorum regum maximi et sapientissimi prin- 
cipes convenissent. Reformata ergo pace regna gavisa 
sunt. Sed quid a membris diaboli tunc ageretur, rei 
exitus indicavit, si tamen ad suum finem pervenisse 
credendi sunt, qui in contumeliam Dei sibi vindictam 
reservantes tantum facinus commiserunt. Absit enim, 
ut hanc gloriam suam, aiteri cedat terribilis ille, qui 
aufert Spiritum principum, et eos qui inauditum 
flagitium perpetrasse noscuntur, nota, et non potius 
miraculosa percellat ultione. Nam sanctus pontifex, 
sicut vobis aliis literis iida relatione significatum est, 
de sBrumnis hujus saeculi glorioso martyrio migravit 
ad Dominum, ut jam sedeat cum principibus et judicet 
eos, qui se angustiaverunt, et hsereditatem Christi 
delere conati sunt. Quum enim Christus, velit nolit 
persequutor, sit Deus super omnia benedictus in sae- 
cula, momentanea potestatis elatae, sicut saepe audiens 
doluistis, praesumpdo suum honorem et abusiones 
veterum tyrannorum perpetuis legibus et honori Dei 
machinatus est anteferre. £t, ne quis obloqui audeat 
aut mutire, alii nostrum capti sunt et retrusi in car- 
cerem, alii proscripti, alii condemnati exilio, alii qui- 
bus melius divina providit clementia, sibi fuga consu- 
luerunt, ne paterentur aut viderent miseriam fratrum, 

s2 

conculcationem sanctoriim, ct quod pace ipsius dic- 
tum sit, ignoniiniam Christi. Sedent e regione blas- 
phemi, qui sub nomine et honore sacerdotali, sacer- 
dotium persequuntur, principibus adulantes, perse- 
quutorum ecclesiae justificantes caussam, exultantes 
in rebus pessimis, scilicet quod potestatibus adstite- 
runt adversus Dominum et adversus Cbristum ejus, 
cujussanguis, per eos effusus licet militum ministerio, 
de terra clamat ad Dominum, magis quam sanguis 
Abel justi, quem frater ipsius interemit. 

Horum caput est ille Eboracensis, quem vidistis et 
audistis palam in curia nrchiepiscopum persequentem, 
et qui indignus fuerat ore sacrilego, quo necem 
martyris procuravit, ipsius proferre nomen : eum 
plane mendosus et mendax jam inauditis coruscantem 
miraculis adbuc, sicut ex literis ejus patet, nominat 
Pharaonem. Sed non movemur, si flagitiosa bellua 
martyrem non honorat, quae, sicut opera manifesta 
convincunt, Deum utique non veretur. Dicitur tamen 
quod parat ad curiam proficisci, ut purget vitae sor- 
didsp notam, quasi homo qui justitiam fecerit, et non 
dereliquerit judicium Dei sui. Et ne ipsius purgatio 
valeat impediri, procuravit ut nulli nostratum liceat 
transfretare, nisi domini regis impetrata licentia. 
Quod quidem obtineri non potest, nisi praestetur 
cautio, quod nihil queretur contra martyris perse- 
quutores. Quid ergo facient miseri zelantes legem, 
videntes justitiam opprimi, et sibi exitum denegari ? 
Sed certe verbum Dei non est alligatum, et vobis 
libertas est, et os patens ad ecclesiam Romanam^ et 
notissima veritas. Novistis enim martyrem in vita 
sua, novistis caussam ejus, novistis et nos qui coexu- 
lavimus illi: novistis et istum Caipbam temporis 
nostri, qui sub specie conquerentis persuasit expedire, 
ut unus moreretur aut caperetur, ne tota gens periret. 

Eratis in Anglia cum patruo vestro domino Winto- 
niensi, quando ideni nunc Caiphas, tunc archi-diabolus 
Walterum illum, cujusadolescentis adraodum venusta 
facie inductus nefario concubitu nimis consueverat 
delectari, hispidum et procaciori lingua evomentem 
probra, quse in contumeliam naturae perpessus fuerat, 
oculis orbari fecit. Et postmodum scelus arguentem 
idem archi-diabolus, judicibus qui ssecularia negotia 
exercebant corruptis, adegit suspendio. Sic vir ille 
non minus benignus quam pudicus, columbi sui ac- 
ceptavit afiectum. Sic veteris amasii diu exhibitum 
obsequium remuneravit, ut primo stuprum inferret 
misero, deinde miseriori, quia de consensu tam sor- 
didaB imraunditise poenitebat, capulationem et oculo- 
rum avulsionem infligeret, et tandem miserrimum, 
quia clamore, ut poterat, suas protestabatur angustias, 
suspensura in patibulo fecerit jugulari. 

Haec non flngimus, sed in vestram studuimus revo- 
care memoriam, si tamen excidere potuerunt, quae 
velut ungue adamantino, multis et magnis, et plenis 
fide viris ssspius referentibus in pectore nostro pro- 
fundius resederunt. Nam usque in hodiernum diem 
in opprobrium ecclesiae, Deique contemptum tristis 
haec historia cantitatur. Sed fortasse quaeret aliquis, 
quomodo tantum flagitium, et tam manifestum, im- 
pune pertulerit, et praesertim beato Eugenio tunc 
summum administrante pontificatum ? Et quidem, 
ut indubitanter credimus, nullo modo evasisset, nisi 
per beati ThomsB industriam, qui per venerabiles 
viros Hilarium Cicestrensem et Joannem Wigorni- 
ensem episcopos effecit, ut ejus a bonae memoriae 
Theobaldo Cantuariensi archiepiscopo purgatio reci- 
peretur. Deinde sentiens ecclesiam Romanam indig- 
natam esse super exhibitione purgationis factae clam, 
utpote in capitulo monachorum, non in solemni con- 

ventu prsestitae, statui suo consulens, Romam profectus 
est ad illum famosissimum negotiatorem, quem sem- 
per odio habuit anima vestra: Gregorium Sancti 
Angeli cardinalem. Et per illum in muititudine 
sparsorum in curia munerum obtinuit, ut justificatus 
rediret in domum suam : incertum, qua Dei dispen- 
satione reservatus ad majora flagitia perpetranda, 
sicut prsesens testatur dies, qua sanguine innocentis 
purpuratur ecclesia, qui sceleratum istum, eo quod 
concurialis ejus erat, fraterna caritate compatiens, et 
frugem vitas melioris expectans, debitae subtraxit 
ultioni. 



EPISTOLA CCCVI. — ad willelmum senonensem 

EPISCOPUM. [a. D. 1171.] 

Venerahili domino et patri carissimo Willelmo Dei 
gratia Senonensi archiepiscopOi et sedis apostolicce 
legato, 8UUS Joannea salutemy et promptissimcB de-* 
votionis obsequium. 

LiCET Anglicanae ecclesiae adhuc quoad multa 
sit ingens desolatio, tristitia tamen illius jam ex 
maxima parte in gaudium transiit, et luctus in 
cantica felici prorsus et laeta mutatione conversus 
est : si quidem jam adeo ad memoriam martyris 
inaudita miracula crebuerunt, ut, si alias inaudita illic 
provenerint, vix censeantur illius miraculis ascribenda. 
Sicut enim in omni conditione nobiiis animus studuit 
conniventibus praeminere, sic et nunc, ut aliorum 
sanctorum pace dixerim, alios, de quibus legerim vel 
audierim, in miraculorum exhibitione prsecedit. Quod 
ideo facile crediderim provenisse, ut fidem in phiribus 
orbis nostri partibus non tam sopitam quam fere 
prorsus extinctam pius Dominus excitaret, spem erige- 

ret, solidaret caritateni, et obstrueret ora iniquorum 
qui sancto viro detrahebant in vita, et odio personse 
causam Christi persequebantur. Quis enim amodo 
veram et fidelem dubitet doctrinam Christi,;qui verbis 
suis adhserentem hominem nobis notum tanta felici- 
tate remunerat ? Quis causam fuisse iniquam (nisi 
dsemoniacus) dicet, quae patronum suum tanta coro- 
nat gloria ? 

Dubitatur a plurimis an pars domini papae in 

qua stamus de justitia niteretur: sed eam a crimine; 

schismatis gloriosus martyr absolvit, qui si fautor 

esset schismatis, nequaquam tantis miraculis corus- 

caret. Erat namque vir tantae prudentiae, ut non 

facile posset errore quolibet supplantari in tanto 

periculo animarum. Mirarer itaque supra modum 

cur eum dominus papa in catalogo martyrum recipi 

non praeceperit, nisi quia in ecclesiastica historia 

legisse me recoio, quod quum Pilatus missa relatione 

Tiberiura Csesarem consuluisset, an Christum qui tot 

et tanta fecerat, et a plurimis colebatur ut Deus, coli 

oporteret ut Deum : senatus ab imperatore consultus 

respondit colendum quidem fuisse ut Deum, nisi quia 

id provinciales citra senatus auctoritatem praesump- 

serant. Et quidem sic nutu faciente divino respon- 

sum est, ne deitas Christi, cujus nomen erat Judaeis 

et gentibus prsedicandum, terrenae potestati videretur 

obnoxia, et eam emendicatam dicerent infideles, qui 

velint nolint coguntur audire: quoniam Dominus 

regnavit, irascantur populi» et exultet terra in qua 

Christi fundatur ecclesia. Sic ergo nutu divino arbi- 

tror evenisse ut martyris hujus gloria, nec decreto 

pontificis, nec cdicto principis attollatur, sed Christo 

praecipue auctore invalescat, cujus honorem, quoad 

vixit, studuit dilatare, honorem Christi salvum fore 

seraper expressit. Et Christus ei vicem non referet ? 

Absit ut veritas fallax sit in promissis. Legitur in 
Actibus Apostolorum quod quidam nondum baptisati 
citra auctoritatem apostolorum Spiritum sanctum 
acceperant: sed numquid hoc senatus apostolicus 
infirmavit ? Profecto ubi Deus auctor est, frustra 
superior desideratur auctoritas. Si quis autem hujus 
tanti martyris gloriam evacuari desiderat, quicumque 
sit ille, antequam ei credamus, aut majora aut saltem 
similia operetur. Alioquin peccare creditur in Spi- 
ritum sanctum cujus operibus detrahere non veretur. 



EPISTOLA CCCVIL — ad rogerdm archiep. et 

ALIOS EBORACENSES. [a.D. 1171.] 

Rogeru8 Dei gratia Eborac, Archiepiscopm et Apo^ 
stoliccB aedia legatus venerabili/ratri H. Dei gratia 
Dunelm. Episcopo^ et dilectis Jillis R. DecanOy et 
Willelmo Cant. et universo capitulo Eborac. omni- 
busque Canonicis sggict<B Marite de Suthewelle 
sanctique Wilfridi de Ripum, sanctique Joannis 
de Beverleia Abbatibus^ PrioribuSy Clero et univer- 
so populo per Ebor. provinciam constitutis salutem 
et gratiam. 

NoN ignorat dilectio vestra quanta pro dignitate 
eccIesisB nostrse hac tempestate sustinuerim, in qua 
tantum invidise mandari adversum me licuit, ut vix 
aliquis locus veritati relinqueretur. Familiare est 
omnibus iniquis, quoties nancisci possunt occcasionem, 
maledictis eos quibus invident inurere, et venenatis 
verborum jaculis figere innocentes. Fecerunt hoc 
qui jampridem sederunt mihi in insidiis. Et quidem 
primo paraverunt laqueum suspensionis, quo dominus 
papa plus eorum falsas suggestiones quam juris ordi- 

nem sequutus, me innodavit. Deinde ne quoquo modo 
solvi posset, iniquitatem iniquitati addentes^ hinc 
maximorum virorum libellos arte multiplici sicut jam 
a pluribus retro annis instructi fuerant conquirebant, . 
inde peregrinorum et qui me numquam viderant 
multitudinem subornabant, ut ea quae non noverant 
mentientes, apud summum Pontificem et curiam 
Romanam quocumque modo famam onerarent. Ab- 
sens eram, et qui ex parte mea in curia pauci tantse 
multitudini vix resistere poterant, tam exquisitis 
pressi mendaciis, maxime quum quidam solo habitu 
religiosi videntes illos prosperari in iniquitatibus suis 
cum illis currebant, et neglecto Dei timore ad ever- 
sionem dignitatis ecciesiae nostrae, una cum meretri- 
cibus suis quas secum duxerant, nequis sexus per- 
sequutioni meae deesset, multa dixerunt. Hi omnes 
in unum convenientes proposuerunt in cordibus suis 
gigantes imitari, parietem ex maximis quasi quibusdam 
lapidibus et multis mendaciis, fictis ad tempus sus- 
piriis et gemitibus, non solum domos, sed et plateas 
replentes diurno et nocturno ululatu, eundemque 
ipsum parietem tanquam quodam indissolubili bitu- 
mine, vim natura^ facientes, simulatis lachrymis 
linierunt, sperantes hoc modo ccelum claudere se 
posse, et veritatem perpetuo carceri deputare. Quid 
plura? Idem Fharao illorum, ille spiritualis, cujus 
ipsi membra sunt, in tali equitatu incedere videbatur 
cum corona,et ego,misera5Cophini servituti deputatus, 
respiciebam ad auxilium hominum, et non erat : cuti 
enim mese consumptis carnibus os meum adhseserat. 
Levavi ergo ad ccelum oculos, et angustia spiritus 
mei ad Deum clamavi, et intercedentibus meritis et 
orationibus vestris exaudivit me pro sua reverentia, 
qui malleo bonitatis suse innatae praedicto pariete 
confracto et in nihilum redacto, fugientibus Baby- 

loniis, quae clausa tenebatur, veritatem eduxit, et 
squalore carceris deterso liberam in publicum exire 
prsecepit. Quse simul ac suae reddita est libertati, ad 
me velociter advolavit : et in praesentia doroinorum 
R. Rothomagensis, et eorum quos episcopus Ambia- 
nensis delegaverat, quibus negotium meum a domino 
papa commissum erat : nec non et episcopi Ebroicensis, 
multorumque religiosorum tam abbatum quam prio- 
rum a dextris mihi luce liquidior adstat. Cujus facicm 
gravem et fulgentem priEdicti archiepiscopus et viri 
religiosi a domino Ambianensi destinati, intuentes, 
gavisi sunt gaudio magno valde : et nullam moram 
sustinentes juxta formam quam eis dominus papa 
praescripserat, incontinenti me a suspicione qua tenebar 
absolverunt, universis qui aderant benedicentibus 
Dominum qui superbos humiliat, qui sapientes in 
astutia sua comprehendit, qui de misericordia sua 
prsesumentes liberat, et vinctos educit in fortitudine. 
Ipsi gloria et nunc et per immortalia secula seculorum. 
Amen. Veniam autem ad vos Deo volente in proximo, 
ut gaudium meum in vobis impleatur. Quos ego 
ultra quam dici possit videre desidero. Benedictio 
Dei Patris et Filii et Spiritus sancti descendat super 
vos pro nobis orantes. Acta sunt haec secunda feria 
post Dominicam qua cantatur, Gaudete, die festo 
sanctse Luciae apud Albamarlam. 



EPISTOLA CCCVIII.— HENRICI REGIS AD BARTUO- 
LOMiEUM EXON. EPISC. [A. D. 1171.] 

Henricus Reic Anglice et Dtus Norman, et Aquit, et 
Comes Andegav, B. Eiconiensi Episcopo salutem. 

SciATis quod concessi pacem meam omnibus qui 
exierunt de Anglia propter Thomara Cantuar. archi- 

episcopum, et omnes res suas sicut eas melius habue- 
runt, quando eadem causa exierunt de Anglia, et bene- 
ficia quae idem archiepiscopus eis postea contulit. 
Quare eos secure venire faciatis, et res suas habeant 
bene, et in pace, salva fidelitate mea, quam mihi 
facient. Testibus Gaufr. archid. Cant. Ric. archid. 
Pict. Kic. de Hum. Const. Bac. de Luci, Reginald. de 
Curtenai apud Cioec. 



EPISTOLA CCCIX. — ejusdem ad eundem. 
[a. d. 1171.] 

Henricua Re,v Angl. et Duw Norman, et Aquitan, et 
C<me8 Andeg, B. Episcopo Eocon, caro etjideli suo 
aalutem. 

SciATis quod per gratiam Dei prospera navigatione 
applicui in Normanniam, et inveni totam terram meam 
cismarinam in summa pace ettranquillitatedisponente 
Deo constitutam, et homines ac fideles meos de ad- 
ventu meo (ut oportebat) uberiori laetitia perfusos. 
Accessi deinde ad dominos legatos : et quamquam 
eos in principio duros invenissem, et, ut videbatur, 
penitus flecti non possent, tamen contra spem omnium, 
contra opinionem singulorum pax denique sequuta et 
ad honorem Dei et ecclesiae et meum et regni mei 
inter nos est reformata, sicut ex sequentibus vobis 
plenius innotescet. Hsec enim sunt qusB me ad eorum 
instantiam observaturum promisi : quod, scilicet ab 
instanti festo Pentecostes usque in annum tantam 
pecuniam dabo, unde ad arbitrium fratrum templi 
cc milites ad defensionem terrae Hierosolymitanae per 
annum vaieant teneri, et quod licebit fieri appella- 
tiones ad dominum papam libere : ita tamen ut si 

quos suspectos habuerira, antequam de regno exeant, 
jureut quod in itinere ilio nec malum meum, nec 
dedecus regni mei perquirent: et quod consuetudines 
qu8e tempore meo contra ecclesias terrae meae inductae 
sunt dimittam : quas quidem aut paucas aut nullas 
sbstimo : et quod possessiones Cant. ecclesiae si quae 
ablatae sunt plene restituam, sicut habuit uno anno 
antequam archiepiscopus de Anglia egrederetur. Cle- 
ricis praeterea et laicis utriusque sexus pacem meam 
et possessiones suas restituam, qui occasione praenomi- 
nati archiepiscopi destituti fuerunt. Et hoc mihi ex 
parte domini papae in remissionem omnium pecca- 
torum injunxerunt observandum. Ego autem pace 
reformata statim in Angliam venissem, nisi quia 
Domini legaticolloquium habituri sunt apudCadomum 
die Martis proxima post ascensionem Domini. Quum 
autem rediero, vos mihi statim occurrere non praeter- 
mittatis. 



EPIST. CCCX. — BARTHOLOMiEI EXON. ET ROGERI 
WIGORN. AD ALEXANDRUM PAPAM. [a. D. 1171.] 

Sanctissimo Domino et Patri carissimo A. Dei gratia 
summo Pontifici B. Exon. et R. Wigorn. dicii 
Episcopij et C. dictus Ahbas Faversamen. aalutem 
et omnem cum summa devotione obedientiam. 

Apostolatus vestri mandatum suscepimus, ut ad 
monasterium sancti Augustini Cantuariensis pariter 
accedentes diligenter inquireremus, an vera essent quae 
de dilapidatione bonorum ecclesiae, et enormitatibus 
C. electi, et dissolutione ordinis, et subversione bona- 
rum consuetudinum, et aliis malis quae ex conques- 
tione conventus per ejusdem electi incuriam vel 
malitiam provenisse audieratis, et monasterium ipsum 

studeremus modis ommbus ad honorem Deiin statum 
pristinum reformare. Praecepistis etiam sub arta 
districtione, quatinus si nobis constaret ecclesise 
statum reformari non posse absque amotione electi 
et quorumdam Monacfaorum, tam electum quam illos 
auctoritate vestra omni occasione et appellatione 
cessante, postposito timore et gratia nullatenus amo- 
vere diiFerremus, et loco illorum personas honestas et 
utiles Deo auctore substituere : ut ex fructu reformati 
in melius monasterii deberet sollicitudo tam vestra 
quam nostra apud Deum et homines commendari. 
Prseceptorias quoque vestras ad ssepedictum direxistis 
electum, ut nostro qui nullam in eo jurisdictionem 
habebamus nisi ex delegatione vestra, omni occasione 
et appellatione remota, pareret judicio. Quum vero 
in capitulo fratrum ei vestrae fuissent litterae prae- 
sentatae, tandem prsecepit ut eas Cantor aperiret et 
legeret: sed antequam plene perlegerentur dixit se 
et sua in vestra protectione consistere, et eos qui 
litteris uti decreverant ad vestram audientiam appel- 
lare, sicut tiobis postmodum sacramento testium rite 
praestito et relatione conventus, scilicet quinquaginta 
duorum monachorum innotuit. Postea vero ad se 
reversus, in ccetu fratrum mandatum vestrum totum 
plene audivit. Publica vero fama sic consonabat his 
quae ad vos perlata fuerant, ut nuHi provincialium 
veniret in dubium quin excessuum electi magnitudo, 
ne dicamus et criminum, monachorum querimoniam 
vinceret: mirumque fere omnibus videbatur, quod 
ad ruinam et lacrymas domus vestrse tam sero, quos 
toti mundo debetis oculos reflexistis. Nos itaque 
receptis litteris vestris non pepercimus laboribus 
nostris aut sumptibus, sed ad obedientiam prompti, 
postposito ut praeceperatis timore, die congruo, quem 
praefixeramus partibus, accessimus ad monasterium. 

Et plane, sicut solemni juramento majoris et sanioris 
partis conventus constltit, intelligentes, quod saepe 
dictus electus in fraudem mandati vestri, et perniciem 
monasterii, asportatis ornamentis et libris et pecunia 
non modica, praeelegerat fugam, aditurus ex pro- 
posito aliquam potestatem quam Deo et apostolicae 
sedi posset opponere, tanto studiosius veritatem 
studuimus inquirere, quanto nobis ex assertione 
plurium certius constitit ipsum antequam fugam 
iniret dixisse multis audientibus se abbatiam a Ro- 
mano pontifice non habere, sed curam paucarum, de 
quibus non curabat animarum, securumque esse de 
temporalibus bonis, quia ei Romanus pontifex 
praedia auferre non poterat, quse ab alio posside- 
bat. Invenimus ergo tantam dilapidationem bono- 
rum, ut de reparatione possit nostra et conniven- 
tium aetas merito desperare. Ecclesiae lapsum et 
desolationem, claustrum et officinas imbribus et ventis 
pervias, et ruinam aedificiorum, his qui ea viderant 
inspicere miserum est. Audire calamitates colonorum 
ecclesiae, quas electi illius, aut potius a Deo reprobati 
hominis concupiscentia, et rapacitas fecit, piis auribus 
est tormentum. Alienationes praediorum multasfecit, 
enormes, et eo minus tolerabiles quod patrimonium 
Christi patronis immunditiae et conciliatoribus turpi- 
tudinis suae repertus est foedissimo commercio dis- 
traxisse. Sigillum ecclesiae fratribus abstulit, ut male 
factas alienationes possit pro libitu roborare. Pecunia, 
super qua nomine ecclesiae Judaeis et Christianis fae- 
neratoribus cavit, in immensam et prorsus importa- 
bilem monasterio^ excrevit quantitatem. Seditiosus 
est, ut conventum, quia bonorum quae distrahere 
moliebatur auctor esse renuit, militari, quod vulgo 
notumest,cinxerit obsidione,et conficere inedia conatus 
sit. Feriit hospitaiitas in diebus ejus, quae quondam 

in domoilla floruerat. Cultus religionis, quantum ad 
ipsum et familiares suos, abiit in exterminium. Quasi 
stratam publicam adolescentulis et servientibus suis, 
quos suo, id est, militari modo congesserat, fecerat 
claustrum, dolentibus et reclamantibus his qui religio- 
sius fuerant instituti. Pro monachaudis pecuniam 
palam recipiebat, nec aliquem admittebat in mona- 
chum nisi, vestris patrumque decretis omnino pessun- 
datis, manus ejus prius sordibus adimpleret. Ab uno 
talium Ixx marcas accepit, quod negari non potest, 
quas consumpsit enormius, quam nunc dici expediat. 
Quae ad fabricam ecclesiae et sartatecta in diebus ejus 
a fidelibus collata sunt, maximam quidem summam 
faciunt, sed eam ecclesiae necessitate contempta, peni- 
tus erogavit in pravos usus, honestas consuetudines 
doraus probabiliter a patribus institutas et observatas, 
ex maxima parte per eum abolitas esse conquesti sunt, 
nec fuit qui posset inficiari. Magnus et venerabilis 
conventus monachorum enormiter imminutus est. 
Vestrae sanctitatis aures veremur offendere, si de in- 
continentia ejus retulerimus, quod (utdici solet) lippis 
et tonsoribus notum est : sed quantumcumque vere- 
cundia pudoris obsistat, silere taraen non possumus 
quae tacita perniciem bonis mpribus ingerent, et scan- 
dalum religioni, et apostolicae sedi opprobrium, ad 
quam domus ista specialiter dicitur pertinere. PoIIu- 
entur fortasse labia nostra proferendo, quia in nimis 
polluta versantur materia : sed ea Deo propitio pur- 
gabit calculus quem vobis mittet Seraphin de altari, 
praesertim quum non sit haec nostra, sed popularis 
assertio, cui non audet aliquis refragari» nisi mendosus 
et mendax apud nostrates habe.ri non formidet. Elec- 
tus ille aut potius equus emissarius, jugi, quod Leviti- 
cus damnat, fluit semine, et hinnit in feminas, adeo 
impudens ut libidinem, nisi quam publicaverit, volu)>- 

tuosam esse non reputet. Matres et earundem filias 
incestat pariter : nec timet aut erubescit palam teme- 
rare conjugum sanctitatem: fornicationis abusum com- 
parat necessitati. Proletarius est adeo quod paucis 
annis ei soboles tanta succrevit, ut patriarcharum 
seriem antecedat. Inter assertores turpitudinis ejus, 
quorum maxima erat copia, religiosissimus presbyter 
de cujus sinceritate nemo dubitat, nobi^ retulit quod 
in una duntaxat villa et adjacentiis ejus x. et vii. 
genuit spurios. Quot in aliis effuderit referre longum 
est, et indicibile nobis. Et, ut ab expressione hujus 
immunditias quandoque lingua nostra recedat, novit 
Deus et spiritus ejus, qui animae nostrae praesidet, 
quod tot spurcitias in homine religionis nomen aut 
habitum prseferente numquam audivimus, nec tantum 
seusimus manare foetorem. Totus conventus unani- 
miter stabat adversus eum, et clerus et populus patrise. 
Quia ergo patenter advertimus quod sine amotione 
ejus res emendari non poterat, et nos vestro artabamur 
mandato, qui praeceperatis ut eum (si ita esset) omni 
occasione et appellatione remota amoveremus : Dei et 
vestra auctoritate freti postposito timore et gratia eum 
amovimus: et fratres ab obedientia ejus, et laicos a 
subjcctione ejus absolvimus, decernentes etiam ut 
probatae majorum institutiones de caetero inyiolabiliter 
observentur salva in omnibus auctoritate vestra. Erit 
itaque Deo et apostolatu vestro dignum opus roborare 
quod factum est, ne pestifera arbor semel avulsa 
radices iterum figat in horto vestro, et ad ignominiam 
apostolicae sedis et religionls opprobrium fructus faciat 
toxicatos. Quum autem sententia lata esset, universi 
fratres a nobis veniam petierunt et absolutionem super 
eo quod servientibus electi, scilicet G. Marescalco et 
quibusdam aliis, qui cum aliis sicariis a mensa ejus rece- 
dentes gloriosissimi martyris sancti Thoma^ sanguinem 

effuderunt,et iterum adeum reversi sunt, communica- 
verant, inviti tamen, sed domino suo, quem ut abba- 
tem venerabantur, et timebant ut famiiiarem regis, 
eisdem palam communicanti resistere non audebant. 
Nos autem^ pensantes contritiones cordis eorum et 
necessitatis articulos, et de vestra quidem misericordia 
prsesumentes, ipsis in sustentatione ecclesiae vestrae 
modicam injunximus pGenitentiam, et quam licuit 
interim contulimus absolutionem, rogantes ut si placet 
prsescribatis quid eis amplius injungcndum sit. Si 
quidem necessitas ecclesiae, et meritum martyris vehe- 
menter exposcit, ut tam sicarii qui pretiosum sangui- 
nem effuderuut, quam complices et fautores eorum 
gravius puniantur, ut illorum poena terreat alios. 
Hoc autem indubitanter noverit serenitas vestra quod 
quicumque huic reformando operam dederit, inimicus 
Dei et ecclesiae subversor credetur in nostris partibus. 



EPISTOLA CCCXI.— AD EUNDEM. [A.D. 1173.] 

Domino Papa Joannea, 

A FINIBUS terrae ad vos clamat Anglicana ecclesia, ut 
miserabilis illius ecclesiae, quae prae caeteris omnibus 
in partibus occidentis fundata et solidata in cruore 
martyrum crevit et dilatataest in variis agonibus con- 
fessorum, minuatis angustias, et electum suum, quem 
legatorum vestrorum procurante industria tandem 
obtinuit, jubeatis, accepta consecratione vigere pleni- 
tudine potestatis. Petunt hoc episcopi et abbates: 
petit clerus et populus, quorum votis et vocibus meae 
parvitatis non est fas abesse suffragium. Et quidem 
electionis suae formam ipsa mater mea Cant. ecclesia 
litteris suis vobis luculenter expressit, quae tam epis- 
coporum quam eorum qui ad vacantium ecclesiarum 

regimen electi sunt, assensu et testimonio roborata 
est : ipsius quoque electi merita retulerunt tanti et 
tales viri, ut tam ab electo quam ab electione procul 
arceatur omnis sinistra suspicio. Quum ergo canonica 
sit electio et electus omni acceptione dignus, uon ob 
aliud forte credendum est tanti patris consecrationem 
fuisse dilatam, nisi ut illustrius splendeat et fortius 
vigeat ; quum asanctitate vestraacceperitfirmamentum. 
Plura loqui vereor in auribus majestatis vestrae, prae- 
sertim quum materisB excellentiam deprimat stilus hu- 
milior, et ad expolienda susceptae causae merita, quse 
per se patent, mens inops et victa lingua succumbat. 
Pietatem vestram doceat Spiritus sanctus ut fidelium 
vota promoveatis prout ecclesiae expedit: et celeri- 
tate adjiciatis quod oratio non praesumit. Sicalamus, 
serenissime pater, excessit, necessitati quae legibus 
arctari nescit, ascribatur, non homini. Angustiae enim 
nostra; multiplicatae sunt super numerum. Valeat 
semper et vigeat sanctitas vestra. 



EPISTOLA CCCXII. — ad willelmum senonensem 

AROHIEP. [a.D. 1173.] 

Venerabili Domino et Patri cariasimo Willelmo Dei 
gratia Senonensi Archiepiscopo et sedis apostolico 
legato^ 8UU8 Joannes de Saresberia salutemi et 
felices semper ad optanda successus. 

Nisi membra capiti cohaeserint, corporis incolu- 
mitas non subsistit, et merito publicus hostis arguitur 
quisquis ecclesiae profectibus adversatur. Quia ergo 
me Sanctae Cantuariensis ecclesiae membrum, licet 
modicum, esse constat, necesse est, ut votis commu- 
nibus pro facultate feram sufFragium, et tota dili- 

gentia prosequar id in quod se ostendunt studia po- 
tiorum. Et vestra quidem sanctitas eidem ecclesiae 
semper astitit in laboribus suis, et meritorum vestro- 
rum concurrentibus titulis gloriosus martyr agonem 
suum feliciter consummavit, et clerus optata diu 
consolatione respirat. Quum enim dominus noster 
rex Anglorum praefata^ ecclesiae, sicut.per officiales 
suos episcopis et clero innotuit, liberam concessisset 
eligendi sibi archiepiscopum facultatem: tandem con- 
currentibus eorum qui in majori degunt ecclesia, et 
aliorum votis, canonice convenerunt in virum, cui 
divina praeunte gratia litterarum eruditio ad doc- 
trinam sufFragabitur, vita proficiet ad exemplum, 
elegantia morum promerebitur gratiam cohabitantiura, 
facundia verbum Dei salubriter dispensabit. Si qui- 
dem indubitata spes est, quod sanctissimus, quem 
semper dilexit et coluit, necessitatibus ejus patronus 
accedet: et quem successorem elegisse et vocasse 
visus est ad laborem, promovere disponat ad partici- 
pium consolationis et gloriae. Is est venerabilis vir 
Ric, quondam prior ecclesiae Doverensis, pro quo 
sanctitatis vestrae genibus provolutus, quanta possum 
devptione supplico, quatinus ei dexteram gratiae et 
opem consilii clementer porrigat excellentia vestra: 
et ecclesiae, quam de naufragio traxistis ad portum, 
labores et angustias optato solatio relevetis. Id ita 
demuni proveniet, si dignatio vestra obtinuerit, ut 
electus, accepto consecrationis munere, plenitudine 
gaudeat potestatis, ut Deo debitum reddere possit 
obsequium, et indigentibus solatium exhibere. Quod, 
serenissime et dulcissime pater, tanto magis necesse 
habeo postulare, quanto majori meo discrimine qui- 
dam mentiri ausi sunt, quod ego apud vos et per vos 
consecrationem ejus debuerim impedisse. Hoc autem 
falsissimum esse novit Deus, et sinceritas conscientiae 

vestrae et meaB. Placeat itaque sanctitati vestrae, qui 
in hac parte novistis innocentiam meam, divinae mise- 
rationis intuitu eam, quum optimum fuerit, excusare, 
ut Deus vos et vestros ab omni discrimine tueatur. 



EPISTOLA CCCXIII. — ad albertum et theod- 

WINUM CARDINALES. [a. D. 1173.] 

Reverendis dominis et patrihua in Christo carissimis 
A. et T. sanctce RomancB ecclesice presbyteris et 
sedis apostolic<e legatis «/. de Sar. sanctitatis eorum 
servusy salutem^ et promptce devotionis et reveren" 
tiiefamulatum. 

DiviNA praeeunte et vobis cooperante gratia, spes 
consolationis illuxit ecclesiae, et in sedibus apud nos 
vacantibus tandem rite licuit idoneosordinarepastores. 
Unde et contigit ut ecclesia Winton. sibi in patrem 
et pastorem elegerit virum quem ut fidelium spes est 
ad hoc ante Dominus praeelegerat, utpote ex magna 
parte talem qualem Paulus episcopum praecipit ordi- 
nari. Is est devotissimus ecclesiae Ilomanae filius 
Ricardus quondam Pictavensis archidiaconus, cujus 
elemosynae consolantur ecclesias sanctorum, cujus 
facultates sunt egenoram subsidia, cujus potestas 
est firmaraentum justitiae et iniquitatis exterminatio. 
Est autem vir prudens in consiHis, discretus in 
opere, modestus in verbo, cujus ut opinor indus- 
triam et affectum potuistis vos ipsi quandoque ex- 
periri. Sic enim ad Deum tota mente creditur esse 
conversus, ut sua omnia contemnat pro lege Domini, 
et se ipsum in necessitatis articulo paratus sit offerre 
sacrificium Deo. Electio ejus primo in episcopali sede 
celebrata est, in episcoporum conventu solemniter 
approbata, et tam electionem quam approbationem 
regius roboravit assensus. Placeat itaque sanctitati 

vestrse perficere quod per vos tam laudabiliter coeptum 
est) et providere quo modo maturitate adhibita possit 
accepta plenitudine potestatis, divinae vocationis im- 
plere munus. Erit enim, propitiante Deo, firmissima 
columna in domo Domini, et tam propriae quam ali- 
arum ecclesiarum necessitates fortissime sustinebit. 



EPISTOLA CCCXIV. — ad humbaldum ostiensem 

EPISCOPUM. [a.d. 1173.] 
Venerahili Domino et Patri carissimo Hu. Dei gratia 

Ostiensi EpiscopoJ, de Sar, salutem et ple/KV devo- 

tionis cbsequia, 

Veberer tantam alloqui majestatem, nisi me vestra 
benignitas relevaret, et animaret ad verbum illius verae 
caritatis recordatio quam prsB caeteris fere mortalibus 
ad sanctum tunc confessorem, nunc gloriosum marty- 
rem habuistis, cui me pro libertate ecclesiae coexulare 
divina fecit misericordia. Hac fiducia roboratus 
audeo sanctitati vestrae attentius commendare virum 
procuidubio commendabilem Ric. Winton. electum, 
cujus facultates sunt egenorum subsidia, ecclesiarum 
consolatio. Cujus potestas iniquitatis exterminatio 
est, et justitiae firmamentum. Is tanta affectione ami- 
cum vestrum gloriosum martyrem Christi diligit, ut 
se illius constituerit servum, ut alumnos qui multi ad 
eum confluunt in suis necessitatibus consoletur, et eum 
pro viribus studeat imitari. Sanctitatis itaque vestrae 
pedibus provolutus meo et eorum qui nobis coexu- 
laverunt nomine precor attentius, quatinus negotia 
ejus sic gratia vestra promoveat, ac si eum videretis 
sancti Thomae negotiis insudantem. Nam et ipse 
sua omnia, immo et se ipsum, gloriosissimo martyri, 
quem patronum praeelegit, mente devotissime con- 
secravit. 

EPISTOLA CCCXV.— AD gratianum notarium. 
[a.d. 1173.] 

Domino Gratiano Jo. 

Veritas Christi, quam in vobis esse prae caeteris 
qui missi fuerant in negotio sancti Thomae mundus 
agnovit, mihi confidentiam praestat, ut eos quos prse- 
fato martyri devotos esse constat dilectioni vestrae 
secure audeam commendare. Horum unus est et 
numerandus in primis, venerabilis vir R. Winton. 
electusy quondam Pictavens. archid. pupillorum pater, 
et moerentium consolator, fautor ecclesiasticae liber- 
tatis, justitiae cultor, et iniquitatis adversarius, quan- 
tum pro tempore licet, immo ulterius, ut in eum saepe 
pro Domino contendentem non sine periculo malorum 
impetus excandescat. Homo devotus est apostolicae 
sedi et cujus familiaritas honori vestro valeat inser- 
vire. Et quidem desiderat ut sedulitas ejus vobis 
officiosa possit essein aliquo,magniquecensebit instar 
muneris si ei quicquam injungere voluerit dilectio 
vestra. Quia ergo secundum Deum ad regnum eccle- 
siae salubriter et ad consolationem multorum vocatus 
est caritatis vestrae genibus provolutus quantacumque 
possum instantia supplico, quatinus et personam ejus 
et causam habeatis propensius commendatam, et sic 
ipsius promoveatis negotia, sicut expediendas nbvistis 
Anglicanae ecclesiae necessitates. Se enim totum, ut 
indubitata spes est, Christi devovit obsequio, paratus 
etiam propriam animam pro ecclesia victimare, Valete, 

EPISTOLA CCCXVI.— BARTHOLOMiEI EXON. EPIS. 
AD ALEXANDRUM PAPAM. [a. D. 1173.] 

Domino Papa Emmiensis Episcopus. 

Sacrosancta RomaDa ecclesia sicut indigDOs ab 
ecclesiarum regimine depellere coDsuevit^ sic ad solli- 
citudinem pastoralis officii persouas idoDeas evocat, et 
eis apostolicse tuitiouis impendit gratiam et munimen. 
Winton. vero ecclesia quum ex absentia pastoris multis 
et magnis periculis subjaceret : tandem coelitus ut spe- 
ratur ei data est consolatio, pastore secundum Deum 
electo, cui justum est si vobis placet gratise vestrae 
ulteriorem accommodare favorem. Is est devotissi- 
mus filius vester Ric. quondam Pictaven. archid. 
cujua^elemosynse consolantur ecclesias sanctorum cujus 
facultates sunt egenorum subsidia, cujus potestas est 
firmamentum justitise, et iniquitatis exterminatio. Est 
autem vir prudens in consiliis, discretus in opere, 
modestus in verbo, et qui in habitu et gestu, tempe- 
rantise normam sequitur, sic ad Dei cultum ut ex 
animi sententia loquamur, tota mente conversus est, 
ut non modo sua omnia sed et se ipsum impendere 
paratus sit pro lege Domini. Sic pater credimus, et 
multis et certis signis inducti sumus ut quod loquimur 
credamus. Convenit in eum libere tota Winton. 
ecclesia, et canonice facta electione postmodum in 
prsesentia nostra et fratrum nostrorum regius est ei 
datus assensus. Quod quum Dominis nostris legatis 
vestris innotuisset, gratum admodum sicut ex litteris 
eorum percepimus habuerunt. Et merito quia non 
apparebat alius qui tam commode posset prsefatse 
ecclesiae ruinas instaurare, qui sedis apostolicse posset 
apud nos tam efficaciter solidare vigorem. Suppli- 

camus itaque paternitati vestrae quatinus eum adhibita 
maturitate promoveri faciatis, ut promotus ecclesiae 
necessitates facilius et felicius expedire et promovere 
possit utilitates. Valete. 



KPISTOLA CCCXVIL— EJUSDEM ad eundem. 
[a. d. 1173.] 

Alexandro Papce Bartholom<BU8 Ewoniensia 
Episcopm. 

Membris est vigor a capite, et a sancta Romana 
ecclesia post Deura salus est omnium ecclesiarum. 
Domini cardinales legati vestri, desolatis apud nos 
compatientes ecclesiis, districta praeceptione jusserunt, 
ut postposita omni occasioue et mora sibi secundum 
Deum patres eligerent et pastores. Itaque Hereford- 
ensis ecclesia, quse diutius luxerat et languerat pas- 
tore proprio viduata, pari voto, unanimi consensu 
libere et secundum instituta sacrorum canonum elegit 
venerabilem virum R. archid. Oxeneford. ecclesiae 
suse canonicum tam morum quam litterarum hones- 
tate conspicuum, natalibus nobilem, habeniem utrius- 
que juris peritiam, qui domui su» praeesse novit, et 
ecclesiae Dei sollicitudinem gerere, gratiosum et boni 
testimonii apud omnes. Electioni ejus in praesentia 
nostra et fratrum nostrorum, qui omnes in facto isto 
laetati et roborati sunt, regius est datus assensus, et 
omnium qui audierunt favor accessit. Pietatis itaque 
vestrae genibus provoluti supplicamus attentius, qua- 
tinus eum faciatis maturius promoveri ad expedien- 
das tam sudB quara aliarum ecclesiarum necessitates. 
Valete. 



1173.] EPISTOL^. 281 

EFISTOLA CCCXVIIL— EJCJSDEM ad eundem. 
[a. D. 1173.] 

Exceltentissimo domino et patri cnrissimo A. Dei 
gratia summo pontifici^ B. Ewoniensis episcopus 
salutem, 

Apostolatui vestro pluribus ex causis Anglicana 
solito magis congratulatur ecclesia, sed alias ad con- 
ciliandam omnium gratiam antecedit quod gloriosum 
Christi martyrem sanctorum catalogo praecepistis 
ascribi, et legatorum vestrorum industria desolatis 
ecclesiis spes vestrse consolationis illuxit, ut ad plenam 
libertatem confidentius audeant aspirare. Inter quas 
mater nostra sancta Cant. ecclesia, quae tot et tan- 
torum martyrum sanguine laureatur, et se ab initio 
pro justitia, pro libertate ecclesiae, pro sedis aposto- 
licse fidelitate periculis semper exposuit: tandem post 
labores, post damna, post calamitates innumeras 
quas referre superfluum est, quum totus eas Christianus 
orbis agnoverit, meritis ejus divina respondente cle- 
mentia videatur ad finem naufragii pervenisse: nuper 
enim quum et hi qui in prima sede degunt, et suffra- 
ganei provinciae, et omnes ad quos pertinebat electio, 
convenissent praeeunte desiderio et prece populi 
unanimi consensu tota ecclesia libere et secundum 
institutionem sacrorum canonum sibi in patrem et 
pastorem elegit virum, cui vita ad conscientiam et 
exemplum, litterarum eruditio ad formam vitae, et ad 
doctrinam facundia suffragatur. Ricard. videlicet Can- 
tuariensis ecclesiae monachum priorem monasterii 
Doverensis, cujus sollicitudinem a multis annis tam 
laudabiliter gessit, et athletse Christi proscripto, et 
pro libertate ecclesise agonizanti in necessitate fidem 
exhibuit, ut nunc dignus habeatur ejus successione. 
Impetrato itaque regis assensu ad metropolitanam 

sedem provinciales episcopi de more conYenerunt, ut 
ex officio suo munus consecrationis quam necessitas 
exigebat explerent. Sed quia liosiis antiquus pro- 
fectui invidet animarum, eo ut multis visum est 
machinaute ex insperato litterae regis junioris con- 
ceptae tiomine, in medium prodierunt, quibus protes- 
tabatur se ad vestram audientiam appellasse adversus 
electiones quae suum non habuerunt assensum. £t 
licet literae ex variis causis, quas renunciare longum 
est, suspectae viderentur, et plurimorum esset seu- 
tentia eas consecrationi debitse praesertim in tanta 
iiecessitate non debere generare dispendium, tamen 
majestati vestrae censuit ecclesia deferendum, sperans 
indubitanter quod tanto apud apostolicam sedem 
majorem inveniet gratiam, quanto ei plus honoris et 
reverentiae etiam cum discrimine suo in tam evidenti 
necessitate studuit humiliter exhibere. Quia ergo 
desolationem ecclesiae prsetendere idem est ac si ipsius 
ruina et caeterarum perpetua desolatio procuretur, 
pietatis vestrse pedibus provoluti supplicamus attentius, 
quatinus nos et Anglicanam ecclesiam coelitus (ut 
spes est) electo pastore gaudere faciatis, et sancto 
Thomse substituatis virum, quem in angustiis suis 
fidelem expertus est. Moveant vos, pater, ecclesise 
laborantis angustise, filiorum moveant preces, moveat 
vos gloriosissimi martyris reverentia, quem orare con- 
fidimus, ut ei in sancta Cantuariensi ecclesia successor 
idoneus subrogetur. 

EPISTOLA CCCXIX.— PRiORis et conv. 

CANTUAR. AD EUNDEM. [a. D. 1173.] 

Domino papcs prior Cantuariensis et conventus, 
Eos vobis securius commendamus, quos sincerius 
diligimus, et quos ad sanctam Romanam ecclesiam 

sinceriorem credimus habere caritatem. Horura unus 
et in primis fere primus est pater pauperum et moe- 
rentium consolator, protector noster in angustiis, 
venerabiiis frater noster R. Wintoniensis electus quem 
ad hoc, ut fidelium spes est, ad ecclesiae susb regimen 
Christus elegit, ut adversariis ejus e regione possit 
ascendere et se murum opponere pro domo Israel, et 
potenter conterere justitiae inimicos, et justis debitum 
conferre subsidium, majestatis itaque vestrse pedibus 
provoluti quotquot sumus attentius supplicamus, 
quatinus eum ad expediendas propriae ecclesise neces- 
sitates et aliorum consolationem faciatis, maturitate 
adhibita promoveri et ut precibus ejus quas non nisi 
in Domino facturus est gratiae vestrae favor accedat. 
Valete. 



EPISTOLA CCCXX.— oDONis prioris et conv. 

CANT. AD ALEXAND. PAPAM. [a.D. 1173.] 

Domino Papce Odo Prior et conventus Cant, 

Calamitates» quas ecclesia nostra pleno decennio 
jam sustinuit, apostolicse sedi non possunt esse incog- 
nitse, quia eas totus Christianus orbis agnovit. Si 
causa quseritur, justitia se ostendit, apparet libertas 
ecclesiae, reverentia sedis apostolicse, cujus auctoritas 
evacuabatur in partibus nostris, se esse protestatur, 
pro qua et gloriosus martyr Christi occubuit: pro 
qua fratres et alumni ecclesiae proscripti diutius 
exulare coacti sunt, et habiti sicut oves occisionis, 
spectaculum facti sumus et Deo et hominibus et 
angelis, et persequutorum Christi canticum tota die. 
Attestatur his effusus apud nos martyrum sanguis, 

sed is prsecipue qui de terra clamans ad Deum fide- 
lium devotione defertur in universum orbem. Sed 
benedictus Deus, benedictus apostolatus vester qui 
nos consolatus est dominorum cardinalium gratia Dei 
cooperante industria, in tribulatione nostra, ut post 
angustias tanti naufragii ad debitae libertatis portum 
accessisse videatur ecclesia, ut abominationes ^Egyp- 
tiorum Deo suo secure valeat immolare. Nuper enim 
emanavit ab eis mandatum de celebrandis electionibus 
in regno, et dominus rex eorum precibus acquiescens 
idoneos in ecclesiis secundum Deum pastores praecepit 
ordinari. Universi laetati sunt, sed nos omni jure prae 
caeteris, qui in majori discrimine versabamur. Con- 
venimus ergo saepius accitis episcopis provincialibus, 
et aliis ad quos electio pertinebat, et tandem Deo 
dirigente gressus nostros in benepiacito suo factum 
est omnibus cor unum et anima una: quod sine nutu 
divino non potuit accidisse, ut tam dissonae voluntates 
in adimplenda sacrorum canonum forma tam facile 
unirentur. Praeeunte ergo desiderio et prece populi, 
pari voto, unanimi consensu convenimus in virum, de 
quo Dominus videtur dixisse nobis: Hic est filius 
meus dilectus in quo mihi bene complacui, ipsum 
eligite : quoniam me cum martyre meo, quem ipse 
pro me patientem in veritate dilexit, devote coluit ; 
et in domo mea ab ineunte aetate fideliter conversatus 
est, praeelegi vicarium, et ordinari praecipio succes- 
sorem. 

Is est R. ecclesiae nostrae ab adolescentia sua mona- 
chus, et apud nos ad omnes promotus ordines, prior 
monasterii Dovorensis, morum honestate et litterarum 
eruditione conspicuus, modestus in verbo, providus 
in consiliis, discretus in opere, in habitu et gestu 
veram temperati animi exprimens formam. Decen- 
tissime sacerdotis explet officium, zelus Christi suc- 

census est in corde ejus, manum suam libenter aperit 
inopi, liberalitatem gaudenter exercet, et exteriorum 
sollicitudinem laudabiliter administrat. Quid mirum 
ergo si in tantum et talem virum universi libentissime 
convenerunt, qui etiam rapiendus fuerat, si aliter 
haberi non posset ? Quum ergo libere et secundum 
institutionem sacrorum canonum fuisset electio ejus 
celebrata, regius (ut mos est) accessit assensus: eli- 
gentes prosequutus est plenus favore clamor, et debita 
laude Dei tota caepit ecclesia resultare. Ad metro- 
politanam sedem cum electo provinciales episcopi et 
aliarum ecclesiarum electi pariter accesserunt ; pro 
ritu gentis et majorum consuetudine solemniter in- 
thronizatus est. Grata Deo, et ab hominibus desi- 
derata ipsius instabat consecratio, quum ecce ex 
improviso litterae regis junioris nomen praeferentes 
prolatae sunt, quibus protestabatur se appellasse ad- 
versus electiones quae suum non haberent assensum. 
Litterae quidem ex variis causis et probabilibus signis 
arguebantur suspectae, eisque fidem non esse haben- 
dam erat senlentia plurimorum, pracsertim in tanto 
discrlmine, ubi libertas potuit periclitari et animarum 
salus, et ecclesiae protelari desolatio, et rerum jactura 
irreparabilis. Causas enumerare longum est, sed 
utique pro rege illo praesumi debucrat, quod cum 
periculo suo et temporali aemulorum compendio nollet 
ecclesiam diutius captivari. Sed licut prafatae litterae 
sapientioribus non magni viderentur esse momenti 
de humilitate tamen et devotione ipsius electi pro- 
cessit, et de fidelitate quam patres et majores nostros 
ad ecclesiam Romanam semper habuisse recolimus, et 
de paucorum consilio ut pro reverentia nominis vestri 
consecratio differretur. Speiamus enim indubitanter 
quod tanto majorem inveniet in oculis clementiae 
vestrae necessitas ecclesiae nostra? gratiam, quanto 

majorem etiam cum irreparabili dispendio nostro 
vobis honorem videbitis esse exhibitum. Scitis, 
pater, quia nos supra raodum oppressit dira et diu- 
turna calamitas. Videtis quam tristia fuerint, quani 
periculosa sint, et quanto periculosiora, ut timetur, 
immineant tempora. Occurrit irreparabilis, quam 
Deus avertat, desolatio, recidivam veremnr tempes- 
tatem, grandisque necessitas solatium desiderat festi- 
natum. 

Pietatis itaque vestrse pedibus provoluti suppli- 
camus attentius, et tota nobiscum supplicat ecclesia 
Anglicana, quatinus provisum a Deo nobis pastorem 
data plenitudine potestatis, prout sanctitas vestra 
melius viderit expedire, auctoritate apostolica adver- 
sus eos qui ruinas ecclesiarum perpetuare machinantur, 
roborare dignetur: ut praedecessorum suorum, apo- 
stolico munimine fretus, secundum quod ei Deus 
inspiraverit, vestigia valeat imitari. Supplicamus 
inquam nos, ecclesia supplicat, supplicant et patroni 
ecclesiae nostrae gloriosi martyres et confessores, et 
consona voce omnium sanctus Thomas iterat et mul- 
tiplicat preces. Donec sacratissimum cor vestrum 
verbum bonum, verbum consolatorium nobis eructet, 
squalida lugebit sponsa Christi, nec est qui eam 
consolari valeat, donec antistitem suum recipiat in 
plenitudine potestatis. Quia pedes vestros nequimus 
ut volumus, lacrimis rigabimus genas nostras, nec erit 
eis requies quoadusque eas Deo miserante abstergat 
dextera clementiae vestrae. 

EPISTOLA CCCXXI. — ad bosonem cardinalem. 
[a.d. 1173.] 

Venerabili Domino ei patri carissimo Bosoni Dei 
gratia sanctcB Rom, Ecclesicc Preshytero Card. 
suus Joannes de Sar. salutem, et promptce devo- 
(ionis ohsequium. 

Familiaritas quam a diebus doraini Lucii Can- 
tuariensibus dilectio vestra semper e&hibuit, mihi 
multam dat apud vos interveniendi fiduciam : ut quod 
necessitati nostrae et saluti vestrae expedire non dubito, 
bonitati vestrsc confidenter exponam. Meministis prse 
caeteris quoniam ecclesise Romanae negotia prse caeteris 
didicistis, quomodo Cantuariensis ecclesia sedi apo- 
stolicae fidem et devotionem semper exhibuit fere prse 
cseteris quse in orbe sunt. Recolitis enim quomodo 
bonse memoriae Theobaldus ejusdem Cantuariensis 
ecclesiae archiepiscopus amicus vester quoque fami- 
liaris, pro tuendo jure ecclesiae et constitutionibus 
apostolicae sedis pertulerit: et quomodo ecclesia archi- 
episcopos martyres semper habuerit aut confessores 
egregios. Quia ergo vobis ecclesiae causam ad plenum 
commendatam esse non dubito, paternitati vestrae 
preces quantas patri et domino licet devotissime por- 
rigo, quatinus electum nostrum tantis, ut spes est, 
decessoribus idoneum successorem, et vobis Deo pro- 
pitiante devotissimum in omni tempore ea caritate 
amplectamini, et diligentia tueamini, qua fovere con- 
suevistis anteriores archiepiscopos, quia ipse in obse-- 
quio vestro pro facultate sua prioribus non invenietur 
inferior. 

EPISTOLA CCCXXII.— AD petrum abb. s. remigii. 
[a- d. 1173-4.] 

Petro Ahhali Sancti Remigii Domini suo unico suus 
Joannes de Sarish. Salutem^ et utriusque vitcB suc- 
cessus. 

DiUTURNi caussassilentii redderenon oportet, quum 
terrarum jam a multo tempore sint subtracta commer- 
cia, et intermeantibus de gente in gentem sine dis- 
pendio salutis, et vitae periculo transire non liceat. 
His vero, qui suspecti habiti sunt, diligentius praeca- 
vendum est, ne ex aliqua probabili occasione publicae 
potestatis iram incurrant. Quia dum timet unusquis- 
que quod meruit, adversus eum quem injustius et 
atrocius laesit, facilius excandescit. Nam ut ait qui- 
dam satis eleganter et vere : 

Rumor de veteri faciet ventara timeri. 
Cras poterunt fieri turpia, sicut heri . 
Ex quo enim Altissimus patiens quidem, sed procul 
dubio redditor justus erexit dexteram in retribuendo, 
et arripuit judicium manus ejus, timent plurimi, ne ira 
se ad invicem collidentium potestatum transeat in 
furorem, et declinant impetum, donec justitia in 
judicium convertatur, et ex conversione vel contri- 
tione impiorum consilium Doraini innotescat. Interim, 
prsestolamur in silentio salutare Dei, certum habentes 
quod patientia pauperum non peribit in finem. Nunc 
siquidem plurimum necessaria est, nunc opusest armis, 
nuncpectorefirmoin Domino. Audiuntur enimundique 
terrores et opiniones bellorum. Crebrescunt incendia, 
et, qui hostes debuerant expugnare, in praedam trans- 
eunt. Et non modo ab Aquilone, sed a quatuor ventis 
coeli in perniciem populorum olla succenditur. Nam a 
generatione ista, non modo filii Barachiae sanguis, qui 
plusquam inter templum et altare nuper efiusus est, 

nunc requiritur, sed etiam aliorum, qui ob eandem 
caussam damna, ludibria, et verbera expertiproscripti 
sunt, incarcerati sunt, in exilium missi sunt, et fere de 
toto orbe Latino, unde migraverunt ad Dominum, pas- 
sionum suarum debitam,et qu8B Deum deceat,et prosit 
ecclesiae, expetunt ultionem. In his itaque laetantur j usti, 
qui vident vindictam j ustitiae consonam Dei gloriae mili- 
tare, lavantes utique manus suas in sanguine pecca- 
torum. Haec summatim de his, quae publicantur apud 
nos, ubi solus ille tutus est, quem furor exagitat, aut 
quem Spiritus sanctus efBcit omnium temporalium 
contemptorem. Foris enim adstat gladius, timor in- 
tus: civis et hostis in eodem fere versantur calculo. 
Nostra autem sors conviventibus adaequatur, nisi quod 
inter Scyllam et Charybdim periculosius navigantes, 
evidentior supra et contra merita nostra Dei propi- 
tiatio benigniusconsolatur. Nam ut sibi magis reddat 
obnoxios, intentata e vicino ostendit pericula, et vali- 
diusirruentiasaepe IongiusfortiusquerepeIlit,ut merito 
dicere debeamus : Qui Dominum Jesum, velit nolit 
mundus,superomnia benedictumnondiligit, anathema 
sit. Vestra autem, quae in partibus nostris sunt, 
multis periculis exponuntur. Nostri potentes circum- 
quaque in iupos conversi sunt, quos improba ventris 
agit ingluvies, ut jura potestatesque contemnant. Et 
nisi hominis, cui domum commisistis, laboriosa et effi- 
cax subvenisset industria, jam nullo aut raro coleretur 
habitatore. Qualem vero illam invenerit, alia vice me 
vobis scripsisse memini, et a memoria vestra non arbi- 
tror excidisse. 

Quum enim illuc in propria persona accedere non 
valerem, diligentem de domesticis nostris exploratorem 
direxi, et audita per eum status melioratione mani- 
festa, gavisus sum. Jam enim res directae erant in 
hunc articulum, ut si Dominus pacem daret, et ibi 

VOL. II. u 

ministrantibus possent sufficere, et humilitatem debi- 
tam hospitibus pro loci modulo laudabiliter exhibere. 
Siquidem fratres ibi degentes, tam episcopi quam 
officialium ejus, sed et vicinorum gratiam meruerunt, 
possentque amodo amicorum subsidio per gratiam 
Dei et suam industriam dilatari, nisi conatibus 
eorum tempestas ingruens obviaret. Sed licet vicini 
undique, qui munitiones custodiunt, ab eis saepe 
multaextorqueant, tamen pro viribus solliciti suntDeo 
et domino suo sancto Remigio servare fidem, et vestris 
per omnia jussionibus obedire. Frater Absalon cum 
reditu nostro desiderabat pertransire ad nos, sed 
propter imminentia pericula, meo et fratris mei 
consilioy reversus est ad domum, cui, si abesset, de- 
solatio imminebat. Canonem vero constitutum depo- 
suit in manu vestri Ricardi, ut illum recipiatis de 
manu ejus, si forte Deus commodiorem intermeandi 
dederit facultatem. Et quia malitia invalescit, ut 
oportet fratres, qui in domo vestra sunt, urgente 
necessitate post latrones et prsedones per casteila dis- 
currere, ut neuter eorum interdum domi inveniatur, 
nobis, si placeret vobis, et consilio vestro, videretur 
admodum expedire, ut etiam cum diminutione aliqua 
pensionis mitteretis aliquem honestum, et ad neces- 
sitates monasterii compositum fratrem, qui posset 
illis esse solatio, et in absentia aliorum adventantibus 
respondere, et sua praesentia testificari locum reli- 
gionis titulo Domini consecratum. Nam si ibi mul- 
tiplicior apparuerit religiosorum numerus, procul 
dubio major ab incolis Domini reverentia exhibebitur, 
et malefactorum improbitas facilius conquiescet. 

EPISTOLA CCCXXIIL— LUDOVici regis ad joan- 

NEM SARESB. CARNOTENSEM EPISCOPUM ELECTUM. 
[a. D. 1176.] 

LudovicuSf Deigratia rex FrancorumyamicosuocariS' 
simo, magistro Joanni de Saresberia^ Carnotensi 
electo^ salutem cum sincera dilectione. 

Quod capitulum Carnotense de consilio doniini 
Senonensis archiepiscopi, apostolicse sedis legati, di- 
vino potius, ut credimus, instinctu vos in pastorem et 
dominum, pari voto et assensu, solenniter et canonice 
elegerunt, gratum ducimus et acceptum ; tum beati 
Thomas martyris consideratione, cujus familiaritatem 
meritis vestris meruistis adipisci, tum morum et scien- 
tiae vestrae contemplatione. Eapropter discretionem 
vestram monemus et precamur attentius, quatinus, 
electioni de vobis factae benignum prsebentes assen- 
sum, tam solenni et tam laudabili tantse ecclesiae 
vocationi praesentise vestrae exhibitione satisfacere 
maturetisy ne nostrum et archiepiscopi Senonensis, 
qui ad hoc fideliter et efficaciter consummandum 
laboravit, diutius suspendatur desiderium, et spes ec- 
clesise Camotensis mora prolixiori torqueatur. Valete. 

EPISTOLA CCCXXIV.— CAPiTULi carnotensis ad 

EUNDEM, [a. D. 1176.] 

Venerabili domino suo et patri^ Joanni Dei gratia 
Camote7isi electo^ pastoralis curcB sollicitudinem 
gerere ad saluiem. 

QuoD natum est ex carne, caro est ; et quod natum 
est ex spiritu, spiritus est. Hinc est quod magnificat 
anima nostra Dominum^ et in Deo spiritus noster 
u2 

exultavit, quia vos nobis in pastorem electum non 
revelavit caro et sanguis, sed Pater noster qui in coelis 
est, visitans nos oriens ex alto. Sane tam dissona 
hominum vota, tot varias mentium voluntates, adunare 
non potuit nisi spiritus unitatis, adeo ut indubitanter 
sit evidens eum quem spiritus revelavit, coelitus desti- 
natum. Curiae coelesti gaudium intulisse credimus, 
quod beatae Virginis ecclesia, per Spiritum Sanctum 
concipiens, dilectum Deo et hominibus pastorem ger- 
minavit. Acclamantibus itaque omnium votis desi- 
deratum sibi postulat, et ad dilectum et ad electum 
sibi incunctanter aspirat Camotensis ecclesia, spon- 
sique desiderio jam languescens Osculetur me, inquit, 
osculo oris sui. Urgeat amor Christi eum qui regis 
filise desideratur amplexibus, et stimulis salutaribus 
compungatur qui ad Dei filios propagandos Christi 
gener eligitur. Erubescat regnum coelorum solus 
ingredi, cui divini germinis pompa gloriosa promit- 
titur; et qui coronam auream creditur meruisse, 
gloriosi labore officii mereatur aeternam. Mittimus 
ergo ad vos ex capitulo nostro personas spectabiles, 
decanum videlicet, cantorem et cancellarium, qui 
universitatis nostrae mentem vobis offerant, et per- 
sonam vestram postulautes, vestri adventus desiderium 
viva nobis voce denuncient. 

EPISTOLA CCCXXV.— AD philippum decanum 

ET CAPITULUM S. MARTINI. [a. D. 1176.] 

Joannes^ divina dignatione et meritis sancti ThomcB, 
Carnotensis ecclesuB minister humilisy Philippo 
decano heati Martini totique capitulo in Domino 
salutem, 

Universitatem vestram ignorare non credimus 
quod controversiam, quae inter homines de Castro novo 
beati Martini et R. nobilem ecclesiae vestrse thesau- 
rarium vertitur super quibusdam juramentis vel fidei 
prsestatione quam occulte inter se dicuntur prsedicti 
homines prsestitisse in depressionem juris praedictse 
ecclesise, dominus papa nobis commisit audiendam, 
et, omni contradictione et appellatione cessante, fine 
debito terminandam. Nos itaque secundum apostoli- 
cum mandatum et de consilio virorum religiosorum 
et prudentium procedentes, et sufficientibus testibus 
omni exceptione majoribus rei cognita veritate, sen- 
tentiam excommunicationis in prsedictos homines, tum 
propter eorum manifestam contumaciam, tum propter 
prsedictae conjurationis probatam testibus infamiam, 
auctoritate apostolica qua fungimur in hac parte pro- 
tulimus; illos vero quos audivimus esse principes 
factionis nominatim vinculo excommunicationis inno- 
davimus ; in reliquos vero omnes, qui sunt ejusdem 
conjurationis complices, non ex nomine, sed in omnes 
sententiam excommunicationis protulimus generalem. 
Vobis itaque eorum nomina qui nominatim excom- 
tnunicati sunt literis nostris expressa transmittimus : 
Reginaldus Meschini, Petrus de Montebruis, Nicolaus 
EngeIardi,Petrus Auberti, Paganus Gastinelli, Joannes 
Ermerardi, Radulfus de Fulchis, Radulfus Thomae, 
Gilo Balduini, Petrus Aimeri, Gilo Thomae, Gilo 



294 JOANNIS SARESBERIENSIS [a. D. 

Senoreti, Bartholomseus de Lochis, Petrus de Savo- 
neriis, Harduinus Pelliparius, Petrus Chivittonus, 
Reginaldus Goslani, Juguelmus Cordoanarius, Hame- 
ricus Epuliardi, Sancio Emenardi, Gaufridus de 
Cormeriaco, Bartholomaeus Fromaudi, Jocelinus 
Pelliparius, Herbertus de Camoto, Bartholomaeus 
Attatei, Thomas de Ambasia. Inde est quod univer- 
sitati vestrse auctoritate apostolica mandamus ut illos 
quos nominatim excommunicavimus excommunicatos 
ex nomine nuncietis, et generalem excommunica- 
tionem quam protulimus in reliquos qui prsedictae 
conjurationis sunt complices, in omnes generaliter 
promulgetis, et in ecclesia vestra a sacerdotibus mino- 
rum altarium ecclesise praedictos excommunicatos tam 
ex nomine quam in geuere faciatis frequenter et 
solenniter nunciari, vel eos a divinis officiis cessare 
compellatis. 



EPISTOLA CCCXXVL— LiTTERiE joannis, carno- 

TENSIS EPISCOPI, DE ABSOLUTIONE JOANNIS, COMITIS 
VINDOCIENSIS, A VINCULO EXCOMMUNICATIONIS, QUO 
EUM JOANNES ILLIGAVERAT. [A.D. 1180.] 

JoanneSi divina dignatione et meritis sancti TfiomcBy 
Carnotensis ecclesicB minister htmiliSy omnibus ad 
quo8 litertB istcB pervenerint in Domino salutem. 

NovERiTis quod, quum venissemus ad ecclesiam 
Camotensem, nobilem virum Joannem comitem Vin- 
docinensem, ob injurias, damna, et concussiones quas 
ecclesiae sanctissimae trinitatis Vindocinensis saepius 
irrogaverat, vinculo excommunicationis astrinximus 
et plusquam triennio tenuimus adstrictum. Verum 

procedente tempore, ad venerabilem patrem nostrum 
Petrum, sanctae Romanae ecclesise titulo S. Chrysogoni 
cardinalem, apostolicae sedis legatum, accessit, et 
prsBstita juratoria cautione, se de injuriis et Isesionibus 
ecclesiae memoratae satisfacturum, praesente illustri 
Anglorum rege et pro eo intercedente, meruit absolvi, 
relicto nobis quod de jure restabat exsequendum. 
Citatus vero comes praestitae non stetit cautioni, dicens 
se in hanc formam non praestitisse juramentum: unde 
et pristinam a nobis reductus est in sententiam, quam 
dominus papa Alexander III. confirmavit. Tandem, 
quum dominus Anglorum rex doleret illum tamdiu 
excommunicationi subjacere, regiam adjecit manum, 
eundem compellens ut exhibitione justitise se a sen- 
tentia excommunicationis qua tenebatur faceret ab- 
solvi. Nos autem comes poenitens, ut videbatur, et 
corde contritus adiit, ac de injuriis satisfaciens com- 
petenter, ad preces domini regis Anglorum et abbatis 
et fratrum ecclesise praefatae absolutus est, juratoria 
cautione praestita se manum ulterius, nec ad eandem 
ecclesiam, nec ad homines vel possessiones ipsius, 
extensurum, nisi aliquid de jure posset evincere. 
Quod ut posteritati notum fieret, et ecclesiae jamdictae 
prospiceretur indemnitati, tam scripti quam sigilli 
nostri testimonio fecimus communiri. Actum pub- 
lice, anno Gratiae 1180. 

EPISTOLA CCCXXVIL— LiTER^ joannis carno- 

TENSIS EPISCOPI, DE SATISFACTIONE FACTA MONAS- 
TERIO S. LAUNOMARI BLESENSIS, PRO ILLATIS EIDEM 
DAMNI8 ET INJURIIS A JOANNE COMITE VINDOCINENSI. 
[A.D. 1180.] 

Joannes^ divina dignatione et meritis S* ThomcB 
martyriSy Camotensis ecclesim minisler humiliSf 
omnihus ad quoa pra&entes literm pervenerint in 
Domino salulem. 

NovERiTis illustrem virum Joannem Vindocinen- 
sem a nobis sententia excommunicationis, quam etiam 
dominus papa Alexander IIL confirmaverat, fuisse 
diutius innodatum propter quasdam iniquas consue- 
tudines, quas in villis Sancti Launomari Blesensis, in 
pago Vindocinensi constitutis, contra justitiam usur- 
pabat. Vindicabat enim in illis sibi jus hospitandi, 
talliam, corvagium, avenagium, justitiam cruoris et 
latronis : quibus omnibus Hierosolymam profecturus 
coram uobis et multis venerabilibus veris Blesis in 
perpetuum renunciavit, ut a vinculo anathematis quo 
tenebatur mereretur absolvi. Constituit etiam et au- 
thentice confirmavit quod, si quis hseredum vel suc* 
cessorum suorum monachos aut homines beati Launo- 
mari molestare vel inquietare prsesumpserit, super 
exactione praedictorum sexaginta marcas argenteas 
dictis monachis persolvere per ecclesiasticam censuram 
compellatur. £t ue lis in hunc modum sopita vel ab 
ipso vel ab haeredibus ejus possit iterato suscitari, ad 
preces ipsius formam pacis initse prsesenti paginae 
commendatam sigilli munimine decrevi roborandaro. 
Actum Blesis, anno Verbi Incarnati 1180. 

60, 10. et non — quia non 

61, 26. loquor — ^loquar 

62, 17. parcat — pareat 
32. quoque — vero 

VARIiE LECTIONES. 



Pag. 64, 1 


. 32. pantificjum— pontifice» 


65, 


3. promovit — proraovmt 




5. quod— om. 


GS, 


12. cliabolo^Ckobtalo 




22. obti nuerim — obtmuerimnsi— obtinDimus 


75, 


28. potest et noQ — promittiiur nec 


76, 


31. yerbis— verbi 


86, 


15. item — iterum 


89, 


27. attulisse— intulisse 


i)7, 


20. Ego— Esto: 


101, 


10. vivit — jure 




25. tit sublimiHidain — om. 


102, 


20. per se — ^posse 


107, 


29. in— om. 


113, 


29. Noflter— Totm 


120, 


1 3. deri ser u nt— d dus*»run t persequuti— prosequuti 


131, 


21. tractatum^outractum 




24. Cftitbusiensi— CanfuarJensi 


132, 


4. MoHenneQsi — Maurianenai 


135, 


33. semret^-iserviet 


139, 


24. detrtwtautem— detrnctatOTera 


145, 


32. vestra, et— ve&trU| ut 


149, 


3. hoc — ^huc 




12. Nunc— Hoc 




19. veBtromin — nostrortim 


157, 


24. debuerat— debuerit 


161, 


22. iBmen— non 


164, 


28. adJTivit— audivit 


165, 


9. peretnngo— pcrscribo 




13. Novembribu^i — Septembribus 


166, 


11. vestrnm — vestri 




13. litertG^verba 




29. adbuc— abbinc 


171, 


28. adhibendus — admittendiis 


172, 


27. qui de — quia de 


175, 


4. quod — ut 


180, 


5. vidimus— om. 


182, 


29. et in — est in 


184, 


30. Sed— Si 


186, 


19. eas de — easdem 


195, 


19. probabile est et— -om. 

P. 199, 1. 1. post vocem "apud" editio Paris. omittit ea quse 
sequuntur et habet ** ecclesiasticee libertatis &c. 
[p. 4. 1. 2.] ... . tisque ad impressa." p. 6. 1. 17. 

204, 27. dilatio— dilectio 

208, 5. non impetu— et impetu 

221, 28. post alias editio Paris. omittit reliqua et habet 
" arcbid. &c. usque ad licuerit." p. 230. 1. 16. 

225, 34. noluerint — noluerunt 

228, 14. solemniter — publice 

230, 16. pro " archidiaconum &c." usque ad finem epistolee 

habet edit. Paris. «lateri &c." p. 245.1. 26. 

231. EpiSTOLiE ccxcvi inscriptio est in quibusdam 

MStis Idem conventu Cantuariensi. 
234, 35. cui — quis 
236, 6. probabiliorque — prcbabiliter 
239, ult. temporis nostri — operis vestri 

241, 32. prcetenderunt — praetenderint 

242, 19. enim— om. 

245, 15. cum multo discrimine — cum Christo 
18. nostrorum — ecclesiee 

26. pro "lateri ejus &c. . . . habeatis'* habet edit. 
Paris. "non potest, rumpens &c." [pag. 221. 1. 
28.] usque ad finem epistolee. 
247, 9. crediderim — credimus 

250, 23. vestrce— om. 

251, 24. monstratam — ministratam 

258, 6. Superest &c.— om. ed. Paris, 

259, 17. enim — autem 

260, 22. Dei— om. 

265, 22. bitumine — volumine 
272, 4. adeo quod — adeo ut quod 
274, 11. expolienda — exprobranda 

278, 3. Domino Gratiano Jo, — Idem Gratiano notario 
domini papse. 



INDEX EPISTOLARUM ALPHABETICUS. 



A desig^nat ordinem hujus editionis. 

6 edit. Paris. necnon Bibl. Patr. 

C cod. MS. Paris. 8662. 

D cod. MS. Paris. 8625. 

£ cod. MS. Oxon. Bodl. 937» qui in quatnor partes divisufl est. 

F cod. MS. Oxon. Douc. 159. qui in duas partes est divisus. 

Gr Vit. et ep. D. Thomae ed. Bruss. quse in qainque libros est 
distributa. 

H cod. MS. Paris, 4839. 

I cod. MS. Paris. 4839. 

K cod. MS. Bodl. Cave 169. 

L cod. MS.Mus.6rit. 

M cod. MS. epp. D. Thomse Lambeth, 169. 

N Becae'1 des Historiens, Boaquet. vol. xyi. p. 489. <fec. 

O cod. MS. Cantab. Bibl. Pub. li, 2. 31. 

P cod. MS. Oxon. Coll. S. Joan. Bap. 126. In codice P, qui 
scriptus faisse statim post mortem Joannis Saresberiensis videtur, et 
excerpta tantum continet, occurrit titulus qui sequitur rubricatus. 
^' Incipit compendiosa defloratio ex libro epistolarum Magistri Jo* 
hannis Saresberiensis qui postmodam fait episcopus Camotensis, super 
causa beati Thome Martyris, a Guidone Priore Suwiceose diligenter 
excerpta. Quse studiose dictare volentibus tum pro modo scribendi, 
tam pro sententiarum elegantia, tum pro causa prsescripti Martyris 
declaranda, non erit inutilis. Prsedictus autem iiber epistolarum a 
prsescripto Magistro Jobanne post prsefati martyris passionem in 
unum corpus diligenter et breviter est coUectus et in quatuor volumina 
luculenter ac studiose divisus. Porro in ejusdem libri collectlone et 
divisione ac emendatione jam dictus Prior, tunc Canonicus Meritoni 
memorato Magistro Johanni comes individuus ac familiaris adhsesit.'' 

Q cod. MS. CCC. Cantab. 

B cod. MS. Arund. 209. 



Ab ord. ves. de no. ap. vos scand. A 6 D 43. O 60. 

Ab ineunte set. amp. obed. A 6 D 104. O 20. 

Acceptis lit. amic. mei B. Arch. A 216. B 209. C 76. G 1.107. N 54. 

Actiones gratiarum deb. par. ani. A 288. B 271. C 138. £ 1923. q 3,80. 

N84. 
Ad exilii et pro. me quum nih. A 284. B 267. C 134. 
Ad hoc excell. ves. cap. omn. A B D 123. O 1. 
Ad notit. ves. arb. perv. A 174. B 166. C 32. 
Ad ostium maj. ves. pul. tot. erub. A B D 28. 
Adversus nob. vir. com. Bog. A B D 6. O 67. 
Adversus Osber. Presb. sup. A B D 119. 
^quum est, dilect. de ves. gaud. A 296. B 277. G 4.36. P 81. 
Affectus ab eff. conv. et pler. A 274. B 267. C 124. 
A finibus ter. ad vos dam. Angl. eccl. A 31 1. B 300. C 167. N 97. 

Agonem nostrum q l cum Mart. A 305. G 5.91. N 96. 

A gratiar. mi. incip. est act. nisi A 159. 6 145. C 12. 

Alanus de N. eccl. ill. qua se in A B D 11. 

Altemat fort. rer. ^ic. mort. que A 284. B 268. C 135. N 80. 

Amentis est non aman. se et sua A 206. B 197* C 64. 

Amicis nos. urg. tent. artic. ill. A B D 99. N 4. O 41. 

Amicorum negot. aur. de. ves. pul. pr. See In amicorum. 

Amicorum fid. artic. nec. exa. A 136. B 149. C 16. N 19. 

Amor fiduciam parit A B D 64\ N 16». O 31. 

Andreas Cler. de Len. eccl. su. A B D 109. 

Angustiarum nos. dil. mi te non amb. A B D 59. N 15. 

Anima nos. pat. in amar. est ut qu. A 219. B 220. C 87. E 174^ F 23^. 

G2.103. K171.N58. P56. 
Apostolatus Tes. man. suscep. ut ad monas. A 310. B 291. C 158. 
Apostolatui ves. plu. ex cau. A 318. B 298. C 165. 
Apostolicse sed. man. fil. obed. exseq. A B D 36. O 58. 
Aquarum cop. neq. ezt. carit. A 212. B 205. C 72. £ 155*. G2.76. 

N 56. P 44. 
Arctiornex. est car. qu. san. et ub. co. A 236. B 221. C 88. 
Arguendus er. pat. si non cona. A B D 26. 
A sapiente qusr. esse consil. A 142. B 157. C 24. E 75<. G 1.88. N 25. 

P 13. 
Asseris, ut ex lit. quas Mag. Rad. A 248. 6 238. C 105. E 146^. 

G 2.52. 
Assertiones part. fidel. fideli deb. A B D 89. O 6. 
Audiens tibi molestam mear. es. freq. lit. A 247. G 2.40. 
Audio pat. et gau. qu. pro mer. A 210. B 201. C 68. E 169^. G 2.92. 
Audita prom. ves. gav. sum vid. ill. Dom. A 277. B 260. C 127. 
Audita, dilect. pace tua, ut opor. A 203. B 260. C 70. E 171*. G2.95. 

N51. 
Audita sanit. tua et ver. sal. A 279. B 262. C 129. 
Audita und. collis. regn. A B D 70. O 26. 
Beneficia ssepe conf. inv. et eum qui A 245. B 233. C 100. E 152». 

G 2.65. N 75. P. 40. 
Calamitates, qu. ecc. nos. pl. dec. j. s. A 320. B 299. C 166. 
Caritatis frat. comp. nos admo. A B D 118. O 12. 
Caritatis zelus acc. in prsel. A B D 68. O 43. 
Causa Chr. mul. commend. non ind. A 172. B 163. C 30. 
Causam qu. int. dil. fil. nos Canon. Merton A B D 50. O 7. 
Caasam exilii mei ex relat. Pri. de M. Dei A 171. B 162. C 29. G 2.38. 
Causam qu. int. Abb. de Cogges. A B D 9. O 70. 
Causam qu. int. Rog. Presb. de Gui. A B D 87. O 51. 
Causa quffi vert. int. Mag. Jord. A B D 19. 
Causa quse vert. int. Suan. et Bal. A B D 117. 
Ciceronem in ep. ad Mar. scrip. mem. A 186. B 179. C 46. £ 95>. 

G 1.133. L 135. P 20. 
Clerici qu. a jud. v. f. n. ep. L. A B D 10. 
Clericus quidam de fam. Will. bona A B D 122. O 9. 
Comites a societ. part. dici quisq. igno. A 280, B 263. C 130, 
Commonuimus sciip. nos. fra. illi qui a s. A B D 45. O 61. 
Communis dom. nos. innoc. tu. A 276. B 269. C 116. 
Confidentia secu. em. pre. nec jus. A 217. B 204. C 71. E 172«. G 2.96. 

N55.P52. 
Consilium dom. Sen. etnos. est si vo. mel. A 297. B 278. C 150. E 208« 

G 5.42. N 90. 
Controversiam qus int. Bobert. quen. A B D 22, 

Dedit tibi, dileotis. fr. at aad. Dom. A 259. B 246. C 113. 

De mao. yes. caro et glor. qaod A 254« B 241. C lOS. 

Devotionem, qa. hab. ad me,iian. ves. A 294. 6 276. C 148. £ 205^. 

G 6.13. P 88. 
Devotionis me. fid. vo. prid. arb. A B D 76. 
Dies qaataor. Vide Clerici. 

Dilecii fil. nos. B. de Dractona et A. fr. A B D 93. O 39. 
Dilectas fil. nos. R. Cant. Linc. ecc. vir. ven. A B D 38. O 13. 
Dissipat Dom. gentes qase bella Yolant A 233. B 218. C 85. £ 97^. 

G 1.141. L 14LN 7L 
Diu est amic. amanris. qu. A 153. B 138. C N 5. 
Diu quid. a scrip. qu. ti. mit consue. A 161. B 147. C 14. 
Diatarni oausas Bilen. redd. non opin. A 322. Gr 5.72. N 100. P 106. 
Diaturnitas sil. mei jare vid. es. des. A 195. B 189. C 56. £ 80^. 

G 1.94. L 91. P 15. 
Divina prseun. et vob. coop. grat. A 313 B 292. C 159. N 99. 
Doctissimi vi. sent. est ver. A 253. B 240. C 107. 
Doleo, mag. dilectiss. et plarim doleo G 1.173. N 76. 
Doleo, dileotis. et adm. dol. A 289. B 272. C 139. £ 185^« G 3.19. 

K165. 
Dominus tec. sit, dilectis. amic. te in A 6 D 90. 
Dominum Cancellar. soio emerg. A B D 112. 
Dura est proscr. condit. A 267. B 261. C 118. 
£a fere omnia qa. mi. ves. sig. dig. fa. A 182. B 160. C 27. £ 10 1^. 

G 1.147. H 105. L 147. N 34. P 22. 
Ecclesia Mori. his qui eam impu A B D 41. N 7. O 15. 
Ecdesia in arcto est et ex dissent. A 301. B 282. C 143. £ 149^. G 2.61. 
Ecclesiam de Walchering. Bic. de Ambly A B D 132. 
Ecclesia S. Trin. Lon. adv. Martii A B D 84. 
Eo sincer. ves. tit. incar. spl. A 204. B 195. G 2.102. N 52. P 54. 
Eos Yob. secar. commend. qu. A 319. B 296. C 163. 
Erat, ut memini, genus homi. A 166. B 156. C 23. 
Etsi cert. sit qu. Epis. ad inob. pro. A 176. B 167. C 34. £ IIO^. 

G 1163. H 110. M 163. N 37. 
Etsi vobis nu. scrip. qu. videb. A 199. B 194. C 61. £ 119«. G 1.172. 

L 172. P 70. 
Etsi parv. mea ad dig. grat. non snf. A 249. B 236. C 102. 
Etsi prop. et priv. urgeam. angas. A B D 48. N 14. O 30. 
Excellen. sanc. ves. tat. aud. com. A B D 39. O 14. 
Excusationem qua. diut. sil. purg. siad. sic. A 180. B 171. C 38. 

E 88«. G 1.109. M 104. N 38. P 17. 
Excussus prop. aliena neq. cu. A 292. B 274. C 141 £ 18P. G 3.5. 

N85. 
Ex his qu. univ. yes. scr. su. coll. pot. A 303. B 284. G 4.35. P 82. 
£x inspect. lit. yes. Ise. acc. qu. Dom. A 224. B 216. C 83. E 128«. 

G 2.16. N 63. 
Ex insperato et in trans. A 304. B 286. N 94. 
Expetiit, ut aud. host. antiq. iut. eccl. A B D 65. O 32. 
Experientia rer. fidel. scient. parit. A 275. B 258. C 125. 
£x mand. sanc. ves. in prss. not. A 6 D 100. O 65. 
Ex mand. Apost. sed lator horum A B D 2. O 8. 
Ex lit. qu. mi. ves. ser. dest pla. A B D 66. 
Expeotabam in red. nunc. mei ad con. A 188. B 181. C 48. 
Ex quo part. att. cismar. A 134. E 4». G 1.24. I 14. L 20. N 17, 
Ex quo pros. per Dei gr. cir. med. Quad. A 244. B 234. C 101. 

£ 153«. G 2.66. N 74. P 41. 

Expectatione lon. susp. et imp. A 193. B 186. C 63. E 1502. G 2.63. 

I 108. 
Ex relat. lat. praes. et lit. qu. mihi amici, A 140. G 1.33. N 23. 
Ex testim. ves. aecep. quia latrix prces. A B D 67. O 44. 
Ex relat. nobi. viri Kic. Com. DenonicR, A B D 79. O 63. 
Facies coeli seren. ab Ori. cap. schi. A 262. B 239. D 106. 
Fama vnlg. didic. vos et A 221. B 223. C 90. E 1262. G 2.8. N 60. 
Familiaritas qu. a dieb. domin. A 321. B 301. C 168. 
Fidem esse sp. re. sub., ab ap. A 263. Q 3.44. 
Fides et devot. tna test. hab. maj. Joan. A 181. B 173. C 40. E 89«. 

G 1.110. H 72. L 106. P 1. 
Fratres Hospit. novo qu. et inaud. bum. A B D 96. 
Gaudeam magis an dol. de ver. A 162. B 148. C 16. 
Gaudens aud. de te, dilectiss. quod, A 270. B 263. C 120. 
Gaudeo si tam. fama praec. fid. hab. est A 291. B 281. C 142. E 182«. 

G3.12. 
Grandis est ap. nos exp. prses. qu. par. A 287. B 270. C 137. E 84«. 

G1.103. H69.N83. 
Gratise ves. congrat. qui dum A B D 77. 
Gratias quan. pos. quia quao. deb. A B D 103. O 19. 
Gratias quan. poss. ref. sublim. A B D 91. 
Gratias ago pater. ves. qu. me in obl. A 135. B 143. C 10. N 18. 
Gratias ago vob. qu. sic. ex lit. ves. et plu. A 163. B 161. D. 18. 
Gravat. sam. plusqu. tibi et al. dici pos. A B D 49. O 36. 
Graviter oflF. in Chr. cui in fra. A B D 66. O 34. 
Habent a cap. mem. ut vig. etaABDl29.04. 
Hanc inter amic. rat. prsef. leg. ut ab A 265. B 249. C 1 16. 
Honor cinguli milit quo me ad Apos. A 234. B 219. C 86. G 2.67. N 72. 
IUa est regn. vera pax et semp. opt. tranqui. A B D 44. O 29. 
Immoderat. am. tant. mi. ded. aud. A B D 27. 
In advent. nunc ves. ad nos serenis. A B D 97. N 2. 
In amic. reg. aur cl. v. p. A B D 29. 
In caus. qu. int. G. lator. hor. et A B D 16. 
Tn caui». qu. vert. int. Wil. fil. A B D 20. 
In eo max. vig. et prof. glor. A B D 64. N 16. O 24*. 
Ingratitudinis vit. nih. odibil. est ap. A 242. B 228. C 95. E 176«. 

G 2.106. P 66. 
Inhumanus est et extrem. imp. A 207. B 198. C 66. E 108«. G 1.167. 

L 167. P 26. 
In omn. qu. recte ge.ss. bon. ves. in. A B D 121. 
Inscriptionis mut. caus. red. sup. po. A 223. B 224. C 91. E 133«. 

G 2.26. N 68. 
In se ips. tes. Anan. prov. sent. A B D 124. O 2. 
Inspectis lit. qu. Dom. Will. Pap. A 220. B 212. C 79. E 130. G 2.20. 

N69. 
Inspectis liL qu. Dom. bell. trans. A B D 116. 
Instantia portit. et temp. aug. A 226. B 213. C 80. E 137«. G 1.169. 

L 169. N 65. P 27. 
In te omn. moriturorum dulciss. A 179. B 170. C 37. N 36. 
Intercapedo locorum non prsejud. fi. A 272. B 256. C 122. 
Interdum si. Isesit. nas. vel eru. ocu. A B D 61. 
Intermissionem offisii quod me vo. A 266 B 260. C 1 1 7. 
Inter monach. Abb. Hug. et cler. de A B D 1. 
Inter multiplices et grav. in me S£ev. A B C 113. N 10. 
Inter Ricard. Cler. et Bad. Na. A B D 12. O 72. 
Juxta mend. dil. ves. lit. dom. mei ad Dom. re A B D 78. 
Juxta relat. vest. hab. qu. poss. de A B D 26. O 66. 

Jnxta sanctit. ves mand. nob. vir. A B D 126. 

Lator prsesen. Lond. oriun. nt ait A 255. B D 80. 

Lator prses. alnm. tu est cui si B 242. C 109. 

Liberalitatis yest. sed. id non tam creb. A 202. 6 192. C 59. E 129-. 

G 2.17. N 60. P 29. 
Liberalitatis tuse dil., dil. Bald. A 262. Q 3.46. 
Licet Ang. ecc. adb. quo. multa sit A 306. B 287. C 154. E 2199. 

G 6.90. N 95. P 110. 
Licet ap. nos. fortuna nov. par. A 146. B 174. C 41. N 29. 
Licet comm. pat. nos et dom. mag. car. A 290. B 273. C 140. E 176^. 

G 2.107. 
Licet ex mo. scrib. ad am. salut. vot* A 145. 6 159. C. 26. E 96. 

G 1.140. H 99. L 140. N 28. P 21. 
Licel in ore nunc. nostror. A B D 127. 
Licet yest. sim. ofif. silenlio, A B D 32. 
Licet mi. dil. ves. non rescrip. ego ta. A 197. B 19U C 68. E 118^ 

G 1.171. L 171. P 69. 
Licet a mul. ret. temp. dil. vest. A 165. B 140. C 7. O 2.78. O 7. P 46. 
Licet orbit. ves. pat. comp. affectu A B D 52. O 37. 
Licet silere disposuerlm negot. Dom. A B D 31. 
Licet vest. discr. patern. lit. solat saep. B 32. E 199^. G 4.48. 
Literas qu. ad cons. ves. et sub ecc. A 183. B 176. C 43. E 109'^. 

G 1.16L H 109. 1 76. L 161. N 41. 
LitersB dilec. ves. sup. quib. q. v. A 169. B 184. C 61. N 45. 
Literse tuse mi. consol. et desol. parit. attul. A 192. G 1.95. P. 16. 
Literas beat. ves. mi. lat. A B D 96. N 12. 
Literas san. ves. deb. c. vener. A B D 13. 
Magnam mi. prses. ap. vos. aud. fid. A 200. B 230. C 97. E 167^. 

G 2.90. N 48. P 150. 
Magnam, dulcis. pa. concr. ladt. A B D 110. O 10. 
Majestatem reg. excogit. cireum. A B D 61. O 22. 
MaJignantium excessus ii potis. suff. co. A B D 88. O 52. 
Magnum, fra. est quod prserog. exi. sacer. A 250. B 236. C 103. 
Meminisse pot. et deb. ves. dis. quan. rev. A 152. B 137. C 4. 

E 1479. G 2.53. 1 50. O 4. 
Membris est vigor a cap. et a S. R. Ecc. A 317. B 297. C. 167. 
Me caus. dup. imp. ad scrib. A 178. B 169. C 36. E 114^« G 1.167. 

L 167. N 35. 
Meminisse pot. ves. dis. in qua spe a vo. A 164. B 153. C 20. H 114. 
Mihi nu. loq. es in par. dic. tuas A 205. B. 196. G 1.154. L 164. 
Miratur fortasse ves. discr. qu. Dom. Cant. A 268. G 1.151. N 81. 
Miror, amice, etdoleo, si Dom. Papa A B D 114. N 9. 
Mitto ti. lit qu. Dom. Cant. A 293. B 275. C 147. G 6.18. N 87. 
Moleste tulit D. meus Archi. quod vos qui A 295. B 285. C 146. 

E 198. G 4.39. N 88. 
Mora mea rectissime pot. accus. A 300. B 280. C 152. E 40«. G 6.64. 

N 93. P 101. 
Multa qui. scrib. ess. sed angus. A 184. B 177. C 44. E 94«. G 1.130. 

I 90. L 133. N 42. 
Multorum excess. viam aper. qui sub A B D 33. O 57. 
Nec prior nec poster. mi. pla. conc. A 232. B 217. C 84, E 1322. g 2.26. 
Negligentise tuse ut inter. sic dica. A B D 130. O 64. 
Nisi memb. cap. cohseserint, A 312. B 302. C 169. N 98. 
Non est, amice, quod poss. de status, A 209. B 200. C 67, E 168>. 

G 2.91. P 51.' 
Non ignorat dil. ves. qua. pro digni. A 307. B 288« C 165. 
VOL. II. X 

Non est nov. qu. mi. vest. benig. alim. A B D 85. 

Non parvse temerit. est si quis evacu. A 139. B 164. C 21. N 22. 

Norwicensis Arcbidiac. vir malit. A B D 107. 

No8 snper. te non ambig. consulu. A B D 66. O 47. 

NoBtrum et eccl. qu» ap. nos est, sta. A B D 106. 

Notam ingrat. jure contra. A 194. B 188. C 66. E 104^. G 1. 162. 

L 162. P 24. 
Noveritis qu., qu. ve. ad. ecc. Carn. A 326. N 106. 
Noveritis ill. v. Joan. Vind. a nob. A 327. N 106. 
Novit frat. tua qu. pat. sustin. A 161. B 136. C 3. E 310». G 1.137. 

H 96. L 138. M 337. N 3. 
Nnncios nos. a Dom. rege redeun. A B D 128. N l. 
Nunquam satisfiet in carne des. meo A B D 64**. N 16. O 25. 
Nuper prudent. ves. see Super prud. &c. 
Obligationis int. nos. cont. non imm. A 246. G 2.32. N 77« 
Occasionem scrib. vob. grat. A B D 116. N 1 1. 
Omnem anim. potes. sup. sub. A B D 92. O 38. 
Omnes aliorsum praevol. aut prse B 142. vide Spero, 
Optatos mi. succ. fort. invid. A B D 73. 
Paritum est cons. ves. pro viri. A 231. B 232. C 99. E 145*^. G 2.61. 

N 70. P 36. 
Pastorum abs. et neq. tant. inf. ecc. A B D 37. O 69. 
Patri miseric. qui vo8 ad hon. A 148. B 182. C 49. G 1.73. L 70. N 31. 
Plenam devot. et erudit. nu. a vo. A 189. B 186. C 62, E 117*. 

G 1.170. L 170. N 44. P 68. 
Plura sunt, am. quse nost. perp. de, A 282. B 266. C 132. 
Possem tener. et arrog. argui qui A B D 108. N 8. 
Post discessum Mag. Will. et Rad. A B D 34. 
Post recess. Dom. Pap. mul. v.o. rel. A 141. B 160. C 17. N 24. 
Post translationem An. Hi. tr. E. A. 230. Bouquet, v, xvi, p. 678. ex 

cod. Arvern. 
Postquam prio. lit. exarav. A 239. G 1.179. N 78. 
Potest ves. mem. disc. qu. nunq. D. Cant. pla. A 286. B. 269. G 4.29. 

N82. 
PrsBfinit vir doctis. et eloq. A 271. B 264. C 121. 
Prffisentium attes. not. fac. Univ. A B D 36. 
Prffiter eam qu. aff. fra. remuner. A 167. B 168. C 25. 
Prffiter eam qu. ab init. mut. cog A 214. B 207. C 74. 
Praeter opin. et con. sp. lit. ves. A B C 111. 11. 
Preces ves. et vot. fidel. tand. mis. A 299. B 279. C 161. E 210«. 

G 5.63. 1 220. N 92. 
Precibus nob. vir. Rag. de S. "Wala. A B D 7. 
Precor reverend. ut innoc. meae pat. A 160. B 146. C 13. 
Pro hon. et benef. a vob. mi. et me. A B D 106. O 21. 
Promeruerat quid. hum. ves sedu. A 190. B 187. C 64. G 1.93. L 90. 

N 39. P 14. 
Proposueram Patern. ves. non scrib. A 191. G 1,111. N 40. 
Proscripsit me gratis, qu. liov. alt. A 211. B 202. C 69. E 170», 

G 2.93. 
Puer meus a vob. red. unde since. A 168. B 183. C 60. G 1.169. 

N 32. P Q7. 
Quse pernic. ised. et eecl. A B D 69. O 46. 
Quffi rect. ordin. deser. aut nun. A B D 68. O 46. 
Quam pia devot. vob. servierim A B D 64. O 33. 
Quanta fide et devot. dom. meo fr. A 266. B 243. C 110. 
Quantam oper. deder. prom. negot. A B D 76. 

Quanti me fac qai se meis preo. A B D 42. 

Quas ref. non pos. nee prof. A 257* B 244. C 111. 

Qui amicis nec in sal. voto comm. A 216. B 208. C 76. E HS^. G 2.49. 

P34. 
Quia te su. st. ec, et imp. A 227. Gr. 6.27. N 66. 
Quia tibi prcesent. portit. plen. not. est. A 262. Gr 2.108. N 79. P 68. 
Quid ne tamdiu silere coeg. in quo, A 223. B 216. C 82. E 127^. 

G 2.16. N 62. 
Qui non sper. paup. preces mis. A B D 63. N 13. O 24. 
Quod ti rar. scri. ex var. cau. est, A 187. B 180. D 47. E 138'. 

G 2.37. 
Qoi te loquen. vel scrib. audit A 283. B 266. C 133. 
Quod in salut. varia. inscript. A 273. B 266. C 123. 
Quod hactenus ti non scrip. rat. A 261. B 237. C 104. E 140^. G 2.39. 

1110. 
Quod dilect. vest. resp. tard. et rar. A 186. B 178. C 45. £ 116. 

G 1.168. L 168. N 43. 
Qnod cap. Cam. de c. dom. Seu. A 323. N 101. 
Quod nat. e. ex c, c estj et q. nat. A 324. N. 102. 
Quoniam pr. v. s. in li. b. Di. A 149. Bouquet. xvi. 661. ex cod. 

Arvern. 
Quod proscr. et exul tant. alloq. A 143. B 172. C 39. N 26. 
Quot et quanta mala Eccl. Chr. proc. A B D 98. N 3. O 40. 
Quoties person. Eccl. omni jure contem. A B D 72. O 48. 
Quoties vo. pre. porrig. non eas de, A 278. B 261. C 128. 
Quum Dom. Pap. nup. soUicit. A J38. E 6». G 1.31. 1 23. L 27. N 21. 
Quum hffic sorib. notario ris. mov. A B D 82. 
Quum in solen. Pas. reform. A 144. B 134. C 1. N 27. 
Quum inter Mag. Ric Lich. A B D 4. O 71. 
Quum inter prior. de Pritewell, A B D 18. O 76. 
Qunm inter Robert. Win. et Will. A B D 21. 
Quum inter Monialis de Gisniis et, A B D 40. O 69. 
Quum oraes fid. san. Rom. eccl. A B D 126. O 3. 
Quum ssepe rarius tara qu. vell. A B D 94. 
Raritas interme. nob. subt. A 226. B 211. C 78. E 1663. Q 2.48. 

N 64. P 49. 
Ratio huraanit. exig. ut ver. amat. A B D 86. 
Reflorescit auct. Dom. stat. un. eco. A 218. B 210, C 77* E 166«. 

G 2.89. N 67. P 48. 
Recepi nup. lit. pat vee. qui. praec. A 176. B 166. C 33. E 102». 

G 1.160. H 106. L 160. N 33. 
Regia nos imp. auctor. ut sa. A B D 74. O 49. 
Regnorum collis. et terr. mot. mag. et, A 222. B 214. C 81. E 134*. 

G 2.31. N 61. P 33. 
Rerum sub. mut. sol. aff. molest. A 170. B 161. C 28. 
Romanos amic verba dare jam nemo, A 237. B 222. C 89. E 16 1<. 

G 2.64. N 73. P 39. 
Rumor acerbissimus exulcer. A 147. B 175. C 42. N 30. 
Sspe quid dulc pa. accus. A B D 46. O 62. 
Sacrosaneta Rom. eccl. sicut indig. A 316. B 296. C 162. 
Ssepe jam revoc es qui ad uni. pat A B D 71. O 27. 
Sanctorum necess. com. vest. mag. A 260. B 247. C 1 14. 
Sauctitatisvest. mand. deb. vener. suscip. A B D 102. O 18. 
Sanotitatem ves. cir. plu. novim. occup. A B D 14. O 16. 
Sanctitatis ves. mand. nup. accep. A B D 16. O 73. 
Scitatis qu. per grat. Dei prosp. navigat. A B 290. C 167, 
Sciatis qu. concessi. pac. me. omn. qui| A 308l B 289. C 166. 

Sciadfl qood per gr. Bei. pr. na^. A 309. 

SciOy pat. qo. fideL ves. sinc. consney. A 173. B 164. C 31. 

Segnias irrit. anim. dem. per anr. A G 6.46. 

Si affectam aat preces a toa salat. A 165. B 155. C 22. 

Sicat clem. fam. benef. vob. ina. A B D 24. N 6. O 28. 

Si de exilio danu ad pat. pro quo ja. A 198. B 193. C 60. 6 2.60. 

I 91. N 47. 
Silentiam qn. mi. ind. yen. pa. A B D 30. 
Si nihil ham. a se Comic. repnt. A 243. B229. C 96. E 1762. G 2.106. 

P67. 
Si salat. antiq. mat. spec. non imp. A 229; B 225. C 92. N 69. 
Solent pigmentarii div. spec. comm. A B D 60. 
Sobrii moris est invalescente stre. yir, A 258. B 246. C 112. 
Species est conscien. diffid. ap. amic. A 213. B 206. C 73. £ 190^. 

G 2.85. P 47. 
Spero, dilectissime, q. d. m. in h. A 157. B 142. C N 9. 
Steterant ante nos. prEes. latores hor. A B D 5. O 54. 
Snper affl. Dom. m. Sares. ep. A 208. B 190. C 66. £ 107^. G 1.156. 

L 156. N 63. 
Snper eccl. de Bolteford int. Ale. A B D 17. O 74. 
Saper incol. ves. qa. a nan. ves. A B D 101. N 5. O 42« 
Saper prad. v. s. ad n. p. quae, A B D 23. O 55. 
Saper stata ves. qu. Deos pro. fac. A 150. B 135. C 2. 
Supremis deficient. volunt. su. ac. A B D 57. O 35. 
Snscepimus lit. Dom. Begis, quib. que. A B D 47. O 63. 
Sascepimus olim man. fel. recor. A B D 133. 
Tanto dil. vest. ad plenior. grat. ten. A 158. B 144. C 11. 
Tempora si numeres bene quse, A 269. B 232. C 119. 
Tentatio fidem probat et aff. men. A 137. B 153. C 19. N 20. 
Tibi perpaucis scrip. quia sta. me. A 156. B 141, C N 8. 
Totias ecclesise pericU sal. A B D 83. O 60. 
Ubi de ser. agit. nug. mult. non, A 240. B 226. C 93. £ 178^. G 2.110. 

P69. 
Ubi human. cons. def. ex neces. A 154. B 139. C 6. G2.77. 6. P 46. 
Unde, amantis. dom. mei et dil. A 241. B 227. C 94. G 2.36. 1 109. 
Universitatem ves. ig. n. cred., q. con. A 325. N. 104. 
Ut de hi8 qu. a nob. ad mag. ves. A B D 131. O 66. 
Ut de his qu. ad aur. s. v. ab. A B 3. O 5. 
Venerabilis fra. nos Re. Bath. Epis. A B D 120. 
Venerabiiis fra. nos. Maur. Bang. A B D 63. O 27. 
Veniens ad nos. prses. Prior Bum. A B D 8. O 68. 
Verse tit piet. niQ. mel. clares. A 196. B 190. C 67. E 106'. 6 1.163. 

L 163. P 26. 
Vererer. tant. alloq. majes. A 314. B 293. C. 160. 
Veritas faoo caret et amic. A 264. B 248. C 116. 
Veritas Christi qa. in vo. esse A 316. B 294. C 161. 
Veritatem lib. aud. am. ver. et sal. ill. A 201. B 231. C 98. £ 144>. 

G 2.60. N 49. P 36. 
Vestram 88ep.8i reminis. pl. A 302. B 283. C 144. £ 1963. g 4.34. 
Vestra redolet pagina carit et qu ad, A 298. G 4.49. P 86. 
Vestri sim. div. con. lit. A 236. R 176. 
Vestro mall. si oum utr. A 177. B 168. C 36. 
Virtus prinoipum nul. oiar. ela. A B D 62. O 23. 
Virtas amio. omn. invio. A B C 81. 
Zelos qn. hab. in Dom. mi. A 281. B 264. C 131. 

